**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**2022 ОНЫ 01 ДҮГЭЭР САРЫН 18-НЫ ӨДӨР /МЯГМАР ГАРАГ/-ИЙН НЭГДСЭН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***1№*** | ***Баримтын агуулга*** | **Хуудас** |
| 11 | ***Хуралдааны товч тэмдэглэл:*** | 1-32 |
| 22 | ***Хуралдааны дэлгэрэнгүй тэмдэглэл:*** | 33-198 |
|  | 1.“Журам батлах тухай” Улсын Их Хурлын тогтоолын төсөл /Засгийн газар 2022.01.05-ны өдөр өргөн мэдүүлсэн, анхны хэлэлцүүлэг/ | 36-43 |
| 2.Элчин сайд нарыг эгүүлэн татах, томилох саналыг Улсын Их Хуралтай зөвшилцөх /Монгол Улсын Ерөнхийлөгчийн санал/ | 43-81 |
| 3.Озоны үе давхаргыг задалдаг бодисын тухай Монреалийн протоколд оруулсан нэмэлт, өөрчлөлтийг соёрхон батлах тухай хуулийн төсөл /Засгийн газар 2021.10.06-ны өдөр өргөн мэдүүлсэн**, соёрхон батлах/** | 81-84 |
| 4.Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн хуулийн төслүүд */*Засгийн газар 2022.01.05-ны өдөр өргөн мэдүүлсэн, **хэлэлцэх эсэх***/* | 84-107 |
| 5.Засгийн газрын гишүүнийг огцруулах, гишүүнийг томилох тухай Монгол Улсын Ерөнхий сайдын танилцуулга | 107-130 |
| 6.Газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд /Улсын Их Хурлын гишүүн Б.Энхбаяр нарын 5 гишүүн 2021.10.04-ний өдөр өргөн мэдүүлсэн,**хэлэлцэх эсэх*/*** | 130-159 |
| 7.“Тогтоолын хавсралтад нэмэлт, өөрчлөлт оруулах тухай” болон “Цалин, нэмэгдлийн хэмжээ тогтоох тухай” Улсын Их Хурлын тогтоолын төслүүд */*Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүний цалин хөлс, нэмэгдлийн тухай*/* | 159-165 |
| 8.“Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын төсөл /Засгийн газар 2022.01.05-ны өдөр өргөн мэдүүлсэн, **эцсийн хэлэлцүүлэг/** | 165-168 |
| 9.“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төсөл | 168-175 |
| 10.“Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах” үүрэг бүхий түр хорооны ажлын дүнг танилцуулна | 175-178 |
| 11.Баталсан хууль, тогтоолын эцсийн найруулгыг сонсоно | 178-192 |
| 12.Засгийн газрын гишүүний тангараг өргөх ёслолын ажиллагаа | 192-193 |
| 13.Монгол Улсын Их Хурлын 2021 оны намрын ээлжит чуулганы хаалт | 193-197 |

***Монгол Улсын Их Хурлын 2021 оны намрын ээлжит чуулганы***

***2022 оны 01 дүгээр сарын 18-ны өдөр /Мягмар гараг/-ийн***

***нэгдсэн хуралдааны товч тэмдэглэл***

Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 76 гишүүнээс 39 гишүүн хүрэлцэн ирж, 51.3 хувийн ирцтэйгээр хуралдаан 10 цаг 07 минутад Төрийн ордны “Их хуралдай” танхимд эхлэв.*

*Чөлөөтэй: Г.Амартүвшин, Ж.Батсуурь, С.Одонтуяа, Д.Цогтбаатар;*

*Эмнэлгийн чөлөөтэй: Д.Батлут, Б.Бат-Эрдэнэ, Б.Дэлгэрсайхан, Г.Мөнхцэцэг, Ц.Мөнхцэцэг, Д.Өнөрболор, Ц.Сэргэлэн, Ж.Эрдэнэбат;*

*Тасалсан: Э.Бат-Амгалан;*

*Хоцорсон: Ш.Адьшаа-06 минут, С.Амарсайхан-1 цаг 58 минут, Ц.Анандбазар-06 минут, Т.Аубакир-07 минут, С.Батболд-1 цаг 17 минут, Х.Булгантуяа-06 минут, С.Бямбацогт-07 минут, С.Ганбаатар-07 минут, Д.Ганбат- 07 минут, Г.Ганболд-27 минут, Н.Ганибал-10 минут, Ц.Даваасүрэн-12 минут, Т.Доржханд-07 минут, Л.Мөнхбаатар-06 минут, Ж.Мөнхбат-09 минут, Х.Нямбаатар-09 минут, М.Оюунчимэг-23 минут, Ш.Раднаасэд-06 минут, Ц.Сандаг-Очир-07 минут, Д.Сарангэрэл-22 минут, Б.Саранчимэг-41 минут, Н.Учрал-32 минут, О.Цогтгэрэл-23 минут, Б.Чойжилсүрэн-13 минут, Б.Энх-Амгалан-07 минут, Н.Энхболд-27 минут.*

Улсын Их Хурлын дарга Г.Занданшатар Монгол Улсын Засгийн газраас 2019 оны 10 дугаар сарын 17-ны өдөр Улсын Их Хуралд өргөн мэдүүлсэн “Тамхины хяналтын тухай хуульд нэмэлт оруулах тухай” хуулийн төслөө татан авах тухай албан бичгийг Улсын Их Хуралд ирүүлснийг уншиж танилцуулав.

Монгол Улсын Их Хурлын чуулганы хуралдааны дэгийн тухай хуулийн 20 дугаар зүйлийн 20.3-т заасны дагуу хууль санаачлагч төслөө татан авсанд тооцлоо./10:10/

Улсын Их Хурлын дарга Г.Занданшатар Монгол Улсын Их Хурлын чуулганы хуралдааны дэгийн тухай хуулийн 13 дугаар зүйлийн 13.4-т заасны дагуу Улсын Их Хурлын гишүүн Б.Пүрэвдоржоос ирүүлсэн албан бичгийг танилцуулж, Улсын Их Хурлын гишүүн Б.Пүрэвдорж үг хэлэв.

Улсын Их Хурлын гишүүн Б.Пүрэвдорж “Тэтгэврийн доод хэмжээг индексжүүлэх хууль”, “инфляц өсвөл тэтгэвэр нэмнэ”, “7 биш 5 жилээр тэтгэврээ тогтоолгоцгооё” гэсэн үгтэй лоозонгуудыг ширээн дээрээ тавьсан байв.

***Нэг.“Журам батлах тухай” Улсын Их Хурлын тогтоолын төсөл*** */Засгийн газар 2022.01.05-ны өдөр өргөн мэдүүлсэн,****анхны хэлэлцүүлэг****/*

Хэлэлцэж буй асуудалтай холбогдуулан Засгийн газрын Хэрэг эрхлэх газрын дэд дарга У.Бямбасүрэн, мөн газрын Хууль, эрх зүйн газрын дарга Н.Мягмар, референт Г.Эрдэнэбулган, шинжээч Г.Дөлгөөн, Орон нутгийн удирдлага, зохицуулалтын газрын дарга П.Зоригтбаатар, Төвлөрлийг сааруулах бодлогын дэмжлэг төслийн мэргэжилтэн А.Ганболд нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Зөвлөхүүдийн албаны зөвлөх Ц.Баянмөнх, мөн газрын Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат, Төрийн байгуулалтын байнгын хороо хариуцсан референт Э.Баттогтох нар байлцав.

**Төслийг анхны хэлэлцүүлэгт бэлтгэсэн талаар** Төрийн байгуулалтын байнгын хорооноос **гаргасан санал, дүгнэлтийг Улсын Их Хурлын гишүүн Ж.Ганбаатар танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүн Ц.Туваан, Б.Баярсайхан нарын тавьсан асуултад Төрийн байгуулалтын байнгын хорооны дарга Ж.Мөнхбат** хариулж, тайлбар хийв**.**

*“Журам батлах тухай” Улсын Их Хурлын тогтоолын төслийн талаар ажлын хэсгээс гаргасан зарчмын зөрүүтэй саналын томьёоллоор санал хураалт явуулав.*

**Нэг.Төрийн байгуулалтын байнгын хорооны дэмжсэн санал:**

**Г.Занданшатар**: 1.Улсын Их Хурлын гишүүн Ж.Ганбаатар, Ё.Баатарбилэг, Г.Ганболд, Ж.Сүхбаатар **/цаашид “Ажлын хэсэг” гэх/ нарын гаргасан,** Тогтоолын төслийн 2 дахь заалтыг доор дурдсанаар өөрчлөн найруулах:

“2.Энэ тогтоолыг 2022 оны 02 дугаар сарын 01-ний өдрөөс эхлэн дагаж мөрдсүгэй.” гэсэн саналыг дэмжье гэсэн **санал хураалт явуулъя.**

**Зөвшөөрсөн: 29**

**Татгалзсан: 27**

**Бүгд: 56**

**51.8 хувийн саналаар дэмжигдлээ.**

Улсын Их Хурлын гишүүн Ж.Бат-Эрдэнийн “дэмжсэн” санал техникийн саатлын улмаас эсрэг гарсан тул дэмжсэнээр тооцож, 53.6 хувийн саналаар дэмжигдлээ.

2.Ажлын хэсгийн гаргасан, Төслийн хавсралтын 2.2 дахь заалтыг доор дурдсанаар өөрчлөн найруулах:

“2.2.Хурлын даргаас бусад Зөвлөлийн гишүүнийг улс төрийн нам, эвслийн бүлэг, иргэдийн Төлөөлөгчдийн Хурлын төлөөлөгч нэр дэвшүүлэх эрхтэй.” гэсэн саналыг дэмжье гэсэн **санал хураалт явуулъя.**

**Зөвшөөрсөн: 26**

**Татгалзсан: 30**

**Бүгд: 56**

**46.4 хувийн саналаар дэмжигдсэнгүй.**

Улсын Их Хурлын гишүүн Ж.Бат-Эрдэнийн “дэмжсэн” санал техникийн саатлын улмаас “эсрэг” гарсан тул дээрх санал хураалтыг хүчингүй болгож, дахин санал хураалт явуулах горимын санал гаргав.

**Г.Занданшатар:** Улсын Их Хурлын гишүүн Ж.Бат-Эрдэнийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 28

Бүгд: 55

49.1 хувийн саналаар горимын санал дэмжигдсэнгүй.

Улсын Их Хурлын гишүүн Б.Энх-Амгалангийн “дэмжсэн” санал техникийн саатлын улмаас “эсрэг” гарсан тул дээрх санал хураалтыг хүчингүй болгож, дахин санал хураалт явуулах горимын санал гаргав.

**Г.Занданшатар:** Улсын Их Хурлын гишүүн Б.Энх-Амгалангийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 34

Татгалзсан: 18

Бүгд: 52

65.4 хувийн саналаар горимын санал дэмжигдлээ.

**Г.Занданшатар:** Ажлын хэсгийн гаргасан, Төслийн хавсралтын 2.2 дахь заалтыг доор дурдсанаар өөрчлөн найруулах:

“2.2.Хурлын даргаас бусад Зөвлөлийн гишүүнийг улс төрийн нам, эвслийн бүлэг, иргэдийн Төлөөлөгчдийн Хурлын төлөөлөгч нэр дэвшүүлэх эрхтэй.” гэсэн саналыг дэмжье гэсэн санал хураалтыг дахин явуулъя.

Зөвшөөрсөн: 36

Татгалзсан: 17

Бүгд: 53

67.9 хувийн саналаар дэмжигдлээ.

3.Ажлын хэсгийн гаргасан, Төслийн хавсралтын 2.3 дахь заалтыг доор дурдсанаар өөрчлөн найруулах:

“2.3.Энэ журмын 2.2-т заасны дагуу нэр дэвшсэн иргэдийн Төлөөлөгчдийн Хурлын төлөөлөгчийг тухайн Хурлын төлөөлөгчдийн олонхын саналаар нэг жилийн хугацаатай сонгоно. Зөвлөлийн гишүүнийг улируулан сонгож болно.” гэсэн саналыг дэмжье гэсэн **санал хураалт явуулъя.**

**Зөвшөөрсөн: 37**

**Татгалзсан: 15**

**Бүгд: 52**

**71.2 хувийн саналаар дэмжигдлээ.**

4.Ажлын хэсгийн гаргасан, Төслийн хавсралтад доор дурдсан агуулгатай 2.4 дэх заалт нэмэх:

“2.4.Сумын Хурлын Зөвлөлийн гишүүнд тухайн Хурлын төлөөлөгч нэр дэвшүүлж, иргэдийн Төлөөлөгчдийн Хурлын төлөөлөгчдийн олонхын саналаар сонгоно.

Тайлбар: Энэ заалтыг 2024 оны орон нутгийн ээлжит сонгуулиас эхлэн дагаж мөрдөнө.” гэсэн саналыг дэмжье гэсэн **санал хураалт явуулъя.**

**Зөвшөөрсөн: 37**

**Татгалзсан: 15**

**Бүгд: 52**

**71.2 хувийн саналаар дэмжигдлээ.**

5.Ажлын хэсгийн гаргасан, Төслийн хавсралтын 3.1.1 дэх дэд заалтын “Иргэдийн Төлөөлөгчдийн Хурлын хуралдааны шийдвэрийн биелэлтийг хангуулах, эрчимжүүлэх ажлыг зохион байгуулах талаар” гэснийг хасах гэсэн саналыг дэмжье гэсэн **санал хураалт явуулъя.**

**Зөвшөөрсөн: 36**

**Татгалзсан: 16**

**Бүгд: 52**

**69.2 хувийн саналаар дэмжигдлээ.**

6.Ажлын хэсгийн гаргасан, Төслийн хавсралтын 4.1.2 дахь дэд заалтын “санаачилга, зөвлөмжийг” гэснийг “санаачилгыг” гэж өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 39**

**Татгалзсан: 13**

**Бүгд: 52**

**75.0 хувийн саналаар дэмжигдлээ.**

7.Ажлын хэсгийн гаргасан, Төслийн хавсралтын 4.1.3 дахь дэд заалтын “санал өгөх” гэснийг “, шаардлагатай тохиолдолд энэ журмын 4.1.4-т заасан арга хэмжээг авах.” гэж өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 39**

**Татгалзсан: 13**

**Бүгд: 52**

**75.0 хувийн саналаар дэмжигдлээ.**

8.Ажлын хэсгийн гаргасан, Төслийн хавсралтын 4.1.4 дэх дэд заалтын “байгууллагаас тайлбар, лавлагаа болон бусад материал” гэснийг “этгээдээс тооцоо, судалгаа, лавлагаа болон холбогдох мэдээллийг” гэж өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 37**

**Татгалзсан: 15**

**Бүгд: 52**

**71.2 хувийн саналаар дэмжигдлээ.**

9.Ажлын хэсгийн гаргасан, Төслийн хавсралтын 5.1.2 дахь дэд заалтыг доор дурдсанаар өөрчлөн найруулах:

“5.1.2.Хурлын хороод, ажлын хэсгийн хурлын тов, хуваарийг Хурлын даргаар батлуулах;” гэсэн саналыг дэмжье гэсэн **санал хураалт явуулъя.**

**Зөвшөөрсөн: 34**

**Татгалзсан: 18**

**Бүгд: 52**

**65.4 хувийн саналаар дэмжигдлээ.**

10.Ажлын хэсгийн гаргасан, Төслийн хавсралтын 6.6 дахь заалтыг доор дурдсанаар өөрчлөн найруулах.

“6.6.Зөвлөл албан бичгийн хэвлэмэл хуудас хэрэглэнэ.” гэсэн саналыг дэмжье гэсэн **санал хураалт явуулъя.**

**Зөвшөөрсөн: 34**

**Татгалзсан: 18**

**Бүгд: 52**

**65.4 хувийн саналаар дэмжигдлээ.**

11.Ажлын хэсгийн гаргасан, Төслийн хавсралтын 6.7 дахь заалтыг хасах гэсэн саналыг дэмжье гэсэн **санал хураалт явуулъя.**

**Зөвшөөрсөн: 33**

**Татгалзсан: 19**

**Бүгд: 52**

**63.5 хувийн саналаар дэмжигдлээ.**

12.Ажлын хэсгийн гаргасан, Төслийн хавсралтын 6.8 дахь заалтын “хэлэлцэх” гэсний өмнө “Зөвлөлийн хуралдаанаар” гэж нэмж, мөн заалтын “хурлын” гэснийг “хуралдааны дэлгэрэнгүй” гэж өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 36**

**Татгалзсан: 16**

**Бүгд: 52**

**69.2 хувийн саналаар дэмжигдлээ.**

**Хоёр.Төрийн байгуулалтын байнгын хорооны дэмжсэн**

**найруулгын санал:**

**Г.Занданшатар:** 1.Ажлын хэсгийн гаргасан, Төслийн хавсралтын 1.3 дахь заалтын “удирдлага болгоно” гэснийг “баримтална” гэж, 4.1.2 дахь дэд заалтын “иргэдийн” гэснийг “иргэний” гэж, 4.1.3 дахь дэд заалтын “зүйл,” гэснийг “зүйлийн” гэж, 6.1, 6.3 дахь заалтын “хурал” гэснийг “хуралдаан” гэж, 6.2 дахь заалтын “хурлын” гэснийг “хуралдааны” гэж, 6.3 дахь заалтын “оролцсоноор” гэснийг “хүрэлцэн ирсэнээр” гэж, 6.5, 6.9 дэх заалтын “хурлыг” гэснийг “хуралдааныг” гэж тус тус өөрчилж, төслийн хавсралтын 3.2 дахь заалтын “түүний” гэснийг хасах гэсэн саналыг дэмжье гэсэн **санал хураалт явуулъя.**

**Зөвшөөрсөн: 38**

**Татгалзсан: 14**

**Бүгд: 53**

**71.7 хувийн саналаар дэмжигдлээ.**

2.Ажлын хэсгийн гаргасан, Төслийн талаарх зарчмын зөрүүтэй саналууд дэмжигдсэнтэй холбогдуулан нэр томьёо, хэл найруулга, дэс дараалал, заалт, эшлэлийн дугаарыг нийцүүлж өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 33**

**Татгалзсан: 20**

**Бүгд: 53**

**62.3 хувийн саналаар дэмжигдлээ.**

Зарчмын зөрүүтэй саналын томьёоллоор санал хураалт явуулж дууслаа.

“Журам батлах тухай” Улсын Их Хурлын тогтоолын төслийг эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлэв.

*Уг асуудлыг 10 цаг 43 минутад хэлэлцэж дуусав.*

***Хоёр.*Элчин сайд нарыг эгүүлэн татах, томилох саналыг *Улсын Их Хуралтай зөвшилцөх*** /Монгол Улсын Ерөнхийлөгчийн санал/

Хэлэлцэж буй асуудалтай холбогдуулан Гадаад харилцааны сайд Б.Батцэцэг, Гадаад харилцааны яамны Төрийн нарийн бичгийн дарга Н.Анхбаяр, Монгол Улсын Ерөнхийлөгчийн гадаад бодлогын зөвлөх Э.Одбаяр, Хууль зүйн бодлогын зөвлөх А.Бямбажаргал, Монгол Улсаас Бүгд Найрамдах Солонгос Улсад суух Онц бөгөөд Бүрэн эрхт Элчин сайдад нэр дэвшигч Э.Сарантогос, Монгол Улсаас Кувейт Улсад суух Онц бөгөөд Бүрэн эрхт Элчин сайдад нэр дэвшигч П.Сэргэлэн, Монгол Улсаас Швейцарын Холбооны Улсад суух Онц бөгөөд Бүрэн эрхт Элчин сайдад нэр дэвшигч Д.Гэрэлмаа нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн Аюулгүй байдал, гадаад бодлогын байнгын хороо хариуцсан ахлах зөвлөх Ж.Лхагвасүрэн, референт Б.Гандиймаа нар байлцав.

Монгол Улсаас гадаад улсад суух зарим Элчин сайд нарыг томилох, эгүүлэн татах тухай Монгол Улсын Ерөнхийлөгчийн саналыг Монгол Улсын Ерөнхийлөгчийн гадаад бодлогын зөвлөх Э.Одбаяр, Монгол Улсаас гадаад улсад суух зарим Элчин сайд нарыг томилох, эгүүлэн татах тухай асуудлаар Аюулгүй байдал, гадаад бодлогын байнгын хорооноос гаргасан санал, дүгнэлтийг Улсын Их Хурлын гишүүн Б.Баттөмөрнар танилцуулав.

Монгол УлсынЕрөнхийлөгчийн санал болон Байнгын хорооны санал, дүгнэлттэй холбогдуулан нэр дэвшигчээс Улсын Их Хурлын гишүүн Ё.Баатарбилэг, Б.Жаргалмаа, Д.Сарангэрэл, Ш.Раднаасэд, С.Бямбацогт, Н.Учрал, Х.Ганхуяг, Ж.Бат-Эрдэнэ, С.Чинзориг, Ш.Адьшаа, Б.Пүрэвдорж, Ж.Мөнхбат нарын тавьсан асуултад Гадаад харилцааны сайд Б.Батцэцэг, нэр дэвшигч Э.Сарантогос, П.Сэргэлэн, Д.Гэрэлмаа нар хариулж, тайлбар хийв.

Улсын Их Хурлын гишүүн С.Бямбацогт, Ж.Сүхбаатар, Х.Болорчулуун, Ц.Туваан, Г.Тэмүүлэн, П.Анужин нар үг хэлэв.

*Монгол Улсаас гадаад улсад суух Онц бөгөөд Бүрэн эрхт Элчин сайд нарыг эгүүлэн татах асуудлаар санал хураалт явуулав.*

**Г.Занданшатар:** Монгол Улсаас Бүгд Найрамдах Солонгос Улсад суугаа Онц бөгөөд Бүрэн эрхт Элчин сайд Намсрайн Эрдэнэтуяаг, Монгол Улсаас Кувейт Улсад суугаа Онц бөгөөд Бүрэн эрхт Элчин сайд Зоригтын Чинтүшигийг **эгүүлэн татах саналыг дэмжье гэсэн санал хураалт явуулъя.**

Зөвшөөрсөн: 39

Татгалзсан: 12

Бүгд: 51

76.5 хувийн саналаар дэмжигдлээ.

*Монгол Улсаас Гадаад улсад суух Онц бөгөөд Бүрэн эрхт Элчин сайд нарыг томилох асуудлаар санал хураалт явуулав.*

**Г.Занданшатар:** 1. Монгол Улсаас Бүгд Найрамдах Солонгос Улсад суух Онц бөгөөд Бүрэн эрхт Элчин сайдад нэр дэвшигч Эрдэнэцогтын Сарантогосыг томилох тухай саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 10

Бүгд: 52

80.8 хувийн саналаар дэмжигдлээ.

2.Монгол Улсаас Кувейт Улсад суух Онц бөгөөд Бүрэн эрхт Элчин сайдад нэр дэвшигч Пүрэвийн Сэргэлэнг томилох тухай саналыг дэмжье гэсэн санал хураалт явуулъя.

Зөвшөөрсөн: 45

Татгалзсан: 7

Бүгд: 52

86.5 хувийн саналаар дэмжигдлээ.

3.Монгол Улсаас Швейцарын Холбооны Улсад суух Онц бөгөөд Бүрэн эрхт Элчин сайдад нэр дэвшигч Даваасүрэнгийн Гэрэлмааг томилох тухай саналыг дэмжье гэсэн санал хураалт явуулъя.

Зөвшөөрсөн: 46

Татгалзсан: 6

Бүгд: 52

88.5 хувийн саналаар дэмжигдлээ.

**Санал хураалтын дүнг Монгол Улсын Ерөнхийлөгчид бичгээр мэдэгдэхээр тогтов.**

*Уг асуудлыг 13 цаг 00 минутад хэлэлцэж дуусав.*

***Гурав.Озоны үе давхаргыг задалдаг бодисын тухай Монреалийн протоколд оруулсан нэмэлт, өөрчлөлтийг соёрхон батлах тухай хуулийн төсөл*** /Засгийн газар 2021.10.06-ны өдөр өргөн мэдүүлсэн, ***соёрхон батлах***/

Хэлэлцэж буй асуудалтай холбогдуулан Гадаад харилцааны сайд Б.Батцэцэг, Байгаль орчин, аялал жуулчлалын яамны Уур амьсгалын өөрчлөлтийн газрын дарга А.Энхбат, мөн яамны Хууль зүйн хэлтсийн дарга Д.Хэрлэнчимэг, Озоны Үндэсний албаны захирал Ц.Адъяасүрэн, мэргэжилтэн Ц.Мөнхбат нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн Аюулгүй байдал, гадаад бодлогын байнгын хороо хариуцсан ахлах зөвлөх Ж.Лхагвасүрэн, референт Б.Гандиймаа нар байлцав.

Хууль санаачлагчийн илтгэлийг Гадаад харилцааны сайд Б.Батцэцэг, Аюулгүй байдал, гадаад бодлогын байнгын хорооноос гаргасан санал, дүгнэлтийг Улсын Их Хурлын гишүүн Н.Наранбаатар нар танилцуулав.

Хууль санаачлагчийн илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт, санал гараагүй болно.

Улсын Их Хурлын дэд дарга Т.Аюурсайхан 13 цаг 00 минутаас хуралдааныг даргалав.

Улсын Их Хурлын дэд дарга Т.Аюурсайхан Монгол Улсын Их Хурлын чуулганы хуралдааны дэгийн тухай хуулийн 14 дүгээр зүйлийн 14.12, 44 дүгээр зүйлийн 44.3-т заасны дагуу хуулийн төслийг эцэслэн батлах санал хураалт явуулах цагийг жич зарлахаар болов.

*Уг асуудлыг 13 цаг 19 минутад хэлэлцэж дуусав.*

***Дөрөв.Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн хуулийн төслүүд*** /Засгийн газар 2022.01.05-ны өдөр өргөн мэдүүлсэн, ***хэлэлцэх эсэх***/

Хэлэлцэж буй асуудалтай холбогдуулан Уул уурхай, хүнд үйлдвэрийн сайд Г.Ёндон, Уул уурхай, хүнд үйлдвэрийн яамны Хуулийн хэлтсийн дарга Б.Лхамжав, мөн хэлтсийн ахлах мэргэжилтэн Д.Жадамба, Уул уурхай, хүнд үйлдвэрийн сайдын зөвлөх, Экспортлогчдын холбооны тэргүүн, судлаач Д.Галсандорж, зөвлөх Р.Очбадрах нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн Эдийн засгийн байнгын хороо хариуцсан ахлах зөвлөх Д.Мягмарцэрэн, референт Б.Ууганцэцэг нар байлцав.

Төслийн үзэл баримтлалын талаар илтгэлийг Уул уурхай, хүнд үйлдвэрийн сайд Г.Ёндон, хуулийн төслийг хэлэлцэх эсэх талаар Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн Х.Ганхуяг нар танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн Ш.Раднаасэд, С.Чинзориг, Т.Доржханд, С.Ганбаатар, Э.Батшугар, Х.Ганхуяг, Н.Учрал нарын тавьсан асуултад Уул уурхай, хүнд үйлдвэрийн сайд Г.Ёндон, Уул уурхай, хүнд үйлдвэрийн яамны Хуулийн хэлтсийн дарга Б.Лхамжав, мөн хэлтсийн ахлах мэргэжилтэн Д.Жадамба, Уул уурхай, хүнд үйлдвэрийн сайдын зөвлөх Д.Галсандорж нар хариулж, тайлбар хийв.

Төслийн үзэл баримтлалтай холбогдуулан Улсын Их Хурлын гишүүн Ж.Бат-Эрдэнэ, Н.Алтанхуяг, Ц.Цэрэнпунцаг нар дэмжиж үг хэлэв.

**Г.Занданшатар:** Байнгын хорооны саналаарУул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн хуулийн төслүүдийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 14

Бүгд: 53

73.6 хувийн саналаар Байнгын хорооны санал дэмжигдлээ.

Улсын Их Хурлын гишүүн С.Ганбаатарын “дэмжсэн” санал техникийн саатлын улмаас “эсрэг” гарсан тул дэмжсэнээр тооцож, 75.5 хувийн саналаар дэмжигдлээ.

Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн Зөрчлийн тухай хуульд нэмэлт оруулах тухай, Зөрчил шалган шийдвэрлэх тухай хуульд нэмэлт оруулах тухай, Санхүүгийн зохицуулах хорооны эрх зүйн байдлын тухай хуульд нэмэлт оруулах тухай хуулийн төслүүдийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Эдийн засгийн байнгын хороонд шилжүүлэв.

*Уг асуудлыг 13 цаг 38 минутад хэлэлцэж дуусав.*

Улсын Их Хурлын дарга Г.Занданшатар 13 цаг 50 минутаас хуралдааныг даргалав.

***Озоны үе давхаргыг задалдаг бодисын тухай Монреалийн протоколд оруулсан нэмэлт, өөрчлөлтийг соёрхон батлах тухай хуулийн төслийг эцэслэн батлах***

***Улсын Их Хурлын дарга Г.Занданшатар Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.2-т заасны дагуу хуулийн төслийг эцэслэн батлах санал хураалт явуулав.***

**Г.Занданшатар:** Байнгын хорооны саналаар Протоколд оруулсан нэмэлт, өөрчлөлтийг соёрхон батлах тухай хуулийн төслийг эцэслэн батлах **санал хураалт явуулъя.**

**Зөвшөөрсөн: 39**

**Татгалзсан: 14**

**Бүгд: 53**

**73.6 хувь буюу нийт гишүүдийн олонхын саналаар хууль батлагдлаа.**

Улсын Их Хурлын дарга Г.Занданшатар Озоны үе давхаргыг задалдаг бодисын тухай Монреалийн протоколд оруулсан нэмэлт, өөрчлөлтийг соёрхон батлах тухай хуулийн эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа./13:40/

Улсын Их Хурлын дарга Г.Занданшатар энэ долоо хоногт төрсөн өдөр нь тохиож байгаа Улсын Их Хурлын гишүүн Н.Алтанхуяг, Т.Аубакир нарт Улсын Их Хурлын гишүүдийн нэрийн өмнөөс баяр хүргэж, эрүүл энх, аз жаргал, сайн сайхныг хүсэн ерөөв.

***Тав.Засгийн газрын гишүүнийг огцруулах, гишүүнийг томилох тухай Монгол Улсын Ерөнхий сайдын танилцуулга***

Хэлэлцэж буй асуудалтай холбогдуулан Улсын Их Хурлын гишүүн, Монгол Улсын Ерөнхий сайд Л.Оюун-Эрдэнэ, Засгийн газрын Хэрэг эрхлэх газрын Тэргүүн дэд дарга Б.Ганбат, мөн газрын ахлах шинжээч Ч.Дондогмаа, Монгол Улсын Засгийн газрын гишүүн, Байгаль орчин, аялал жуулчлалын сайдад нэр дэвшигч Б.Бат-Эрдэнэ нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн референт Г.Алтанцэцэг, Аюулгүй байдал, гадаад бодлогын байнгын хороо хариуцсан ахлах зөвлөх Ж.Лхагвасүрэн, референт Б.Гандиймаа нар байлцав.

Засгийн газрын гишүүнийг огцруулах, гишүүнийг томилох тухай асуудлыг Монгол Улсын Ерөнхий сайд Л.Оюун-Эрдэнэ танилцуулав.

Танилцуулгатай холбогдуулан Улсын Их Хурлын гишүүн Ц.Сандаг-Очир, Ж.Ганбаатар, Х.Болорчулуун, Ш.Адьшаа, Б.Энх-Амгалан, Б.Пүрэвдорж, Т.Доржханд, Г.Ганболд, С.Бямбацогт, Х.Булгантуяа, М.Оюунчимэг, Н.Алтанхуяг, Ж.Мөнхбат, Б.Саранчимэг нарын тавьсан асуултад Монгол Улсын Ерөнхий сайд Л.Оюун-Эрдэнэ Засгийн газрын гишүүн, Байгаль орчин, аялал жуулчлалын сайдад нэр дэвшигч Б.Бат-Эрдэнэ нар хариулж, тайлбар хийв.

Засгийн газрын гишүүнийг огцруулах, гишүүнийг томилох тухай асуудлыг Монгол Улсын Ерөнхий сайд Улсын Их Хуралд танилцууллаа.

*Уг асуудлыг 16 цаг 00 минутад хэлэлцэж дуусав.*

***Зургаа.Газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд*** /*Улсын Их Хурлын гишүүн Б.Энхбаяр нарын 5 гишүүн 2021.10.04-ний өдөр өргөн мэдүүлсэн,****хэлэлцэх эсэх****/*

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн Эдийн засгийн байнгын хороо хариуцсан ахлах зөвлөх Д.Мягмарцэрэн нар байлцав.

Төслийн үзэл баримтлалын талаар илтгэлийг хууль санаачлагч, Улсын Их Хурлын гишүүн Б.Энхбаяр, хуулийн төслийг хэлэлцэх эсэх талаар Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн Т.Доржханд нар танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн С.Амарсайхан, С.Чинзориг, Х.Ганхуяг, Х.Болорчулуун, Г.Тэмүүлэн, Ш.Раднаасэд, Т.Доржханд, Н.Алтанхуяг, Ч.Хүрэлбаатар, Ц.Мөнх-Оргил, Ж.Бат-Эрдэнэ нарын тавьсан асуултад хууль санаачлагч, Улсын Их Хурлын гишүүн Б.Энхбаяр хариулж, тайлбар хийв.

Төслийн үзэл баримтлалтай холбогдуулан Улсын Их Хурлын гишүүн Д.Тогтохсүрэн, Ш.Раднаасэд, Ш.Адьшаа, Л.Энх-Амгалан, Б.Энхбаяр нар дэмжиж үг хэлэв.

Газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдтэй холбогдуулан Улсын Их Хурлын гишүүн, Улсын Их Хурал дахь Монгол Ардын намын бүлгийн дарга Д.Тогтохсүрэн ажлын 5 өдрийн завсарлага авах тухай мэдэгдэж, уг асуудлаар завсарлага авав./17:48/

*Уг асуудлыг 17 цаг 50 минутад хэлэлцэж дуусав.*

***Долоо.“Тогтоолын хавсралтад нэмэлт, өөрчлөлт оруулах тухай” болон “Цалин, нэмэгдлийн хэмжээ тогтоох тухай” Улсын Их Хурлын тогтоолын төслүүд*** /Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүний цалин хөлс, нэмэгдлийн тухай***/***

Хэлэлцэж буй асуудалтай холбогдуулан Шүүхийн ерөнхий зөвлөлийн дарга Д.Зүмбэрэллхам, Шүүхийн сахилгын хорооны гишүүн Х.Хашбаатар нар оролцов.

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Зөвлөхүүдийн албаны зөвлөх Ч.Батбямба, мөн газрын Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат нар байлцав.

**Төслийн талаар Хууль зүйн байнгын хорооноос гаргасан санал, дүгнэлтийг Улсын Их Хурлын гишүүн С.Бямбацогт** танилцуулав.

Байнгын хорооны санал, дүгнэлттэй холбогдуулан Улсын Их Хурлын гишүүн С.Чинзориг, Ш.Адьшаа нарын тавьсан асуултад Хууль зүйн байнгын хорооны дарга С.Бямбацогт хариулж, тайлбар хийв.

**Г.Занданшатар:** Байнгын хорооны саналаар “Тогтоолын хавсралтад нэмэлт, өөрчлөлт оруулах тухай” Улсын Их Хурлын тогтоолын төслийг батлах **санал хураалт явуулъя.**

**Зөвшөөрсөн: 28**

**Татгалзсан: 16**

**Бүгд: 44**

**63.6 хувийн саналаар тогтоол батлагдлаа.**

**Г.Занданшатар:** Байнгын хорооны саналаар “Цалин, нэмэгдлийн хэмжээ тогтоох тухай” Улсын Их Хурлын тогтоолын төслийг батлах **санал хураалт явуулъя.**

**Зөвшөөрсөн: 27**

**Татгалзсан: 17**

**Бүгд: 44**

**61.4 хувийн саналаар тогтоол батлагдлаа.**

Улсын Их Хурлын дарга Г.Занданшатар “Тогтоолын хавсралтад нэмэлт, өөрчлөлт оруулах тухай”, “Цалин, нэмэгдлийн хэмжээ тогтоох тухай” тогтоолуудын эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа./18:07/

***Уг асуудлыг 18 цаг 08 минутад хэлэлцэж дуусав.***

***Найм.*“*Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын төсөл***/Засгийн газар 2022.01.05-ны өдөр өргөн мэдүүлсэн, ***эцсийн хэлэлцүүлэг***/

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Зөвлөхүүдийн албаны зөвлөх Ц.Баянмөнх, мөн газрын Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат, Төрийн байгуулалтын байнгын хороо хариуцсан референт Э.Баттогтох нар байлцав.

Төслийг эцсийн хэлэлцүүлэгт бэлтгэсэн талаарТөрийн байгуулалтын байнгын **хорооноос гаргасан танилцуулгыг Улсын Их Хурлын гишүүн Г.Ганболд танилцуулав.**

**Байнгын хорооны танилцуулгатай холбогдуулан Улсын Их Хурлын гишүүн Б.Энх-Амгалангийн тавьсан асуултад Төрийн байгуулалтын байнгын хорооны дарга Ж.Мөнхбат хариулж, тайлбар хийв.**

**Г.Занданшатар:** Байнгын хорооны саналаар “Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын төслийг батлах **санал хураалт явуулъя.**

**Зөвшөөрсөн: 17**

**Татгалзсан: 27**

**Бүгд: 44**

**38.6 хувийн саналаар дэмжигдсэнгүй.**

Улсын Их Хурлын гишүүн Н.Энхболдын “дэмжсэн” санал техникийн саатлын улмаас “эсрэг” гарсан тул дээрх санал хураалтыг хүчингүй болгож, дахин санал хураалт явуулах горимын санал гаргав.

**Г.Занданшатар:** Улсын Их Хурлын гишүүн Н.Энхболдын гаргасан горимын саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 21

Бүгд: 45

53.3 хувийн саналаар горимын санал дэмжигдлээ.

**Г.Занданшатар:** Байнгын хорооны саналаар “Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын төслийг батлах **санал хураалтыг дахин явуулъя.**

**Зөвшөөрсөн: 28**

**Татгалзсан: 19**

**Бүгд: 47**

**59.6 хувийн саналаар тогтоол батлагдлаа.**

***Уг асуудлыг 18 цаг 18 минутад хэлэлцэж дуусав.***

***Ес.“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төсөл***

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Зөвлөхүүдийн албаны зөвлөх Ц.Баянмөнх, мөн газрын Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат, Инновац, цахим бодлогын байнгын хороо хариуцсан референт Б.Золбоо нар байлцав.

Тогтоолын төслийн талаар Төрийн байгуулалтын байнгын хорооноос гаргасан санал, дүгнэлтийг Улсын Их Хурлын гишүүн Ц.Мөнх-Оргил танилцуулав.

Байнгын хорооны санал, дүгнэлттэй холбогдуулан Улсын Их Хурлын гишүүн Ц.Туваан, Г.Тэмүүлэн, Ж.Бат-Эрдэнэ, Б.Пүрэвдорж, Д.Тогтохсүрэн, М.Оюунчимэг нар үг хэлэв.

**Г.Занданшатар:** “Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төслийг **батлах санал хураалт явуулъя.**

**Зөвшөөрсөн: 37**

**Татгалзсан: 12**

**Бүгд: 49**

**75.5 хувийн саналаар тогтоол батлагдлаа.**

***Уг асуудлыг 18 цаг 40 минутад хэлэлцэж дуусав.***

***Арав.“Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий түр хорооны ажлын дүнг танилцуулах***

Хуралдаанд Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Зөвлөхүүдийн албаны зөвлөх Ш.Ариунжаргал, мөн газрын Байнгын хорооны асуудал хариуцсан хэлтсийн Эдийн засгийн байнгын хороо хариуцсан ахлах зөвлөх Д.Мягмарцэрэн, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу нар байлцав.

“Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий түр хорооны ажлын дүнг Түр хорооны дарга Ц.Даваасүрэн танилцуулав.

**Монгол Улсын Их Хурлын тухай хуулийн 29 дүгээр зүйлийн 29.4-т “Түр хороо ажлынхаа дүнг нэгдсэн хуралдаанд танилцуулснаар түүнийг татан буугдсанд тооцно.” гэж заасны дагуу** “Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий түр хороог татан буугдсанд тооцов.

*Уг асуудлыг 18 цаг 48 минутад хэлэлцэж дуусав.*

***Арван нэг.Баталсан хууль, тогтоолын эцсийн найруулгыг сонсох***

Хуралдаанд Улсын Их Хурлын Ерөнхий нарийн бичгийн дарга Л.Өлзийсайхан, Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар нар байлцав.

*Улсын Их Хурлын дарга Г.Занданшатар дараах хууль, тогтоолын эцсийн найруулгыг танилцуулав. Үүнд*:

1**.**Нийтийн мэдээллийн ил тод байдлын тухай /Шинэчилсэн найруулга/ хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:50**/**

***Дагалдан гарсан:***

2.Мэдээллийн ил тод байдал ба мэдээлэл авах эрхийн тухай хууль хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:50**/**

3.Мэдээллийн ил тод байдал ба мэдээлэл авах эрхийн тухай хуулийг дагаж мөрдөх журмын тухай хууль хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:50**/**

4.Архив, албан хэрэг хөтлөлтийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:50**/**

5.Улсын бүртгэлийн ерөнхий хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:51**/**

6.Иргэний хэрэг шүүхэд хянан шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:51**/**

7.Захиргааны хэрэг шүүхэд хянан шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:51**/**

8.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:51**/**

9.Зөрчил шалган шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:51**/**

10.Харилцаа холбооны тухай хуулийн зарим заалт хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:52**/**

11.Банкин дахь мөнгөн хадгаламжийн даатгалын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:52**/**

12.Барилгын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:52**/**

13.Захиргааны ерөнхий хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:52**/**

14.Концессын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:53**/**

15.Төрийн аудитын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:53**/**

16.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:53**/**

17.Шилэн дансны тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:53**/**

18.Хүний хувийн мэдээлэл хамгаалах тухай /Шинэчилсэн найруулга/ хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:54**/**

***Дагалдан гарсан:***

19.Хувь хүний нууцын тухай хууль хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:54**/**

20.Авлигын эсрэг хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:54**/**

21.Архив, албан хэрэг хөтлөлтийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:54**/**

22.Ашигт малтмалын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:54**/**

23.Байгууллагын нууцын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

24.Гаалийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

25.Гамшгаас хамгаалах тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

26.Гүйцэтгэх ажлын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

27.Донорын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

28.Жендэрийн эрх тэгш байдлыг хангах тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

29.Захиргааны ерөнхий хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

30.Захиргааны хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:55**/**

31.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:56**/**

32.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:56**/**

33.Зээлийн мэдээллийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:56**/**

34.Инновацын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:56**/**

35.Иргэний хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:56**/**

36.Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:56**/**

37.Монгол Улсын Их Хурлын чуулганы хуралдааны дэгийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:57**/**

38.Монгол Улсын шүүхийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:57**/**

39.Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:57**/**

40.Нийгмийн халамжийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:57**/**

41.Нотариатын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:57**/**

42.Олон нийтийн радио, телевизийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:58**/**

43.Өмгөөллийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:58**/**

44.Прокурорын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:58**/**

45.Согтууруулах ундаа хэтрүүлэн хэрэглэсэн этгээдийг албадан эрүүлжүүлэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:58**/**

46.Согтуурах, мансуурах донтой хүнийг захиргааны журмаар албадан эмчлэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

47.Статистикийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

48.Сэтгэцийн эрүүл мэндийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

49.Тагнуулын байгууллагын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

50.Татварын ерөнхий хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

51.Төрийн албаны тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

52.Төрийн аудитын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:19**/**

53.Төрийн бус байгууллагын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /18**:59**/**

54.Төрийн болон орон нутгийн өмчийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:00**/**

55.Төрийн тусгай хамгаалалтын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:00**/**

56.Түгээмэл тархацтай ашигт малтмалын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:00**/**

57.Улс төрийн хилс хэрэгт хэлмэгдэгчдийг цагаатгах, тэдэнд нөхөх олговор олгох тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:00**/**

58.Улсын бүртгэлийн ерөнхий хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:00**/**

59.Үндсэн хуулийн цэцэд маргаан хянан шийдвэрлэх ажиллагааны тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:00**/**

60.Үндэсний аюулгүй байдлын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:01**/**

61.Хөдөлмөр эрхлэлтийг дэмжих тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:01**/**

62.Хуульчийн эрх зүйн байдлын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:01**/**

63.Монгол Улсын Хүний эрхийн Үндэсний Комиссын тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:02**/**

64.Хүн ам, орон сууцны улсын тооллогын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:02**/**

65.Хүн худалдаалахтай тэмцэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:02**/**

66.Хүүхдийн эрхийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:02**/**

67.Цагдаагийн албаны тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:03**/**

68.Цөмийн энергийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:03**/**

69.Цэргийн албан хаагчийн эрх зүйн байдлын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:03**/**

70.Шүүхийн шийдвэр гүйцэтгэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:04**/**

71.Шүүхийн шинжилгээний тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:04**/**

72.Эрүүгийн хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:04**/**

73.Эрүүгийн хэрэг хянан шийдвэрлэх тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:04**/**

74.Цахим гарын үсгийн тухай /Шинэчилсэн найруулга/ хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:05**/**

***Дагалдан гарсан:***

75.Цахим гарын үсгийн тухай хууль хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:05**/**

76.Иргэний хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:05**/**

77.Улсын бүртгэлийн ерөнхий хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:05**/**

78.Төрийн албаны тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:06**/**

79.Улсын тэмдэгтийн хураамжийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:06**/**

80.Виртуал хөрөнгийн үйлчилгээ үзүүлэгчийн тухай хуулийн эцсийн найруулгыг танилцуулав. **Улсын Их Хурлын гишүүн Н.Учрал эцсийн найруулгатай холбогдуулан үг хэлэв. Улсын Их Хурлын гишүүд хуулийн эцсийн найруулгатай танилцлаа. /19**:06**/**

***Дагалдан гарсан:***

81.Санхүүгийн зохицуулах хорооны эрх зүйн байдлын тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:07**/**

82.Эрүүгийн хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:07**/**

83.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:07**/**

84.Зөрчил шалган шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:08**/**

85.Төрийн албаны тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:08**/**

86.Татварын ерөнхий хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:08**/**

87.Мөнгө угаах болон терроризмыг санхүүжүүлэхтэй тэмцэх тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:08**/**

88.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:08**/**

89.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:09**/**

90.Нэмэгдсэн өртгийн албан татварын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:09**/**

***Дагалдан гарсан:***

91.Нягтлан бодох бүртгэлийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:10**/**

92.Зар сурталчилгааны тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:10**/**

93.Эрүүгийн хэрэг хянан шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:10**/**

94.“Хууль баталсантай холбогдуулан авах арга хэмжээний тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:10**/**

95.Кибер аюулгүй байдлын тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:11**/**

***Дагалдан гарсан:***

96.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:11**/**

97.Харилцаа холбооны тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:11**/**

98.Эрүүгийн хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:11**/**

99.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:11**/**

***Холбогдуулан боловсруулсан:***

100.Эрүүгийн хэрэг хянан шийдвэрлэх тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:11**/**

101.Генетик нөөцийн тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:12**/**

***Дагалдан гарсан:***

102.Татварын ерөнхий хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:12**/**

103.Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:12**/**

104.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:12**/**

105.Төсвийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:12**/**

106.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:13**/**

107.Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:13**/**

108.Байгаль орчныг хамгаалах тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:13**/**

109.Байгалийн ургамлын тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:13**/**

110.Амьтны тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:14**/**

111.Амьтан, ургамал, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт, шалгалтын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:14**/**

112.Малын генетик нөөцийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:14**/**

113.Засгийн газрын тусгай сангийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:14**/**

114.Эрүүгийн хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:14**/**

115.Хувиргасан амьд организмын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:14**/**

***Дагалдан гарсан:***

116.“Хууль баталсантай холбогдуулан авах арга хэмжээний тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:15**/**

**117.**Монгол Улсын Их Хурлын хяналт шалгалтын тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:15**/**

***Дагалдан гарсан:***

118.Монгол Улсын Үндсэн хуулийн цэцийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:15**/**

119.Сонгуулийн төв байгууллагын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:15**/**

120.Монгол Улсын Хүний эрхийн Үндэсний Комиссын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:15**/**

121.Олон нийтийн радио, телевизийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:15**/**

122.Төрийн албаны тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:15**/**

123.Төрийн аудитын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

124.Төв банк /Монголбанк/-ны тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

125.Санхүүгийн зохицуулах хорооны эрх зүйн байдлын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

126.Статистикийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

127.Нийгмийн даатгалын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

128.Эрүүл мэндийн даатгалын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

129.Нийтийн сонсголын тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

130.Зөрчлийн тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:16**/**

131.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

132.Эрүүгийн хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

133.Гэрч, хохирогчийг хамгаалах тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

134.Монгол Улсын Их Хурлын тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

135.Төсвийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

136.Прокурорын тухай хуульд нэмэлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

***Дагалдан гарсан:***

137.“Тогтоолын хавсралтад нэмэлт оруулах тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:17**/**

138.Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

139.“Тогтоолын хавсралтад өөрчлөлт оруулах тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:17**/**

**140.**Ажиллах хүчний шилжилт хөдөлгөөний тухай /Шинэчилсэн найруулга/ хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:17**/**

***Дагалдан гарсан:***

141.Ажиллах хүчний шилжилт хөдөлгөөний тухай /Шинэчилсэн найруулга/ хуулийг дагаж мөрдөх журмын тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

142.Ажиллах хүч гадаадад гаргах, гадаадаас ажиллах хүч, мэргэжилтэн авах тухай хууль хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

143.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

144.Хөдөлмөр эрхлэлтийг дэмжих тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

145.Хөдөлмөрийн тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

146.Боловсролын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

147.Чөлөөт бүсийн тухай хуулийн зарим хэсэг, заалт хүчингүй болсонд тооцох тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

***Дагалдан гарсан:***

148.Хөрөнгө оруулалтын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулийн эцсийн найруулгатай танилцлаа. /19**:18**/**

149.“Шинэ сэргэлтийн бодлого батлах тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:19**/**

150.“Монгол Улсын Их Хурлын гишүүний ёс зүйн дүрмийг шинэчлэн батлах тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүн Х.Булгантуяа эцсийн найруулгатай холбогдуулан үг хэлэв. Улсын Их Хурлын гишүүд тогтоолын эцсийн найруулгатай танилцлаа. /19**:19**/**

151.“Монгол хүний удмын сангийн аюулгүй байдлыг хамгаалах, хүн амын өсөлтийг дэмжих талаар авах арга хэмжээний тухай”Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:19**/**

152.“Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:19**/**

153.“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын эцсийн найруулгыг танилцуулав. **Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /19**:19**/**

***Арван хоёр.Засгийн газрын гишүүний тангараг өргөх ёслолын ажиллагаа***

Засгийн газрын гишүүний тангараг өргөх ёслолын ажиллагаанд Улсын Их Хурлын гишүүн, Монгол Улсын Ерөнхий сайд Л.Оюун-Эрдэнэ, Монгол Улсын Засгийн газрын гишүүн, Байгаль орчин, аялал жуулчлалын сайд Б.Бат-Эрдэнэ, Засгийн газрын Хэрэг эрхлэх газрын Тэргүүн дэд дарга Б.Ганбат нар оролцов.

Ёслолын ажиллагаанд Улсын Их Хурлын Ерөнхий нарийн бичгийн дарга Л.Өлзийсайхан, Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар нар байлцав.

Ёслолын ажиллагааг Засгийн газрын Хэрэг эрхлэх газрын Төрийн ёслол, хамтын ажиллагааны газрын дарга Э.Одмөнх, мөн газрын референт Д.Батжаргал, Ц.Уранчимэг, мэргэжилтэн М.Тэлмүүн нар зохион байгуулав.

Танхимын баруун хойд болон зүүн хойд дэлгэцнээ “*Монгол Улсын Засгийн газрын гишүүн би улсынхаа ашиг сонирхлыг эрхэмлэн, төрт ёс, түүх, соёлынхоо уламжлалыг хүндэтгэж, Монгол Улсын Үндсэн хуулийг дээдлэн сахиж, авлига, ашиг сонирхлын зөрчлөөс ангид байж, төрийн хууль биелүүлэх ажлыг төр, ард түмэн, Монгол Улсын Ерөнхий сайдын өмнө биечлэн хариуцаж, Засгийн газрын гишүүний үүргээ чин шударгаар биелүүлэхээ тангараглая. Миний бие энэ тангаргаасаа няцвал хуулийн хариуцлага хүлээнэ.*” гэсэн Засгийн газрын гишүүний тангаргийн үг гарч байв.

“Их хуралдай” танхимын индрийн баруун талд Төрийн далбаа, танхимын голд Үндсэн хууль, тангаргийн бичиг, үзэг тавьж тусгайлан бэлтгэсэн ширээг сандлын хамт, түүний урд Засгийн газрын гишүүний тангараг өргөх ёслолд зориулан бэлтгэсэн индрийг байрлуулж, Төрийн сүлдний баруун талд хүндэт харуул зогссон байлаа.

Монгол Улсын Засгийн газрын гишүүний тангараг өргөх журмын дагуу тангараг өргөх ёслолын ажиллагаа эхлэв.

“Монгол Улсын Засгийн газрын гишүүнийг томилох тухай” Монгол Улсын Ерөнхий сайдын захирамжийг Ерөнхий сайд Л.Оюун-Эрдэнэ танилцуулав.

*Засгийн газрын гишүүний тангараг өргөх журмын дагуу Улсын Их Хурлын дарга Г.Занданшатар Засгийн газрын гишүүний нэрийг дуудав.*

Засгийн газрын гишүүн Б.Бат-Эрдэнэ суудлаасаа босож индрээс *“Монгол Улсын Засгийн газрын гишүүн би улсынхаа ашиг сонирхлыг эрхэмлэн, төрт ёс, түүх, соёлынхоо уламжлалыг хүндэтгэж, Монгол Улсын Үндсэн хуулийг дээдлэн сахиж, авлига, ашиг сонирхлын зөрчлөөс ангид байж, төрийн хууль биелүүлэх ажлыг төр, ард түмэн, Монгол Улсын Ерөнхий сайдын өмнө биечлэн хариуцаж, Засгийн газрын гишүүний үүргээ чин шударгаар биелүүлэхээ тангараглая. Миний бие энэ тангаргаасаа няцвал хуулийн хариуцлага хүлээнэ.*” хэмээн тангараг өргөв. /19:20/

Тангараг өргөсний дараа Засгийн газрын гишүүн Төрийн сүлдэнд мэхийн ёсолж, Төрийн далбааны өмнө баруун өвдөг мэхийн сууж адис аван, “Их хуралдай” танхимын голд байрлуулсан ширээнд сууж, тангаргийн бичигт гарын үсэг зурж, Улсын Их Хурлын даргад тангаргийн бичгээ гардуулсны дараа Ерөнхий сайд Засгийн газрын гишүүний үнэмлэх, энгэрийн тэмдгийг гардуулав.

Монгол Улсын Ерөнхий сайд Л.Оюун-Эрдэнэ Монгол Улсын Засгийн газрын гишүүн, Байгаль орчин, аялал жуулчлалын сайд Б.Бат-Эрдэнэд үнэмлэх, энгэрийн тэмдгийг гардуулсны дараа танхимд төрийн дууллыг эгшиглүүлэхэд хуралдаанд оролцогсод суудлаасаа босож хүндэтгэл үзүүлэв.

Төрийн дуулал эгшиглэж дуусмагц Улсын Их Хурлын дарга Г.Занданшатар Засгийн газрын гишүүнд баяр хүргэж, үг хэлэв.

*Тангараг өргөх ёслолын ажиллагаа 19 цаг 20 минутад өндөрлөв.*

***Арван гурав.Монгол Улсын Их Хурлын 2021 оны намрын ээлжит чуулганы хаалт***

Хуралдаанд Улсын Их Хурлын Ерөнхий нарийн бичгийн дарга Л.Өлзийсайхан, Улсын Их Хурлын Тамгын газрын Тэргүүн дэд дарга Э.Түвшинжаргал, Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар нар байлцав.

Улсын Их Хурлын дарга Г.Занданшатар Монгол Улсын Их Хурлын 2021 оны намрын ээлжит чуулганыг хааж үг хэлэв.

Үг хэлж дууссаны дараа танхимд Төрийн дуулал эгшиглэхэд Улсын Их Хурлын гишүүд болон хаалтын ажиллагаанд оролцогсод босож хүндэтгэл үзүүлэв.

*Чуулганы нэгдсэн хуралдаанаар 13 асуудал хэлэлцэв.*

Чуулганы нэгдсэн хуралдааны зохион байгуулалтыг Хууль, эрх зүйн газрын дарга Г.Агар-Эрдэнэ, мөн газрын Хуралдаан зохион байгуулах хэлтсийн шинжээч М.Номиндулам, С.Энхзаяа нар болон техник хангамжийн зохион байгуулалтыг Мэдээллийн технологийн хэлтсийн дарга Ж.Элбэгзаяа, шинжээч У.Энхжин нар хариуцан ажиллав.

*Хуралдаан 9 цаг 30 минут үргэлжилж, 76 гишүүнээс 63 гишүүн хүрэлцэн ирж, 82.9 хувийн ирцтэйгээр 19 цаг 37 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**2022 оны 01 ДҮГЭЭР САРЫН 18-НЫ ӨДӨР /МЯГМАР ГАРАГ/-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар:** Улсын Их Хурлын гишүүдийн өдрийн амгаланг айлтгая.

42 гишүүн хүрэлцэн ирж 55.3 хувьтай ирц бүрдсэн байгааг танилцуулж байна.

Улсын Их Хурлын 2021 оны намрын ээлжит чуулганы 2022 оны 1 дүгээр сарын 18-ны өдрийн нэгдсэн хуралдаан нээснийг мэдэгдье.

Чуулганы нэгдсэн хуралдаанаар хэлэлцэх асуудлыг танилцуулъя.

13 асуудал байгаа.

1.“Журам батлах тухай” Улсын Их Хурлын тогтоолын төсөл */*Засгийн газар 2022.01.05-ны өдөр өргөн мэдүүлсэн, **анхны**

2.Элчин сайд нарыг эгүүлэн татах, томилох асуудлаар зөвшилцөх тухай

3.Озоны үе давхаргыг задалдаг бодисын тухай Монреалийн протоколд оруулсан нэмэлт, өөрчлөлтийг соёрхон батлах тухай хуулийн төсөл

4.Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн хуулийн төслүүд

5.Засгийн газрын гишүүнийг огцруулах, гишүүнийг томилох тухай Монгол Улсын Ерөнхий сайдын танилцуулга

6.Газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд. Баттөмөрийн Энхбаяр нарын 5 гишүүн өргөн мэдүүлсэн хэлэлцэх эсэхийг хэлэлцэнэ.

7.“Тогтоолын хавсралтад нэмэлт, өөрчлөлт оруулах тухай” болон “Цалин, нэмэгдлийн хэмжээ тогтоох тухай” Улсын Их Хурлын тогтоолын төслүүд

8.“Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын төсөл

9.“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төсөл

10.“Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах” үүрэг бүхий түр хорооны ажлын дүнг танилцуулна

11.Баталсан хууль, тогтоолын эцсийн найруулгыг сонсоно

12.Засгийн газрын гишүүний тангараг өргөх ёслолын ажиллагаа

13.Монгол Улсын Их Хурлын 2021 оны намрын ээлжит чуулганы хаалт

**Монгол Улсын Их Хурлын чуулганы хуралдааны дэгийн тухай хуулийн 20.3-т “...** хууль, тогтоолын төслөө татан авах тохиолдолд тухайн төсөл нь хэлэлцүүлгийн аль шатанд байгаагаас үл хамааран хууль санаачлагч хууль, тогтоолын төслөө татан авах үндэслэлээ тусгасан албан бичгийг Улсын Их Хуралд ирүүлэх бөгөөд Улсын Их Хурлын дарга нэгдсэн хуралдаанд уншиж танилцуулснаар хуулийг татан авсанд тооцно.**” гэж заасны дагуу Монгол Улсын Засгийн газраас ирүүлсэн ЗГ-1/12 дугаартай албан бичгийг уншиж танилцуулъя.**

**Монгол Улсын Их Хурлын дарга Занданшатар танаа**

**Хуулийн төсөл татан авах тухай**

**Монгол Улсын Засгийн газраас санаачлан боловсруулж, 2019 оны 10 дугаар сарын 17-ны өдөр Улсын Их Хуралд өргөн мэдүүлсэн Тамхины хяналтын тухай хуулийн төслийг татан авч байгаагаа уламжилж байна.**

**Монгол Улсын Ерөнхий сайд Оюун-Эрдэнэ.**

**Хуулийн төслийг татан авсанд тооцлоо. Тамхины хяналтын тухай хуулийг татан авсанд тооцлоо.**

Монгол Улсын Их Хурлын чуулганы хуралдааны дэгийн тухай хуулийн 13.4-т “Гишүүн энэ хуулийн 9.5-д заасан нэгдсэн хуралдаанаар хэлэлцэхээр тогтсон асуудлыг хойшлуулах, дараалал өөрчлөх, асуудал нэмэх горимын санал гаргах бол Улсын Их Хурлын даргад нэгдсэн хуралдааны өмнөх өдрийн 17.00 цагаас өмнө үндэслэл бүхий саналаа бичгээр ирүүлнэ.” гэж заасан. Дараалалтай холбоотойгоор үг хэлэх зөвшөөрөл олгуулахаар Улсын Их Хурлын гишүүн Бөхчулууны Пүрэвдоржоосалбан бичиг ирүүлсэн байна. Саналын үндэслэлээ хавсралтад бас дурдсан байна.

Ингээд Бөхчулууны Пүрэвдорж гишүүн үг хэлнэ.

**Б.Пүрэвдорж:** Гишүүдийнхээ энэ өглөөний амгаланг айлтгая. Тэгэхээр сүүлийн үед Их Хурал өнгөрсөн 3 долоо хоногийн 4 дэх, 5 дахьд нь чуулганы нэгдсэн хуралдаантай. Тэрний аль нэг өдөр нь чуулганы хуралдаан болоогүй. Өөрөөр хэлбэл хэлэлцэх асуудал багатай байсан гэсэн үг. Тэгээд сүүлийн үед бол дандаа нэг томилгоо, жижиг, сажиг хуулиуд хэлэлцэх ийм асуудлаар цагийг өнгөрөөсөн. Тэгэхээр өнөөдөр энэ миний болон гишүүдийн өргөн барьсан энэ 7 биш 5 жилийн дунджаар цалингийн дунджаар тэтгэвэр тогтоолгох тухай энэ хуулийн төслийг хэлэлцэхгүй цаг аргацааж өнгөрөөлөө. Манай ахмадууд энэ группт орсон ахмадууд маань маш идэвхтэй байж энэ Их Хурлын гишүүд рүү энэ хуулийг хэлэлцэж батлахыг нь дэмжиж маш их саналыг явуулсан. Үүний үр дүнд нэг сайн үр дүн гарсан нь бол Засгийн газар энэ цагаан сарын өмнө ахмадуудын тэтгэврийг нэмэгдүүлэх тухай чиглэл өгч Засгийн газар санаачилгатай байна баяр хүргэе.

Харамсалтай нь одоо энэ тэтгэврийг нэмэгдүүлэх тэр үндсэн шалтгаан болсон энэ хуулийн асуудлыг шийдэхгүй ингээд Их Хурал цаг алдлаа.

Тийм учраас манай ахмадууд энэ Их Хурлын гишүүдийг орон нутагт очиход нь та бүхэнтэй уулзахад нь тэтгэвэрт гарах гэж байгаа хүмүүс, бүх хүмүүс болон тэтгэвэрт 7 жилээр гарсан тэр хүмүүс энэ шаардлагаа сайн хүргээрэй гэж хүсье.

Хоёрдугаарт нь өнөөдөр би болон Адъяасүрэн гишүүн, Туваан гишүүн бид гурав бас нэг шинэ хуулийг өргөн барьж байгаа. Дэлхий нийтээр бас хэрэгжүүлдэг. Тэтгэврийн доод хэмжээг индексжүүлэх тухай ийм хуулийн төслийг өргөн барьсан. Энэ хуулийн төслийн үзэл санаа бол Засгийн газар, Монголбанк хариуцлагагүй ажиллаад инфляц өсгөх юм бол тэтгэвэр нэмэгдүүлэх ийм зарчимтай хууль. Өөрөөр хэлбэл Засгийн газар Монголбанк хэдэн хувийн инфляц тэр жилдээ үйлдвэрлэнэ дараагийн нэг сарын 1-нээс нь шууд одоо тэтгэвэр тэр хувиар өсөх ийм хуулийн төсөл юм байгаа юм.

Тэгэхээр өнгөрсөн онд бол нийтдээ 14.8 хувийн инфляцтай Монголын Засгийн газар Монголбанк ажилласан. Тэгэхээр энэ хууль батлагдах юм бол энэ оны эхнээс шууд л 14.8 хувиар тэтгэвэр өсдөг ийм л хууль юм байгаа юм. Өөрөөр хэлбэл шударгаар нийгмийн даатгалын шимтгэлээ төлчхөөд байж байтал энэ эрх баригчдын буруугаас үйл ажиллагаанаас болж инфляц үүсэж энэ мөнгөний ханш унах ийм нөхцөл байдал руу орж байгаа. Энэ бол иргэдийн буруу биш ээ.

Тийм учраас энэ хоёр хуулийг энэ хуулийг хэлэлцүүлснээр нийтдээ 420 мянган тэтгэвэр авч байгаа хүмүүсийн 80 хувь буюу 350 мянган тэтгэврийнхээ доод хэмжээг нэмэгдүүлэх 500 мянгаас доош тэтгэвэр авч байгаа хүмүүс тэтгэврийнхээ доод хэмжээг нэмэгдүүлэх, тэтгэврийн зөрүүг арилгах ийм боломжуудыг бүрдүүлэх юм. Тийм учраас манай ахмадууд 7 биш 5 жилийн дунджаар тэтгэврээ тогтоолгоцгооё гэдэг энэ групп рүү орсон ахмадууд маань маш идэвхтэй байгаад өөр бусад ахмадууд энэ групптэйгээ нэгдээд энэ амралтаар чуулганы завсарлагаагаар орон нутагт ажиллах Их Хурлын гишүүддээ 5 жилийн дунджаар тэтгэвэртээ гарах гэж байгаа ард иргэд 7 жилийн дунджаар тэтгэврээ бодуулж хохирсон иргэд түүнчлэн одоо тэтгэврийн доод хэмжээ авч 350 мянган төгрөгийн тэтгэвэр авч байгаа 80 гаруй хувийн ахмадууд бүгдээрээ энэ Их Хурлын гишүүддээ санаачилгатай байгаарай.

Энэ Пүрэвдорж болон бусад гишүүдийн хуулийг дэмжиж өгөөрэй гэж шаардах хэрэгтэй шүү. Хэрвээ энийг хаврын чуулганаар хэлэлцэхгүй бол та бүхэнтэй ахмадуудтайгаа нийлж та бүхний эсрэг тэмцэх болно шүү.

**Г.Занданшатар:** Энэ Нийгмийн бодлогын байнгын хороо Засгийн газрын холбогдох яамд тэтгэвэр, тэтгэмжтэй холбоотой судалгаануудыг хийж ажиллаж байгаа. Энэ дээр попроод байх шаардлага байхгүй. Ер нь бол нэг талаасаа 7 жилийн 5 жил болгоно гэдэг чинь тэтгэврийн зөрөөг нэмэгдүүлж байна гэж Хөдөлмөр, нийгмийн хамгааллын яам үзүүлж байгаа.

2000 онд гарсан хүн яах вэ. Энийг бол нухацтай хэлэлцэж ард иргэдийнхээ эрх ашгийг хангаж ажиллах хэрэгтэй.

Энэ дээр яагаад яах вэ.

Ингээд хэлэлцэх асуудалдаа орно.

**Журам батлах тухай Улсын Их Хурлын тогтоолын төслийн анхны хэлэлцүүлгийг явуулна.**

Төслийн анхны хэлэлцүүлгийг явуулсан талаарх Төрийн байгуулалтын байнгын хорооны санал, дүгнэлтийг Улсын Их Хурлын гишүүн Эдийн засгийн байнгын хорооны дарга Жамбалын Ганбаатар танилцуулна.

**Ж.Ганбаатар:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2022 оны 01 дүгээр сарын 05-ны өдөр Улсын Их Хуралд өргөн мэдүүлсэн “Журам батлах тухай” Улсын Их Хурлын тогтоолын төслийн хэлэлцэх эсэх асуудлыг Улсын Их Хурал 2022 оны 01 дүгээр сарын 14-ний өдрийн чуулганы нэгдсэн хуралдаанаар хэлэлцэж, анхны хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн болно.

Төрийн байгуулалтын байнгын хорооны 2022 оны 02 дугаар тогтоолоор Улсын Их Хурлын тогтоолын төслийг Байнгын хорооны болон чуулганы нэгдсэн хуралдаанаар хэлэлцүүлэх бэлтгэл хангах үүрэг бүхий ажлын хэсгийг Улсын Их Хурлын гишүүн Ж.Ганбаатар ахлан, гишүүдэд Улсын Их Хурлын гишүүн Ё.Баатарбилэг, Г.Ганболд, Ж.Сүхбаатар нарын бүрэлдэхүүнтэй байгуулан ажиллаж байна.

Байнгын хорооны болон чуулганы нэгдсэн хуралдаанаар тогтоолын төслийн хэлэлцэх эсэх хэлэлцүүлгийг явуулах үед хуралдаан даргалагчаас болон Улсын Их Хурлын гишүүдээс “Журам батлах тухай” Улсын Их Хурлын тогтоолын төслийн хавсралтад заасан “Монгол Улсын засаг захиргаа, нутаг дэвсгэрийн нэгжийг өөрчлөх асуудлаар иргэдийн санал авах журам”, “Иргэдийн Төлөөлөгчдийн Хурлын төлөөлөгчийг сонгогчдын саналаар эгүүлэн татах журам”, “Иргэдийн Төлөөлөгчдийн Хурлын Зөвлөлийн ажиллах журам" тус бүрээр Улсын Их Хурлын тогтоол гаргах нь зүйтэй гэж үзсэн тул Төрийн байгуулалтын байнгын хороо 2022 оны 01 дүгээр сарын 17-ны өдрийн хуралдаанаар Иргэдийн Төлөөлөгчдийн Хурлын Зөвлөлийн ажиллах “Журам батлах тухай” Улсын Их Хурлын тогтоолын төслийн анхны хэлэлцүүлгийг Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлд заасныг баримтлан явуулж, дараах санал, дүгнэлтийг Та бүхэнд танилцуулж байна.

Ажлын хэсэг тогтоолын төслийн дагаж мөрдөх хугацааг тодорхой заах, Зөвлөлийн гишүүнд нэр дэвшүүлэх, иргэдийн Төлөөлөгчдийн Хурлын хуралдааны бэлтгэл хангах, Хурлын хороо, ажлын хэсгийн үйл ажиллагааг уялдуулан зохицуулах зэрэг зарчмын зөрүүтэй 12 санал, найруулгын 2 санал гаргасныг Байнгын хорооны хуралдаанд оролцсон гишүүдийн олонх дэмжсэн болно.

“Журам батлах тухай" Улсын Их Хурлын тогтоолын төслийн анхны хэлэлцүүлгийг явуулсан талаарх Байнгын хорооны санал, дүгнэлт болон зарчмын зөрүүтэй саналын томьёоллыг Та бүхэнд хүргүүлсэн болно.

Улсын Их Хурлын эрхэм гишүүд ээ,

Иргэдийн Төлөөлөгчдийн Хурлын Зөвлөлийн ажиллах "Журам батлах тухай”

Улсын Их Хурлын тогтоолын төслийн анхны хэлэлцүүлгийг явуулсан талаарх Төрийн байгуулалтын байнгын хорооны санал, дүгнэлт, зарчмын зөрүүтэй саналын томьёоллыг хэлэлцэн шийдвэрлэж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар:** Ажлын хэсгийн гишүүдийг танилцуулъя. Засгийн газрын Хэрэг эрхлэх газрын дэд дарга Ургамлын Бямбасүрэн, Засгийн газрын Хэрэг эрхлэх газрын Орон нутгийн удирдлага, зохицуулалтын газрын дарга Пүрэвийн Зоригтбаатар, Засгийн газрын Хэрэг эрхлэх газрын Хууль эрх зүйн газрын шинжээч Ганбатын Дөлгөөн, Төвлөрлийг сааруулах бодлогыг дэмжих төслийн мэргэжилтэн Агвааны Ганболд.

Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүн байна уу. Алга байна.

Байнгын хорооноос гаргасан зарчмын зөрүүтэй саналын томьёоллоор санал хураалт явуулна. Зарчмын зөрүүтэй 14 санал байгаа. 2 гишүүний асуулт байгаа юм байна. Цэвэгдоржийн Туваан гишүүн, Балжиннямын Баярсайхан гишүүнээр тасаллаа. Цэвэгдоржийн Туваан гишүүн асуулт асууя.

**Ц.Туваан**: Эртээд энэ асуудлыг Засгийн газрын журам батлах тухай гээд 3 асуудлыг багцлаад оруулж ирсэн тэгээд нэгдүгээрт энэ асуудлууд нь бол цаг хугацааны хувьд хууль хэрэгжиж эхэлснээс хойш явж байгаа бас цаг алдаж байгаа ийм зүйлүүд.

Хоёрдугаарт, оруулж ирсэн тэр өмнөх хоёр журмын асуудлыг тодорхой маргаантай, мөн одоо өөрчлөлт оруулах шаардлагатай, илүү их улс төржих, ийм асуудлууд байгаа учраас гээд санал оруулсан. Одоо Төрийн байгуулалтын байнгын хороо хуралдаад бас салгаад, Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн зөвлөлийн журмыг Улсын Их Хурал баталж өгөх хүрээндээ энэ асуудлаа ингээд оруулж ирсэн байна. Тэгэхээр энэ асуудлыг дэмжиж байна.

Нөгөө хоёр асуудалтай холбоотой хугацааг тохирсон юм уу? Хэзээ яана гэсэн ийм гаргалгаа байгаа гэсэн тодорхой зүйл байна уу гэдэг асуулт тавья.

**Г.Занданшатар**: Төрийн байгуулалтын байнгын хороон дарга Жамъянгийн Мөнхбат гишүүн асуултад хариулна.

**Ж.Мөнхбат**: Туваан гишүүний энэ асууж байгаа асуултыг их олон гишүүд хөндөж ярьсан. Олон гишүүд асуусан. Тэгээд Засгийн газраас энэ Засаг захиргаа нутаг дэвсгэрийн нэгж, түүний удирдлагын тухай хуулийг өөрчлөн баталсантай холбогдуулж 3 журам багцаар нь оруулж ирсэн. Үүнийг Төрийн байгуулалтын байнгын хороон дээр ярьж байгаад иргэдийн Төлөөлөгчийн Хурлын дэргэд энэ зөвлөл байгуулах журмыг нь оруулж ирж байгаа өнөөдөр. Нөгөө 2 журам буюу иргэдийн Хурлын төлөөлөгчийг эргүүлэн татах журам, засаг захиргаа, нутаг дэвсгэрийн нэгжийг өөрчлөхөд санал авах журам гэдэг 2 журмыг нь ажлын хэсэг дээр ярья гэж үлдээсэн. Үүнийг нухацтай ярих хэрэгтэй.

Ер нь энэ их зовлонтой асуудал үүссэн. Орон нутагт бол Монгол Улс даяар ийм улс төржсөн бүтэн 4 жил бие биеийгээ эргүүлэн татах асуудлыг тавьсан. Ийм л маргаан дагуулж нөхөн сонгууль зарласан. Нэг ийм байдал руу түлхэх ийм нөхцөл бүрдэж байна гэж ингэж үзсэн. Жишээлбэл одоо оруулж ирсэн журмын төсөл дээр тухайн тойргийн сонгогчдын 10 хувь нь гомдол гаргасан бол тухайн тойргоос сонгогдсон иргэдийн Хурлын Төлөөлөгчийг эгүүлэн татах асуудлыг авч хэлэлцэнэ гэж орж ирсэн. Тэгэхээр хөдөө сум 5-6 багтай, хамгийн бага нь 2, 3, 4 багтай. Тэгээд нэг багт 200, 300 сонгогч байгаа юм. Энэ 200, 300 сонгогчийн 10 хувь нь тухайн тойргоос сонгогдсон иргэдийн Хурлын Төлөөлөгчийг эргүүлэн татах санал тавина гэдэг бол 20, 30-хан хүн гарын үсэг зураад л тухайн төлөөлөгчийг эргүүлэн татдаг ийм нөхцөл байдал руу орох эрсдэлтэй байдал үүсэж байгаа юм.

Тийм учраас энэ асуудлыг цаашдаа Монгол Улсыг жинхэнэ улс төржүүлсэн, талцуулсан, хэрэлдүүлсэн гомдол гаргасан, нөхөн сонгууль зарласан ийм улс төрийн хэрүүл маргааны талцал болгож, сонгуулиас сонгуулийн хооронд 4 жил, улс төржиж бужигнах нөхцөлийг үүсгэх ийм заалт байна гээд цаашдаа энэ заалтыг Засаг захиргаа, нутаг дэвсгэрийн нэгж, түүний удирдлагын тухай хуулиас энэ заалтуудыг хасах хэрэгтэй гэсэн ийм байр суурьтай байгаа. Үүнийг ажлын хэсэг дээр манай Эдийн засгийн байнгын хорооны дарга Ганбаатараар ахлуулсан ажлын хэсэг ажиллаж байгаа. Тэгээд энэ дээр маш нухацтай сайн ярьж байж бүгдээрээ шийднэ. Тийм хөнгөн гоомой байдлаар энэ журмуудад хандаж болохгүй гэж үлдээгээд өнөөдөр зөвхөн цаг хугацаа тулсан учраас аймаг, сум, нийслэл, дүүргийн иргэдийн төлөөлөгчдийн хурлын үйл ажиллагааг хэвийн явуулах зорилгоор иргэдийн Төлөөлөгчдийн Хурлын дэргэд зөвлөл байгуулна гэдэг журмыг оруулж ирж байгаа юм.

**Г.Занданшатар**: Балжиннямын Баярсайхан гишүүн асуулт асууя.

**Б.Баярсайхан**: Баярлалаа. Миний нэгдүгээр асуулт, Туваан гишүүний асуулттай давхцаж байгаа учраас Мөнхбат даргын хариултаас би ойлголтоо авлаа.

Хоёрдугаар асуулт энэ иргэдийн Төлөөлөгчдийн Хурлын тэргүүлэгчдийн дэргэд зөвлөл болгож байгаа. Энэ тэргүүлэгчдийн зөвлөлөөс ямар үр дүн гарах вэ гэдэг асуулт байна. Өнөөдөр иргэдийг чирэгдүүлдэг, санал наймаалцдаг. Мөн хурлаа хийхгүй барьцаалдаг, хойшилдог хуралдаж өгдөггүй, хөдөө орон нутагт байгаа нэг гол асуудал байгаа. Тэгээд энэ зөвлөл байгуулагдсанаараа ямар үр дүн гарах юм бэ гэдэг ийм асуулт байна.

**Г.Занданшатар**: Жамъянгийн Мөнхбат Улсын Их Хурлын гишүүн, Төрийн байгуулалтын байнгын хорооны дарга.

**Ж.Мөнхбат**: Энэ иргэдийн хурлын дэргэд зөвлөл байгуулж байгаа энэ асуудал бол бид нарын 2, 3 жилийн өмнө хийсэн ажлын үр дүн юм. 2019 онд бид нар Үндсэн хуулийн нэмэлт, өөрчлөлт хийсэн. Энэ Үндсэн хуулийн нэмэлт, өөрчлөлтөөр иргэдийн бүх шатны иргэдийн Хурлын Төлөөлөгчдийн Тэргүүлэгчид гэдэг юм бол байхгүй болсон. Хуучин бол иргэдийн Хурлын Тэргүүлэгчид гэдэг бол бүх асуудлыг авч хэлэлцдэг байсан. Одоо бол зөвлөл гэдэг тодорхой чиг үүрэг нь ойлгомжтой, ийм хязгаарлагдмал хүрээнд шийдвэр гаргаж явна гэдгийг ингэж ойлгох хэрэгтэй. Ер нь энэ Үндсэн хуулийн нэмэлт, өөрчлөлттэй холбоотой Үндсэн хуулийн нэмэлт, өөрчлөлтийг хийсэн түүнд нийцүүлэх Улсын Их Хурлын тогтоолыг бид нар өнгөрсөн парламентаар гаргаж, энэ хугацаанд 30 гаруй хуульд өөрчлөлт оруулах зайлшгүй нөхцөл байдал, шаардлага үүссэн. Үүний үр дүнд ингэж иргэдийн Хурлын Тэргүүлэгчид байхгүй зөвлөлтэй болж, одоо цаашдаа ажиллахаар болж байгаа гэдгийг хэлье.

**Г.Занданшатар**: Жамбалын Ганбаатар гишүүн, ажлын хэсгийн дарга асуултад гүйцээж хариул.

**Ж.Ганбаатар**: Байнгын хорооны даргынхаа үгэн дээр нэг минут нэмчихье. Энэ тэргүүлэгч нар зарим асуудлыг хэлэлцчихээд ингээд орхичихдог, өөрсдөө бараг шийдвэрээ гаргаад хурал руугаа оруулдаггүй байсан асуудлууд бол байгаа. Үүнийг манай аймгийн дарга байсан Их Хурлын гишүүд бүгдээрээ мэдэж байгаа. Тэгэхлээр энэ асуудал маань цэгцрээд, зөвлөл бол зөвхөн хэлэлцэх асуудлын жагсаалтыг оруулна гэж ойлгож байгаа юм. Тэгээд иргэдийн хурлаар бүх асуудлаа хэлэлцдэг болно. Тэгэхлээр бас нэг сул тал байхыг үгүйсгэхгүй. Иргэдийн хурал бол байн байн хуралдах магадлалтай, их олон удаа хуралдах магадлал өндөр байна гэсэн үг.

Өмнө нь бас иргэдийн хурлын ажлын алба гээд их томоохон бүтэц байсан бол тэр бүтцийг бас нэлээн багасган цөөлсөн байгаа гэсэн үг. Тэгэхлээр иргэдэд учирч байгаа чирэгдлүүд бол иргэдийн тэргүүлэгчид гээд 6, 7-хон хүн асуудлыг шийдчихдэг байсан бол яг иргэдийн Хурлын Төлөөлөгчдийн бүрэлдэхүүнээр бүх асуудлаа ярьдаг болж байгаа гэж ойлгож болно.

Баярлалаа.

**Г.Занданшатар**: Гишүүд асуулт асууж, хариулт авч дууслаа.

Одоо Байнгын хорооноос гаргасан зарчмын зөрүүтэй саналын томьёоллоор санал хураалт явуулна.

Зарчмын зөрүүтэй 14 санал байгаа.

Төрийн байгуулалтын байнгын хорооны дэмжсэн санал.

1.Тогтоолын төслийн 2 дахь заалтыг доор дурдсанаар өөрчлөн найруулах:

“2.Энэ тогтоолыг 2022 оны 02 дугаар сарын 01-ний өдрөөс эхлэн дагаж мөрдсүгэй.” Санал гаргасан Улсын Их Хурлын гишүүн Ж.Ганбаатар, Ё.Баатарбилэг, Г.Ганболд, Ж.Сүхбаатар. **Цаашид “Ажлын хэсэг” гэнэ. Гишүүд санал хураалтад бэлэн үү.**

**Бүртгэлийн санал хураалт явуулъя. Өнөөдрийн эхний санал хураалт. Төхөөрөмжийн бэлэн байдлыг шалгая. Бүртгэлд ороогүй гишүүдийг дуудъя.**

**Саян уншсан саналын томьёоллоор санал хураалт явуулъя, дэмжье гэсэн томьёоллоор. 29 гишүүн дэмжиж, 51.8 хувийн саналаар санал дэмжигдлээ.**

**Жадамбын Бат-Эрдэнэ гишүүн дэмжсэнээр тооцохоор санал өглөө.**

2.Төслийн хавсралтын 2.2 дахь заалтыг доор дурдсанаар өөрчлөн найруулах:

“2.2.Хурлын даргаас бусад Зөвлөлийн гишүүнийг улс төрийн нам, эвслийн бүлэг, иргэдийн Төлөөлөгчдийн Хурлын төлөөлөгч нэр дэвшүүлэх эрхтэй.” Санал гаргасан ажлын хэсэг. С**анал хураалт явуулъя.**

**Санал хураалтыг хүчингүйд тооцлоо. Жигжидийн Батжаргал гишүүн үг хэлнэ.**

**Ж.Батжаргал**: **Тэгэхээр энэ заалт дээр санал байгаад байгаа юм л даа. Хуулийн үзэл баримтлал бол яах аргагүй төлөөллийн ардчиллыг хөгжүүлэхэд бид энэ тэргүүлэгчдийг авсан юм. Тэгэхээр одоо зөвлөл гэдэг бол бас нэг тийм удирдах байгууллага шиг юм болох гээд байна л даа энэ заалтаар. Уг нь бол яг нарийндаа хурлууд хорооны бүтцээрээ үйл ажиллагаагаа явуулах тэр хороодын дарга нар нь өөрсдөө ийм зөвлөлийнхөө гишүүн болоод явбал зөв бүтэц рүүгээ явах болов уу гэсэн асуудал. Тэгэхгүйгээр баахан нэр дэвшүүлэх барих юм явчихаар чинь энэ чинь өөр агуулга руу шилжих гээд байгаа юм биш үү. Энийг ер нь манай ажлын хэсэг дээр юу гэж үзсэн юм бэ. Би санал хэлж байна.**

**Г.Занданшатар**: Гишүүд үг хэлж дууслаа одоо санал хураалт явуулна.

**Санал хураалт.**

**Санал хураалт.** Ж.Бат-Эрдэнэ гишүүн горимын санал.

**Ж.Бат-Эрдэнэ**: Энэ аппарат ажиллахгүй санал хураалтыг хүчингүй болгоё гэсэн санал хэлж байна.

**Г.Занданшатар:** Төхөөрөмж ажиллаагүй учраас санал хураалтыг хүчингүйд тооцох Жадамбын Бат-Эрдэнэ гишүүний гаргасан горимын саналаар санал хураалт явуулъя.

Энх-Амгалан гишүүн эсрэг байр суурь чинь 2022 оны 2 сарын 1-нээс дагаж мөрдөнө гэсэн.

Горимын саналаар санал хураалт явуулъя.

Сайнхүүгийн Ганбаатар гишүүн горимын санал гаргана.

Ганбаатар гишүүний карт уншигдаагүй байна. Сайнхүүгийн Ганбаатар гишүүн.

Ганбаатар гишүүний төхөөрөмж ажиллахгүй байна. Вирустээд.

**Б.Энх-Амгалан**: Төхөөрөмжүүд сайн ажиллахгүй байна. Тийм учраас энэ саналыг хүчингүй болгох горимын санал хураалгаж өгөөч гэж хүсэж байна.

**Г.Занданшатар:** Бямбасүрэнгийн Энх-Амгалан гишүүний гаргасан горимын саналаар санал хураалт явуулна. Ганбаатар гишүүний төхөөрөмжийг янзал. Төхөөрөмжүүд яагаад байгаа юм.

Санал хураалт явуулъя. Энх-Амгалан гишүүний гаргасан горимын саналаар санал хураалтыг хүчингүйд тооцох санал хураалт явуулъя.

34 гишүүн дэмжиж, 65.4 хувийн саналаар санал дэмжигдэж өмнөх санал хураалтыг хүчингүйд тооцлоо. Өмнөх санал хураалтыг хүчингүйд тооцсон учраас энэ хоёр дахь саналаар дахиж санал хураалт явуулна.

Төслийн хавсралтын 2.2 дахь заалтыг доор дурдсанаар өөрчлөн найруулах:

“2.2.Хурлын даргаас бусад Зөвлөлийн гишүүнийг улс төрийн нам, эвслийн бүлэг, иргэдийн Төлөөлөгчдийн Хурлын төлөөлөгч нэр дэвшүүлэх эрхтэй.” Санал гаргасан ажлын хэсэг. Санал хураалт.

36 гишүүн дэмжиж, 67.9 хувийн саналаар санал дэмжигдлээ.

Төслийн хавсралтын 2.3 дахь заалтыг доор дурдсанаар өөрчлөн найруулах:

“2.3.Энэ журмын 2.2-т заасны дагуу нэр дэвшсэн иргэдийн Төлөөлөгчдийн Хурлын төлөөлөгчийг тухайн Хурлын төлөөлөгчдийн олонхын саналаар нэг жилийн хугацаатай сонгоно. Зөвлөлийн гишүүнийг улируулан сонгож болно.” Санал гаргасан ажлын хэсэг.

Санал хураалт. 37 гишүүн дэмжиж, 71.2 хувийн саналаар энэ санал дэмжигдлээ.

Төслийн хавсралтад доор дурдсан агуулгатай 2.4 дэх заалт нэмэх:

“2.4.Сумын Хурлын Зөвлөлийн гишүүнд тухайн Хурлын төлөөлөгч нэр дэвшүүлж, иргэдийн Төлөөлөгчдийн Хурлын төлөөлөгчдийн олонхын саналаар сонгоно.

Тайлбар: Энэ заалтыг 2024 оны орон нутгийн ээлжит сонгуулиас эхлэн дагаж мөрдөнө.” Санал гаргасан ажлын хэсэг.

Санал хураалт. 37 гишүүн дэмжиж, 71.2 хувийн саналаар санал дэмжигдлээ.

5.Төслийн хавсралтын 3.1.1 дэх дэд заалтын “Иргэдийн Төлөөлөгчдийн Хурлын хуралдааны шийдвэрийн биелэлтийг хангуулах, эрчимжүүлэх ажлыг зохион байгуулах талаар” гэснийг хасах. Санал гаргасан ажлын хэсэг.

Санал хураалт. 36 гишүүн дэмжиж, 69.2 хувийн саналаар энэ санал дэмжигдлээ.

6.Төслийн хавсралтын 4.1.2 дахь дэд заалтын “санаачилга, зөвлөмжийг” гэснийг “санаачилгыг” гэж өөрчлөх. Санал гаргасан ажлын хэсэг.

Санал хураалт. 39 гишүүн дэмжиж, 75 хувийн саналаар санал дэмжигдлээ.

7.Төслийн хавсралтын 4.1.3 дахь дэд заалтын “санал өгөх” гэснийг “, шаардлагатай тохиолдолд энэ журмын 4.1.4-т заасан арга хэмжээг авах.” гэж өөрчлөх. Санал гаргасан ажлын хэсэг.

Санал хураалт. 39 гишүүн дэмжиж, 75 хувийн саналаар дэмжигдлээ.

8.Төслийн хавсралтын 4.1.4 дэх дэд заалтын “байгууллагаас тайлбар, лавлагаа болон бусад материал” гэснийг “этгээдээс тооцоо, судалгаа, лавлагаа болон холбогдох мэдээллийг” гэж өөрчлөх. Санал гаргасан ажлын хэсэг.

Санал хураалт. 37 гишүүн дэмжиж, 71.2 хувийн саналаар дэмжигдлээ.

Эцсийн найруулга дээр холбогдох гэдэг үг өгүүлбэрт хоёр орчих шиг боллоо үзээрэй.

9.Төслийн хавсралтын 5.1.2 дахь дэд заалтыг доор дурдсанаар өөрчлөн найруулах:

“5.1.2.Хурлын хороод, ажлын хэсгийн хурлын тов, хуваарийг Хурлын даргаар батлуулах;” санал гаргасан ажлын хэсэг.

Санал хураалт. 34 гишүүн дэмжиж, 65.4 хувийн саналаар санал дэмжигдлээ.

10.Төслийн хавсралтын 6.6 дахь заалтыг доор дурдсанаар өөрчлөн найруулах.

“6.6.Зөвлөл албан бичгийн хэвлэмэл хуудас хэрэглэнэ.” Санал гаргасан ажлын хэсэг.

Санал хураалт. 34 гишүүн дэмжиж, 65.4 хувийн саналаар дэмжигдлээ.

11.Төслийн хавсралтын 6.7 дахь заалтыг хасах. Санал гаргасан ажлын хэсэг.

Санал хураалт. Санал хураалтад 52 гишүүн оролцож, 33 гишүүн дэмжиж, 63.5 хувийн саналаар санал дэмжигдлээ.

12.Төслийн хавсралтын 6.8 дахь заалтын “хэлэлцэх” гэсний өмнө “Зөвлөлийн хуралдаанаар” гэж нэмж, мөн заалтын “хурлын” гэснийг “хуралдааны дэлгэрэнгүй” гэж өөрчлөх. Санал гаргасан ажлын хэсэг.

**Санал хураалт. 36 гишүүн дэмжиж, 69.2 хувийн саналаар дэмжигдлээ.**

**Найруулгын санал.**

Төслийн хавсралтын 1.3 дахь заалтын “удирдлага болгоно” гэснийг “баримтална” гэж, 4.1.2 дахь дэд заалтын “иргэдийн” гэснийг “иргэний” гэж, 4.1.3 дахь дэд заалтын “зүйл,” гэснийг “зүйлийн” гэж, 6.1, 6.3 дахь заалтын “хурал” гэснийг “хуралдаан” гэж, 6.2 дахь заалтын “хурлын” гэснийг “хуралдааны” гэж, 6.3 дахь заалтын “оролцсоноор” гэснийг “хүрэлцэн ирснээр” гэж, 6.5, 6.9 дэх заалтын “хурлыг” гэснийг “хуралдааныг” гэж тус тус өөрчилж, төслийн хавсралтын 3.2 дахь заалтын “түүний” гэснийг хасах. Санал гаргасан ажлын хэсэг.

Санал хураалт. 38 гишүүн дэмжиж, 71.7 хувийн саналаар дэмжигдлээ.

2.Төслийн талаарх зарчмын зөрүүтэй саналууд дэмжигдсэнтэй холбогдуулан нэр томьёо, хэл найруулга, дэс дараалал, заалт, эшлэлийн дугаарыг нийцүүлж өөрчлөх. Санал гаргасан ажлын хэсэг.

Санал хураалт. 33 гишүүн дэмжиж, 62.3 хувийн саналаар санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

“Журам батлах тухай” Улсын Их Хурлын тогтоолын төслийг эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлж байна.

Төрийн байгуулалтын байнгын хороо 13 цагт Жанжин Д.Сүхбаатарын танхимд хуралдаад эцсийн хэлэлцүүлэг явуулж, чуулганд оруулж ирнэ.

**Дараагийн асуудалд оръё. Элчин сайд нарыг эгүүлэн татах, томилох саналыг зөвшилцөх тухай асуудлыг хэлэлцэнэ.**

Ажлын хэсгийг оруулъя. Монгол Улсын Ерөнхийлөгчийн саналыг Ерөнхийлөгчийн Гадаад бодлогын зөвлөх Эрдэнэцогтын Одбаяр танилцуулна.

**Э.Одбаяр**: Та бүхний энэ өдрийн амар амгаланг айлтган мэндчилье.

Улсын Их Хурлын дарга, эрхэм гишүүд ээ,

Монгол Улсаас гадаадын зарим улсад суугаа Элчин сайд нарыг эгүүлэн татах, томилох саналыг танилцуулъя.

Монгол Улсын Үндсэн хуулийн Гучин гуравдугаар зүйлийн 1 дэх хэсгийн 5, Монгол Улсын Ерөнхийлөгчийн тухай хуулийн 14 дүгээр зүйлийн 3, Засгийн газрын тухай хуулийн 15 дугаар зүйлийн 4, Дипломат албаны тухай хуулийн 16 дугаар зүйлийн 1 дэх заалтыг тус тус үндэслэн Монгол Улсаас Бүгд Найрамдах Солонгос улсад суугаа Онц бөгөөд Бүрэн эрхт элчин сайд Намсрайн Эрдэнэтуяаг эгүүлэн татаж, Монгол Улсаас Бүгд Найрамдах Солонгос улсад суух Онц бөгөөд Бүрэн эрхт элчин сайдаар Эрдэнэцогтын Сарантогосыг, Монгол Улсаас Кувейт улсад суугаа Онц бөгөөд Бүрэн Эрхт элчин сайд Зоригтын Чинтүшигийг эгүүлэн татаж, Монгол Улсаас Кувейт улсад суух Онц бөгөөд Бүрэн эрхт Элчин сайдаар Пүрэвийн Сэргэлэн, Монгол Улсаас Швейцарын Холбооны улсад суух Онц бөгөөд Бүрэн эрхт элчин сайдаар Даваасүрэнгийн Гэрэлмаа нарыг тус тус шинээр томилох саналыг оруулж ирлээ.

Монгол Улсаас Бүгд Найрамдах Солонгос улсад суугаа элчин сайд Намсрайн Эрдэнэтуяаг Засгийн газраас ирүүлсэн саналын дагуу төрийн тэргүүнтэй зөвшилцөж, эгүүлэн татах шийдвэрийг гаргасан. Монгол Улсаас Кувейт улсад суугаа Элчин сайд Зоригтын Чинтүшигийн томилолтын хугацаа дуусгавар болсон.

Мөн Монгол Улсаас Швейцарын Холбооны улсад суугаа элчин сайд Лүндэгийн Пүрэвсүрэнг эгүүлэн татах асуудлыг Монгол Улсын Их Хурлын 2021 оны 7 дугаар сарын 2-ны өдрийн чуулганы нэгдсэн хуралдаанд оролцсон гишүүдийн олонх дэмжсэн болно.

Элчин сайд нь Монгол Улсын олон улсын гэрээ, холбогдох хууль тогтоомжоор олгогдсон бүрэн эрх, хүлээсэн чиг үүргийнхээ хүрээнд суугаа болон хавсран суугаа улс, олон улсын байгууллагадаа Монгол Улсыг төлөөлөн ажиллаж, ашиг сонирхол болон эрхийг нь хамгаалах, харилцан хамтын ажиллагааг хөгжүүлэх, Монгол Улсын хөгжлийн зорилтыг шийдвэрлэхэд шаардлагатай судалгаа, шинжилгээ хийж, төр засгийн байгууллагыг мэдээллээр хангаж гарсан шийдвэрийг хэрэгжүүлэх, хоёр болон олон талын харилцааны асуудлаар яриа хэлэлцээ хийх, гэрээ хэлэлцээр байгуулах, Монгол Улсын иргэн, хуулийн этгээдийн хууль ёсны эрх ашгийг хамгаалах, олон улсын эрх зүй, суугаа орны хууль тогтоомжийн дагуу хамгаалж ажилладгаас гадна тэргүүлж буй Элчин сайдын яамныхаа үйл ажиллагааг нэгдсэн удирдлагаар хангах чиг үүрэгтэй байдаг билээ.

Элчин сайдаар томилон ажиллуулахаар нэр дэвшүүлж буй эдгээр албан хаагчид төрийн алба, дипломат албанд олон жил ажилласан, мэргэжлийн өндөр ур чадвартай, удирдах ажлын дадлага туршлагатай, гадаад хэлний мэдлэгтэй, төрийн болон дипломат албаны хууль тогтоомжийн шалгуурыг бүрэн хангасан гэж Монгол Улсын Ерөнхийлөгч үзэж байгаа болно.

Иймд асуудлыг хэлэлцэн шийдвэрлэж өгөхийг хүсье.

Анхаарал тавьсанд баярлалаа.

**Г.Занданшатар**: Ажлын хэсгийн гишүүдийг танилцуулна. Гадаад харилцааны сайд Батмөнхийн Батцэцэг.

Аюулгүй байдал, гадаад бодлогын байнгын хорооны санал, дүгнэлтийг Улсын Их Хурлын гишүүн, Аюулгүй байдал, гадаад бодлогын байнгын хорооны дарга Баагаагийн Баттөмөр танилцуулна. Баттөмөр гишүүнийг индэрт урьж байна.

**Б.Баттөмөр**: Улсын Их Хурлын дарга, эрхэм гишүүд ээ,

Монгол Улсын Үндсэн хуулийн Гучин гуравдугаар зүйлийн 1 дэх хэсгийн 5 дахь заалт, Монгол Улсын Ерөнхийлөгчийн тухай хуулийн 14 дүгээр зүйлийн 3-т заасныг тус тус үндэслэн Монгол Улсын Ерөнхийлөгчөөс Монгол Улсаас Бүгд Найрамдах Солонгос Улсад суух Онц бөгөөд Бүрэн эрхт Элчин сайдаар Эрдэнэцогтын Сарантогосыг, Монгол Улсаас Кувейт Улсад суух Онц бөгөөд Бүрэн эрхт Элчин сайдаар Пүрэвийн Сэргэлэнг, Монгол Улсаас Швейцарын Холбооны Улсад суух Онц бөгөөд Бүрэн эрхт Элчин сайдаар Даваасүрэнгийн Гэрэлмаа нарыг томилох, улмаар Монгол Улсаас Бүгд Найрамдах Солонгос Улсад суугаа Онц бөгөөд Бүрэн эрхт Элчин сайд Намсрайн Эрдэнэтуяа, Монгол Улсаас Кувейт Улсад суугаа Онц бөгөөд Бүрэн эрхт Элчин сайд Зоригтын Чинтүшиг нарыг эгүүлэн татах саналыг Улсын Их Хуралтай зөвшилцөхөөр өргөн мэдүүлснийг Аюулгүй байдал, гадаад бодлогын байнгын хороо 2022 оны 01 дүгээр сарын 17-ны өдрийн хуралдаанаараа хэлэлцлээ.

Байнгын хорооны хуралдаанаар дээрх асуудлыг хэлэлцэх явцад Улсын Их Хурлын гишүүн Н.Наранбаатар аймаг, сумуудыг Бүгд Найрамдах Солонгос Улсын ижил төстэй муж, хоттой холбох, хөдөө аж ахуй, газар тариаланг дэмжих, цөлжилт, хүлэмжийн хийг бууруулахад хамтарч ажиллах, боловсролын болон эдийн засгийн салбарын хамтын ажиллагаа тогтооход дэмжлэг, туслалцаа үзүүлэх, Улсын Их Хурлын гишүүн Ш.Адьшаа Ковидын дараах эдийн засгийг сэргээхэд анхаарч ажиллах, Улсын Их Хурлын гишүүн Д.Ганбат хил, гааль хаалттай, юмны үнэ өссөн энэ үед гадаад хамтын ажиллагаа, хөрөнгө оруулалт татах тал дээр анхаарч ажиллах, гадаадад ажиллаж, амьдарч буй иргэдтэйгээ аль болох ойр, холбоотой байхад анхаарч ажиллахыг сануулаад, нэр дэвшигчдэд ямар шалгуур тавьсан талаар Гадаад харилцааны сайдаас асуулт асууж хариулт авлаа.

Улсын Их Хурлын гишүүн Д.Бат-Эрдэнэ эдийн засагт өгөөжтэй үйл ажиллагаа явуулахад бодит үр дүн чухал учир энэ асуудалд анхаарах, булангийн орнуудтай хамтарч ажиллан хөдөө аж ахуйгаа хөгжүүлэх, Улсын Их Хурлын гишүүн Б.Энх-Амгалан гадаадад ажиллаж, амьдарч байгаа иргэдтэйгээ нягт холбоотой байж эрх ашгийг нь хамгаалах, дэмжих, зах зээлээ тэлэх, эдийн засгийн үр ашгаа нэмэгдүүлэх, ижил тэнцүү, эрх тэгш, харилцан уялдаатай хамтарч ажиллах, бүс нутгийн аюулгүй байдалд анхаарч ажиллах, Улсын Их Хурлын гишүүн С.Батболд гадаад харилцааны салбар мерит зарчмаа барьж цаг тухайд нь асуудлаа хэлэлцүүлж байгааг дэмжиж байна гээд Ковидын дараах улс орнуудын харилцааг хүрсэн түвшинд байлгахын зэрэгцээ илүү сайн зүйлүүдийг санаачилж, төр, хувийн хэвшлийн түншлэл, хамтын ажиллагааг дэмжих тал дээр анхаарч ажиллах, Улсын Их Хурлын гишүүн Н.Энхболд гадаад харилцааны салбар нь улс төрждөггүй, төрийн бодлого, чиг үүргийг хэрэгжүүлдэг учраас засгийн газрын бодлого, үйл ажиллагаатай зөрсөн, аливаа асуудал гаргасан элчин сайдуудыг буцаан татах, энэ асуудлыг жижиг гэж орхилгүй анхаарч ажиллах шаардлагатай гэсэн саналуудыг тус тус гарган, зарим нэр дэвшигчдээс асуулт асууж, хариулт авсан болно.

  Монгол Улсын Ерөнхийлөгчөөс Улсын Их Хуралд зөвшилцөхөөр өргөн мэдүүлсэн Эрдэнэцогтын Сарантогосыг Монгол Улсаас Бүгд Найрамдах Солонгос Улсад суух Онц бөгөөд Бүрэн эрхт Элчин сайдаар, Пүрэвийн Сэргэлэнг Монгол Улсаас Кувейт Улсад суух Онц бөгөөд Бүрэн эрхт Элчин сайдаар, Даваасүрэнгийн Гэрэлмааг Монгол Улсаас Швейцарын Холбооны Улсад суух Онц бөгөөд Бүрэн эрхт Элчин сайдаар тус тус томилохыг Байнгын хорооны хуралдаанд оролцсон гишүүдийн олонх дэмжсэн болно.

Түүнчлэн Монгол Улсаас Бүгд Найрамдах Солонгос Улсад суугаа Онц бөгөөд Бүрэн эрхт Элчин сайд Намсрайн Эрдэнэтуяа, Монгол Улсаас Кувейт Улсад суугаа Онц бөгөөд Бүрэн эрхт Элчин сайд Зоригтын Чинтүшиг нарыг эгүүлэн татах саналыг Байнгын хорооны хуралдаанд оролцсон гишүүдийн олонх дэмжлээ.

Улсын Их Хурлын эрхэм гишүүд ээ,

Монгол Улсын Ерөнхийлөгчөөс Улсын Их Хуралд өргөн мэдүүлсэн Элчин сайд нарыг эгүүлэн татах, томилох саналыг зөвшилцсөн талаарх Аюулгүй байдал, гадаад бодлогын байнгын хорооны санал, дүгнэлтийг хэлэлцэн шийдвэрлэж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар**: Ажлын хэсгийн гишүүдийг танилцуулъя.

Гадаад харилцааны сайд Батмөнхийн Батцэцэг, Гадаад харилцааны яамны Төрийн нарийн бичгийн дарга Нямдоржийн Анхбаяр, Ерөнхийлөгчийн Гадаад бодлогын зөвлөх Эрдэнэцогтын Одбаяр, Ерөнхийлөгчийн Хууль зүйн бодлогын зөвлөх Алтангэрэлийн Бямбажаргал, нэр дэвшигчид Бүгд Найрамдах Солонгос улсад суух Онц бөгөөд Бүрэн эрхт Элчин сайдад нэр дэвшигч Эрдэнэцогтын Сарантогос, Монгол Улсаас Кувейт улсад суух Онц бөгөөд Бүрэн эрхт Элчин сайдад нэр дэвшигч Пүрэвийн Сэргэлэн, Монгол Улсаас Швейцарын Холбооны Улсад суух Онц бөгөөд Бүрэн эрхт Элчин сайдад нэр дэвшигч Даваасүрэнгийн Гэрэлмаа.

Монгол Улсын Ерөнхийлөгчийн санал болон Байнгын хорооны санал, дүгнэлт, түүнчлэн нэр дэвшигчдээс асуулт асууж, үг хэлэх Улсын Их Хурлын гишүүд байна уу?

Ёндонпэрэнлэйн Баатарбилэг гишүүн.

**Ё.Баатарбилэг**: Нэр дэвшигчдийг сая танилцуулж байна. Мэргэжлийн дипломатчид туршлагатай хүмүүс орж ирж байгаа гэж байна. Дэмжиж байна. Бүгд Найрамдах Солонгос улсад суух элчин сайдад нэр дэвшигч Сарантогос нэр дэвшигчээс ганц, хоёр зүйл тодруулъя. Нэр дэвшигч элчин сайдын ажлыг өлхөн хийгээд явчихна, туршлагатай дипломатч. Энэ Бүгд Найрамдах Солонгос улсаас хөгжлийн зээл, тусламж, буцалтгүй тусламж, хөгжлийн хөнгөлөлттэй зээл гээд маш их юмнууд яригддаг. Солонгос улстай дипломат харилцаа тогтоогоод 30 гаруй жил өнгөрчихлөө. Маш олон юмнууд яригддаг, төрийн өндөр хэмжээний айлчлалууд явагддаг. Харамсалтай нь яг одоо ингээд бодитойгоор хоёр улсын Засгийн газар хоорондын юм уу, Ерөнхийлөгч нарын түвшинд яригдсан, айлчлалуудын үр дүнд яригдсан нөгөө зээл тусламж хэлэлцээрийн юмнууд ерөөсөө бүтдэггүй.

Одоо маш олон жишээнүүд байна. Азийн хөгжлийн банкаар дамждаг байдаг юм уу, эсвэл тэр өөрсдийнх нь койка энэ тэрээр дамждаг Засгийн газрын аль 2014, 2015 онд Солонгосын ерөнхийлөгчийг ирэхэд яригдсан 500 сая нь одоо болтол яригдсаар л. Ингээд маш олон зээл тусламжийн юмнууд ингэж бүтэлгүйтдэг. Тэгэхээр энэ дээр элчин сайд нэгдүгээрт юу гэж харж байгаа вэ? Үүнийг одоо элчин сайдаар хэрвээ та томилогдоод очвол үүнийг нэг тийш нь болгохгүй бол Солонгосчууддаа байдаг юм уу? Манай энэ хэрэгжүүлэх гэж байгаа талдаа байдаг юм уу, өөр өөр байр суурь илэрхийлээд, зориулалт юмнууд нь өөрчлөгдөөд янз бүр болсоор байгаад тэгээд олон он жилийг улираагаад сүүлдээ мартагддаг. Ийм л юм байгаад байна. Тэгэхээр энэ дээр Сарантогос элчин сайдаас асууя.

Швейцар, Кувейт үүнийг бол одоо сайн мэдэхгүй юм. Одоо манайхтай ямар нэг хөрөнгө оруулалт гээд Кувейтээс бол яах вэ Кувейтийн сангаас нэг жаахан юмнууд хийсэн байх. Энэ Ойрхи Дорнодын улсууд маш баян одоо нефттэй ийм улсуудтай хамтарч ажиллах боломжтой гээд л элчин сайдаа томилоод явуулдаг. Юм олж ирж бүтээдэг юм уу, яадаг юм мэдэхгүй үндсэндээ. Сэргэлэн нэр дэвшигч энэ дээр ямархуу байр суурьтай байгаа юм. Юу яаж харж байгаа юм Кувейтийг.

Швейцар ч яах вэ, одоо тэгээд төвийг сахиад жилдээ нэг элчин сайд нь нөгөө нэг Ерөнхийлөгчийн айлчлал зохион байгуулдаг шүү дээ. Аосын чуулган зохион байгуулдаг нэг ажилтай, өөр ямар ажил хийдгийг нь сайн мэддэггүй шүү дээ. Швейцарт суугаа элчин сайд. Тэгэхээр үүнийгээ одоо юу гэж харж байгаа вэ, Швейцар улстай дипломат харилцааныхаа шугамаар одоо яаж ажиллая гэж харж байгаа вэ гээд энэ гурван нэр дэвшигчээс үүнийг асуучихмаар байна.

Үндсэндээ Швейцар, Кувейт нэлээд олон оронд суугаа Элчин сайд нарын одоо яг юу хийдгийг нь сайн мэдэхгүй л өнгөрдөг юм шүү дээ. Одоо тэгээд нөгөө өмнөх Элчин сайд нар нь юу хийж, ямар ажил амжуулаад, буцааж хугацаа нь дуусаад татагдсан гэдгийг нь ч одоо мэдэж байгаа юм алга. Тэгэхээр бид нар өмнөх Элчин сайд нарыг томилогдоход өмнө нь олон удаа ярьсан. Өмнө нь одоо энэ татагдаж байгаа Элчин сайд нарынхаа тайлан мэдээлэл юмнуудыг Их Хуралд, энэ Байнгын хороондоо мэдээлдэг байвал яадаг юм. Гай болсон, гавьяа байгуулсныг нь мэдэхгүй, тэгээд л хугацаа нь дууслаа эргүүлэн татлаа гээд л. Тэгээд л томилогдох болохоороо чуулган руу орж ирдэг. Маш олон юмнууд ярьж байгаад томилогддог. Тэгээд татагдах болохоороо чимээгүй, яагаад татагдсан нь ч мэдэгдэхгүй. Миний ойлгосноор Солонгосынх бол жаахан алдаа дутагдал гаргасан гэдэг юм уу, ажлаа хайнга хийсэн гээд эргүүлэн татагдлаа л гэж сонсогдсон. Тэгэхээр энэ дээр хариуцлага яригдах уу, үгүй юу. Солонгосын элчин сайдын асуудал дээр эргүүлэн татагдаж байгаа нь өөрөө хариуцлага.

**Г.Занданшатар**: Гурвуулангаас эргүүлэн татахтай холбоотой асуудлыг яам хариулъя.

93 Эрдэнэцогтын Сарантогос.

**Э.Сарантогос**: Сайн байцгаана уу?

Баатарбилэг гишүүний асуултад хариулъя.

Бүгд Найрамдах Солонгос Улсаас Монгол Улсад хэрэгжүүлж байгаа хөгжлийн хамтын ажиллагааны явцын талаар зарим төслүүд удаашралтай байдаг асуудлыг Баатарбилэг гишүүн хөндөж байна. Бүгд Найрамдах Солонгос улс 1990-ээд оноос хойш манайд тасралтгүй ойролцоогоор жилдээ 4-5 сая орчим америк долларын буцалтгүй тусламж мөн түүнчлэн өнөөг хүртэл нийтдээ 700 сая ам.долларын зээлийн хэлэлцээрийг байгуулж, одоо ойролцоогоор 600 сая орчим ам. долларын төслүүд хэрэгжээд явж байгаа. Үүнд хамгийн том төслүүдээс хэлбэл агаарын бохирдлыг шийдвэрлэх чиглэлд 2019 онд Монгол Улсын Ерөнхий сайд, Бүгд Найрамдах Солонгос улсад очихдоо хэрэгжүүлэхээр тохирсон Солонго нэг, хоёр хороолол, Баянголын ам, мөн түүнчлэн сүүлийн үед ковид цар тахлын нөхцөл байдалтай холбогдуулаад хэрэгжилт нь удаашраад байсан боловч хоёр талаас эрчимжүүлэхээр ярилцаж байгаа. Саяхан зарим гэрээ хэлэлцээрийг байгуулсан 10 аймгийн дулааны цахилгаан станц зэргийг дурдах шаардлагатай гэж бодож байна. Тэгэхлээр эхний ээлжид хэрэв би элчин сайдаар томилогдох юм бол Эксим банкны шугамаар манайд хэрэгжүүлж байгаа зээлийн хамтын ажиллагааг эрчимжүүлэх, аль аль талаасаа шүүмжлэл бас байдаг. Нэн ялангуяа манай зүгээс бол айлын талын процетур илүү удаашралтай байна ч гэдэг юм уу, хүнд сурталтай байна ч гэдэг юм уу иймэрхүү асуудлууд яригддаг.

Тийм учраас томилогдохынхоо өмнө нь холбогдох сайд нар энэ төсөл, хөтөлбөрүүдийг хэрэгжүүлж байгаа байгууллагын төлөөлөгчидтэй уулзаад очоод Солонгосын талдаа шахаж энэ чиглэлээр идэвхтэй ажиллана гэж бодож байгаа.

Ер нь Солонгосын тал саяхан бид нарт мэдэгдэхдээ хөгжлийн албан ёсны тусламжийг цаашид үргэлжлүүлмээр байна. Зээл авах эсэхээ мөн түүнчлэн ямар төслүүд дээр авах талаар Монголын талын байр суурийг асуусан байгаа. Энэ чиглэлээр манай яам, Сангийн яам тэгээд холбогдох бусад яамдууд хамтран ажиллахаар төлөвлөж байгаа. Тэгээд ер нь Монгол Солонгосын эдийн засгийн харилцаа, хамтын ажиллагааг цаашид бид нар ямар өнцгөөс харах ёстой вэ гэвэл өнгөрсөн онд стратегийн түншлэлийн оролцоог тогтоосон. Үүний нэг чухал чиглэл нь худалдаа, хөрөнгө оруулалт, эдийн засгийн хамтын ажиллагаа байгаа, тэгэхээр зөвхөн зээл тусламжид тулгуурласан нэг талын хамтын ажиллагаа бус цаашид хэрхэн төр хувийн хэвшлийн түншлэлийг хөгжүүлэх вэ, харилцан ашигтай хамтын ажиллагааг хэрхэн хөгжүүлэх вэ гэдгээс Монгол Солонгосын эдийн засгийн харилцаа, хамтын ажиллагаа цаашид хэрхэн өргөжих вэ гэдэг явдал хамаарах учраас элчин сайдын яамны зүгээс тодорхой шаардлагатай судалгаануудыг хийх, Солонгосын талын боломж нөхцөлийг судлах, Солонгосын болон Монголын талын ашиг сонирхол хаана огтлолцож байгаа вэ гэдэг цэгүүдийг тодорхойлж төвдөө мэдээлж хамтын ажиллагааг түлхэж ажиллах шаардлагатай гэж бодож байна.

Баярлалаа.

**Г.Занданшатар**: 94, Даваасүрэнгийн Гэрэлмаа.

**Д.Гэрэлмаа**: Баатарбилэг гишүүний асуултад хариулъя.

Швейцарын холбооны улстай гадаадын хөрөнгө оруулалтыг нэмэгдүүлэх, эдийн засгаа төрөлжүүлэх зэрэг чиглэлээр анхаарч ажиллана гэж бодож байгаа. Мөн Швейцарын холбооны улсын нийслэл Женев хотод 39 олон улсын байгууллага байдаг. Тэгээд Нэгдсэн Үндэсний Байгууллагын Женев дэх төв болон бусад олон улсын байгууллагуудтай нягт хамтарч ажиллах, Монгол Улсдаа бас төсөл хөтөлбөр хэрэгжүүлэх, уур амьсгалын өөрчлөлт, ялангуяа энэ олон улсын асуудлаар тулгамдаж байгаа асуудлаар Монгол Улсынхаа байр суурийг илэрхийлэх, Монгол Улсын нэр хүндийг олон улсын түвшинд өргөх зэрэг чиглэлээр идэвхтэй, санаачилгатай ажиллана гэж бодож байгаа. Тэрбумаар хэмжигдэх мод тарих энэ санаачилгыг хэрэгжүүлэхэд олон улсын байгууллагын дэмжлэгийг авах чиглэлээр идэвхтэй ажиллана гэж бодож байгаа. Мөн Швейцарын холбооны улсад Монгол Улсын 2000 орчим иргэд ажиллаж байгаа. Эдгээр иргэдийнхээ эрх ашгийг хамгаалах, тэднийхээ санал хүсэлтийг шуурхай шийдвэрлэх зэргээр шинэлэг байдлаар ажиллах ийм бодолтой байгаа.

Баярлалаа.

**Г.Занданшатар**: 94 Сэргэлэн.

**П.Сэргэлэн**: Баатарбилэг гишүүний асуултад хариулъя.

Монгол Кувейтын харилцаа хамтын ажиллагаа 1978 оноос дипломат харилцаа тогтоосноор эхэлсэн. Өнөөдрийн харилцааны түвшин бол найрсаг хамтын ажиллагаатай ажиллаж байгаа. Кувейт Улсын хувьд Монгол Улсад зээл, буцалтгүй тусламжийн хэлбэрээр нэлээн санхүүгийн хамтын ажиллагааг амжилттай явуулж байгаа. Үндсэндээ 78 орчим сая долларын зээл олгосон. 17 орчим сая долларын буцалтгүй тусламж олгосон. Өнөөдөр явж байгаа хамтын ажиллагаа бол Гэмтэл согогийн төвийн харьяа Түлэнхийн төвийн барилгын ажлын асуудалд 8 сая долларын хөрөнгө оруулалтыг шийдсэн. Барилгын ажил эд явж байна. Мөн Өндөрхаан хотын нисэх онгоцны буудлыг барихад зориулж Кувейтийн сангаас зээл олгосон. Энэ ажил бас ажил хэргийн түвшинд явж байна.

Цаашдаа эдийн засгийн өндөр хөгжилтэй энэ Кувейт улсын өндөр технологи, мэргэжилтэй боловсон хүчнүүдийн сургах, хамтран ажиллах, байгаль орчныг хамгаалах, хөдөө аж ахуйг дэмжих, экспортын зарим төрлийн нэр бүтээгдэхүүнүүдийг бас экспортод гаргах, ногоон байгаль орчныг хамгаалах, аялал жуулчлалыг хөгжүүлэх гэх мэт чиглэлээр бид цаашдаа хамтарч ажиллах бололцоотой гэж ингэж бодож байгаа.

Хэрвээ элчин сайдаар томилогдвол өнөөдөр ажиллаж байгаа элчин сайдтай, хамт олонтой бас ажиллаж ажлын тодорхой төлөвлөгөө гаргаж, энэ хоёр орны худалдааны эргэлт, эдийн засгийн үр өгөөжийг дээшлүүлэх чиглэлд онцгой анхаарал тавьж ажиллана гэж ингэж бодож байна.

**Г.Занданшатар**: Бадарчийн Жаргалмаа гишүүн асуултаа асууя.

**Б.Жаргалмаа**: Та бүхнийхээ өдрийн амгаланг айлтгая. Элчин сайдаар томилогдохоор нэр дэвшиж орж ирж байгаа та бүхэндээ бас баяр хүргэе. Гадаад улс оронд элчин сайдаар ажиллахад Монгол Улсын иргэдийнхээ эрх ашгийг хамгаалах асуудал нэн тэргүүнд тавигддаг байх гэж би боддог. Сая Бүгд Найрамдах Солонгос улсын Янгсан хотод 13 настай охин үеийн хүүхдүүддээ хүчирхийлүүлж, зодуулсан ийм хэрэг гарсан. Энэ хэрэг явдалтай холбогдуулан би Гадаад харилцааны сайдад асуулт тавьж энэ асуудал дээр ер нь хэрхэн яаж ажиллаж байгаа юм. Зөвхөн Бүгд Найрамдах Солонгос Улс гэлтгүй дэлхийн улс орнуудад ажиллаж амьдарч байгаа Монголчуудынхаа аюулгүй байдалд хэрхэн яаж анхаардаг юм, тэдэнтэйгээ байнгын харилцаа холбоотой байх тал дээр хэр анхаардаг юм гэдэг асуулт тавьсан байгаа. Асуултынхаа хариултыг авсан.

Яагаад энэ асуултыг тавьсан бэ гэвэл бид иргэдийнхээ мэдээллийг хангалттай авч чаддаггүйгээс иргэд маань хүний нутагт хүчирхийлэлд өртөх, амьдралын бас боломжгүй болох ийм тохиолдлууд маш ихээр гарч байна. Энэ тал дээр анхаараач ээ гэдэг ийм одоо саналын үндсэн дээр асуулт тавьсан юм. Асуултын хариултаа авахдаа би Солонгос Улсад ажиллаж амьдарч байгаа иргэдийнхээ талаарх мэдээллийг авсан. Зөвхөн хөдөлмөрийн гэрээгээр болон визийн зөвшөөрөлтэй ажиллаж амьдарч байгаагаас гадна хараар амьдарч байгаа зөвшөөрөлгүй амьдарч байгаа иргэдийнхээ талаарх мэдээллийг цуглуулаач ээ гэдэг үндсэн дээр энэ асуултыг тавьсан юм. Юутай ч бас тэр 13 настай охины асуудал бол шийдэгдсэн. Гэхдээ мэдээж хэрэг хэрэг хүчирхийлэлд өртсөн одоо насанд хүрээгүй хүүхдийн сэтгэл санаа ямар байх билээ. Тэрэн дээр илүүтэй их анхаарч ажиллаасай гэдэг энэ хүсэлтийг өгч байна. Энэ бол зөвхөн нэг удаагийн тохиолдол биш, бидэнд мэдэгдэх мэдэгдэхгүйгээр маш олон ийм тохиолдлууд гарч байгаа. Бид иргэдийнхээ мэдээллийг хангалттай авах зайлшгүй шаардлага байгаа шүү гэдэг хүсэлтээр энэ асуулт тавьсан шүү.

Хоёрдугаарт нь энэ хилийн чанадад ажиллаж амьдарч байгаа иргэдэд туслах ийм сан байдаг юм байна. Монгол Улсын иргэдэд туслах сан. Сүүлийн 2014 оноос хойш нийтдээ 224 сая төгрөгийг авдаг. Энэ 224 сая төгрөг чухам яг юунд зарцуулж байгаа юм бэ, хүрэх ёстой хүмүүстээ хүрч байна уу гэдэг асуултыг би бас Гадаад харилцааны сайдаас асуух гэсэн юм.

Томилогдох гэж байгаа, нэр дэвшиж орж ирсэн элчин сайд нараас би юу асуух гэж байна вэ гэвэл Монгол Улс Монгол хэлээ, Монгол өв соёлоо дэлхий нийтээр даяаршиж байгаа энэ цаг мөчид тухайн улс оронд ажиллаж амьдарч байгаа иргэддээ хэрхэн яаж одоо өвлүүлэх вэ, хэрхэн яаж мартуулахгүй байх вэ, хэрхэн яаж хүүхдүүдээ Монголоор нь авч үлдэх вэ гэдэг дээр ямар ажил хийх вэ гэдэг энэ асуултыг тавих гэсэн юм. Яагаад гэвэл Монголоо бид авч үлдэх энэ зайлшгүй шаардлага байгаа. Бид одоо даяаршиж байгаа хэдий ч Монгол цусаа авч үлдэхийн тулд энэ өв уламжлалаа хадгалахын тулд энэ тал дээр илүүтэй их анхаарах ёстой байгаа. Энэ дээр чухам яг юу хийх вэ гэдэг энэ төлөвлөлтийг асууя.

Сая Баатарбилэг гишүүн маань хэллээ. Хариуцлага гэдэг юм байх ёстой тайлангаа бид нар тавьдаг байх ёстой. Үнэхээр хариуцлага тооцлоо гээд элчин сайдаас буулгаад л энэ хүн одоо ажил нь дуусчихдаг ийм баймааргүй байна аа. Яг юу хийж бүтээсэн юм бэ? Монгол Улсын төр засгийн тэргүүнүүдийг тухайн улс орондоо төрийн болон албан айлчлал хийлгээд өнгөрөх биш тэнд байгаа иргэд магадгүй Монгол Улсын болоод тухайн улсын гадаад харилцаа, эдийн засаг, хамтын ажиллагаан дээр бид илүүтэй их анхаарч ажилладаг. Тэгвэл энэ тал дээр бид юу хийх ёстой юм бэ? Ямар төлөвлөлт байна вэ гэдэг асуултыг асууя.

Энэ хилийн чанадад байгаа Монголчууд маань одоо уг нь ажиллаад байгаа хилийн чанад дахь Монголчуудын зөвлөл гээд ажилладаг. Тийм ээ, тэр улсууд маань өөрсдөө санаачилгаар ажилладаг, тэдэнтэй байнга хамтын ажиллагаатай байх тал дээр хэрхэн анхаарах вэ?

**Г.Занданшатар**: Гадаад харилцааны сайд Батмөнхийн Батцэцэг.

**Б.Батцэцэг**: Баярлалаа. Жаргалмаа гишүүний асуултад хариулъя.

Иргэдэд туслах сангийн тухайд энэ анх бий болсон цагаасаа 2011 оноос хойш дүн нь жилд төсөв бол нэмэгддэггүй. Гэтэл гадаадад байгаа иргэдийн маань тоо байнга өсөж байдаг. Өнөөдөр 180-аад мянган иргэд гаднын 90 гаруй оронд орж сууж байна. Манай иргэдэд янз бүрийн асуудал тулгардаг, одоо хүний газар нас бардаг, гэмт хэргийн золиос болдог, эрх нь зөрчигддөг. Санхүүгийн хүнд байдалд орж эх орондоо эргэж ирэх боломжгүй болдог гээд энэ бүх асуудлуудаа Элчин сайдын яамдуудад хүсэлтээ гаргасныг нь бид төв дээрээ татаж авч элчин сайдын яамдуудын саналыг нарийвчлан судлаад яг одоо бодит эзэнд нь хүргэх тал дээр ажилладаг. Өнгөрсөн жилүүдэд энэ сангийн зарцуулалт буруу байсан ч юм уу, олгох ёстой хүнд олгогдсон, өгсөн гомдлууд бол ирээгүй.

Харьцангуй энэ нэлээн том ажлын хэсэг олон талаас нь судалж үздэг. Гэхдээ үндсэндээ элчин сайдын яамны саналыг үндэслэдэг байгаа. Жилд ойролцоогоор 40-өөд хүнд энэ тусламж хүрдэг. Сая өнгөрсөн 2 жилийн хугацаанд ковидийн үед эх орондоо эргэж ирэх хүсэлтэй иргэдийн тоо 40 гаруй мянган иргэд буцаж ирсэн.

Маш олон хүсэлтүүд ирж хүний газар гадаа гудамд хүртэл хонож байсан ийм тохиолдлууд байгаа. Энэ үеэр энэ мөнгө хаанаа ч хүрээгүй. Бид нар бас олон улсын байгууллагуудаас 3 тэрбум орчим төгрөг босгож байж хүнд байдалд орсон иргэдээ эх оронд нь буцааж авчирсан. Цаашдаа энэ иргэдэд туслах сан бол маш хэрэгтэй. Үүнийг нэмэгдүүлье гэдэг саналыг манай яам жил болгон гаргадаг. Бид нар энэ жилд 40-өөд хүн тусламж үзүүлдэг нь голдуу нас барсан иргэдийн шарилыг авчрах, гэмт хэргийн хохирогч болсон, маш хүнд байдалд орсон ийм иргэдэд тусалсан. Энэ мэдээллийг бид нар шилэн болгоод өнгөрсөн жилүүдийнхийг бодвол энэ 2021 оноос эхлээд Гадаад харилцааны яамны пэйж хуудас, вэб хуудсан дээр consul.mn сайт дээр ил тод тавьсан зарцуулалтыг нь шилэн болгосон байгаа.

**Г.Занданшатар**: Нэр дэвшигч нар товчхон хариулъя, 93 Эрдэнэцогтын Сарантогос.

**Э.Сарантогос**: Жаргалмаа гишүүний асуултад хариулъя.

Монгол өв соёл, уламжлал монгол хэлийг хилийн чанадад сууж байгаа иргэддээ, нэн ялангуяа хүүхэд залуучуудад эзэмшүүлэх, зааж сургах яг одоо Монгол сэтгэлтэй Монгол эх оронч иргэдийг төлөвшүүлэхийн тулд тухайн улсад суугаа дипломат төлөөлөгчийн газрууд чухал үүрэг гүйцэтгэх ёстой. Бүгд Найрамдах Солонгос Улсын тухайд бол элчин сайдын яамны зүгээс тэнд суугаа иргэдийн төлөөлөл болсон төрийн бус байгууллагуудтай, хувь хүмүүстэй идэвхтэй хамтарч ажиллах энд Монгол сургууль үйл ажиллагаа явуулж байгаа мөн түүнчлэн сүүлийн үед нэлээн иргэдийн талархлыг хүлээгээд байгаа weekend school буюу амралтын өдрүүдэд Монгол хүүхдүүдэд, аав, ээж нараа завтай амралттай байх үедээ хүүхдүүдээ энэ weekend school авчирч Монголын өв соёл, Монгол хэлтэй танилцуулах ийм сургалтын хөтөлбөрүүд бас хэрэгжээд явж байгаа. Тэгэхлээр энэ хэрэгжиж байгаа ололт амжилттай үйл ажиллагаануудыг үргэлжлүүлнэ.

Та мөн түүнчлэн хилийн чанад дахь Монголчуудын байгууллагуудтай хэрхэн хамтран ажиллах вэ гэсэн. Миний хувьд хэрвээ томилогдох юм бол энэ чиглэлээр бид нар Бүгд Найрамдах Солонгос Улсад идэвхтэй үйл ажиллагаа явуулж байгаа иргэдийнхээ эрх ашгийг хамгаалж ажиллаж байгаа энэ төрийн бус байгууллагууд, хувь хүн, иргэдийг дэмжиж нягт хамтран ажиллаж очингуутаа уулзаж санал солилцож, үйл ажиллагаагаа улам уялдуулах талаар ажиллана гэж бодож байгаа.

**Г.Занданшатар**: 94 Даваасүрэнгийн Гэрэлмаа.

**Д.Гэрэлмаа**: Жаргалмаа гишүүний асуултад хариулъя. Монгол хэлээ сургах, Монгол эх оронч сэтгэлгээтэй иргэдийг төлөвшүүлэхэд бол элчин сайдын яам чухал үүрэгтэй гэж үзэж байгаа. Үүний дагуу бид Женевт элчин сайдын яамандаа бас холбогдох өрөө гаргаад Монгол хэлний сургалт зохион байгуулах боломжийг эрэлхийлж ажиллана. Зарим тохиолдолд Женевээс хол амьдардаг. Монгол иргэдийн хувьд хэрвээ энэ асуудал хүндрэлтэй байх юм бол бүсчилсэн маягаар шийдвэрлэх ямархуу боломж байна гэдгийг очингуутаа судлаад монголчуудтайгаа холбоотой нягт хамтарч ажиллана гэж бодож байгаа.

Яамны удирдлагаас өгсөн үүргийн дагуу бид нар хилийн чанад дахь Монголчуудын зөвлөлтэй нягт хамтарч ажиллаж байгаа. Энэ оны эхээр бид нар онлайн уулзалт хийж байна. Хилийн чанад дахь Монголчуудын зөвлөлийн гишүүдтэй нээлттэй санал солилцсон байгаа. Энэ хуралдааны үеэр гарсан санал зөвлөмжүүдийг хэрэгжүүлэх чиглэлээр идэвхтэй ажиллана гэж бодож байгаа.

**Г.Занданшатар**: Сэргэлэн нэр дэвшигч 95.

**П.Сэргэлэн**: Жаргалмаа гишүүний асуултад хариулъя. Энэ хилийн чанадад ажиллаж амьдарч байгаа монголчууд, түүний үр хүүхдүүдэд энэ Монгол соёл уламжлал, өв уламжлал, эх соёл түүхээ таниулах, хэлийг нь мартагдуулахгүй байх чиглэлд онцгой анхаарч ажиллана гэж ингэж бодож байна.

Кувейтын хувьд харьцангуй Монголчууд цөөхөн амьдардаг. Тэгэхдээ бид юуны түрүүнд очиж орчин нөхцөл байдлыг судлаад тухайн оронд сурч ажиллаж хөдөлмөрлөж байгаа иргэддээ онлайн хэлбэрээр энэ Монгол ёс заншил, уламжлалын нэвтрүүлгүүдийг үзүүлэх, сурталчлан таниулах хэлний боловсролын онлайн сургалтыг хийх ажлыг эхлүүлнэ гэж ингэж бодож байгаа. Мөн манай үндэсний уламжлал, ёс заншлаа дээдэлж харуулдаг контентыг бэлддэг үндэсний телевизүүдийн нэвтрүүлгүүдийг ч тэнд үзүүлж харуулах боломжийг нээх талаар хичээж ажиллана гэж ингэж бодож байна.

**Г.Занданшатар**: Жаргалмаа гишүүн нэг минут тодруулъя.

**Б.Жаргалмаа**: Би товчхон нэг зүйл хэлье. Баярлалаа. Одоо нэр дэвшигчиддээ хилээр орж гарч байгаа Монгол хүн бүрийнхээ мэдээллийг сайн авч байгаарай гэдэг хүсэлтийг би тавих гээд байгаа юм. Яагаад гэвэл мэдээлэлгүйгээс шалтгаалаад тэнд нэг хүн бэртчихсэн байна, өвдчихсөн байна, зодуулчихсан байна, хулгайн хэрэгт орчихсон байна гээд ингээд асуудал үүсэхээр мэдээлэлгүй байдаг. Бид нар ямарваа нэгэн асуудлын араас нь биш угтаж урьдчилан сэргийлэх арга хэмжээг маш сайн авч байхгүй бол бид өөрсдөө тэнд Монгол иргэнээ, Монгол улсынхаа нэрийг алдах ийм эрсдэлүүд маш их байдаг учраас бүхий л орж гарч байгаа хүмүүсийнхээ мэдээллийг хангалттай авч байнгын харилцаа холбоотой ажиллаарай гэдэг хүсэлтийг тавья.

Баярлалаа, та нарт амжилт хүсье.

**Г.Занданшатар**: Саяын асуудалтай холбогдуулаад Батцэцэг сайд аа, Анхбаяр дарга аа, нэр дэвшигч нар ч гэсэн нэг ийм юм анхаармаар юм байна билээ. Энэ олон жилийн ажиглалт, судалгаанаас үзэхэд гадаадад байгаа иргэдэд хүүхдүүдэд Монгол хэл, соёл заахад, багшлах боловсон хүчин сургах, сурах бичиг, хэрэгслээс авхуулаад дутагдалтай маш олон асуудлууд гардаг. Энд тэнд гадаад, дотоод айлчлалаар ингээд ажиллаж байхад тийм саналуудыг маш их тавьсан. Багш боловсон хүчнээр хангаж өгөөч ээ. Тэгэхээр нэгдүгээрт Боловсролын яамтай хамтраад монгол хэл, соёлын сургалтын цахим төвийг Улаанбаатарт нээх хэрэгтэй. Ингээд цагийн зөрүүгээр нь европын цагаар, их газрын цагуудаар ангилаад нэгдсэн стандартаар ийм сургалт явуулдаг. Монгол хэл, соёлын, иргэний боловсролын сургалтуудыг явуулдаг. Цахимаар бүр сертификат гэрчилгээ ч олгох ийм эрхтэй сургалтуудыг явуулах ажлыг зохион байгуулбал орчин үеийн технологийн дэвшлийг ашигласан хамгийн сайн болох юм байна билээ, нэгд.

Хоёрдугаарт нь, Сарантогос сайд сайн судалбал энэ дэлхийн Солонгос загвар гэж байгаа юм. Гадаадад байгаа тэр Солонгос каминуудыг Америкт байдаг тэр Израилын загвар дээр үндэслэж боловсруулсан, бас Солонгосын загвар гэдгээ өөрсдөө маш их бахархаж ярьдаг. Энэ гадаадад байгаа Солонгосын коминитийг хэл соёл, бодлогоор дэмжих, хамтран ажиллах бүр цогц систем бий болгосон байгаа. Түүнийг судлаад яг тэр зарчмаар нь энэ хэл соёл заахаас авхуулаад бие, биеийгээ дэмжих, тэгээд л экспорт, эдийн засгийн бүх харилцааг түүгээр дамжуулж явдаг маш том тийм систем бий болгосон байгаа түүнийг судлаад хэрэгжүүлбэл манайд нэн ялангуяа Солонгост байгаа Монголчуудын хувьд ч гэсэн тэр хэл соёлыг энэ цахимаар сурах бололцоонууд нээгдэнэ. Тэгээд бас харилцаанд оруулах асуудлууд нээгдэнэ. Энэ бол ингээд бүр олон улсын харилцаанд шинэ урсгал болж гарч хөгжиж байгаа ийм том чиг хандлага. Тэгээд Гадаад харилцааны яам бусад яамтай хамтраад хэл соёлын асуудлаар Боловсрол, соёл, шинжлэх ухааны яамтай хамтраад ийм байдлаар хичээл сургалтуудыг явуулдаг. Тэгээд гадаадад байгаа Монголчууд уулзахаараа ерөөсөө л багш сурган хүмүүжүүлэх дэмжлэг, сурах бичиг гээд л зайлуул. Тэгэхээр үүнийг нь нэгдсэн журмаар шийдэх ийм бололцоо гарах юм байна билээ. Тэгээд үүнийг нэгэн бодлого төсөл болгож хэрэгжүүлэх шаардлагатай юм байна билээ. Үүнийг харин та хэд судалж байгаад шаардлагатай бүх талаар дэмжээд холбогдох газраас нэг их зардал чирэгдэл харьцангуй багатай ийм аргачлал байгаа.

Одоо Даваажанцангийн Сарангэрэл гишүүн.

**Д.Сарангэрэл**: Баярлалаа.

Миний тодруулъя гэж байсан зүйлийг Баатарбилэг гишүүн, Жаргалмаа гишүүн нар маань үндсэндээ асуучихлаа. Тиймээс би саналаа хэлье гэж бодож байгаа юм. Гадаад хэргийн яамнаас санал болгоод Засгийн газраар хэлэлцээд, ингээд Ерөнхийлөгчөөс дэмжлэг аваад Улсын Их Хуралд баталгаажуулахаар орж ирж байгаа гурван нэр дэвшигчээ гурвууланг нь дэмжиж байна. Би бол аль аль нь улс орноо тухайн орондоо төлөөлж суух ийм бүрэн бололцоотой манай шилдэг боловсон хүчнүүд орж ирлээ гэж ингэж бодож байна.

Сарантогосын хувьд бол сэтгүүлч байх цагаасаа хамтарч ажилласан ажил хэрэгч мундаг эмэгтэй. Дипломат талаараа бол ер нь доголдохгүй байх. Би Сарантогос нэр дэвшигч цаашдаа ялангуяа Бүгд Найрамдах Солонгос Улс манай стратегийн гол түнш. Тиймээс бусад салбарт үйл ажиллагааны хүрээгээ тэлэх чиглэл дээр онцгойлон анхаарч дипломат талаасаа нэлээн сайн халих шаардлагатай байхаа. Энэ чиглэлээр санаачилгатай ажиллаарай гэж хэлэхийг хүсэж байна.

Гэрэлмаа нэр дэвшигчийн хувьд бол мэдэхгүй. Тэгэхдээ сая намтрыг нь харж байхад аргагүй дипломат албаны туршлагатай ийм хүн байна. Тэгээд Гадаад хэргийн яам хоёр эмэгтэйг элчин сайдаар санал болгож оруулж ирж байгаа. Үүнийг Ерөнхийлөгч дэмжиж байгаад би талархаж байна. Бид нар 2011 онд батлаад одоо хүртэл хэрэгжиж байгаа Жендерийн тэгш байдлыг хангах тухай хуультай. Хуулийн хэрэгжилт ер нь тун хангалтгүй байгаа. Олон улсын түвшинд ч тэгж үнэлэгдэж байгаа. Ийм үед манай Ерөнхийлөгч, Гадаад хэргийн яам, Засгийн газар энэ чиглэлд бас санаачилгатай, мэдрэмжтэй хандаж байгаад талархаж байна.

Манай Сэргэлэн сайд бол ярих юм байхгүй ээ. Хүнс, хөдөө аж ахуйн сайдаар маш сайн ажиллаж байсан олон шинэ ажлуудыг хийсэн. Энэ бол би сайдаар Кувейтэд суух их том давуу тал гэж бодож байгаа. Та дипломат чиглэлийн хувьд Гадаад хэргийн яам сургалт явуулаад суулгачих юм байгаа биз. Энэ би их төвөггүй гэж бодож байгаа юм. Хамгийн гол нь энэ эдийн засгийн мэдлэгтэй, энэ чиглэлийн ойлголт сайтай байна, менежер байна гэдэг бол бидний хувьд их чухал байгаа. Тэгээд цаашдаа 3 нэр дэвшигчдээ хэлэхэд сүүлийн үед энэ Элчин сайдын яамдтай холбоотой нэлээн шүүмжлэлүүд гараад байгаа юм. Би тэнд байгаа иргэдээ тоохгүй байгаатай холбоотой гэж бодохгүй байна.

Батцэцэг сайдад хэлэхэд иргэдийнхээ эрх ашгийг хэрхэн яаж хамгаалах ёстой юм бэ, юмны араас нь явахгүй, урдаас нь яаж явах вэ? Мэдээллийг яаж урьдчилж авах вэ, яаж урьдчилан сэргийлэх вэ, хэрэв ямар нэгэн бэрхшээл саад, зовлон жаргал тохиолдсон бол яаж хандах вэ гэдэг талаар бусад орны туршлага судлах, энэ чиглэлийн сургалт явуулах шаардлагатай гэж бодож байгаа юм. Ерөнхийдөө бол манайх хүлээж сууж байгаад дараа нь мэдчихээд л үүндээ буруудаад байх юм. Тэгэхээр аливаа зүйлд хөөцөлдлөгөө сэтгэл их чухал байдаг юм. Маш чухал.

Дээр нь энэ чиглэлээр ажиллах арга барил, мэдлэг мэдээлэл их чухал. Энэ талуудынх нь давуу тал нэлээн дутагдаад байгаа юм байна. Энэ сул талыг нь нөхөх сургалтыг манай Гадаад хэргийн яам, энэ гарч байгаа олон сөрөг талууд дээр дүгнэлт хийгээд, энэ чиглэлийн сургалтуудыг явуулах, мэдлэг мэдээлэл өгөх ийм шаардлага бол би байна гэж үзэж байна.

Тийм учраас та нар маань илүүтэй одоо юун дээр анхаарах нь мэдээж хэрэг элчин сайдууд гэдэг бол улс хоорондын хамтын ажиллагааг бэхжүүлэх, эдийн засгийн болон бусад хүрээний үйл ажиллагаагаа тэлэх нэг гол зүйл байгаад байгаа шүү дээ. Тухайн оронд ажиллаж, сурч, амьдарч байгаа Монгол иргэдийнхээ эрх ашгийг хамгаалах, энэ чинь л одоо нэлээн шүүмжлэл дагуулаад байгаа, доголдолтой байгаа. Энэ дээр, манай Гадаад хэргийн яам ямар.

**Г.Занданшатар**: 91 Батцэцэг сайд асуултад хариулъя.

**Б.Батцэцэг**: Баярлалаа.

Сарангэрэл гишүүнтэй санал нэг байна. Бид нар консулын харилцаан дээр, ер нь өнгөрсөн 30 жилийн хугацаанд нэгдүгээрт хэд хэдэн шалтгаан байгаа юм. Бид нар бас яах вэ, яг асуудал гарахаар араас нь хөөцөлддөг энэ байдал дээрээ дүгнэлт хийгээд энэ жил сая бас зодуулсан охины тохиолдлоос хойш бид нар нэлээн судалгаанууд хийж үзсэн. Ер нь бид нар өнгөрсөн 30 жилийн хугацаанд консулын харилцааг хариуцаж байгаа боловсон хүчин дээрээ ерөөсөө анхаараагүй юм билээ. Яагаад гэхлээр маш цөөхөн хүн консулын үйлчилгээ үзүүлдэг. Элчин сайдын яамдуудад нэгээс хоёр хүн иргэдтэй харьцдаг.

Энэ иргэдтэй харьцаж байгаа хүмүүс маань голдуу Гадаад харилцааны яамнаас биш бусад байгууллагуудаас томилогддог ийм улсууд байдаг. Тэгэхээр одоо өөр байгууллагаас томилогдсон улсууд маань бас янз бүрийн шалгуураар явж байсан тохиолдлууд их байдаг. Үүнтэй уялдуулаад бид нар энэ жилээс консулынхаа хэлтэс, одоо зарим Монгол иргэд олноороо суурьшиж байгаа улс орнууд дээр консулын хэлтэс шинээр байгуулж байгаа, зарим газар орон тоо нэмж байгаа. Солонгос дээр гэхэд иргэдийн асуудлыг хоёрхон хүн хариуцдаг. 42 мянган Монгол иргэн байдаг. Зарим улсуудад бол Монгол иргэн бараг байхгүй мөртөө нэг консулын ажилтан байдаг. Тэгэхээр энэ тохиргоонуудыг нэгдүгээрт хийх.

Хоёрдугаарт яг таны хэлсэнчлэн бид нар сургалт, хүнтэй ажиллах арга барилыг нь сайжруулах, харилцаа ур чадвар, иргэдтэйгээ хүнлэг хандах хандлага, тэгээд бусад бүх асуудлуудыг нь бас нарийн авч үздэг. Элчин сайдын яамны бүх ажилтнууд иргэнтэйгээ харьцдаг. Ганцхан одоо консулын хэлтсийн ажилтан л иргэдтэй харьцдаг биш бүх дипломатуудыг иргэдтэй харьцдаг болгох тал дээр нь анхаарч тодорхой төлөвлөгөөнүүдийг гаргаад ажиллуулж байгаа. Өнгөрсөн жилээс эхлээд шинээр томилогдож байгаа бүх түвшний дипломатуудад иргэдтэй ажиллах асуудлаар бид нар сургалтууд хийж бас тодорхой даалгавар өгч явуулж байгаа. Ялангуяа энэ жил томилогдсон бүх элчин сайд нартай бид нар одоо тэргүүн зэргийн асуудалд нь энэ иргэдтэй харилцах харилцаан дээр нь бас өөрчлөлт хийх, системийн хэмжээнд бид нар энэ асуудлыг гаднын бас хөгжсөн улс орнууд консулын харилцаан дээрээ ямар дэвшилттэй арга барилыг хэрэглэж байгаа талаар тусгай заалт оруулж элчин сайд нартайгаа гэрээ байгуулж, явуулж байгаа. Түрүүн бас Баатарбилэг гишүүн хэлсэн. Бид нар элчин сайд нарынхаа ажлыг дүгнэж хагас жил тутам байгуулсан гэрээнийхээ дагуу гүйцэтгэлийг нь гаргаж Засгийн газарт болон одоо Байнгын хороондоо тайлагнаж байх ийм горимд шилжиж байгаа гэдгийг хэлье.

Баярлалаа.

**Г.Занданшатар**: Даваажанцангийн Сарангэрэл гишүүн тодруулж асууя нэг минут.

**Д.Сарангэрэл**: Аливаа учирч байгаа саад бэрхшээлийг шийдвэрлэхдээ асуудлын гол нь юу байна вэ гэдгийг олох нь их чухал байдаг юм.

Тийм учраас элчин сайдын яамны бүх ажилтнууд энэ иргэдийн эрх ашгийг хамгаалах, харилцах чиглэлд ажиллана гээд ингээд дунд нь хаях нь бас оновчгүй л дээ.

Тийм учраас тэр гарч байгаа сөрөг үр дагавруудтай холбоотой дүн шинжилгээ хийгээд тэр дипломат ажилтнуудаа консулын газартай, үйл ажиллагаанд нь ийм ийм зүйлүүдийг хийх ёстой гэдэг жагсаалтыг гаргаад үүнийг хариуцсан тодорхой эзэнтэй болгох нь өөрөө илүү үр дүнтэй байдаг учраас энэ чиглэлд санаачилгатай ажиллана биз дээ. Ингээд би элчин сайдад нэр дэвшиж байгаа Гэрэлмаа, Сарантогос, Сэргэлэн гурван нэр дэвшигчдэдээ амжилт хүсэж байна. Бид та бүхнийг маш сайн ажиллаж 2 улсын харилцаа холбоо, хамтын ажиллагаанд үр дүн гаргасан, цар хүрээг нь тэлсэн, иргэдийнхээ эрх ашгийг хамгаалсан, ийм сайн элчин сайд нар болно гэдэгт итгэлтэй байна. Амжилт хүсье.

**Г.Занданшатар**: Шатарбалын Раднаасэд гишүүн.

**Ш.Раднаасэд**: Нэр дэвшигчдийг дэмжиж байгаа, асуулт байхгүй.

Хоёр, гурван зүйл санал хэлье. Ялангуяа энэ Солонгостой холбоотой эрүүл мэндийн шалтгаанаар Монголчууд их явж байгаа. Тэгээд энэ дээр визний асуудал их зовлонтой байдаг. Энэ дээр яг энэ эрүүл мэндийн чиглэлээр явж байгаа хүмүүст шуурхай болгох, хөнгөлөлттэй, хөнгөвчлөх ийм гэрээ контракт байгуулдаг юм уу. Энэ яриаг л сайн хийх ёстой юм байна гэж харж байгаа юм. Жилд тэнд байгаа 38-40 мянга орчим Монгол хүн ажиллаж байгаа байх. Тэр хүмүүсийн оруулж ирж байгаа цалин ард иргэд рүү наашаа Монгол Улс руу шилжиж байгаа мөнгө, эндээс энэ эрүүл мэндийн шалтгаанаар очиж, Солонгосын эмнэлгүүдэд тушааж байгаа мөнгө хоёрын тоо бараг тэнцэж байгаа байх шүү. Жилд 200-300 орчим сая доллар өвчний шалтгаанаар зөвхөн Солонгос улс руу гарч байгаа.

Цаашлаад энэ эрүүл мэндийн чиглэлийн тэр ялангуяа энэ хавдрын чиглэлийн эмчилгээ оношилгооны чиглэлийн Солонгосын талаас авах зүйлүүдийг нь ямар хэлбэр хэмжээнд оруулж ирэх юм. Эрүүл мэндийн яамтайгаа ярьж энэ тал дээр тодорхой ажлуудыг хийх ёстой юм болов уу. Энэ эдийн засгийн чадавхаараа дэлхийд эхний аравт орж байгаа улс л даа ялангуяа энэ эдийн засгийн хамтын ажиллагаан дээр бид нар нэлээн анхаарах ёстой. Тэр дундаа Монголчууд олноороо байгаа учраас энэ консулын хэлтсүүдийнхээ хүн хүчийг сайжруулах, нэмэгдүүлэх, дээрээс нь хэлтэй байх.

Ялангуяа энэ консулын хэлтэс дээр чинь хэлтэй хүмүүс чинь их ховор юм байна шүү. Яг тухайн орныхоо хэлээр ярьж чаддаг хүмүүс энийг анхаарахгүй бол энэ бас их зовлон. Нэг талдаа Монголчуудын хувьд бидний хувьд зовлон болчхоод байгаа юм. Эмнэлгийн тусламж үйлчилгээ муудахаар дагаад гарч байгаа хүмүүстэй маань учирдаг зовлон, тэнд учирч байгаа нөхцөл байдлыг ойлгохгүй мэдэхгүй. Тийм учраас энэ чиглэл дээр виз болоод бусад тэр мэдээлэл хангах чиглэлээр гээд хүмүүс бас яриад байна. Энэ чиглэл дээр тодорхой ажлууд хийх ёстой юм болов уу гэж.

Хоёр дахь асуудал Солонгосын талтай холбоотой одоо нэг ажил эхэллээ. Энэ 7 аймгийн дулааны цахилгаан станцын асуудал. Энэ дээр өнгөрсөн хугацаанд энэ орон нутагт хэрэгжиж байгаа гадаадын зээл тусламжаар болон хоёр талт зээлийн хэлэлцээрээр явж байхад хэд хэдэн хүндрэлтэй зүйл гардаг юм байна билээ. Сангийн яам, зээл тусламжийн газар одоо Эдийн засгийн яам руу оччих шиг боллоо. Дээрээс нь захиалагч яам, төслийн нэгж, орон нутаг, энэ нөхдүүд чинь энэ хөрөнгө оруулагч талтайгаа бүх түвшиндээ өөрөөр ойлголцдог л доо. Энийг нь зохицуулж өгөх гэж дунд нь их л зовлон уддаг юм байна билээ. Одоо 7 аймгийн дулааны станц удахгүй эхэлнэ гэж байгаа энэ хавар. Үүнийг эхлэхээс нь өмнө Сангийн яам, тэр захиалагч Эрчим хүчний яам, орон нутаг бүгдийг нь Гадаад яам цуглуулж уулзах ёстой юм уу? Аль аль талд нь бүгд ойлголцлыг нэг болгож өгөхгүй бол ингээд эхэлсэн болсон, бүтсэн гээд ингээд хаячихдаг.

Нөгөө талд нь Сангийн яамтай нэг ярьдаг захиалагч тал, орон нутаг гээд ингээд аль аль талдаа тээг болоод энэ ажлууд нь явдаггүй их зовлонтой нөхцөл байдал үүсчихдэг юм байна лээ. Үүнийг чухам одоо яг хаанаа төвлөрүүлэх юм. Одоогоор Эдийн засгийн хөгжил рүү очихоор мөнгө шилжүүлдэг нь Сангийн яам болно. Зөвшөөрөл өгдөг нь Эдийн засгийн хөгжлийн яам болно.

Захиалагч байгууллага нэг юм ярина, орон нутаг нь нэг юм ярина, энэ зүйл дээр анхаарахгүй бол гаднынхныг бид нар өөрсдөө энд их зовоодог юм байна билээ шүү. Хариуцсан яам болгон дээр нэг том дарга нар болчихсон, мэргэжилтнүүд нь. Тэгээд гүйцэтгэлээр нь мөнгийг нь шилжүүлэх болохоор тэнд зовлон уддаг хянаж байгаа ч юм шиг, хянахгүй ч байгаа юм шиг, зөвшөөрөл өгөөд ч байгаа юм шиг энэ гаднынхандаа бол их тээг учруулдаг, ойлголцол муугаас болоод эхнээс нь зөв эхлүүлэхгүй бол ийм байдал үүсдэг юм байна гэж харагдаж байсан.

Бусад зүйлээр энэ 3 хүн дээр ярих зүйл байхгүй. Бүгдийг нь дэмжиж байгаа.

Баярлалаа.

**Г.Занданшатар**: Үг хэллээ. Сандагийн Бямбацогт, Хууль зүйн байнгын хорооны дарга.

**С.Бямбацогт**: Гадаад харилцааны сайдаас 2 асуулт, нэр дэвшигчдээс нэг, нэг асуулт байгаа.

Тэгэхээр манай улсын төсвөөс энэ гадаад харилцааны салбарт, ялангуяа дипломат байгууллагууд, консул, элчин сайдын яамдад, улсын төсвөөс жилд хэдэн төгрөг зарцуулж байна, нийтдээ үүнийг та нэг тоо хэлж өгөөч. Түүний бас мэдээж тодорхой үр дүн байгаа. Олон улсад хамтын ажиллагааг сайжруулах, иргэдийнхээ эрх ашгийг хамгаалах соёл, боловсрол, худалдаа, эдийн засаг гээд бас тодорхой үр дүн гарч байгаа байх. Гэхдээ зарцуулж байгаа мөнгөний гарч байгаа үр дүн хоёрыг харьцуулахад хангалттай гэж үзэж байгаа юу, хангалтгүй гэж үзэж байгаа юу? Түүнийг тодорхой нэг тоогоор хэлж өгөөч ээ гэсэн нэг асуулт байгаа юм.

Яг үүнтэй холбогдуулаад элчин сайдын яамд одоо элчин сайд нарын гадаадад томилогдсон ажлыг ямар үзүүлэлтээр дүгнэж байна вэ? Ямар үзүүлэлтүүдээр. Жилд бас зорилго тавьдаг байх, төлөвлөгөө гаргадаг байх, түүнийгээ бас биелэлтийг нь шалгадаг, дүгнэдэг байх. Энэ үзүүлэлтүүд маань одоо хэр зэрэг зөв үндэслэлтэй байдаг юм бол оо. Энэ дээр яагаад ингэж асууж байна вэ гэхээр ер нь ингээд нийтлэгдээд байгаа юмыг хараад байхад хэтрүүлээд хэлчих юм болбол үндсэндээ дипломат жижүүр л хийгээд байгаа юм л даа. Монгол Улсаас гадаадад сууж байхдаа тухайн улс оронд. Тухайн улс оронд одоо амьдарч байгаа, ажиллаж байгаа иргэдийн эрх ашиг хөндөгдөх юм бол асуудал хөнддөг, ярьдаг, хөөцөлддөг. Зорчиж байгаа иргэдийн асуудал хөндөх юм бол тухайн үед одоо гал унтраадаг.

Тэгээд дээрээс нь шаардлагатай үед Гадаад харилцааны яам руу мэдээ мэдээлэл явуулдаг. Ингээд л байж байдаг юм ерөөсөө. Өдөр тутмын хийдэг үндсэн ажил бол иймэрхүү л юм хийчихдэг. Тэгтэл одоо юу гэдэг юм. Сая гишүүн болгон ярьж байна шүү дээ. Энэ худалдаа, эдийн засаг, хөрөнгө оруулалт, энэ чиглэлээр Монгол Улсад тодорхой үр дүн гарахгүй байна гэж. Гэтэл манай Гадаад харилцааны яамны үндсэн чиг үүрэг нь гадаад худалдааг хариуцаж байгаа. Гэтэл хөрөнгө оруулалтыг нэмэгдүүлэх, гадаад худалдааны эргэлтийг сайжруулах, эдийн засгаа тэлэх чиглэлээр тодорхой шалгуур үзүүлэлтүүд байдаг уу, байдаггүй юу? Үүнийг хэд дэх шалгуур үзүүлэлт болгож авч үздэг юм бэ? Үүгээр цаашид дүгнэж болох уу, болохгүй юу. Үүнийг нэг хариулж өгөөч хоёрдугаарт нь сайд.

Нэр дэвшигчдээс Швейцар Женевт суух элчин сайд тодорхой яг ямар зорилго, зорилт тавьж ажиллах гэж байна вэ? Ямар үр дүн гаргаад ирэх вэ? 3 жилийн дараа.

Дэлхийн худалдааны байгууллага, Нэгдсэн үндэсний байгууллагын салбар Женевт байрладаг. Үндсэндээ хамгийн том Женев бол европын төв. Энд бүхий л улс орнууд тэр төлөөлөгчийн газраа байрлуулдаг, бүхий л олон улсын байгууллага байдаг. Өнөөдөр Монгол Улс, Орос, Хятад хоёр луу бараа бүтээгдэхүүн гаргах гээд маш өндөр татвартай тарифтай бараа бүтээгдэхүүн гаргаж чаддаггүй. Монгол руу орж байгаа, Оросоос Хятадаас орж байгаа 5 хувийн гаалийн татвартай. Монголоос Орос руу, Хятад руу гарах 30, 40, 50, 60 хувийн татвартай. Дэлхийн худалдааны байгууллага тэнд байрладаг. Энэ тарифын ялгааг өөрчлөх, Монгол улстай харилцан адилхан байх Орос, Хятадын тарифыг энэ чиглэлд та ажил хийж чадах уу? Үр дүн гаргаж чадах уу? Үүнийг нэг хариулж өгөөч.

Мөн одоо Европын холбооны улсын Монгол Улсад 7200 нэр төрлийн бараа бүтээгдэхүүнийг ямар ч татваргүй гаргах гэрээ хийгээд арван хэдэн жил болж байгаа. 2008-2009 онд хийсэн. Өнөөдөр бас тодорхой үр дүн гарахгүй байна. Япон руу бас хийсэн бас үр дүн гарахгүй байгаа.

Тийм болохоор европын холбоо руу бас энэ 7200 нэр төрлийн бараа бүтээгдэхүүнийг гаргах тал дээр өнөөдөр Монголоос ямар экспорт гарч байна? Үүнийг одоо хэд дахин хэдэн хувиар, хэдэн доллароор нэмэгдүүлж чадах вэ? Солонгостой бас ялгаа байхгүй. Яг үүнтэй адилхан 500 сая долларын зээлийг бид нар 2015, 2016 оноос ярьж байгаа юм. Өнөөдөр үр дүн байхгүй байгаад байгаа юм. 10 станц л яриад байдаг, солонго хороолол яриад л байдаг. Өчнөөн олон жил ярилаа. Яг үүнтэй адилхан ямар үр дүн гаргаж, ямар зорилт тавьж байгаа юм?

Кувейт дээр бас мөн ялгаа байхгүй. 1990 онд Кувейтын дайн, Иракийн дайны үед бид нар Кувейтийг дэмжиж дуугарсны төлөө 50-60 сая долларын дэмжлэг авсан. Өөр одоо ямар ч харилцаа байхгүй. Энэ тал дээр одоо Кувейтэд нэр дэвшиж байгаа.

**Г.Занданшатар**: Эхлээд 91, Гадаад харилцааны сайд Батмөнхийн Батцэцэг хариулаад дараа нь 93, 94, 95 залгаад хариулчхаарай.

**Б.Батцэцэг**: Бямбацогт гишүүний асуултад хариулъя.

Гадаад харилцааны яам нийт 47 дипломат төлөөлөгчийн газартай. Үүнээс 32 нь Элчин сайдын яам байгаа. Энэ жилийн хувьд 92 тэрбум төгрөгийн зардал гаргана. Өнгөрсөн жил бол 83 тэрбум төгрөгийн зардал гаргасан. Бид нар жилд дунджаар тооцоод үзэхээр жилд гаргаж байгаа зардлаа дор хаяж 5 дахин илүү зээл тусламж олж ирдэг юм байна билээ. Гадаад харилцааны яамны дипломатуудад зарцуулагдаж байгаа зардал, хилийн чанадад ажиллаж байгаа дипломат ажилтнуудын цалингийн хувьд бол бид нар дэлхийн дунджаас дор хаяж 40 хувиар бага цалин хангамжтай ажилладаг. Ажил үүргийн хувьд маш цөөхөн бүрэлдэхүүнээр бас нэлээдгүй ажлыг амжуулдаг. Зарим нь одоо яах вэ, нүдэнд харагдаж, одоо хэвлэл мэдээллээр ил тод гардаггүй ч гэсэн маш их ажлыг хийж байдаг юм гэдгийг бас хэлмээр байна.

Элчин сайдын яамд, жишээлбэл, бид нар өнгөрсөн жил энэ вакцины татан авалт, зарим нэр төрлийн ховор эм тарианы татан авалт дээр ч жилийн хугацаанд 2021 онд 26 сая доллар улсын төсвөөс хэмнэсэн ийм тооцоо бас байгаа. Энэ мэтээр дипломат ажиллагаагаар бид нар олон зардлыг хэмнэж байсан. Ийм тооцоонууд байдаг юм. Элчин сайд нарын тухайд өнгөрсөн жилүүдэд янз бүрийн томилгоотой, янз бүрийн боловсролтой, хэл усны чадвар нь янз бүр харилцан адилгүй улс төрийн томилгоонууд ч олон хийж байсан. Дипломат ажилтнууд дотроосоо ч гэсэн бас олон газар сул элчин сайд нар ажиллаж байсан гэдгийг бол үгүйсгэхгүй, тэр шүүмжлэлийг би үргэлж хүлээж авдаг.

Өнгөрсөн жилээс эхлээд бид нар шинээр томилогдож байгаа элчин сайд нартаа тодорхой шалгууруудыг нь нэлээн өндөр болгож таны саяын хэлсэн энэ хөрөнгө оруулалт нэмэгдүүлэх төсөл хөтөлбөр хэрэгжүүлэх, гадаад харилцаа, эдийн засгийн агуулгаар нь илүү баяжуулах. Төр хувийн хэвшлийн түншлэлийг дэмжиж ажиллах Монгол бизнесменүүдээ гадагш нь гаргахад буюу тэднийг холбож өгөх тал дээр нь илүү ажиллах ийм үзүүлэлтүүдийг нэлээн өндөрт тавьж 23 элчин сайдыг томилоход нэг бүрчлэн гэрээ хийсэн. Энэ гэрээн дээр бол хамгийн түрүүнийх нь заалт нь улс орондоо ямар, ямар зээл тусламж, ямар хөрөнгө оруулалт татах юм бэ, ямар томоохон төсөл хөтөлбөр хэрэгжүүлэх юм бэ. 4 жилийн хугацаанд ажиллахдаа ямар үр дүнд хүрэх юм бэ гэдгээ хүн болгон тодорхой амлалтыг өгч, Гадаад харилцааны сайдтай гэрээ байгуулаад ингээд явж байгаа.

Өнгөрсөн жилүүдэд хэрвээ муу элчин сайд нар байсан бол нэгдүгээрт удирдлагаар муу хангаж байсан байна.

Хоёрдугаарт бид нар цаашдаа бас тодорхой даалгавруудыг энэ цаг үетэйгээ нийцүүлээд, дээрээс нь Засгийн газрын бодлого шийдвэрүүдээ цаг тухайд нь хэрэгжүүлж байгаа тал дээр нь төвөөсөө удирдах чиглэлдээ бас нэлээдгүй ажлыг зохион байгуулах ийм шаардлагатай гэж бодож байгаа. Тэгэхээр энэ таны ярьсан үзүүлэлтийг элчин сайд нарын ажлыг дүгнэх үзүүлэлт болгож болно. Тийм ажил бас хийгдэж байгаа гэдгийг хэлмээр байна. Ялангуяа одоо энэ ковидын үед элчин сайд нараас цаг үеийн мэдрэмж, тэгээд ажлын хандлага нэлээд өндөр шаардагдаж байгаа.

Дээрээс нь бид нар энэ элчин сайдаар томилогдож байгаа улсуудаа орон нутагт ажиллуулж байж монголынхоо амьдралын гүнд орж танилцаж байж орон нутагт амьдрал яг одоо бодит байдал дээрээ ямар байдаг юм, бид нар экспортод гаргах гээд хүсэж байгаа бараа бүтээгдэхүүн чинь яаж бүтдэг юм, үндэсний үйлдвэрлэлүүд яаж явдаг юм гэдэг ийм нөгөө амьдралтай илүү ойрхон байлгах тийм ажлыг бас зохион байгуулах...

**Г.Занданшатар**: 94 Гэрэлмаа хариулах уу.

**Д.Гэрэлмаа**: Бямбацогт гишүүний асуултад хариулъя.

Швейцарын холбооны улстай өнөөдрийн байдлаар гадаад худалдааны эргэлт 1.7 тэрбум байгаа. Үүнээс экспорт 1.6 тэрбум алт голлож экспортолж байгаа. Импортын хэмжээ бол 35.1 сая ам.долларын хэмжээтэй байгаа. Хэрвээ Элчин сайдаар томилогдох юм бол энэ гадаад худалдааны эргэлтийг сайжруулах, экспортыг нэмэгдүүлэх чиглэлээр нэлээд идэвхтэй ажиллана гэж бодож байгаа. Өнөөдрийн байдлаар Швейцарын холбооны улсын 72 компанийн хөрөнгө оруулалт Монгол Улсад бүртгэгдээд байгаа. Гадаадын хөрөнгө оруулалтыг бас нэмэгдүүлэх чиглэлээр идэвхтэй, санаачилгатай ажиллана гэж бодож байгаа. Женевт нийтдээ 39 олон улсын байгууллага байгаа.

Нэгдсэн үндэсний байгууллага, дэлхийн худалдааны байгууллага, дэлхийн эрүүл мэндийн байгууллага зэрэг төрөлжсөн олон улсын байгууллагуудын ийм онцгой төв байгаа. Тэгээд олон улсын байгууллагуудын хүрээнд бас өөрийн улс оронд хэрэгтэй төсөл хөтөлбөрүүдийг хэрэгжүүлэх чиглэлээр идэвхтэй ажиллана.

Ялангуяа ковидийн дараах эдийн засгаа сэргээх, хүмүүнлэгийн агуулахыг Улаанбаатар хотноо байгуулах боломжийг эрэлхийлж ажиллах ийм бодолтой байгаа. Тухайлбал энэ Буянт-Ухаа олон улсын нисэх онгоцны буудлыг бид нар хүмүүнлэгийн агуулах хэлбэрээр ашиглуулах боломжийг олон улсын байгууллагуудтай ярьж судалж байгаа. Мөн энэ олон улсын хүмүүнлэгийн жагсаалтад Монгол Улсын бараа бүтээгдэхүүнийг нийлүүлэх чиглэлээр нэлээн идэвхтэй судалгаа хийж ажиллах ийм төлөвлөгөөтэй байгаа.

Мөн онцгой байдлыг сайжруулах энэ байгалийн гамшгаас урьдчилан сэргийлэх асуудал, хүний эрхийг хамгаалах, хүний эрхийг дэмжих чиглэлээр олон улсын гэрээ, конвенцын хэрэгжилтийг Монгол улсдаа сайжруулах, олон улсын гэрээ конвенцын дотоодын хууль тогтоомжтой нийцүүлэх чиглэлээр бас техникийн туслалцаа дэмжлэг авах чиглэлээр ажиллана гэж бодож байгаа.

**Г.Занданшатар**: Сарантогос.

**Э.Сарантогос**: Монгол Солонгосын харилцаа, хамтын ажиллагааны тухайд түрүүн миний дурдсанчлан стратегийн түншлэлийн харилцаанд өнгөрсөн оны 10 дугаар сард хүрэхээр тохиролцсон. Худалдаа эдийн засаг, хөрөнгө оруулалтын харилцан хамтын ажиллагаа одоо стратегийн түншлэлийн 5 тулгуур баганын хамгийн чухал баганынх нь нэг байгаа. Гэхдээ яг өнөөдрийн байдлаар бид нар худалдааны хэмжээг харсан ч гэсэн эсвэл хөрөнгө оруулалтын хэмжээг харсан ч гэсэн манай Ази дахь 3 стратегийн түншийн Бүгд Найрамдах Солонгос улстай хангалттай хэмжээнд, худалдаа, хөрөнгө оруулалтын харилцан хамтын ажиллагааг хараахан хөгжүүлж чадахгүй байна. Хөрөнгө оруулалт 500 сая орчим доллар. Худалдаа бол 250 сая орчим ам.долларын түвшинд байгаа. Худалдаан дээр тэр тусмаа одоо манай экспорт дөнгөж 20-30 хувийг эзэлж байгаа юм. Тэгэхээр энэ худалдааг 2 урсгалтай болгох, тэлэх тал дээр нэлээн дорвитой алхмуудыг манай талаас хийх шаардлагатай байгаа.

Хөрөнгө оруулагчдыг илүү Монгол руу татах, итгэлийг нь сэргээх. 10 орчим жилийн өмнө бол Солонгосоос нэлээн том хэмжээний хөрөнгө оруулагчид Монголд орж ирэхээ илэрхийлсэн байдаг. LG, поско ч байдаг юм уу, самсунг ч байдаг юм уу, зарим нь төлөөлөгчийн газраа байгуулж байсан. Харамсалтай нь бас яг бид нар тухайн үед дорвитой хөрөнгө оруулалтын том мега төслүүдээ Солонгосын хөрөнгө оруулагчидтай хамтраад хэрэгжүүлж чадаагүй тал байгаа. Тэгэхээр үүнд бид нар бас юун дээр нь дутуу ажилласан байна. Дүгнэлт хийгээд цаашид төр хувийн хэвшлийн хамтын ажиллагаанд суурилсан Монгол Солонгосын эдийн засгийн хамтын ажиллагааг хөгжүүлэх, зөвхөн Солонгосын том корпорацуудыг татахаас гадна манай хоёр тал жижиг, дунд үйлдвэрийн асуудал хариуцсан байгууллага хоорондын хамтын ажиллагааг эхлүүлчихсэн явж байгаа. Тэгэхлээр манай жижиг дунд үйлдвэр эрхлэгчдийг Солонгосын зах зээлд гаргах, экспортыг нэмэгдүүлэх айлын талын жижиг, дунд үйлдвэрийн яамтай. Тэгэхээр энэ яамтай эхлүүлсэн хамтын ажиллагааг цаашид үргэлжлүүлэн явахад бодлогын хувьд бид нар дэмжлэг үзүүлэх ёстой юм болов уу гэсэн бодолтой байгаа.

Солонгос улс бол бүс нутагтаа эдийн засгийн чиглэлээр идэвхтэй бодлого явуулж байгаа шинэ умардын бодлого, мөн түүнчлэн Зүүн хойд азийн цахилгаан эрчим хүчний сүлжээ, төмөр замын нийгэмлэг гээд нэлээн олон санаачилгуудыг дэвшүүлсэн. Эдгээр санаачилгуудыг манай алсын хараа 20 50 ч байдаг юм уу эсвэл Засгийн газраас тэргүүлэх ач холбогдол өгч тодорхойлсон 100 орчим төсөл байгаа. Энэ төслүүдээс алиныг нь Солонгосын талын санаачилгуудтай уяж явах вэ гэдэг дээр нэлээн нарийн судалгаа цаашид хийх шаардлагатай. Бусад яамдуудтайгаа энэ чиглэлээр хамтран ажиллах шаардлагатай байгаа учраас энэ чиглэлд ахиц гаргая гэсэн тийм бодолтой байгаа.

Хоёр Ерөнхийлөгч нарын түвшинд цаашид худалдаа тэлэх тал дээр худалдааг либералчлах тал дээр эдийн засгийн түншлэлийн хэлэлцээр байгуулахад чиглэсэн яриа хэлэлцээг цаашид өрнүүлэх үү яах вэ, үүнд үр бүтээлч байдлаар санал солилцоод хоёр талдаа ажиллая гэсэн тийм зүйл яригдсан. Хамтарсан мэдэгдэлд ч энэ талаар тусгагдсан. Тэгэхлээр ямар байдлаар бид нар энэ яриа хэлэлцээг урагшлуулж явахад манай талд ашигтай байх вэ? Нөгөө эдийн засгаа солонгоруулах экспортын уул уурхайн бус бүтээгдэхүүнийг нэмэгдүүлэх тал дээр Солонгосын талын тэр хорио цээрийн стандартууд нь маш өндөр босготой байдаг. Энэ босгуудыг яах арилгах вэ.

Магадгүй манай экспортлогчид Бүгд Найрамдах Солонгос Улсад бүтээгдэхүүнээ гаргахын тулд Солонгосын зах зээлийг илүү судалж, шинэ бүтээгдэхүүнүүдийг бий болгох шаардлагатай болов уу гэсэн ийм бодол төрж байгаа. Тэгэхлээр энэ эдгээр чиглэлээр Бүгд Найрамдах Солонгос Улсад очиж томилогдох тохиолдолд илүү түлхүү ажиллана. Түрүүн Сарангэрэл сайдын хэлснээр бол цар хүрээг өргөжүүлэх хувийн хэвшлийг хооронд нь холбох тал дээр идэвхтэй ажиллана гэж бодож байгаа юм.

**Г.Занданшатар**: Сэргэлэн.

**П.Сэргэлэн**: Монгол Кувейтын харилцааны түвшин бол найрсаг харилцаа, хамтын ажиллагаатай, эдийн засгийн хувьд худалдааны эргэлт өнөөдрийн байдлаар бол нэлээд бага хэмжээнд очсон. 2015, 2016 оны хувьд худалдааны эргэлт бас нэлээн дажгүй хэмжээнд байж байсан. Сүүлийн жилүүдэд энэ онцгой нөхцөл байдлын улмаас харилцаа хамтын ажиллагаан дээр бэрхшээл гарсан болов уу гэж ингэж бодож байгаа. Үндсэндээ Кувейт улсаас Монгол Улсад зээл, буцалтгүй тусламжийн хэлбэрээр нэлээн тусламж дэмжлэг үзүүлж, харилцан хамтын ажиллагаа явуулж ирсэн байна. Тэгээд энэ Монгол Кувейтийн харилцааны лавлахаас харж, ер нь үйл ажиллагааг нь судалж байхад тодорхой төслүүдийг санхүүжүүлсэн түүхүүд олон байна. Тухайлбал Дархан, Эрдэнэт, Булганы чиглэлийн замыг бас зээл олгож зарим хэлбэрийн буцалтгүй тусламжаар барьсан. Тайширын усан цахилгаан станцад бас буцалтгүй тусламж өгсөн, Өндөр хааны нисэх онгоцны буудлыг барихад 3.5 сая долларын буцалтгүй тусламжийг олгосон. Энэ Түлэнхийн төвийн барилгыг одоо санхүүжүүлэхэд зориулж буцалтгүй тусламжаар 8 сая доллар олгосон гэх мэтчилэн ингээд дандаа буцалтгүй тусламж, зээлийн хэлбэрийн харилцаа явагдаж ирсэн байгаа юм.

Тэгэхээр эндээс дүгнэлт хийгээд үзэхэд манай орны хувьд бид тодорхой саналыг тавивал дэмжлэг авах бололцоотой юм байна гэдэг нь харагдаж байгаа учраас энэ хоёр орны худалдааны эргэлтийг нэмэгдүүлэх, эдийн засгийн үр өгөөжийг сайжруулах чиглэлд тодорхой томоохон төслүүдээ танилцуулаад, зөв ойлголт өгөөд явбал бид дэмжлэг авч энэ эдийн засгийн үр өгөөж, худалдааны эргэлтийг сайжруулахад бололцоо гарах болов уу гэж ингэж бодож байгаа.

Мэдээж хэрэг тухайн орны онцлог түүх, зан заншил, уламжлал, соёлыг нэлээн харгалзан үзэж энэ улс орнуудад тавих санал хамтын ажиллагааныхаа нөхцөл юмнуудыг бодож ажиллахад цаашид бололцоо нээгдэх байх гэж ингэж харж байгаа.

Тэгээд өөрийн зүгээс энэ худалдааны эргэлтийг сайжруулах, улсынхаа экспортын хэмжээг нэмэгдүүлэх, энэ худалдааны эргэлтийн дүнг нэмэгдүүлэх чиглэлд идэвх гаргаж ажиллана гэж ингэж бодож байна.

**Г.Занданшатар**: Сандагийн Бямбацогт гишүүн.

**С.Бямбацогт**: Тэгээд Монгол улс маань хоёр хөрштэй. Тэгээд хоёр хөрш маань зарим тохиолдолд үндсэндээ хоёр том хаалт болчхоод байгаа юм л даа. Бид бараа бүтээгдэхүүн Монголдоо үйлдвэрлээд гадагшаа хоёр хөршдөө гаргах гэхэд маш өндөр тарифтай татвартай. Давуулаад цааш нь гаргая гээд Япон руу, Европын холбоо руу, Америк руу, Солонгос руу тодорхой гэрээ хэлцэл хийдэг. Тодорхой үр дүн гардаггүй. Тэгээд бид нар яаж энэ том хаалтыг задлах вэ? Сэтлэх вэ? Гарцаа нэмэгдүүлэх вэ? Гадаад худалдаагаа сайжруулах уу, яаж хөрөнгө оруулалт татах вэ, яаж эдийн засгаа томруулах вэ? Энэ чиглэлд одоо Монгол Улсын Ерөнхий сайд Шинэ сэргэлтийн бодлого зууны эхлүүлэх 6 сэргэлт гэж яриад байгаа шүү дээ. Түүний нэг нь боомтыг сайжруулах, гадаад худалдаа, аж үйлдвэрийг нэмэгдүүлэх гээд. Энэ тал дээр манай Гадаад харилцааны яам, гадаадад сууж байгаа Элчин сайд нар бас илүү анхаарч ажиллаасай. Ганцхан Швейцар улс гэж төсөөлж ирсэн.

Дэлхийн худалдааны байгууллага, Нэгдсэн Үндэсний Байгууллагууд энд байж байгаа. Тэгээд түүгээр дамжуулаад үндсэндээ Монгол Улсын Европын холбоо руу 7200-г гаргах талдаа илүү анхаарч.

**Г.Занданшатар**: Бямбацогт гишүүн бол бас их чухал асуудал хөндөөд байгаа шүү. Нэн ялангуяа Швейцарт ирэх жилүүдийн хүлээгдэж байгаа том нэг өөрчлөлт бол дэлхийн худалдааны байгууллагын шинэчлэл гэж үзэж байгаа шүү дээ. Энэ дижитал эдийн засаг, үүнийг дагаад, манай энэ хөрш зэргэлдээ орнуудын өсөн нэмэгдэж байгаа худалдааны нөлөөтэй уялдуулаад Дэлхийн худалдааны байгууллагын шинэчлэл бол зайлшгүй. Түүнтэй холбогдоод манай энэ гадаад худалдааны системийг гадаад бодлого нь дотоод бодлогоос эх сурвалжаа авах ёстой учраас Солонгосын тэр худалдааны сайд мэдэгдсэн байсан байх аа.

Тэр дижитал эдийн засаг, худалдаа, дэлхийн худалдааны байгууллага бас өөрчлөлт оруулах ёстой, оролцох ёстой энэ тэр гээд энэ дэлхий нийтийн хандалт ийм болж байгаа учраас яг энэ Женевт энэ ирэх жилүүдэд, тэгээд нэн ялангуяа жижиг орнуудын дэлхийн худалдааны байгууллагад эзлэх байр суурь, худалдааны энэ манай тааламжгүй нөхцөл байдал, тэгээд л далайд гарцаас авхуулаад олон асуудлууд, энэ худалдааны нөхцөлийг хөнгөлөхтэй холбогдож нэлээн том судалгааны ажил, нэлээн том ажлууд энд бас хөндөгдөж гарч ирж таарах байх.

**Г.Занданшатар**: Одоо Жамъянхорлоогийн Сүхбаатар гишүүн.

**Ж.Сүхбаатар**: Нэр дэвшигчдийн материалтай танилцсан, тэгээд би анкетуудаас нэг анхаармаар юм байгаа юм. Манай Тамгын газар, нийгмийн даатгалын дэвтрийн дугаар, эрүүл мэндийн даатгалын гэрчилгээний дугаар хоёрыг бөглүүлдэггүй юм бол үүнийг одоо тэр анкетаас нь хасуулах хэрэгтэй байх л даа. Иргэний үнэмлэхний дугаар ч яах вэ, хэрэггүй болчихсон. Энэ төрийн албан хаагчийн анкеттай ер нь анхаарахгүй бол нөгөө төр улс байна даа, зарим юм нь хэрэггүй болчихсон бол тэгээд эд нарыг нь авч хаях хэрэгтэй байх гэж хэлчихье.

Ер нь бид нар жижиг гэлтгүй юмаа засаж явах ёстой.

Хоёрдугаар асуудал нь Гэрэлмаа нэр дэвшигч, Сарантогос хоёр дээр хэлэх юм алга. Мэргэжилтнээсээ газрын захирал хүртэл доод тал нь 20 гаруй жил ажиллачихсан улсуудтай бол хийх гэж байгаа ажил байдлын талаар би хэлэх юм алга. Үнэхээр шатлан дэвших тэр зарчмаараа явж байгаа, яг хариуцсан ажлынхаа хүрээнд томилогдон очиж байна. Сэргэлэн нэр дэвшигчийн тухайд миний үнэлгээ бол ер нь эргэлзэн байж байж л ажиллаарай гэж захих ийм л албан тушаалд очиж байна шүү дээ. Кувейт бол Персийн булангийн орнууд. Манайх Кувейттэй тодорхой хэмжээний идэвхтэй харилцаатай явж ирсэн. Ковидын үед бүх юм жоохон асуудалтай байгаа ч гэсэн ковидын дараах үе гэж байгаа. Тэгэхээр одоо Сэргэлэн элчин сайдад бол аж ахуй, эдийн засгийн чиглэлээр явсан учраас харин зөв томилгоо нүдээ болж байгаа юм уу гэж харж байна. Тэгээд нэр шигээ бас хэрэглээд яваарай гэж хэлье.

Тэгээд Батцэцэг сайдаас би асуух гэж байгаа юм. Энэ дотоод хяналт шалгалт ер нь яаж явдаг бол? Одоо энэ гаднын орнуудын онлайнаар ороод харахад комплейн гаргах журам гээд л байж байна. Гомдол гаргах журам. Манайхаар бол иргэдийн өргөдөл гомдол гаргах журам гэж. Тэгээд манай бүх төрийн байгууллагууд иргэний өргөдөл гомдлын асуудал дээр өөрчлөлт хийх, хүний эрх, авлигатай тэмцэх асуудал ярьж байна. Бид нар яг сервисийн тогтолцоонд орох ёстой шүү дээ. Одоо энэ томилгоо явагдаж байгаа дотор Солонгосын чиглэл бол манай ард түмний жинхэнэ үйлчлүүлдэг газар. Кувейтэд бол эдийн засгийн чиглэлийн улсууд явдаг байх. Аялал жуулчлал гээд. Женев олон улсын байгууллага, бүс нутгийн асуудлууд дээр нэлээн томоохон түвшний ажиллагаанууд холбоо, кординац хийх ажлууд явагддаг байх. Иргэдэд үйлчлэхээс гадна онцлогууд бас байх шиг байгаа юм. Тэгэхээр энэ дотоод юм чинь юу болж байна вэ гэж.

Ер нь хүмүүсийн зовлон бол энэ Элчин сайдын яамны доор ажилладаг хүмүүс байгаа шүү дээ. Улс төрчдийн шахаас. Гадаад яамныхны үе дамжсан хүмүүсийн одоо юу гэдэг юм бэ дээ, лоббигоор орсон улсууд ч гэдэг юм уу. Ингээд ийм улсууд, олон янзын эрээвэр, хураавар, хэлтэй, хэл усгүй хүмүүс доор нь ингээд цуглачихсан. Зарим Элчин сайдын яаманд хэл устай хүн байхгүй шүү дээ. Тэгээд иргэдийн өргөдөл гомдол хүлээж авдаг тогтолцоо ямар байна вэ, Батцэцэг сайд аа.

Одоо Солонгост гээд л. Ингэхэд хүний нутагт явж байхад асуудал үүсэхэд ядаж тэр нь буруу, зөв ч байсан гомдол гаргах журам онлайн дээр бичихэд Гадаад яам харж байдаг жишээтэй, Элчин сайдын яам харж байдаг баймаар байгаа юм. Тэгээд л хүний нутаг чинь дээшээ тэнгэр хол доошоо газар хатуу гээд ингээд болчихдог. Ер нь Монголын төр иргэдийн өргөдөл гомдол авах журамдаа ач холбогдол өгөх хэрэгтэй байгаа юм. Сая сүүлд Засгийн газар харин овоо нэлээн ач холбогдол өгч нэлээн авч үзэх шиг болсон. Урьд нь бол иргэдийн өргөдөл гомдол ирсэн. Тэр товч мэдээллийг Засгийн газрын хуралдаанаар одоо нууцгүй шүү дээ, хэлэхэд бол ерөөсөө хэлбэрдээд сонсоод л төдөн иргэдийн өргөдөл ирсэн тэгсэн байна гээд л хаячихдаг.

Төр засаг гэдэг бол иргэдийн өргөдөл гомдолд тусгайлж хандах ёстой шүү дээ. Түрүүчийн парламент иргэний өргөдөл гомдлыг шийдвэрлэдэг Өргөдлийн байнгын хороотой байсан. Татан буулгаад л хаячихсан. Нэг гараараа бид одоо иргэдэд ээлтэй, чих зөөлөн байна гэдэг нөгөө гараа иргэддээ хатуу байгаад байж болохгүй. Тэгэхээр энэ иргэдийн өргөдөл гомдол гаргах асуудал байгаа юм. Тэгээд Элчин сайдын яаманд үүднээсээ ороход л хөндий хүйтэн байж болохгүй. Энэ 3 Элчин сайдад нэр дэвшигчдээ хэлэхэд албан тушаалтнуудаасаа илүүд яг тэр ард иргэд.

**Г.Занданшатар**: 91 Батцэцэг сайд Сүхбаатар гишүүний асуултад хариулъя.

**Б.Батцэцэг**: Гадаад харилцааны яаманд дотоод хяналтаа хийдэг дотоод аудит, хяналт шинжилгээ үнэлгээний газар гээд нэгж байгаа. Бүх түвшинд 47 дипломат төлөөлөгчийн газраа тогтсон хуваарь журмын дагуу дотоод хяналтыг байнга хийдэг. Иргэдтэй холбоотой санал гомдлууд маш их ирдэг. Гадаад харилцааны яам бараг Засгийн газрын Хэрэг эрхлэх газрын дараагаар ордог юм байна билээ. Ирж байгаа иргэдийн санал хүсэлт, гомдол, өргөдөл харьцангуй цөөхөн, утсаар ярьдаг. Дипломат төлөөлөгчийн газруудын нийт мэдээллийг нэгтгээд харахаар жилд ирж байгаа гомдол, санал хүсэлтийн тоо нэлээд өндөр байдаг. Голдуу консулын харилцаатай холбоотой үйлчилгээтэй холбоотой асуудлууд байдаг. Гомдол, саналын барагдуулалт бол манай яам тогтмол 95-аас дээш хувьтай дүгнэгддэг жилд.

Элчин сайдын яамдууд дээр иргэдийг хүлээж авах цагийн хуваарь янз бүр. Тухайн суугаа орныхоо хууль дүрэм, ажилтнуудын тоо зэрэг олон зүйлээс шалтгаалаад бас Элчин сайд өөрийнхөө эрхийн хүрээнд янз бүрийн цаг тавьчихсан байдаг. Үүнийг бид нар хүний газар байгаа иргэдээ ажлын өдрүүдэд хүссэн цагтаа ирэхэд нь хүлээж авдаг болгож байгаа. Гомдлыг энэ яамныхаа веб хуудас, пэйж хуудсыг шинэчилсэн. Consul.mn гээд тэрэн дээр бид нар иргэдээс ирж байгаа асуулт гомдлыг нээлттэй тавьдаг. Түүнийг нь бид заавал хариулдаг болгох ийм зарчимд шилжсэн. Долоо хоногт төв дээрээ хянаад төв дээр тэр санал гомдлуудыг нь бас хүлээж авч багцалж олон нийтийн хэрэгслээр буюу долоо хоногийнхоо Гадаад харилцааны яамны тойм мэдээгээр бас багцалж хариултуудыг нь өгдөг ийм хэлбэрт шилжсэн байгаа.

Тэгэхдээ цаашаа илүү төгөлдөржүүлж, илүү боловсронгуй болгох, журмаа шинэчлэх, хяналт дээр нь сахилга хариуцлагатай холбоотой асуудлыг бас ярьж байгаа.

**Г.Занданшатар**: Тоонууд байна уу? Болорчулуун гишүүн.

**Х.Болорчулуун**: Баярлалаа.

Элчин сайдууд томилогдох гээд дуншиж байна. Ер нь тэгээд гадаад оронд ажиллаж байгаа элчин сайдууд хоёр янз байдаг л даа. Зарим нь бол гавьяаны амралтад шагналд тодорхойлогдоод явчихсан юм шиг. Тэнд очоод амралтын байдалтай хэвтчихдэг, идэвх санаачилга байхгүй. Зарим нь улс орныхоо төлөө, хоёр улсын хоорондын харилцааг хөгжүүлэхийн төлөө идэвхтэй ажилладаг, зүтгэдэг байдал нь ажиглагддаг. Ялангуяа энэ элчин сайдуудын ажлын тайланг Гадаад явдлын яам хэр авч ингэж дүгнэж байр эзлүүлж ажиллаж байна вэ? Энэ тал дээр бас асууя. Түрүүчийн элчин сайдууд томилогдоход бид нар тайланг нь авна, ажлыг нь дүгнэнээ л гэж хэлж байсан. Энэ ажил ер нь ямархуу байдалтай явж байна вэ?

Кувейт улсад Сэргэлэн элчин сайдаар явах гэж байна. Яах вэ, Сэргэлэнгийн хувьд Хөдөө аж ахуйн сайд байсан хүн. Монголын хамгийн их холбооны нэгдэл бүхий морин спорт уяачдын холбооны тэргүүн, гүйцэтгэх захирал байсан хүн.

Ер нь улс орны онцлог байдаг. Тэр морь, мал, амьтан, шувууг дээдлэх, яаж манайхан морийг дээдэлдэг, хүндэлдэг моринд сэтгэл хөдөлдөг тэрэн шиг Кувейтүүд бол тэр шонхор шувуунд яг тэгж хандана. Одоо бүр мориноос илүү шонхор шувууг бэлгэнд авчихсан хүн бол маш их сэтгэл ханамжтайгаар, хариу урвал үзүүлж байдаг. Манайхаас шонхор шувуу авдаг. Тэгээд Кувейтын сан гээд том сан байдаг. Тэрийг бол одоо нөгөө бага чулуугаар их чулуу хөдөлгөх байдлаар улс орондоо хэрэгтэй бас чиглүүлэх дээр ажиллаасай гэдгийг хэлмээр байна.

Хоёрдугаарт Кувейт бол жижиг, бага буурай хүн амтай орон мөртөө байгалийн баялгийг ард түмний хүртээл болгох тал дээр үлгэр жишээ болж байгаа орон байгаа. Үүний туршлага, ололт амжилтыг эх орондоо нэвтрүүлж ажиллаарай гэж захих байна.

Тэр Швейцар бол түрүүн Бямбацогт гишүүний хэлдгээр үнэхээр НҮБ-аас гадна хамтын байгууллагууд, олон улсын боомтын байгууллагууд байдаг. Түүн дотроо дэлхийн худалдааны байгууллага байдаг. Манай Монгол Улс үйлдвэрлэл хөгжихгүй, үйлдвэрлэгч биш хэрэглээний орон болсон нь энэ гаалийн татвартай их холбоотой байдаг юм. Бид хийж чадах, чадаж байсан ч юмаа хийж чадахгүй болсон. Гаалийн хамгаалал татварын босго их муутай тавхан хувь байдаг. Дээд тал нь ингээд 20 хувь болно. Тэгэхэд хоёр хөрш маань бол маш өндөр татвартай байдаг. Дэлхийн худалдааны байгууллагын гишүүн орнууд экспорт импортын ойролцоо байх ёстой. Энийг ойртуулах дээр өөрсдийнхөө босгыг нэмэгдүүлэх дээр ажиллаасай гэдгийг хэлье. Энэ тал дээр таны бодол юу байна аа? Ер нь тэгээд Швейцар бол патент ноу хау шинэ бүтээл оновчтой саналын тийм орон. Тэрийг их сайн хэрэгжүүлдэг, тэрнээс улс орондоо нэвтрүүлж ажиллаарай гэдгийг бас захиж хэлмээр байна.

Солонгосын хувьд манай Монголчууд хамгийн олноор ажилладаг, 40, 50, 60 мянган Монголчууд ажилладаг, тэнд хүний ажиллаж амьдрах эрх их зөрчигддөг. Өмнөх Солонгосын элчин сайд бол мэдрэмжгүй байдлаасаа болж л халагдсан шүү дээ. Үнэндээ таныг их мэдрэмжтэй хандаасай тэнд байгаа олон олон Монголчууддаа бас сэтгэл гаргаж, гараа сунгаж, цаг заваа гаргаж сайн ажиллаасай гэдгийг хэлэх байна. Солонгос Монгол хоёр хоорондоо хөгжлийн болон хүн ам, газар нутгийн эрс тэс ийм байдалтай. Тийм учраас дутуугаа нөхөж хөгжих их өргөн боломжтой шүү гэдгийг хэлэх байна. Баярлалаа, амжилт хүсье бүгдэд нь.

**Г.Занданшатар**: Үг хэллээ. Одоо Ням-Осорын Учрал гишүүн.

**Н.Учрал**: Нэр дэвшигч нарыг зарчмын хувьд дэмжиж байна. Гэхдээ нэг тодорхой асуулт байна. Ялангуяа Солонгост Элчин сайдаар томилогдож байгаа нэр дэвшигчээс асуулт асуумаар байна. Солонгост олон Монголчууд ажиллаж, амьдарч байгаа.

Дээрээс нь бас эрүүл мэндийн үйлчилгээ олон Монголчууд авдаг. Тэгээд ер нь хилийн чанадад байгаа Монголчуудад асуудал бэрхшээл үүсэхээр Элчин сайдын яамандаа л ханддаг. Гэтэл яг үнэндээ Солонгосын Сөүлд байгаа Элчин сайдын яамны тэр улаан байшин дотор 7-8 хүн ажилладаг юм байна билээ. Тэн дотор Элчин сайд өөрөө, дээрээс нь угтах ажилтан хоёр л Солонгос хэлтэй. Тэгэхээр таныг очиход зөвлөх гэж байгаа 3 зөвлөх чинь гурвуулаа Солонгос хэлгүй. Тэгээд ер нь нэг хүнээр хөтлүүлээд ажлаа хийдэг нэг ийм л баг бүрэлдэхүүн тэнд ажиллаж байна л даа. Тэгэхээр би юу хэлэх гээд байна вэ гэхээр ер нь энэ Солонгост зөвхөн англи хэлтэй биш солонгос хэлтэй хүн хэрэгтэй юм билээ. Тэгж байж тэр иргэдийнхээ ахуй амьдралд нь асуудал бэрхшээл тулгарахад нь шийдвэрлэж ажиллана. Ер нь элчин сайдын яам чинь өөрөө ийм чадваргүй болчихсон байна шүү дээ. Солонгос хэл байхгүй. Харин сая энэ татагдаж байгаа энэ Эрдэнэтуяа сайд ч Солонгос хэл, соёлыг сайн бүрэн мэдэрчихсэн, бас боловсролтой. Тэр Солонгосчуудтайгаа харилцаа их сайтай, яг ард иргэдийнхээ ахуй амьдрал руу их орж ажилладаг хүн байна билээ шүү.

Тэгэхээр шинээр томилогдож байгаа элчин сайд та ер нь Солонгос хэлний мэдлэг ямар байна вэ? Бас нэг хүнээр хөтлүүлээд ажил хийх юм уу? Тэнд бол англиар ярихгүй шүү дээ. Монголчууд өөрсдөө энэ эрүүл мэндийн үйлчилгээ авах гээд, хууль эрх зүйн зөвлөгөө авах гээд ингээд очихоор за нэг орчуулагч гаргаад ирье гээд сууж байдаг шүү дээ. Тэгэхээр энэ байдал дээр анхаарахгүй бол одоо нэг ийм чадваргүй л баг бүрэлдэхүүн л тэнд бий болчихсон байна даа. Тэнд бол бас харамсаад л байна. Энэ хэлний асуудал бол энэ Элчин сайдаар томилогдож байгаа хүмүүст асар их чухал шүү. Би жишээ нь тэр Кувейт ч байсан тэр Чинтүшигийг их сайн сайд байсан л гэж харсан. Сайхан тэр нутгийнх нь хэл соёлоор ярьдаг. Ийм чадвартай сайд байсан. Тэгэхээр энэ буцаад ирж байгаа энэ сайдуудаас илүү л ажиллах ёстой шүү дээ. Ялангуяа энэ Солонгост 40 гаруй мянган Монголчуудын эрх ашгийн асуудал яригдаж байгаа. Ер нь бол гадаадад байгаа Монголчууд чинь бас маш олон айл өрхийн амьдралыг ар нуруун дээр үүрч явж байна шүү дээ. Эдгээр хүмүүст л туслах гэж энэ Элчин сайдын яам ажиллаж байгаа шүү дээ.

Би өнгөрсөн хугацаанд 40 гаруй хүүхдүүдийг нь Учралын баяр гээд төсөл хэрэгжүүлээд ээж аавтай нь уулзуулдаг нэг ажил хийсэн. Тэгээд хүрч ирээд энд судалгаа хийсэн чинь энэ Сонгинохайрханы хэд хэдэн сургууль дээр хүүхдүүдийг нь судалсан чинь сурлагын амжилт нь дээшилсэн байсан шүү дээ. Яагаад вэ гэхээр ээж аавыгаа миний төлөө хэрхэн ажиллаж амьдарч байгаа юм бэ гэдгийг нь харж бие сэтгэлээрээ мэдэрсэн учраас хичээл номдоо шамдсан юм аа гэж хүүхдүүд эссээ бичлэгийн уралдаан зарласан чинь бичсэн байсан. Тэгэхээр энэ элчин сайдаар томилогдож байгаа хүмүүс одоо очоод хажуудаа нэг орчуулагч барьчхаад тэгээд нэг юм туслуулаад явна гэвэл байхгүй ээ.

Тэгэхээр таны Солонгос хэлний мэдлэг чадвар ямар байна. Танд орчуулах тэнд тийм хүн байхгүй шүү. Таны д 3 зөвлөх чинь гурвуулаа хэл мэддэггүй юм байна билээ. Ресейпшин байгаа. Тэр ресейпшин угтах ажилтан охиноо дагуулаад ажиллах юм уу, яах юм. Англи хэлээр бол тэр Солонгост ярихгүй шүү.

**Г.Занданшатар**: 93 Сарантогос.

**Э.Сарантогос**: Учрал гишүүний асуултад хариулъя.

Үнэхээрийн өнөөдөр хилийн чанадад амьдарч байгаа Монгол иргэдийн 20 гаруй хувь буюу одоо 40 мянга орчим шахам Монгол иргэд Бүгд Найрамдах Солонгос Улсад ажиллаж амьдарч, суралцаж байна. Мөн одоо богино хугацаагаар жилдээ 100 мянган иргэн ковидын өмнө бол 100 мянга орчим иргэн богино хугацаагаар ажлын зорилгоор Солонгос Улсад зорчиж байсны дотор зарим нь одоо эрүүл мэндийн шалтгаанаар зорчиж байгаа иргэд бас их байдаг. Ер нь бол манай иргэдийн урсгал хамгийн ихтэй улс оронд бол Бүгд Найрамдах Солонгос улс зүй ёсоор тооцогдож байгаа.

Учрал гишүүний хэлсэнчлэн одоо хэлний мэдлэг, нэн ялангуяа энэ айлын талын цагаачлалын алба бусад иргэдийн эрх ашгийг хамгаалах чиглэлээр ажилладаг Солонгосын байгууллагуудтай ажиллахад бол мэдээж их шаардлагатай.

Миний хувьд бол Япон, Орос, Англи хэлний мэдлэгтэй. Тэгэхдээ бол мэдээж зохих түвшиндээ, бас солонгос хэлийг сурна гэж бодож байгаа. Элчин сайдын яамны хувьд бол консулын хэлтсийн дэд дарга, мөн түүнчлэн зарим дипломат ажилтнууд бол солонгос хэлтэй байгаа. Бид нар бол өдөр тутмын холбоотой ажилладаг. Ази номхон далайн орнуудын газар бол Монгол Солонгосын харилцааг бодлогын хувьд чиглүүлэх төв байгууллагын хувьд бол элчин сайдын яамаа чиглүүлж ирсэн учраас тэнд бүгд хэл усгүй дипломатууд байгаа юу гэвэл бас тийм биш ээ.

Зарим нь хэлтэй байгаа. Мөн түүнчлэн нэн ялангуяа одоо консулын хэлтсийн дарга бол айлын талын байгууллагуудтай зохих түвшинд ажиллаж байгаа. Солонгост сурч байгаа Монгол оюутнууд олноор байгаа. Мөн түүнчлэн гэрээт ажилтнууд авах боломж байгаа. Ер нь би яг одоо төвд ажиллаж байсан учраас очоод элчин сайдын яамны нөхцөл байдлыг харна. Ер нь Гадаад яамны удирдлагын зүгээс энэ иргэдийн асуудал зөвхөн консулын хэлтсийн ажилтны асуудал биш ээ.

Элчин сайдын яам бүхэлдээ анхаарч чиглэлийг өгч байгаа учраас цаашид энэ хязгаарлагдмал боловсон хүчний болон бусад нөөц боломжоо бид нар хэрхэн дайчилж чанартай үйлчилгээг иргэддээ үзүүлэх вэ? Мэдээллийг хүргэх вэ энэ дээр бол би очоод бас цогц байдлаар асуудалд хандаад яавал бид нар илүү тогтвортой байдлаар Элчин сайдын яамныхаа үйл ажиллагааг, түүний дотор иргэдэд чиглэсэн үйл ажиллагаагаа авч явах вэ гэдэг дээр төвд саналаа ирүүлээд зохих түвшинд энэ үйл ажиллагааг явуулах тал дээр анхаарч ажиллана гэж бодож байгаа.

**Г.Занданшатар**: Ням-Осорын Учрал гишүүн тодруулъя.

**Н.Учрал**: Тэр консул, элчин сайдын яам бол тусдаа байрладаг юм байна билээ. Тэр элчин сайдын яаман дээр чинь 7-8 хүн байна, хоёр нь л хэлтэй юм байна лээ гэж би өөрөө очиж мэдэрсний хувьд хэлж байгаа юм. Тэгэхээр таны баг бүрэлдэхүүн таны хэлний түвшин өндөр биш байна. Тэгэхээр танд туслах тэнд хэлтэй хүн байхгүй ээ. Тэгэхээр тэр Элчин сайдын яамны чинь доор байгаа 7-8 хүнээс чинь 2-3- хан хэлтэй бусад нь хэлгүй байна. Тэгээд одоо цаашдаа ажил явуулахад чинь төвөгтэй шүү л гэж би хэлэх гэж байгаа юм.

Батцэцэг сайд та одоо анхаармаар байгаа юм. Энэ байх ёстой хүнийг байх ёстой байранд нь байлгамаар байх юм. Би одоо энэ нэр дэвшигчийг энэ салбарт ажилласан дипломат ажилтай, мундаг боловсролтой, дипломат албаны хүн гэдэгт хүндэтгэж байна. Тэгэхдээ энэ хүнийг Япон руу явуулж болдоггүй юм уу? Та нар энэ Монгол Улсад Солонгос хэлтэй хүн очиход аваачаад тэнд Монгол Улсын 42 мянган иргэний асуудлыг хэл устай хүнээр явуулж болдоггүй юм уу? Хүн олдохоо больчихсон юм шиг л байгаа юм.

**Г.Занданшатар**: Батцэцэг сайд.

**Б.Батцэцэг**: Учрал гишүүний асуултад хариулъя. Сарантогос бол Ази, одоо яг газрынх нь нь захирал бас олон жил яг энэ Азийнхаа чиглэлээр ажилласан, ганцхан Японоор мэргэшээгүй. Азийн бүх орнуудаа хариуцдаг. Тэгээд Элчин сайдын хувьд бол яах вэ хэлний мэдлэгээс гадна дипломатын ур чадвараас гадна удирдах арга барил маш чухал байдаг юм байна билээ. Солонгост байгаа Элчин сайдын яам бол том элчин сайдын яам. Дипломат ажилтнуудаа удирдлагаар хангахаас гадна тухайн суугаа орны хууль хяналтын байгууллагууд, төрийн байгууллагуудтай өндөр түвшинд харилцах бас Солонгос Улсын Гадаад харилцааны яамтай ч гэсэн одоо нэлээн өндөр түвшинд ажиллах ийм шаардлага бол гардаг.

Эрдэнэтуяа Элчин сайдын хувьд яалт ч үгүй Солонгосоор дагнаж мэргэшсэн Солонгос хэл сайтай ийм хүн. Гэхдээ одоо удирдах арга барилын хувьд төрийн байгууллагуудтайгаа ажиллаж байгаа байдал.

**Г.Занданшатар:** Ер нь энэ томилгооны журмыг их нарийвчилж бусад улсууд жилийн өмнөөс шахуу хэл судлал, орон судлал, тэгээд л томилгоо тодорхой болоод чуулган хаах эцсийн өдөр шахуу ингээд гэнэт орж ирдэг юм биш. Төлөвлөгөөтэй тооцоотой хүмүүсээ боловсон хүчнээ бэлтгэдэг чиглэл чиглэлээр нь тодорхой байж байдаг тийм олон улсын ер нь тэр нэг жишиг юу руугаа явмаар л байгаа юм даа.

**Г.Занданшатар:** Хассуурийн Ганхуяг гишүүн.

**Х.Ганхуяг:** Энэ өдрийн мэндийг хүргэе. Энэ 3 нэр дэвшигчийг бол дэмжиж байгаа юм, элчин сайд гэдгээр нь.

Яах вэ тэгэхдээ Солонгос дээр бол яалт ч үгүй би Учрал гишүүний саналыг бас дэмжиж байна. Үүнийг бас анхаарах ёстой. Яагаад гэхээр Солонгосын хувьд бол бид нар бас тухайн оронд ажиллаж байгаа, хөдөлмөрлөж байгаа бизнес эрхэлж байгаа хүмүүсийн нийгмийн асуудлуудыг шийдэж ажиллах ёстой. Салбарын хувьд бас. Энэ чинь зөвхөн одоо нийгмийн хөдөлмөрийн харилцаанаас гадна соёлын, урлагийн, нөгөө хүүхдүүдийн сургуулийн монгол хэлний асуудал гээд маш олон асуудал байдаг. Тэгээд Солонгосууд бол ер нь залуучууд нь л гэхээс ер нь бас Солонгос хэлнээс өөр хэл бол байдаггүй. Тэгээд Солонгосоороо л харьцдаг. Яах вэ, энэ тал дээр бол анхаарна биз дээ?

Нөгөө хоёр нэр дэвшигчийг бас дэмжиж байна аа. Ер нь яах вэ бид нар цаашид энэ гадаад харилцаагаа эдийн засгийн харилцаан дээр нь илүү сайн анхаармаар байгаа юм. Одоо ингээд өнгөрсөн жил бид нар ярьсаар байгаад л 2021 он үндсэндээ 35 аж ахуйн нэгж шинээр байгуулагдсан байна. Гадаадын хөрөнгө оруулалтай аж ахуйн нэгж. Түүний өмнөх жил далан хэдэн компани байна. Тэгээд ингээд яалт ч үгүй буураад л яваад байдаг. Ковидын нөхцөл байдлаас болоод манайд ирж байгаа гадаадын иргэдийн тоо огцом буурсан байна.

Жилд одоо 600 гаруй мянган хүн ирдэг байсан бол өнгөрсөн жилийн байдлаар сая хэд байсан байна. Гучин хэдэн мянга болж байх шиг байна. Тэгэхээр бид нар одоо ингээд гаднаас хөрөнгө оруулалт татах боломж муу, тааруу болчихсон байдаг. Улаан паспорттой иргэд үндсэндээ Турк, Орос хоёроос өөр орон руу явах боломжгүй байдаг. Тэгэхээр манай энэ хувийн хэвшлийнхэн гадагшаа яваад эдийн засгийн хамтын ажиллагааг хөгжүүлье гэхээр паспорт нь өөрөө саад тотгор болж байна. Яалт ч үгүй яг энэ ковидын үед бид нар стандарт бус шийдэл гаргаж ядаж энэ топ 150 аж ахуйн нэгжийн захирал, хувьцаа эзэмшигчид нь тэр албаны паспортыг нь гаргаж өгөөд энэ эдийн засгийн хамтын ажиллагаа тэтгэх тал руу явмаар байна.

Одоо үндсэндээ дипломат паспорттой, ногоон албан паспорттой улсуудад л энэ гаднын элчин сайдын яамдууд чинь виз олгож байна. Тэгээд бид нар одоо гаднаас хөрөнгө оруулалт нь байхгүй, гаднаас хүмүүс нь ирдэггүй. Иргэд нь гадагшаа явъя гэхээр явах боломж байдаггүй. Энэ тал дээр нэг анхаармаар байгаа юм. Бид нар олимпын хорооны тамирчид бол албаны паспорт өгчихдөг. Энэ төрийн шугамаар явж байгаа бүх хүмүүс нь албаны дипломат паспорт авдаг хүмүүс нь авчихдаг.

Хувийн хэвшил дээр очингуутаа бид нар бол төрийн төмөр нүүрээ гаргадаг. Тэгээд бид нар эдийн засгийн хамтын ажиллагааг хөгжүүлэх тал дээр нэг жоохон анхаармаар байгаа юм. Цаашдаа энэ тал дээр нэг жоохон анхаармаар байгаа юм. Одоо Солонгост миний санаж байгаагаар топ 150 аж ахуйн нэгжийн захирлууддаа албаны паспорт олгочихдог байхгүй юу. Бид нар ч гэсэн өмнө нь тийм практик байсан шүү дээ. Тэгээд энэ ногоон паспорт гэхээр нэг ийм тийм мундаг төрийн дээдсийн хэрэглэдэг паспорт шиг л байх юм. Яг нэг жилийн хугацаатай, хоёр жилийн хугацаатай. Яг ковидын үед хүмүүс явж чадахгүй байгаа энэ үед нь бид нар энэ хувийн хэвшлээ дэмжиж гаднаас тэр хамтын ажиллагааг сэргээх тал дээр нь л анхаармаар байгаа шүү дээ. Тэгээд би үүнийг бодвол хүсээд ерөөсөө энэ тал дээр ерөөсөө хариу авч чадахгүй байгаад байгаа юм. Энэ дээр нэг хариу авъя.

**Г.Занданшатар**: Гадаад харилцааны сайд Батмөнхийн Батцэцэг

**Б.Батцэцэг**: Паспортын хувьд яах вэ Дипломат болон албан паспортыг төрийн өндөр алба хашиж байгаа төрийн албаныханд өгдөг ийм олон улсын жишиг байдаг. Түүний дагуу одоо Засгийн газрын тогтоолоор журам нь батлагдсан байдаг. Тэр журмынхаа дагуу олгогдоод явж байгаа. Өнгөрсөн жилүүдэд нэг хэсэг том татвар төлөгчдөд топ 100 аж ахуйн нэгжийн захирлуудад өгье албан паспортыг гэдэг ийм юмнууд зөндөө явж байсан. Тэгээд албан бусаар тодорхой заалт үндэслээд нэлээд паспортууд олгогдсон байдаг. Тэгээд албан болон дипломат паспортыг сүүлийн 3-4 жилийн хугацаанд бол нэлээд цэгцэлсэн. Тэгэхээр одоо журмынхаа дагуу ихэвчлэн олгогдож байгаа. Тэгээд таны ярьж байгаа саналыг бид нар бас олон удаа ярьж байсан. Тэгээд ер нь олон улсын практикт бизнесменүүдэд, эсвэл энгийн иргэдэд өвчтэй зовлонтой иргэдэд визгүй явах ийм шаардлагаар ер нь олгодоггүй.

Бид нар энэ бизнесийнхэндээ яаж туслах вэ гэхлээр ганцхан албан дипломат паспорт өгсөн байдлаар шийдэх боломж байхгүй. Визийн хөнгөлөлтийг бид нар бусад улс орнуудтай яриа хэлэлцээр хийх журмаар илүү хөнгөлөлттэй нөхцөлөөр олгох ийм байдлаар чиглэж ажиллаж байгаа.

Энгийн паспорттой иргэд 25 улсад одоо визгүй зорчиж байгаа. Дипломат албан паспорт нийлэх юм бол нийтдээ 41 улсад, энгийн энэ дипломат паспорттой нь бол дахиад 20-иод оронд 30-90 хоногт визгүй зорчиж байгаа.

**Г.Занданшатар**: Жадамбын Бат-Эрдэнэ гишүүн.

**Ж.Бат-Эрдэнэ**: 3 нэр дэвшигчдийг үндсэнд нь дэмжиж байгаа. Гадаад улсад суугаа Бүрэн эрхт элчин сайд гэдэг бол Монгол Улсыг бүрэн байдлаар нь төлөөлөх, Монгол Улсын гадаад харилцааг тэнд төлөөлөх ёстой ийм хүн шүү дээ. Тэр утгаараа та бүхэн маань өөр өөрсдийн оронд сууж байгаа, суух үедээ Монгол Улсын эдийн засагт ямар үр өгөөж бий болгох юм, гадаад харилцаандаа ямар нээлт хийх юм гэдэг талаасаа нэлээн харах хэрэгтэй байх гэж бодож байгаа. Урьд өмнө улс орнуудад сууж байгаа элчин сайд нэг тийм дамжин өнгөрүүлэх бааз төлөөлж байгаа юм шиг л чемодан зөөдөг шахуу л юм байсан шүү дээ.

Одоо сүүлийн үед арай гайгүй болж байгаа харьцангуй шүү. Тийм болохоор энэ дээр Гадаад харилцааны сайд ч тэр, элчин төлөөлөгч, сайд ч гэсэн нэлээн гоц анхаарч Монгол Улсын эдийн засгийг ямар хэмжээнд дэмжих вэ, ямар холбоос сүлбээ бий болгох вэ гэдэг тал дээр нэлээн анхаарч ажиллах нь маш чухал байгаа юм.

Эрдэнэцогтын Сарантогосын хувьд Бүгд Найрамдах Солонгос Улсад томилогдож байгаа юм байна. Ямар ч байсан Азийн газар олон жил ажилласан Япон тал руу арга барил нэлээн сайн. Ер нь туршлага сайтай. Тэр утгаараа боломжтой гэж харж байгаа юм. Хамгийн гол нь Бүгд Найрамдах Солонгос Улс гэдэг бол Монгол Улстай хамгийн том харилцаатай улсын нэг шүү. Тэр тусмаа иргэдийн хэмжээнд. Тийм болохоор наад зах нь иргэдийн хувьд ямар боломж бололцоог бий болгох юм бэ? Нөгөө ажлын байр бий болгодог, нөгөө жижиг дунд үйлдвэрлэлийг бий болгодог. Аж ахуйн нэгжүүдийн хооронд холбоос бий болгох ч байдаг юм уу, ийм тал дээрээ гоц анхаарч ажиллаасай гэдгийг би хүсэж байна.

Солонгос Улс жижиг дунд үйлдвэрлэлээрээ босож ирсэн улс шүү дээ. Босож ирсэн улс. Тэр шинэ хөдөө, шинэ тосгон гэдэг хөтөлбөр нь Солонгос Улсын брэнд болсон том хөтөлбөр байгаа. Олон улсын хэмжээнд очсон. Энэ хөтөлбөрийн хүрээнд наад зах нь гэхэд тэд бид нарын сайн мэдэх LG компани, samsung компани нь эндээс зээл авч хөл дээрээ босож байсан. Одоо бүр олон улсын хэмжээнд очсон том хөтөлбөр байж байгаа. Тэгэхээр энэ хөтөлбөрийг Монгол руу татах талыг ч байдаг юм уу, аж ахуйн нэгжүүдийг одоо хооронд нь бий болгох, хоорондын харилцааг нь өргөжүүлэх тал дээр гол нь анхаарч ажиллаасай гэж хүсэж байна.

Гадаад харилцааны сайдын хувьд Бүгд Найрамдах Солонгос Улстай холбоотой энэ харилцааг нэлээн зөөлрүүлэх тал дээр бас анхаарч ажиллаасай гэж хүсэж байна. Энэ дээр сүүлийн үед Монголчуудын хувьд энэ цар тахалтай холбоотойгоос үүдсэн үү, ер нь Элчин сайдын яаман дээр нэлээн хатуу байр суурьтай байх шиг байна билээ. Саяхан гэхэд нэг хүн эмчилгээгээр явах гээд бүх эмчилгээнийх нь зардал юмнууд нь бэлэн болчхоод байдаг. Эндээс нь хүмүүс очих шаардлагатай байдаг. Тэр хүмүүс нь очиж чадахгүй байсаар байгаад эмчилгээ тусламж авч чаддаггүй. Донор болж чадахгүй байсаар байгаад нас барсан ийм харамсалтай тохиолдол гарч байна. Тийм болохоор иргэдийнхээ эрүүл мэндийн үйлчилгээ үзүүлэх, тэр тусмаа эрүүл мэндийн үйлчилгээг дамжуулах тал дээр нь Солонгосын Элчин сайдын яамтай хамтарч ажиллах талаар анхаарал тавиасай гэж би хүсэж байна.

Хоёрдугаарт Сэргэлэн сайдын хувьд Хөдөө аж ахуйн сайд хийж байсны хувьд ер нь Арабын орнууд бол бас л нүүдэлчин удам угсаатай улс шүү дээ. Тэгээд харилцаа ижил, хандлага ижил ганцхан хөгжлийн түвшин ондоо л байгаа байх. Тийм болохоор энд хөдөө аж ахуй талаасаа нэлээн сайн анхаараасай гэж бодож байна. Түрүүн ч бас хэлж байх шиг байна. Сэргэлэн ажиллах ёстой гэж. Би таныг хөдөө аж ахуйн тал дээрээ нэлээн гоц анхаарах боломжтой байх гэж бодож байна.

Даваасүрэнгийн Гэрэлмаа гэдэг хүн бол энэ гадаад харилцааны олон талт хамтын ажиллагаан дээр олон жил ажилласан. Бүрэн бололцоотой хүн гэж үзэж байгаа. Танд бас хэлчихэд одоо Женевт ажиллах юм байна, Женев гэдэг бол олон улсын төв болсон газар шүү. Хамтын ажиллагаа талаасаа та бол олон талт хамтын ажиллагаа талаасаа ажилласан энэ туршлагаа бүрэн дүүрэн ашиглаасай гэж би хүсэж байна. Таны хувьд бүх боломж бололцоо бол байгаа.

**Г.Занданшатар**: Хариулт хангалтгүй бол. Содномын Чинзориг гишүүн.

**С.Чинзориг**: Би асуулт асуухгүй, нэг үг хэлчихье. Элчин сайдад нэр дэвшиж орж ирж байгаа гурван нэр дэвшигчдийн анкет материалтай танилцаад дэмжиж байна. Ялангуяа Сэргэлэнг элчин сайдаар орж ирж байгаад баярлаж байна. Амжилт хүсье. Бас Монголынхоо ахуй амьдралын нөхцөл байдлыг маш сайн мэддэг, бас төрийн сайдаар ажиллаж байсан хүн элчин сайдаар томилогдохоор орж ирж байгаад дэмжиж байна. Тухайн оронд элчин сайдаар очиж байгаа орнууд чинь өөр өөрийн манайтай харьцдаг онцлогуудтай. Элчин сайд, нэр дэвшигч нараа тэр онцлогуудыг маш сайн мэдэж ажиллаарай гэж би хэлмээр байгаа юм. Юуны өмнө Сэргэлэнд нэг зүйлийг анхааруулж хэлмээр байгаа юм. Кувейт улстай манайх дипломат харилцаа тогтоогоод бас олон жил болж байгаа юм байна билээ. Дөч гаруй жил болж байгаа юм байна. 1975 онд дипломат харилцаа тогтоосон гэсэн байх. Энэ хооронд манайтай Кувейтийн сангаар дамжаад тусламж үзүүлдэг. Бас Тайширын цахилгаан станц, Эрдэнэтийн зам, Булганы зам гээд зээл бас олгож байгаа ийм эдийн засгийн харилцаа байгаад байгаа юм.

Хоёрт, маш их дутагдалтай юм байна. Гадаад худалдаа, эдийн засгийн хамтын ажиллагаа үндсэндээ их бага. Экспорт, импортын асуудал үндсэндээ байхгүй. Кувейтээс, бид гадаадын хөрөнгө оруулалт татах чиглэлээр, хэрвээ элчин сайдаар томилогдох байх. Томилогдсоных нь дараа нь нөгөө Кувейтээс гадаадын хөрөнгө оруулалт татах талаар нэлээн сайн бас анхаарч ажиллаач. Энэ очиж байгаа орон чинь санхүү эдийн засгийн нэлээн өндөр чадавхтай орон шүү дээ. Би зориуд статистикийн бүртгэл авч үзсэн. Кувейтээс манайд одоо бүртгэлтэй байгаа гадаадын хөрөнгө оруулалттай компани гээд дөрөвхөн компани байдаг гэсэн ийм бүртгэл байна. Гадаадын хөрөнгө оруулалтын хэмжээг нь хараад үзэхээр нэг сая долларын л хөрөнгө оруулалт Кувейтээс орж ирсэн гэсэн ийм л бүртгэл байгаа. Нэг л сая долларын, цаашдаа одоо энэ гадаадын хөрөнгө оруулалтыг нэмэгдүүлэх чиглэлээр энэ очиж байгаа оронтойгоо холбогдож нэлээн сайн хамтарч ажиллах чиглэлээс анхаараач ээ гэж.

Швейцарт элчин сайдаар нэр дэвшиж байгаа Гэрэлмаад нэг зүйлийг хэлмээр байгаа юм. Швейцарын улстай хамтын ажиллагаа хөгжүүлэхээс гадна онцлог олон улсын байгууллагууд, төвлөрсөн Женевт Нэгдсэн үндэсний байгууллагуудын төрөлжсөн байгууллагууд бүгд одоо Женевт үйл ажиллагаа явуулдаг. Тэгээд Швейцарын холбооны улстай эдийн засгийн харилцаа хамтын ажиллагаа хөгжүүлэхээс гадна Женев хотод байрладаг олон улсын байгууллагууд, түүн дотроо Нэгдсэн Үндэсний байгууллагын төрөлжсөн байгууллагуудтай Монгол Улсын хамтын ажиллагааг өргөжүүлэх талаар нэлээн сайн идэвхтэй ажиллах зайлшгүй шаардлага байгаа. Ийм нэг онцлог байна Швейцар улсад. Солонгос Улсад хоёр онцлог байна.

Монголчууд хамгийн их олноор ажиллаж амьдарч байгаа. Хөдөлмөрийн гэрээгээр ажиллаж байгаа нэг хэсэг бол байна. Манайхны ярьдгаар нөгөө хууль бусаар ажиллаж амьдарч байгаа Монголчууд олон байна. Тэгэхээр энэ Монголчуудынхаа эрх ашгийг хамгаалах талаар манай элчин сайд шинээр томилогдвол нэлээн сайн анхаарч ажиллах байхаа гэж.

Хоёр дахь асуудал нь өмнө нь Солонгос Улсын Засгийн газартай байгуулчихсан төсөл хөтөлбөрүүдийн хэрэгжилтийг явцыг нь одоо түргэтгэх талаар нэлээн сайн анхаарч ажиллаарай. Ялангуяа одоо олон жил яригдсан энэ Эксим банкны хөнгөлөлттэй зээлээр хэрэгжих гэж байгаа баруун аймгийн дулааны станц барих асуудал дээр маш сайн, одоо бас идэвх санаачилга ажиллаарай гэсэн ийм зүйлүүдийг бас хэлье гэж бодсон юм.

**Г.Занданшатар:** Чинзориг гишүүн үг хэллээ. Одоо Ширнэнбандийн Адьшаа гишүүн.

**Ш.Адьшаа:** Өнөөдөр Улсын Их Хурлаар гадаад улсад суух Элчин сайдуудын томилгооны асуудлыг хэлэлцэж байна аа. Сайдуудаас асуух асуулт байхгүй байгаа.

Өнөөдөр энэ Элчин сайдын томилгооны асуудлыг Улсын Их Хуралд хоёр дахь удаа хэлэлцэж байгаа юм аа. Энэ Монгол Улсын гадаад харилцааг олон улсад төлөөлөх Монгол Улсын илч төлөөлөгчийн асуудал бол Монгол Улсын үндэсний аюулгүй байдлын асуудал. Өнөөдөр энэ томилогдож байгаа гурван сайдын тухайд бол Монгол Улсаа төлөөлөх ийм чадамжтай. Гадаад харилцааны өндөр одоо боловсролтой, туршлагатай, улс төрийн хувьд бас алба хашиж байсан, ийм одоо шилдэг хүмүүс орж ирсэн гэсэн ийм ойлголттой байна.

Хоёр Солонгос, Швейцар улсад сууж байгаа элчин сайдуудын тухайд бол бид өнөөдөр тэр CV хаягийг нь бусад материалыг нь судалж үзэхэд үнэхээр өнөөдөр гадаад харилцааны салбарын чиглэлд, боловсон хүчний төрийн албаны мерит зарчмаар одоо дэвшиж ирсэн ийм одоо боловсон хүчнийг дэвшүүлж оруулж ирсэнд өнөөдөр бас сайн хэрэг гэж ойлгож байгаа. Өнөөдөр Монгол Улс улсаа төлөөлж гадаадад суух Элчин сайдын томилгооны асуудал сүүлийн жилүүдэд олон одоо хэрүүл маргаан, улс төрийн шинж байдлыг агуулсан ийм одоо үр дагаврыг дагуулж улс төрийн одоо томилгооны шинж чанартай намын шинж чанартай ийм одоо асуудлуудыг цэг тавих ийм хандлага өнөөдрийн гадаад харилцааны бодлого, Засгийн газрын бодлогод аа нааштай ийм шийдвэр гарсанд бас их гэгээлэг үйл явдлын нэг байх гэж ойлгож байна.

Дээр нь өнөөдөр Кувейт Улсад суух Элчин сайд Сэргэлэнг өнөөдөр оруулж ирсэн байна аа. Тэгээд өнөөдөр бас зарим сай энэ нэг сүлжээгээр янз бүрийн юм яриад л байна аа. Тэгэхдээ Сэргэлэн нэр дэвшигчийн тухайд бол би туйлын их талархалтай дэмжиж байгаа юм. Би энэ хүнийг сайн мэдэхгүй л дээ. Тэгэхдээ энэ хүн өнөөдөр Монгол Улсын төрийн сайдын албыг хашсан, бизнесийн одоо салбарт ажилласан ийм одоо улс төрийн туршлагатай хөдөө аж ахуй, бизнесийн чиглэлд одоо үр дүнтэй ажилласан ийм хүн гэсэн ойлголттой байдаг юм аа.

Хөдөө аж ахуйн сайд байхдаа энэ хүн BBC телевизэд ярилцлага өгч байсныг би харж байсан юм. Цэвэр Англиар Монгол Улсын хөдөө аж ахуйн энэ бараа бүтээгдэхүүний булангийн орнуудын зах зээл арабын зах зээлд нийлүүлэх тухай ийм төрийн бодлогыг ярьж байсан нь бол өнөөдөр энэ хүнийг, энэ Монгол Улсынхаа хөдөө аж ахуйн салбар, аялал жуулчлалын салбарыг булангийн орнууд, Арабын орнуудад хөгжүүлэх энэ зорилгыг тэр өөрийнх нь тэмүүллийг биелүүлэх ийм боломж олдсон байх аа гэж найдаж байна. Өнөөдөр энэ бас нүдээ олсон зөв зүйтэй ийм шийдвэр болсон гэдэгт сөрөг хүчний гишүүний хувьд би бас их талархалтай хандаж байгаа юм. Энэ хүмүүсийг бас өнөөдөр Элчин сайдынхаа ажлыг аваад.

**Г.Занданшатар:** Дэмжиж байгаа юм байна. Адьшаа гишүүн үг хэллээ. Дэмжиж үг хэллээ. Тийм ээ.

Мөнхөөгийн Оюунчимэг гишүүн.

**М.Оюунчимэг:**  Ямар ч байсан нөгөө мерит зарчмаар, яг багаас нь эхлээд л тухайн яамандаа өнөөдөр ийм хариуцлагатай ажлыг хийх хүртлээ ингээд ажиллаж байгаа мэргэжлийн хувьд дипломатууд маань орж ирж байгаад би талархаж байна, үнэхээр сайн байна.

Батцэцэг сайд маань уг нь өнөөдөр ингээд чуулган хаах өдөр биш, арай өмнө нь ингээд хэлэлцүүлээд ингээд явбал илүү их хэрэгтэй байсан юм болов уу гэж би бодоод байгаа юм. Энэ чуулган хаах үеэр л нэг томилгоо явдаг гэсэн ойлголт дээр энэ мэргэжлийн хүмүүс бас ингээд яригдаад явж байхгүйгээр бас бэлтгэлтэй байж байгаад цаг хугацааны хувьд нь алдалгүй ингээд оруулж ирээд шийдээд явчихвал ер нь цаашдаа анхаараарай Төрийн нарийн бичгийн дарга аа гэж хэлмээр байна.

Тэгээд уг нь манай Сарантогос чинь япон, англиар үнэхээр мундаг ярьдаг. Тэгээд тэр хэлтэй улс орнууддаа томилогдоод явсан бол илүү үр дүнтэй байж магадгүй л байсан. Гэхдээ зүгээр Бүгд Найрамдах Солонгос улс бол бас их чухал, өөрөө тэгээд Азийн энэ хэлтэс дээрээ удаан хугацаанд ажилласан болохоор ажлаа бол сайн хийнэ гэдэгт итгэлтэй байна. Тэгээд хамгийн гол нэг зүйл нь юу байна гэхээр сая энэ ковидын цар тахлын үед нөгөө хил хаагдсан үед Монгол иргэд маань гадаад улс оронд эрх нь яаж зөрчигдөж, эрүүл мэнд нь яаж хохирч байсан тухай баримтат кино үндэсний телевиз хийгээд сая Золжаргал сэтгүүлчийн гаргасныг та нар харсан байх. Тэр үед яг тухайн газар ажиллаж байгаа Элчин сайдууд хэн нь хэн бэ гэдэг нь хүртэл ингээд харагдлаа шүү дээ.

Тэгээд нэгдүгээрт, тэнд ажиллаж амьдарч байгаа, бизнес хийж байгаа эх орон нэгт Монгол хүнийхээ л эрх ашгийг хамгаалахын тулд маш хурдтай ажилладаг ёстой байхад аль болохоор асуудлаас хол чих амар байх гэсэн бодолтой элчин сайдууд ч хүртэл байгаад байна л даа. Бид нар бол олон улс орноор ингээд л Элчин сайдуудтай уулзаж ярилцаж байхад ийм зүйлүүд байгаад байна. Тэгэхээр ялангуяа та гурав маань очоод яг энэ дээр илүү их анхаарч бүх л улс орон цар тахал, эрүүл мэнд, эдийн засаг, хүний эрхийн асуудал чухал байна шүү дээ. Тэнд одоо яг ажиллаж амьдарч байгаа Монгол иргэд маань бас энэ нөлөөнд автчихсан энд хохирчхоод явж байгаа хүмүүс зөндөө байна. Одоо Бүгд Найрамдах Солонгос улсад гэхэд энэ ковидын дараа ажил хөдөлмөрийнхөө цалин хөлсийг бүрэн авч чадахгүй байгаа, нөгөө вакцинд хамрагдаагүй учраас эрүүл мэндээрээ хохирчихсон, тэгээд ямар ч ажиллах хүчин нь нөгөө ажил олгогчоосоо цалин болоод эмнэлэгт хэвтэх ийм юмнуудаа авч чадахгүй байна гээд ковидоор өвчилсөн хүмүүс бид нарт хүртэл ингээд Нийгмийн бодлогын байнгын хороонд хандсан тохиолдлууд хүртэл гарсан. Тийм учраас та бүхэн маань энэ дээр бүр нэг номерт анхаараарай гэж би хэлье гэж бодсон юм. Нэгд.

Хоёрт нь сая ярьж байна. Оюу толгойн гэрээ, Монгол Улсын Засгийн газар бас харилцан ойлголцоод энэ төсөл цаашаа явах болсонд бас гадаадын хөрөнгө оруулагчид эргээд итгэл сэргэж эхэлж байгаа юм байна. Эргээд Монголыг ингээд энэ гүний уурхай нь ашиглалтад ороод Оюу толгой, Рио Тинто энэ том хөрөнгө оруулалт, төсөл ингээд явахаар ямар ямар чиглэлд хөгжих бололцоо байгаа бол гээд эргээд жишээлбэл, одоо Арабын орнуудад нөгөө том хөрөнгө оруулагчид уулзах сонирхол гарч байна гээд тэнд сая томилогдсон элчин сайд бидэнд бас хэлж байсан. Тэгэхээр энэ дээр Сэргэлэн дарга маш сайн анхаарч ялангуяа тэр булангийн орон Арабын орнууд бол өнөөдөр хөрөнгө мөнгөтэй бас шууд хөрөнгө оруулалт хийх чадавхтай ийм хүмүүс байдаг учраас энэ дээр бололцоо байгаа юм байна шүү гэж харсан.

Тэгээд энэ дээр илүү анхаарч ажиллаарай гэж хэлье. Гэрэлмаа маань одоо яг Швейцарын холбооны улсад ингэж томилогдож байгаад бол үнэхээр талархаж байна. Энэ бол одоо үнэхээр чухал шүү. Дэлхийн худалдааны байгууллагын өөрчлөлттэй холбоотой сүүлийн үед бол бүхий л хэвлэл мэдээллийн гаднын хэрэгслүүдээр гарч байна шүү дээ. Тэгэхээр энд хөгжиж байгаа орон болоод яг манайх шиг улс тэр том улсуудтай яаж одоо илүү ашигтай хөрөнгө оруулалт татах болоод тэнд өөрсдийн бараагаа татваргүйгээр гаргах тэр нөхцөлүүд дээр сайн ажиллах хэрэгтэй юм байна билээ. Тэгээд манайх хүний нөөц жаахан тааруу, боловсон хүчин багатай, тэгээд нөгөө үйл ажиллагаагаа дийлдэггүй гэсэн юмнууд бол өмнө нь элчин сайд ярьж байсан. Тэгэхээр энэ дээр бас анхаарч боловсон хүчин дээрээ Гадаад харилцааны яам маань анхаараад ажиллах нь бид нарын нэг том төсөл хэрэгжүүлэх гээд гадаадын шууд хөрөнгө оруулалт татна гэж байгаа дээр.

**Г.Занданшатар**: Үг хэллээ. Одоо Бөхчулууны Пүрэвдорж гишүүн.

**Б.Пүрэвдорж**: Ингээд томилогдож байгаа гурван сайдад нэр дэвшиж байгаа хүмүүсийг бол дэмжиж байгаа. Тэгэхдээ хэд хэдэн асуулт байна. Тэгэхээр ер нь геополитикийн олон талт бодлогын талаар та бүхэн ямар бодолтой байдаг вэ? Солонгост нэр дэвшиж байгаа нэр дэвшигчээс асуухад энэ умардын санаачилга гээд хойд Солонгос, өмнөд Солонгосын харилцаа цаашдаа ямар түвшинд явах вэ? Ер нь энэ умард Солонгосын цөмийн зэвсэгтэй холбоотой хэд хэдэн одоо он гараад 3 удаа цөмийн зэвсэг туршчихлаа, цөмийн пуужин туршчихлаа. Тэгээд үүнтэй холбоотойгоор ямар бодлого баримталж цаашдаа ажиллах вэ?

Женевт хүний эрхийн комисс одоо байдаг. Тэгэхлээр Монгол Улсын парламентаар бол өнгөрсөн жил хүний эрхийг дээдэлсэн хэд хэдэн хуулийг гаргасан. Харамсалтай нь хэрэгжилтийн шатанд үр дүнд сайн хүрэхгүй байна. Хүний эрхийг зөрчих ийм зөрчил одоо асар их явагдаж байна. Тэгэхлээр энэ Монгол Улсын Хүний эрхийн Үндэсний Комисстой болон энэ хүний эрхийг дээдлэх талаар ямар зүйлийг энэ олон улсын хүний эрхийн комисстой яаж хамтарч ажиллах, яаж энэ хүний эрхийг Монголд илүү дээд түвшинд авчрах талаар ямар ажил хийх вэ гэдэг ийм асуултууд байна.

**Г.Занданшатар**: Хэн хариулах вэ? Хэнд тавьсан асуулт вэ? Сарантогос нэр дэвшигч. 93

**Э.Сарантогос**: Пүрэвдорж гишүүний асуултад хариулъя. Геополитикийн олон талт нөхцөл байдлын талаар асуусан байгаа. Мөн түүнчлэн Солонгосын хойгийн аюулгүй байдлын асуудал. Энэ цөмийн зэвсэгтэй холбоотой асуудлыг асуусан байгаа. Геополитикийн хувьд бол бид нар уламжлалт болон уламжлалт бус аюул занал, эрсдэл нэмэгдсэн. Тэр дотроо бол уур амьсгалын өөрчлөлт, энэ цар тахал гэх мэт олон хүчин зүйлс энэ геополитикт нөлөөлсөн нэлээн тийм ээдрээтэй үед амьдарч байгаа.

Тийм ч учраас Монгол Улсын хувьд олон тулгуурт гадаад бодлогыг баримтлах, тэр дотроо гуравдагч хөршүүд Бүгд Найрамдах Солонгос Улстай харилцан хамтын ажиллагаагаа улам нягт болгох шаардлагатай тийм цаг үед бид нар амьдарч байна гэж ойлгож байгаа.

Солонгосын хойгийн хувьд бол манай улсын байр суурь маш тодорхой байдаг. Солонгосын хойгийн байдал харьцангуй намжмал байгаа гэж бид нар харж байгаа. Мэдээж аль нэг улсынх нь зүгээс пуужин харвах ч байдаг юм уу үйлдэл хийхэд бид нар санаа зовниж ажиглаж байдаг. Гэхдээ Солонгосын хойгийн нөхцөл байдал өнөөдөр намжмал байгаа, нэгдүгээрт.

Хоёрдугаарт, Монгол Улс аливаа асуудлыг яриа хэлэлцээний замаар шийдвэрлэх ёстой, шийдвэрлээсэй гэж хүссэний үндсэн дээр Улаанбаатарын яриа хэлэлцээ гэсэн тодорхой санаачилгыг санаачлаад, харьцангуй бүс нутагт бол энэ санаачилга маань амжилттай явж байгаа. Бүгд Найрамдах Солонгос улсын хувьд ч гэсэн адил төстэй байр суурьтай, адилхан өөрийн гэсэн напси гэдэг санаачилгыг дэвшүүлээд ажиллаж байгаа. Тийм учраас бүс нутагт яриа хэлэлцээг бий болгох, аюулгүй байдал, тогтвортой байдлыг хангах тал дээр Монгол Солонгосын хамтын ажиллагааг цаашид бэхжүүлэхийн төлөө ажиллана гэж бодож байгаа.

**Г.Занданшатар**: 94

**Д.Гэрэлмаа**: Пүрэвдорж гишүүний асуултад хариулъя.

Хүний эрхийн дээд комиссарын ажлын албатай манай байнгын төлөөлөгчийн газар бол нэлээд идэвхтэй ажилладаг. Ялангуяа Хүний эрхийн Үндэсний Комиссын өдөр тутмын хамтын ажиллагааг өргөжүүлэх, цаашлаад Монгол Улсын нэгдэж орсон олон улсын гэрээ, конвенцын хэрэгжилтийг хангах, хүний эрхийн асуудлаарх тусгай илтгэгчийг Монгол Улсад айлчлуулах чиглэлээр нэлээд идэвхтэй ажиллана гэж бодож байгаа. Өнөөдрийн байдлаар Монгол Улсад энэ хүний эрхийн асуудлаарх 10 орчим тусгай илтгэгч айлчлаад байгаа. Саяхан энэ эмэгтэйчүүдийг ялгаварлан гадуурхах асуудлаарх тусгай илтгэгч Монгол Улсад айлчилсан байгаа. Энэ тусгай илтгэгчийн илтгэл удахгүй хүний эрхийн зөвлөлөөр хэлэлцэгдэх ёстой. Энэ зөвлөмжийг Монгол Улсдаа хэрэгжүүлэх чиглэлээр идэвхтэй ажиллана.

Мөн Монгол Улс дахь хүний эрхийн төлөв байдлыг хүний эрхийн зөвлөлөөр авч хэлэлцсэнтэй холбогдуулаад өгсөн зөвлөмжүүдийг хэрэгжүүлэх чиглэлээр мөн боловсон хүчний чадавхыг бэхжүүлэх, техникийн туслалцаа дэмжлэг авах чиглэлээр бас идэвх санаачилгатай ажиллана гэж бодож байгаа.

**Г.Занданшатар**: Пүрэвдорж гишүүн тодруулж асууя.

**Б.Пүрэвдорж**: Сарантогос сайд аа, тэгэхээр сайд болох байх л даа. Сайдаа гэчихлээ. Тэгэхээр ер нь зүүн хойд азийн асуудал бол маш чухал асуудал. Өөрөөр хэлбэл Монгол Улсаас маш их олон хүмүүс ажиллаж амьдардаг өмнөд Солонгос Улс байна, дээрээс нь 1990-ээд оноос хойш өнөөдрийг хүртэл эдийн засгийн маш том тусламж дэмжлэгийг үзүүлдэг Япон улс байна. Тэгээд дээрээс нь одоо Хойд Солонгос гээд манайх маш өндөр харилцаатай социализмын үеэс явж ирсэн, дээрээс нь умардын санаачилга буюу одоо энэ хойд Солонгос, өмнөд Солонгосын уулзалтыг болон Америкийн Нэгдсэн улс, Хойд Солонгосын өндөр хэмжээний уулзалтыг Улаанбаатар хотод зохион байгуулах боломжтой хоёр туйлт ийм орнууд байж байгаа.

Тийм учраас ер нь энэ дээр, ялангуяа одоо аль алиных нь балансыг нь хадгалах нэг тал руу нь хандахгүй байх. Ийм одоо үүрэгтэй.

**Г.Занданшатар**: Үг хэллээ. Цэвэгдоржийн Туваан

**Ц.Туваан**: Өнөөдөр Монгол Улсын Ерөнхийлөгч, Гадаад хэргийн яамнаас хуулийн дагуу оруулж ирж байгаа энэ томилгоог дэмжиж байгаа. Батцэцэг сайдаас бас нэг зүйлийг тодруулъя. Энэ нь юу вэ гэхээр, энэ элчингүүдийн томилгооны асуудал яг ямар шатандаа явж байна вэ? Үлдсэн хүн байгаа юу? Тэгээд өнөөдөр бас хэдий яг чуулганы эцсийн өдөр ч гэсэн ингээд Монгол Улсыг гадаадад төлөөлөх маш чухал энэ элчин сайдуудыг бас хугацаанд нь оруулж ирээд ингээд томилуулаад явсан нь зөв гэж ингэж харж байгаа.

Элчин сайд нар бол Монгол Улсаа ер нь аль дээр үеэс ч гэсэн Монголын төрт ёсны уламжлалт манай өвөг дээдэс маань, улс орнуудад амбан сайдууд, элчин сайдуудыг тавьж бодлогоо явуулдаг байсан. Тэгэхээр энэ улбаа үргэлжлэл явж байгаа гэж ингэж ойлгодог. Тэгэхээр та бүхний хэр ажилласнаас Монгол Улсын нэр хүнд тухайн оронд харагдана. Мөн хоёр улсын хоорондын харилцаа одоо та бүхнээс бүрэн шалтгаална. Тэгэхээр маш чухал үүрэг гэж ойлгож ажлаа хийх хэрэгтэй.

Энэ гурван нэр дэвшигч дунд Сэргэлэн сайд байна. Төрийн зохион байгуулах Засгийн газрын бүтцэд орж маш үр бүтээлтэй ажиллаж байсан ийм хүн байна. Тэгэхээр манайхны харилцаа бас төдийлөн сайнгүй, ирээдүйд нэлээн өндөр өргөн платформоор харилцах ийм булангийн орнуудад очиж ажиллах юм байна. Тэгэхээр энэ дээр бас сайн ажиллана гэдэгт нь эргэлзэхгүй байна. Тэгээд нэг зүйл анхаарахад, манайх нэгэнт элчин сайдын яамаа, элчин сайдуудаа томилоод ингээд ажиллаж байгаа тохиолдолд тэр ажиллах нөхцөл байдлыг нь бас нэлээн бодолцож үзмээр юм шиг байна билээ. Одоо тэгээд нэг элчин сайд байна.

Тэгээд дээрээс нь Монгол Улс ядуу ч гэдэг юм уу, ер нь бас одоо юу гэдэг юм эрэмбээрээ нэлээн хойгуур зогсож жагсдаг гэсэн шиг нэг цөөхөн хүнтэй тэгээд л ажиллах орон байр тэр машин унааны зардал чирэгдлээс өгсүүлээд, бас нэлээн хангалтгүй санагддаг. Тэгэхээр энэ үйл ажиллагааг ч гэсэн бид нар бүхэл бүтэн улс байна энэ асуудлыг нь шийдэж өгөөд, ажиллах нөхцөлийг нь сайн бүрдүүлж өгөн нь зөв гэж ингэж харж байна. Тэр тухайн оронд байгаа иргэд, бизнес эрхлэгчдийнхээ эрх ашгийг бүр нэг номерт тавьж ажиллаарай гэдэг ийм захиасыг хэлээд амжилт хүсье. Батцэцэг сайдаас.

**Г.Занданшатар**: Үг хэллээ. Норовын Алтанхуяг гишүүн алга байна. Жамбалын Ганбаатар гишүүн алга байна, хаслаа.

Ганзоригийн Тэмүүлэн гишүүн.

**Г.Тэмүүлэн**: Та бүхэнд энэ өдрийн мэндийг хүргэе. Тэгэхээр Гадаад яамны томилгооны асуудал орж ирж байна. Солонгос, Швейцар, Кувейт гээд. Тэгэхээр олон улсын харилцаа улам бүр хурдсаж байгаа ээдрээтэй бас нэг ийм ойлгомжгүй байдалд байгаа энэ цаг үед бас энэ томилгоо орж ирж байна. Тэгэхээр бид нар ер нь энэ гадаад харилцааныхаа бодлого дээр, томилгоон дээр анхаарч ажиллах шаардлага байгаа. Эх гүрнүүдийн харилцаа таагүй байгаа, тодорхойгүй байгаа. Тэгэхээр яах вэ би энэ одоо орж ирж байгаа нэр дэвшигч нар маань бас яг энэ дипломат албанд, төрийн албанд бас тодорхой туршлагатай, улс төрийн албаны туршлагатай ийм улсууд орж ирж байна гэж харж байгаа.

Тэгэхээр дипломат алба гэдэг өөрөө энэ төрийн тусгай алба, тэгээд сая энэ үг хэлсэн гишүүдийг та бүхэн бүгдээрээ сонссон байх бүгд санал болгож байгаа, зөвлөмж болгож байгаа асуудлууд бол бид ковидын дараах хүнд нөхцөл байдалтай холбогдуулж гадаад харилцааг яаж эдийн засагжуулах вэ гэдэг асуудал байдаг. Гадаад харилцааг яаж эдийн засагжуулах вэ? Гадаад яамны эрхэм зорилгод ч гэсэн өөрөө заачихсан байгаа юм шүү дээ. Үндэсний хөгжилд таатай гадаад орчныг бүрдүүлэх гээд заасан.

Тэгэхээр би нэг ажил хэрэгч саналыг Батцэцэг сайдад хэлэх гээд байгаа юм. Энэ маань юу вэ гэхээр үнэхээр бид энэ гадаад харилцааг эдийн засагжуулья гэж байгаа бол Гадаад яам ажлаа дүгнэхдээ Элчин сайд нараа, Элчин сайдын яамдуудын ажлыг нь дүгнэхдээ бодит байдлаар нь дүгнэдэг байя. Бодит байдлаар нь дүгнэдэг үр дүн гаргаснаар нь дүгнэдэг байя. Магадгүй яг яах гээд байгаа юм гэдэг нь магадгүй тухайн тэр шинэ томилогдсон Элчин сайд нар, Элчин сайдын яамдууд, тэр ажилтнууд тэр хөрөнгө оруулалт татсан байдлаар нь, дотоодын нийт бүтээгдэхүүнийг магадгүй өсгөхөд нөлөөлсөн байдлаар, шинэ төсөл хөтөлбөрийг татсан байдлаар нь, шинэ хөрөнгө оруулагч нарыг Монгол Улсад татсан байдлаар нь ч гэдэг юм уу ийм шалгуур үзүүлэлтүүдээр ажил үйлсийг нь дүгнэдэг байвал яасан юм бэ?

Үнэхээр олон талт хамтын ажиллагааг бид нар хөгжүүлэх ёстой. Гэхдээ хамгийн чухал нь эдийн засгийн хамтын ажиллагааг хөгжүүлэх. Өнөөдөр Улсын Их Хурлын гишүүдийн гаргаж байгаа саналын дийлэнх гэж энд байна. Эдийн засгийн өгөөжтэй харилцааг бид нар бий болгох дээр анхаарал хандуулъя гэдэг асуудал байгаад байгаа юм. Тэгэхээр Гадаад харилцааны яам энэ асуудал дээр анхаарч ажиллаач ээ. Та бүхэн Элчин сайдын яам, Элчин сайд нар дээрээ ажил байдлыг нь дүгнэхдээ, үүнийг анхаарч үзээч гэдэг асуудлыг тавих гээд байгаа юм.

Хоёрт, өнөөдөр орж ирж байгаа хүмүүс маань мэдээж төрийн албаны мерит зарчим, шалгуур, шаардлага, мэргэжлийн болон төрийн албаны туршлага, болзол, шаардлага хангасан хүмүүс орж ирж байгаа.

Би энд онцолж нэг орныг хэлье. Кувейттэй холбоотой манай Сэргэлэн сайд. Тэгэхээр бид нарын хувьд энэ булангийн орнуудтай хамтран энэ хөдөө аж ахуйг хөгжүүлэх асар их боломж бололцоо байна. Тэгэхээр та өөрөө хөдөө аж ахуйн салбарт, Монгол Улсад бодлогын шинэчлэлийг эхлүүлсэн, энэ асуудлын нарийн ширийнийг нь сайн мэдэх сайд байгаа. Онцгой үр дүн гаргах боломжтой улс орон бол энэ булангийн орнууд байгаа. Тэр дундаа Кувейт, Катар, Эмират гэдэг юм уу? Урьдчилсан байдлаар манай компаниуд өөрсдөө ингээд хөдөө аж ахуйн гаралтай түүхий эд бүтээгдэхүүн, тэр дундаа мал мах, хонь гаргах яриа хэлцлүүдийг хийж байсан. Үр дүн нь ямар байгааг бол сайн мэдэхгүй байна.

Миний олж авсан мэдээллээр ямар ч бай Эмиратад нэг компани мах гаргахаар, Кувейтэд нэг хоёр компанитай ингээд яриа хэлцэл хийсэн гэдэг асуудал байгаа юм. Тэгэхээр энэ бол асар их боломж бололцоо тэнд байна. Харин бид нарын оронд Өвөр монголчууд, манай Монголын мах манайх гэдэг нэрийн дор хонь гаргаж байгаа асуудлууд байгаа. Тэгэхээр энэ дээр одоо ганцхан хүндрэлтэй асуудал нь тэр тээвэрлэлтийн асуудал байгаа, эрх зүйн асуудал байгаа. Үүний гарц гаргалгааг нь түргэн гаргаарай, ажлаа хурдан аваарай. Энэ асуудал дээр Хөдөө аж ахуйн сайд асуудал дээр онцгой анхаарч ажиллаарай гэдгийг захья.

**Г.Занданшатар**: Одоо Пүрэв-Очирын Анужин гишүүн.

**П.Анужин**: Баярлалаа. 20-иод хүний дараа үг хэлж байгаа учраас асуултууд давхцлаа. Тэгэхээр асуултаа бол больё. Хоёр зүйлийг хэлье гэж бодож байна. Гадаад харилцааны сайд Батцэцэг сайдын хувьд бол харьцангуй мерит зарчмыг бол барьж байгаа. Үүнд бол маш их талархаж байна. Өөрийнхөө боломжийн хэмжээнд барьж байгаа нь харагдаж байгаа. Үүний өмнө Улсын Их Хурлаар орж ирсэн хорин хэдэн Элчин сайдыг бид нар бас томилох энэ үеэр би нэг үгийг хэлж байсан. Энэ юу вэ гэхээр Гадаад харилцааны яамд энэ мерит зарчмаар ажилласан мэргэшсэн олон улсын харилцаагаар мэргэшсэн эмэгтэйчүүд бий. Энэ хүмүүс чинь яачхаад байгаа юм бэ гэдэг асуултыг бас тавьж байсан. Та бүхэн санаж байгаа байх. Тэгэхээр өнөөдөр энд мэргэжлийн хоёр одоо олон улсын харилцааны мэргэжлээр мэргэшсэн хоёр эмэгтэй орж ирж байна. Сарантогос, Гэрэлмаа нарт амжилт хүсье.

Энэ гадаад харилцаа гэдэг энэ мэргэшлээр мэргэшиж, дагнаж олон жил энэ салбартаа ажилласан учраас ялангуяа олон улсын харилцааг хөгжүүлэх тал дээр сая энэ гишүүдийн хэлээд байгаа олон талт энэ салбарууд дээр одоо амжилттай ажиллана гэдэгт итгэж байна. Та хоёрт бол амжилт хүсье.

Үргэлж бол би энэ тал дээр хэлдэг нэг зүйл байгаа юм. Мэргэжлийн гэдэг зүйлийг барьж байгаач ээ. Кувейт рүү томилогдож байгаа Элчин сайд бол мэргэжлийн хүн биш байна.

Тэгээд олон улсын харилцааг хөдөө аж ахуй гэдэг юм уу, эвэл эдийн засгийг эрчимжүүлэх зөвхөн энэ талаас нь харах нь үнэхээрийн учир дутагдалтай юм.

Яах гэж мэргэжил байдаг юм. Тэгээд олон гишүүд шүүмжлээд байна шүү дээ. Очихоор Элчин сайдын яамныхан чемодон зөөж гүйдэг. Нэг ийм л ажил хийдэг гэж.

Мэргэжлийн биш юм чинь хийх юмаа юугаа хийхээ мэдэхгүй юм чинь чемодан зөөхөөс өөр юу хийх юм. Тэгэхээр энэ олон улсын харилцааны дипломат хаалгыг хэтэрхий ингэж доорд үзэж болохгүй. Эдийн засаг гэдэг чинь мэргэшсэн мэргэжилтэн томилогддог шүү дээ. Соёлын харилцаан дээр бас л соёлын атташье гээд очдог биз дээ. Элчин сайд гэдэг хүн чинь юу хийх гэж очдог юм бэ. Энийгээ ядаж хариулдаг болчхоод явмаар байгаа юм. Үүний өмнө томилогдсон сайд нар бол Элчин сайд гэж ямар ажил хийдэг юм бэ гэхэд л хариулж чадахгүй байсан шүү. Ийм хүмүүс өнөөдөр томилогдоод суугаа орнууддаа ажиллаж л байгаа. Тэгэхээр цаашдаа энэ мэргэжлийн гэдэг шалгуурыг түрүүлж тавих энэ зарчмаар л одоо Гадаад харилцааны яам яг өнөөдрийг хүрсэн шигээ бариасай л гэдгийг хэлэх байна.

Томилогдож байгаа хоёр бүсгүйдээ ажлын амжилт хүсье.

Баярлалаа.

**Г.Занданшатар**: Анужин гишүүн үг хэллээ.

Гишүүд чуулганы танхимд цуглаарай. 15 минутын дараа санал хураалттай. Бүлгүүдийг дуудаарай. Чинбатын Ундрам гишүүн алга байна. Нямаагийн Энхболд гишүүн алга байна. Жамъяангийн Мөнхбат гишүүн алга байна. Гишүүд асуулт асууж, үг хэлж дууслаа.

Байнгын хорооны саналаар Элчин сайд нарыг эгүүлэн татах асуудлаар санал хураана одоо.

Хамгийн сүүлд Жамъяангийн Мөнхбат гишүүн үг хэлэх байсан. Дуусчихсан одоо санал хураалт.

**Ж.Мөнхбат**: Та бүхэнд өдрийн мэнд хүргэе. Элчин сайдуудад томилогдохоор орж ирсэн хүмүүстээ бас амжилт хүсье.

Ажлаа мэддэг хариуцлагатай ийм хүмүүс Элчин сайдад нэр дэвшиж орж ирж байна гэж ингэж ойлгож байгаа. Ялангуяа би Кувейтэд нэр дэвшиж байгаа Сэргэлэн сайдад онцгойлон баяр хүргэе гэж бодож байна. Сайн ажиллаарай. Кувейтэд Засгийн газар хоорондын комиссын даргаар ажиллаж байх хугацаандаа би бас очиж ажиллаж байсан 2, 3 асуудлыг хөндөж байсан байдаг. Тэрийг одоо бас үргэлжлүүлж яриасай гэж хүсэж байгаа.

Нэгдүгээрт бол энэ Засгийн газрын юуны Түлэнхийн төвийг барих 15 сая долларын асуудлыг Кувейтийн талаас шийдье гэдэг ийм асуудлыг яриад энэ ажил ингээд ажил хэрэг болоод явж байсан юм. Энийг эцэслэж дуусгаж энэ Монголын Ард түмнийг үр хүүхдийг түлэнхийн төвтэй болгож өгөх энэ ажлыг шуурхайлж эцэслэн шийдээрэй гэдгийг бас Сэргэлэн сайдад хэлье гэж бодож байна.

Дараагийн асуудал бол олон жилийн өмнө Энхбаяр Ерөнхийлөгчийг Монгол Улсын Ерөнхийлөгчөөр ажиллаж байх үед түүхий нефтийг Кувейтээс авч Тяньжин боомтоор дамжуулж авах ийм боломж гарч байгаа гэдгийг Засгийн газар хоорондын комиссын хуралдааны үед ярьж байсан.

Тэгэхээр өнөөдөр Монгол Улс өөрөө бас нефтийн үйлдвэр барьж байгаа. Удахгүй ашиглалтад орохоор ингэж ажиллаж байгаа. Тийм учраас бол энэ асуудлыг та очиж ажлынхаа эхэнд анхааралдаа авч ингэж ажиллавал бид нарт одоо бас манай улс далайд гарцгүй нефтийн, түүхий нефтийн хомсдол хязгаарлагдмал нөөцтэй манай улсад бол бас том боломж, бололцоо ирээдүйд нээгдэх ийм нэг зам байгаа шүү гэдгийг хэлье гэж бодож байна.

Солонгост Элчин сайдаар томилогдохоор орж ирж байгаа одоо бас олон жил энэ Гадаад хэргийн яаманд ажилласан дадлага туршлагатай ийм хүн гэж өөрийг чинь үнэлж, дүгнэж байгаа. Миний бие бас энэ Монгол, Солонгосын парламентын бүлгийн даргаар ажилладаг. Одоо үйл ажиллагаагаа явуулж байгаа Элчин сайдтай бас холбогдож Монгол, Солонгосын парламентын бүлгэмийн үйл ажиллагааг идэвхжүүлэх энэ ажлыг 2 орны энэ парламент хоорондын харилцаа, дипломат харилцаа, найрсаг харилцааг хөгжүүлэхээр энэ парламентын бүлгүүд бас чухал үүрэг гүйцэтгэдэг шүү.

Тийм учраас очоод энэ талаар их анхаарал тавьж ажиллаарай. Эргэх холбоотой тэнд байгаа мэдээ мэдээллээ өгдөг. Тэнд одоо бас Солонгосын парламентын гишүүд Солонгосын одоо бас нэг хотын дарга энэ Засгийн газрын сайдаар ажиллаж байсан хүн Солонгос Монголын парламентын бүлгийн даргаар ажилладаг юм. Тийм учраас энэ хоёр орны хоорондын парламентын харилцааг шинэ түвшинд гаргах энүүгээр дамжуулж хоёр орны харилцаа одоо энэ хамтын ажиллагааг улам өргөжүүлэн хөгжүүлэх энэ асуудал дээр маш их анхаарал тавьж бас ажлынхаа тэргүүлэх ажлуудын нэг болгож ажиллаарай.

Ирэх хавар одоо Монгол Солонгосын парламентын бүлгийн гишүүд одоо бас Солонгос улсад очиж тодорхой ажлын айлчлал хийж ажиллах ийм төлөвлөгөөтэй байгаа. Томилогдсоны чинь дараа өөртэй чинь энэ талаар дэлгэрэнгүй холбогдож ажил хэргийн санал, санаачилгуудаа ярья гэж бодож байна.

Тэгээд амжилт хүсье та бүхэнд бүгдэд нь.

**Г.Занданшатар**: Гишүүд асуулт асууж, үг хэлж дууслаа.

Аюулгүй байдал, гадаад бодлогын байнгын хороог төлөөлж ажлын хэсэг Нямаагийн Энхболд гишүүн 1 минут үг хэлье.

Дараа нь санал хураалтад бэлдээрэй.

**Н.Энхболд**: Баярлалаа дарга аа. Би нэг минутад багтаагаад хоёрхон зүйл хэлчихье гэж бодсон юм. Гадаад орнуудтай харилцаж байхад энэ нөгөө шийдвэр гаргадаг тогтолцооных нь талаар бас янз бүрийн буруу зөрүү ойлголттой хүмүүс байдаг юм билээ.

Монгол Улс бол төрийн эрх барих дээд байгууллага Улсын Их Хурал парламент нь гэсэн үг. Гэтэл үүний түрүүн Засгийн газраас өөр бусад шугамаар гаднынхантай янз бүрээр ярьдаг, тохирдог тэрийг нь ойлгохгүй. Тэгээд сүүлд нь Монголчууд худлаа ярьсан гээд загнаад байдаг. Тэгэхээр энэ парламент хоорондын харилцаан дээр бүгдээрээ их сайн анхаарч ажиллаарай л гэж хэлэх гэсэн юм.

Хоёр дахь юм нь энд тэнд сууж байгаа Элчин сайд нар маань энэ сошиал сүлжээгээр есөн шидийн юм бичдэг. Төр засгийнхаа бодлогын эсрэг юмнууд бичдэг. Тийм юм та нар маань битгий гаргаж үзээрэй. Мэргэжлийн улсууд байна, Хариуцлагатай ажил хийж байсан хүмүүс байна. Энэ дээр бас онцгой анхаараарай гэж хэлэх гэсэн юм. Тэгээд амжилт хүсье бүгдээрэнд нь. Гурвууланг нь дэмжинэ ээ.

Гишүүд асуулт асууж, үг хэлж дууслаа.

Одоо Байнгын хорооны саналаар Элчин сайд нарыг эргүүлэн татах асуудлаар санал хураана.

1.Монгол Улсаас Бүгд Найрамдах Солонгос Улсад суугаа Онц бөгөөд Бүрэн эрхт Элчин сайд Намсрайн Эрдэнэтуяаг,

2.Монгол Улсаас Бүгд Кувейт Улсад суугаа Онц бөгөөд Бүрэн эрхт Элчин сайд Зоригтын Чинтүшигийг эргүүлэн татах саналыг дэмжье гэсэн саналын томьёоллоор санал хураалт явуулна.

Санал хураалт. 51 гишүүн оролцож, 39 гишүүн дэмжиж, 76.5 хувийн саналаар энэ санал дэмжигдлээ.

Одоо Байнгын хорооны саналаар Монгол Улсаас Бүгд Найрамдах Солонгос Улсад суугаа Онц бөгөөд Бүрэн эрхт Элчин сайдаар Эрдэнэтөгсийн Сарантогосыг томилох тухай саналыг дэмжье гэсэн саналын томьёоллоор санал хураалт.

52 гишүүн оролцож, 42 гишүүн дэмжиж, 80.8 хувийн саналаар энэ санал дэмжигдлээ.

2.Монгол Улсаас Кувейт Улсад суугаа Онц бөгөөд Бүрэн эрхт Элчин сайд Пүрэвийн Сэргэлэнг томилох тухай саналыг дэмжье гэсэн саналын томьёоллоор санал хураалт.

52 гишүүн оролцож, 45 гишүүн дэмжиж, 86.5 хувийн саналаар энэ санал дэмжигдлээ.

1.Монгол Улсаас Швейцарын холбооны Улсад суугаа Онц бөгөөд Бүрэн эрхт Элчин сайдаар Даваасүрэнгийн Гэрэлмааг томилох тухай саналыг дэмжье гэсэн томьёоллоор санал хураалт явуулъя.

52 гишүүн оролцож, 46 гишүүн дэмжиж, 88.5 хувийн саналаар энэ санал дэмжигдлээ.

Чуулганы нэгдсэн хуралдаан дээр явагдсан санал хураалтын дүнг Монгол Улсын Ерөнхийлөгчид албан бичгээр хүргүүлнэ.

**Дараагийн асуудалд орно. Озоны үе давхаргыг задалдаг бодисын тухай Монериалын протоколд оруулсан нэмэлт, өөрчлөлтийг соёрхон батлах тухай хуулийн төслийг хэлэлцэнэ.**

Хууль санаачлагчийн илтгэлийг Хүнс, хөдөө аж ахуй Хөнгөн үйлдвэрийн сайд бөгөөд Байгаль орчин, аялал жуулчлалын сайдын үүргийг түр орлон гүйцэтгэгч Загджавын Мэндсайхан танилцуулна.

Мэндсайхан сайдыг индэрт урьж байна.

Төрийн байгуулалтын байнгын хороо Жанжин Д.Сүхбаатарын танхимд хуралдана. Гишүүд цуглаад. Хэрэг эрхлэх газрын журмыг яаралтай батлахгүй бол болохгүй байгаа учраас.

Өнөөдөр намрын чуулганыг хаахаар төлөвлөж байгаа, шахуу ажиллаж байгаа учраас үдийн цагаар үргэлжлүүлэн хуралдъя гэсэн саналтай байна. Ингээд гишүүд дэмжиж байгаа учраас үргэлжлүүлье.

Төрийн байгуулалтын байнгын хороо хуралдъя.

Мэндсайхан сайд яасан бэ?

**Т.Аюурсайхан**: Хууль санаачлагчийн илтгэлийг Монгол Улсын Засгийн газрын гишүүн Батцэцэг сайд танилцуулна. Таныг индэрт урьж байна.

**Б.Батцэцэг**: Улсын Их Хурлын дэд дарга, эрхэм гишүүд ээ,

Монгол Улсаас Озоны үе давхаргыг задалдаг бодисын тухай Монериалын протоколд 1996 онд нэгдэн орж улмаар озон задалдаг бодисын хэрэглээг үе шаттай бууруулах бүртгэл хяналтын тогтолцоог бүрдүүлэн ажиллаж байна.

Хүргэлт агааржуулалтын салбарт үлэмж хэмжээгээр хэрэглэгддэг Озоны давхаргад нэн халтай буюу озон задлах чадвар өндөртэй флорт фоторт нүүрс төрөгч төрлийн бодисын үйлдвэрлэл хэрэглээг өнөө үед 99 хувь хэрэглээнээс гаргаад байна. Дэлхий дахины хэмжээнд 2006 оноос хойш өмнөх үеийн флорт фоторт нүүрс төрөгчийн төрлийн бодистой харьцуулахад озон задлах чадвар арай багатай. Гидро флорт фоторт нүүрс төрөгч хүлэмжийн хийн нэг төрөл гидро фоторт нүүрс төрөгчийн төрлийн бодисуудыг хүргэлт агааржуулалтын салбарт үлэмж хэмжээгээр хэрэглэх болсон.

Гэвч гидро фоторт нүүрс төрөгчийн төрлийн бодисууд нь нөгөө талаар дэлхийн дулаарал үлэмж хэмжээгээр нөлөөтэй учраас тэдгээрийн хэрэглээг аажмаар бууруулах асуудлыг 2016 оны 10 дугаар сарын 15-нд Руандаа Улсын Кегали хотноо болсон Монериалын протоколын ээлжит 28 дугаар хуралдаанаар хэлэлцэн озоны үе давхаргыг задалдаг бодисын тухай Монериалын протоколд нэмэлт оруулж Кегалийн нэмэлт, өөрчлөлтийг баталсан. Гидро фоторт нүүрс төрөгчийн төрлийн бодисууд дотроос авто машины агааржуулалтад өргөн хэрэглэгддэг зөвхөн GFN 134 А бодис хүргэлтийн зориулалтаар түгээмэл хэрэглэгддэг А 404 А бодис зэрэг нь нүүрс хүчлийн хийтэй харьцуулахад 3-6 мянга дахин хүчтэй нөлөө үзүүлдэг юм байна.

Кегалийн нэмэлт, өөрчлөлтөд нэгдэн орж гидро фоторт нүүрс төрөгчийн төрлийн бодисын үйлдвэрлэл хэрэглээг 2045 он хүртэл 80-85 хувиар бууруулснаар дэлхийн дулаарлыг 1.5 хэмд хүргэхээс сэргийлэх зорилготой Парисын хэлэлцээрийг хэрэгжүүлж хэрэглээг бууруулах эрх зүйн орчин бүрдүүлэх үндэс суурь болно.

Өнөөгийн байдлаар дэлхийн 126 орон Кегалийн нэмэлт, өөрчлөлтөд нэгдэн ороод байна. Монгол Улс олон улсын өмнө хүлээсэн үүргээ ханган дэлхийн дулаарлыг бууруулахад тодорхой хувь нэмэр оруулах зорилгоор Кегалийн нэмэлт, өөрчлөлтөд нэгдэн орохыг соёрхон батлах хуулийн төсөл боловсруулан Засгийн газрын хуралдаанаар хэлэлцүүлэн Улсын Их Хуралд өргөн барьсан болно.

Асуудлыг хэлэлцэн шийдвэрлэж өгнө үү.

**Т.Аюурсайхан**: Хуулийн төслийн талаарх Аюулгүй байдал, гадаад бодлогын байнгын хорооны санал, дүгнэлтийг Улсын Их Хурлын гишүүн Нанзадын Наранбаатар индэрээс танилцуулна.

**Н.Наранбаатар**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 10 дугаар сарын 06-ны өдөр Улсын Их Хуралд өргөн мэдүүлсэн Озоны үе давхаргыг задалдаг бодисын тухай Монреалийн Протоколд (Кигалийн) оруулсан нэмэлт, өөрчлөлтийг соёрхон батлах тухай хуулийн төслийг Монгол Улсын Их Хурлын чуулганы хуралдааны дэгийн тухай хуулийн 76 дугаар зүйлийн 76.1-д заасныг үндэслэн Аюулгүй байдал, гадаад бодлогын байнгын хороо 2022 оны 01 дүгээр сарын 17-ны өдрийн хуралдаанаараа хэлэлцлээ.

Озоны үе давхаргыг задалдаг бодисын тухай Монреалийн Протоколд (Кигалийн) оруулсан нэмэлт, өөрчлөлтийг соёрхон батлах тухай хуулийн төслийг зөвшилцөх, хэлэлцүүлэх асуудлыг Хууль зүйн байнгын хороо Монгол Улсын Их Хурлын чуулганы хуралдааны дэгийн тухай хуулийн 76.4-т заасны дагуу 2022 оны 01 дүгээр сарын 11-ний өдрийн хуралдаанаараа хэлэлцэж санал, дүгнэлтээ ирүүлсэн.

Хуулийн төслийг хэлэлцэх үед Улсын Их Хурлын гишүүн Б.Энх-Амгалан хуулийн төслийн талаар асуулт асууж, хариулт авсан ба цаашид олон улсын гэрээнд нэгдэн орох асуудал дээр гарах үр дагавар, хэрэгцээ, шаардлагыг анхаарч ажиллах нь зүйтэй гэсэн санал гаргасан.

Озоны үе давхаргыг задалдаг бодисын тухай Монреалийн Протоколд (Кигалийн) оруулсан нэмэлт, өөрчлөлтийг соёрхон батлах тухай хуулийн төсөлтэй хамт өргөн мэдүүлсэн Агаарын тухай хуульд нэмэлт, өөрчлөлт оруулах тухай, Байгаль орчинд нөлөөлөх байдлын үнэлгээний тухай хуульд нэмэлт оруулах тухай, Байгаль орчныг хамгаалах тухай хуульд нэмэлт оруулах тухай, Барилгын тухай хуульд нэмэлт оруулах тухай, Аж ахуйн үйл ажиллагааны тусгай зөвшөөрлийн тухай хуульд өөрчлөлт оруулах тухай, Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн төслүүдийг Монгол Улсын Их Хурлын чуулганы хуралдааны дэгийн тухай хуулийн 76 дугаар зүйлийн 76.14.3-т заасныг үндэслэн анхны хэлэлцүүлэгт бэлтгүүлэхээр холбогдох бусад хуулийн төсөл эрхлэх асуудалд нь хамаарах Байнгын хороонд шилжүүлэх нь зүйтэй гэж үзсэн болно.

Хуулийн төслийг Байнгын хорооны хуралдаанд оролцсон гишүүдийн олонх буюу 80.0 хувийн саналаар дэмжиж, эцэслэн батлуулахаар чуулганы нэгдсэн хуралдаанд танилцуулж байна.

Улсын Их Хурлын эрхэм гишүүд ээ,

Озоны үе давхаргыг задалдаг бодисын тухай Монреалийн Протоколд (Кигалийн) оруулсан нэмэлт, өөрчлөлтийг соёрхон батлах тухай хуулийн төслийн зөвшилцөх, хэлэлцүүлэхийг шийдвэрлэсэн талаарх Аюулгүй байдал, гадаад бодлогын байнгын хорооны санал, дүгнэлтийг хэлэлцэн, уг хуулийн төслийг эцэслэн баталж өгөхийг Та бүхнээс хүсье.

Анхаарал тавьсанд баярлалаа.

**Т.Аюурсайхан**: Хууль санаачлагчийн илтгэл, Байнгын хорооны санал, дүгнэлтээс асуулт асууна. Түүний өмнө ажлын хэсгийг танилцуулъя.

Алтангэрэлийн Энхбат Хүнс, хөдөө аж ахуй, хөнгөн үйлдвэрийн яамны Уур амьсгалын өөрчлөлтийн газрын дарга, Хэрлэнчимэг мөн яамны Хууль зүйн хэлтсийн дарга, Адъяасүрэн мөн яамны Озоны үндэсний албаны захирал, Мөнхбат мөн яамны асуудал хариуцсан мэргэжилтэн гэсэн ажлын хэсгийг танилцуулж байна.

Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асууж, үг хэлэх Их Хурлын гишүүд байвал нэрээ өгнө үү. Алга байна.

Гишүүд асуулт асууж, үг хэлж дууслаа. Байнгын хороон дээрээ бас нэлээд асуугаад хариултаа авсан байгаа.

Санал хураалт явуулна. Гишүүд танхимдаа цуглана уу? Энэ бол хуулийг батлах санал хураалт явагдана.

Эцэслэн батална.

Хуулийн төслийг эцэслэн батлах санал хураалтыг Улсын Их Хурлын чуулганы хуралдааны дэгийн тухай хуульд заасны дагуу хуралдаан даргалагчаас жич зарлах ийм хуулийн зохицуулалттай. Тийм учраас өнөөдөр хуулийн төслийг бас эцэслэн батлах саналууд хураагдана. Тэгээд энэ хуулийнхаа төслийг эцэслэн батлах санал хураалтыг бас хамтад нь явуулна.

**Дараагийн асуудалд оръё. Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн хуулийн төслүүд. Засгийн газар 2021 оны 1 дүгээр сарын 5-ны өдөр өргөн мэдүүлсэн. Үүнийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг танилцуулна. Ажлын хэсгийг танхимд оруулаарай. Уул уурхай, хүнд үйлдвэрийн сайд Гэлэнгийн Ёндон хууль санаачлагчийн илтгэлийг индрээс танилцуулна.

**Г.Ёндон**: Эрхэм хүндэт Улсын Их Хурлын дарга, Улсын Их Хурлын гишүүд ээ,

Монгол Улсын Үндсэн хуульд газрын хэвлийн баялаг нь төрийн нийтийн өмч бөгөөд стратегийн ач холбогдол бүхий ашигт малтмалын ордыг ашиглахдаа байгалийн баялаг ард түмний мэдэлд байх зарчимд нийцүүлэн түүний үр өгөөжийн дийлэнх нь ард түмэнд ноогдож байх эрх зүйн үндсийг хуулиар тогтооно гэж хуульчилсан. Энэ ч агуулгаар өрсөлдөөний зарчмаар зах зээлийн бодит үнэд нийцүүлэн уул уурхайн бүтээгдэхүүнийг борлуулах зорилгоор уул уурхайн бүтээгдэхүүний биржийн тухай хуулийн төслийг батлуулах зайлшгүй шаардлага үүсээд байна. Хуулийн төсөл нь 7 бүлэг 29 зүйлээс бүрдэх бөгөөд хуулийн төслөөр уул уурхайн бүтээгдэхүүний биржийг үүсгэн байгуулах, биржийн удирдлага зохион байгуулалтын эрх зүйн үндсийг тогтоож биржийн арилжааг зохион байгуулах, хяналт тавих, биржийн арилжаанд оролцогчийн эрх үүргийг тодорхойлох, эрх ашгийг хамгаалахтай холбоотой харилцааг зохицуулахад оршино.

Хуулийн төсөл батлагдсанаар уул уурхайн бүтээгдэхүүний арилжааг шударга, нээлттэй ил тод зохион байгуулж, зах зээлийн бодит үнэ тогтоох боломжийг хангаснаар уул уурхайн салбарт хөрөнгө оруулах сонирхлыг нэмэгдүүлэх, улс орны эдийн засгийн өсөлтөд энэ салбарын оруулах хувь нэмэр улам өргөжүүлэх боломж нээгдэнэ. Ингэснээр татварын суурь тэлж, уул уурхайг дагасан дэд бүтэц бусад салбарын хөгжлийг давхар тэлэх ач холбогдолтой юм. Мөн уул уурхайн бүтээгдэхүүний бирж байгуулагдсанаар биржийн арилжааны төлбөр тооцоо Монгол Улсын банк санхүүгийн байгууллагаар дамжин хийгдэж гадаад валютын орлого нэмэгдэж ханш тогтворжих таатай нөхцөл бүрдэх зэрэг чухал ач холбогдолтой юм. Иймээс уул уурхайн бүтээгдэхүүний биржийн тухай хуулийн төслийг Улсын Их Хурлын хуралдаанаар хэлэлцүүлж дэмжиж өгөхийг хүсье.

Анхаарал тавьсанд баярлалаа.

**Т.Аюурсайхан**: Одоо төслийн талаарх эдийн засгийн байнгын хорооны санал, дүгнэлтийг Улсын Их Хурлын гишүүн Хассуурийн Ганхуяг танилцуулна.

**Х.Ганхуяг**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2022 оны 01 дүгээр сарын 05-ны өдөр Улсын Их Хуралд өргөн мэдүүлсэн Уул уурхайн бүтээгдэхүүний биржийн тухай хуулийн төслийг хэлэлцэх эсэх асуудлыг Эдийн засгийн байнгын хороо 2022 оны 01 дүгээр сарын 17-ны өдрийн хуралдаанаараа хэлэлцлээ.

Төсөл санаачлагч Монгол Улсын уул уурхайн бүтээгдэхүүний арилжааг шударга, нээлттэй ил тод зохион байгуулж, зах зээлийн бодит үнэ тогтоох боломжийг хангах, экспортыг нэгдсэн бодлогоор зохицуулах замаар уул уурхайн салбарт хөрөнгө оруулах сонирхлыг нэмэгдүүлэх, улс орны эдийн засгийн өсөлтөд энэ салбарын оруулах хувь нэмрийг улам өргөжүүлэх шаардлага тулгарч байгаа тул уг хуулийн төслийг боловсруулан өргөн мэдүүлжээ.

Уул уурхайн бирж байгуулагдсанаар биржийн арилжааны төлбөр тооцоо Монгол Улсын банк, санхүүгийн байгууллагаар дамжин хийгдэх, гадаад валютын орлого нэмэгдэж, ханш тогтворжих таатай нөхцөл бүрдэх, уул уурхайн бүтээгдэхүүний чанар олон улсын стандартын түвшинд хүрч сайжрах, үүнийг дагаад техник технологийн шинэчлэл хийгдэх, шинээр ажлын байр бий болох, арилжааны зуучлагч, тээвэр логистик, баталгаат агуулах, даатгал зэрэг цогц үйлчилгээ бий болох ач холбогдолтой гэж үзжээ.

Тус Байнгын хорооны хуралдаанаар төслийг хэлэлцэх үед Улсын Их Хурлын гишүүн Б.Баттөмөр эрдэс түүхий эдийн үйл ажиллагаа явуулж байгаа байгууллагуудын тээвэр логистик, боловсруулах асуудлыг нь онцгой анхаарах, уул уурхайн биржийн үйл ажиллагааг орчин үеийн шинжлэх ухаанд суурилсан байдлаар хуулинд тусгах, биржийг байгуулахад гарах эрсдэлээ судлах, Улсын Их Хурлын гишүүн Т.Доржханд энэ хуулийн төсөл нь томоохон ашиг сонирхолтой, улсын урт хугацааны эдийн засгийн системийн асуудлууд тул сөрөг хүчний оролцоог хангах, уул уурхайн төрийн өмчит компаниуд болон хувийн хэвшлийн компаниудын оролцоог нэмэгдүүлэх, газар доорх нөөцөд хөрөнгө оруулалт хийхэд эрх зүйн орчныг бий болгох, ажлын хэсэгт орж ажиллах, Улсын Их Хурлын гишүүн Ц.Цэрэнпунцаг Засгийн газраас өргөн мэдүүлсэн төслийн үзэл санааг өөрчлөхгүй байх, чөлөөт өрсөлдөөнийг нэмж хувийн хэвшлийнхний оролцоог хангаж ажиллах, Улсын Их Хурлын гишүүн Х.Болорчулуун нэг цонхны бодлогоор борлуулалтаа хийх, төрийн болон хувийн хэвшлийн оролцоог ижил түвшинд хамруулах нөхцөлийг бүрдүүлэхэд анхаарах, газрын доорх баялгаа үнэлэхэд анхаарах, биржийн үнэлгээгээ зөв хийхэд анхаарч ажиллах гэсэн саналыг хэлж хуулийн төсөл санаачлагчаас асуулт асууж, хариулт авсан болно.

Байнгын хорооны хуралдаанд оролцсон гишүүдийн олонх дээрх хуулийн төслийг үзэл баримтлалын хүрээнд хэлэлцэхийг дэмжиж, Улсын Их Хурлын нэгдсэн чуулганд хэлэлцүүлэх нь зүйтэй гэж үзсэн байна.

Улсын Их Хурлын эрхэм гишүүд ээ,

Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн Зөрчлийн тухай хуульд нэмэлт, өөрчлөлт оруулах тухай, Зөрчил шалган шийдвэрлэх тухай хуульд нэмэлт, өөрчлөлт оруулах тухай. Санхүүгийн зохицуулах хорооны эрх зүйн байдлын тухай хуульд нэмэлт, өөрчлөлт оруулах тухай хуулийн төслийг хэлэлцэх эсэх талаар Эдийн засгийн байнгын хорооны санал, дүгнэлтийг хэлэлцэн эцэслэн шийдвэрлэж өгөхийг та бүхнээс хүсье.

Анхаарал тавьсанд баярлалаа.

**Т.Аюурсайхан**: Гэлэнгийн Ёндон Уул уурхай, хүнд үйлдвэрийн сайд, Очбадрах Уул уурхай, хүнд үйлдвэрийн сайдын зөвлөх, Галсандорж Ууул уурхай, хүнд үйлдвэрийн сайдын зөвлөх, Монголын экспортлогчдын холбооны ерөнхийлөгч, Лхамжав Уул уурхай, хүнд үйлдвэрийн яамны Төрийн захиргаа, удирдлагын газрын Хуулийн хэлтсийн дарга, Жадамба Уул уурхай, хүнд үйлдвэрийн яамны Төрийн захиргаа, удирдлагын газрын Хуулийн хэлтсийн ахлах мэргэжилтэн.

Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байвал нэрээ өгье. Учрал гишүүнээр тасаллаа.

Улсын Их Хурлын гишүүн Шатарбалын Раднаасэд асуулт асууна.

**Ш.Раднаасэд**: Энэ бодвол Эрчим хүчний яамныхан, Уул уурхайн яамныхан хэрэгтэй л гэж оруулж ирж байгаа байх. Энэ төрийн өмчит аж ахуйн нэгжүүд дээр хэрэглэж болох байх. Одоо энэ хувийн өмч гэх юм уу, төрийн өмчийн оролцоогүй аж ахуйн нэгжүүд экспортод гаргаж байгаа бүтээгдэхүүн дээр танайхаас энэ биржийг заавал арилжаал гэгдэх ёстой юу? Нэг дэх асуулт. Энэ хүүгийн хуульд чинь тэр нь хамрагдаж байгаа юм шиг харагдаад байх юм. Арилжаалахгүй гэвэл Монгол Улсаас экспорт олгохгүй гэсэн тийм зохицуулалт энэ дотор чинь байна уу гэж.

Хоёрдугаарт, Бид нар өнөөдрийн нөхцөл байдалд ер нь бол мөнхийн л сэдэв. Цаашдаа ч үргэлжилнэ. Энэ тээвэрлэлтийн асуудлаа шийдэж чадаагүй байж одоо бид нар энд дахиад нэг бирж явж байна. Дуудлага худалдаа явагдаж байна гэдэг нэг зовлон. Ийм гадна дотнын худалдан авагч нарыг үүсгээд ер нь хэрэг байгаа юм уу? Одоо стратегийн ач холбогдол бүхий орд эзэмшиж байгаа аж ахуйн нэгжийн 34-өөс доош хувь нь төрийн мэдэлд, нээлттэй хувьцаат компанийн хэлбэрт байна гээд хууль одоо үйлчилж байгаа. Энэ хуулийг хэрэгжүүлж байгаа юм ерөөсөө огт байхгүй. Хувьцаат компанийн хэлбэрт шилжээд стратегийн орд эзэмшиж байгаа компаниуд байна уу?

Жишээлбэл аль болохоор олон нийтэд нээлттэй ил тод байлгах гэдгээрээ компанийн хариуцлагыг нэмэгдүүлэх, уул уурхайгаас орж байгаа бүтээгдэхүүнээс төрд орж байгаа бүхий л татвар орлого дээр төр хяналтаа тавиад ард түмний өмнө ил тод байх нь зөв л дөө. Тэгээд яг энэ хэлбэрээр чинь явбал одоо хөдөө аж ахуйн бирж гээд бас нэг том бирж нэртэй, зүгээр төрөөс мөнгө авдаг ямар ч хэрэггүй шахуу байгууллага болчихсон ингээд л явж байдаг. Бас л мал аж ахуйн гаралтай түүхий эд бүтээгдэхүүнийг биржээр явуулна гээд л. Тэгээд одоо энэ уул уурхай дээр чинь нэгдүгээрт хувийнхан энэ рүү чинь яаж оролцох юм. Оролцохгүй гэхээр энэ дээр чинь заавал экспортод нь хориг тавигдана, оролцъё гэхээр энэ дээр чинь төлбөр тооцоо одоо юу авдаг юм, борлуулсны орлогоос нь хэдэн хувийг нь авна гээд бас л нэг татварын юм. Тэгээд гаргахад нь хил гааль дээр нь бөөн төвөг нөгөө зөөдөг, гаргадаг машин техникээсээ эхлээд л галт тэрэг нь ч хүрэлцэхгүй. Ийм юмнуудын дундуур дахиад нэг донсолгоо үүсгэж, бас нэг шуудуу малтаж байна гэж харагдаж байна.

Тэгээд энэ үзэл баримтлалаас нь харахаар Монголд хэрэгтэй л гэж бичсэн байх юм. Яг дотор талынх нь, хуулийнх нь агуулгыг нь харахаар зүгээр л өнөөдөр явагдаж байгаа биржийн хэлбэр. Засгийн газар дэргэдээ нэг бирж байгуулаад нэг хэдэн хүн тавиад арилжаа зохион байгуулсан нэртэй. Ингээд бас чирэгдэл болох юм шиг л харагдаад байгаа юм. Энэ тал дээр нэг тайлбар өгөөч.

**Г.Занданшатар**: 93 дугаар микрофон дээр хариулъя. Ёндон сайд.

**Г.Ёндон**: Раднаасэд гишүүний асуултад хариулъя. Хувийн хэвшилд чинь орох юм уу гэж асууж байна. Бирж нь харилцагч, худалдан авагчдын өмнө тусгай хариуцлага хүлээх юм. Тэгэхээр биржээр борлуулагдаж байгаа бараа бүтээгдэхүүн шаардлага, чанар стандарт хангасан, тодорхой стандарттай бүтээгдэхүүн байх ёстой. Нөгөө талаасаа хувийн хэвшлийн аж ахуйн нэгжүүдийг шууд биржийн шаардлага хангасан яг чанар, стандарттай бүтээгдэхүүнийг үйлдвэрлэхэд хөрөнгө оруулалт, санхүүжилтийн асуудлууд шаардлагатай байгаа юм шууд ажиллахад. Энэ хуульд төрийн өмчийн болон төрийн өмчийн оролцоотой аж ахуйн нэгжүүдийн бараа бүтээгдэхүүнийг борлуулна гэж тодорхой заасан байгаа. Тэгэхээр хувийн хэвшлийнхэн энэ биржээр дамжуулаад худалдаа наймаанд оролцох нь нээлттэй. Энэ дээр хориглосон заалт байхгүй. Хувийн хэвшлийнхэн оролцоход нээлттэй.

Энэ хуулийн анхны төсөл гарснаас хойш бид гурван удаагийн хэлэлцүүлэг хийсэн. Хэлэлцүүлэг хийх явцад хувийн хэвшлүүдийн зүгээс гарсан санал яг ийм чиглэл рүү байсан. Одоо бид нар шууд бэлэн биш байна. Яг чанар, стандарт шаардлага хангасан бараа бүтээгдэхүүн гаргаж байгаа хувийн хэвшлийн томоохон аж ахуйн нэгжүүд бол бид нар биржийг дэмжиж байна, бид нар биржээр дамжуулж бараа бүтээгдэхүүнээ зарна, борлуулна гэдгээ илэрхийлсэн байгаа. Тэгэхээр хувийн хэвшлийг бид нар хүчээр та нар бүгдээрээ одоо энэ биржээр дамжуулж юмаа зар гээд, төр хамаг ажилд нь шууд ороод хутгалдаад байгаа юм энэ дээр байхгүй. Төрийн өмчийн стратегийн орд ер нь төрийн өмчийн оролцоотой компаниуд заавал энэ биржээр бараа арилжаална, харин хувийн хэвшлийнхэн ороод арилжаалах нь нээлттэй. Зах зээлийн зарчмаараа энэ биржээр зарлаж байгаа үнэ нь зах зээлд ойртсон үнийг зарлаж байж бид нар хувийн хэвшлийн маркетинг зах зээлийн зарчмаар нь илүү олныг хамруулах, урьж оролцуулах ийм бодлогыг баримтална гэсэн ийм төлөвлөгөөтэй байгаа.

Тээвэрлэлтийн асуудал. Ер нь бол манайд энэ Гашуун сухайт боомт дээр тээвэрлэлтийн асуудлын хүндрэл байгаа гэж хэлэхэд бас хэцүү. 14 мянган машин тэнд байна. Гол нь зохион байгуулалтын асуудал байгаа юм. Түүнээс машин тэрэг бол хангалттай байна. Хамгийн гол энэ ложистик тээврийн проблемыг шийдэх зориулалтаар нь бол яваандаа энэ бирж байгуулна, бирж маань өөрийн гэсэн дэд бүтэцтэй байна гэсэн зорилгоор тэр чингэлэг тээврийн терминалыг ноднингийн 2020 оны 12 сарын 30-ны Засгийн газрын тогтоолоор Шивээ хүрэнгийн терминал барих ажлыг эхлүүлж байсан. 7 сарын 2-ны 188 дугаар тогтоолоор Гашуун сухайт болон Монгол Улсын хилийн залгаа бүх боомтууд дээр чингэлэг тээврийн терминал барих ийм зохицуулалт орсон байгаа. Терминал бол ерөөсөө энэ явж байгаа машин тэрэг тээврийн асуудлыг зохицуулах нэг урсгал системд оруулах онцлог нь болохоороо л өнөөдөр энэ хил дээр хүргэж чадахгүй уурхайн амаар болон ер нь одоо бага үнээр зарж байгаа эдгээр бүтээгдэхүүнүүдийг терминалдаа төвлөрүүлж, өнөөдрийн ковидын нөхцөл байдалд бол Гашуун сухайтын терминал, Шивээ хүрэнгийн терминал гэж байгаа боловч бидний цаад зорилго бол ковидын асуудал шийдэгдсэний дараа Ганц мод дээр Сэхэ дээр гэх мэтээр Монгол Улсын хил залгаа Хятадын талын боомтуудын улсын зах зээлийн үнээр нь бид зарна, зарлана гэсэн ийм төлөвлөгөөтэй явж байгаа.

Тийм учраас үндсэндээ аль нэгэн аж ахуйн нэгжүүдэд нэмэлт ачаалал, дарамт болохоосоо илүү харин ч асуудлыг илүү их логистик талаас нь мөн зохион байгуулалт талаас нь улам боломжтой илүү төгөлдөржүүлэх ийм алхам болж байгаа. Яагаад вэ гэвэл уул уурхайн компаниудыг худалдан авагч нар нь хайж олоход их хэцүү байдаг. Хятадын эцсийн хэрэглэгч нар өнөөдөр жишээ нь төрийн өмчийн компаниуд өнөөдөр аль нэгэн компанитай нүүрс худалдаж авъя, аль нэгэн бүтээгдэхүүн худалдаж авъя гэхийн тулд.

**Т.Аюурсайхан**: Раднаасэд гишүүнд микрофон өгье. Асуултаа тодруулъя.

**Ш.Раднаасэд**: Биржийн үйл ажиллагаа гэдэг чинь бирж өөрөө худалдан авагч талд маш өндөр итгэлцэл хариуцлага хүлээгээд үлдэж байгаа шүү дээ. Одоо таны ярьж байгаагаар ингээд бирж өөрийн гэсэн дэд бүтэцтэй байх юм. Бараг тийм агуулгаар яриад байгаа юм. Эрдэнэс Тавантолгойгоос авч байгаа нэг тонн нүүрсний чинь үнэ одоо юу гэдэг юм, тэр Шанхай байна уу, хаа байна, Англи Лондон байна уу аль нэг бирж дээр зарж байгаа үнээс мэдээж доогуур байгаа, мэдээж доогуур байгаа. Тэгэхдээ нэг жишиг харьцуулалт явдаг байлгүй. Тэгэхээр одоо энд бид үнэ тогтоогоод явах юм байна. Түүнийг нь өөрийн гэсэн дэд бүтэцтэй биржээр зарагдсан бараа нь хамгийн түрүүнд хилээр нэвтрэх экспортлогдох юм байна гэсэн агуулга та яриад байна. Тэгээд үүний чинь наана нүүрсний чанарын баталгаа. Тэгээд энэ дээр чинь Санхүүгийн зохицуулах хороо орж ирж байна одоо сүүлдээ. Чанар болоод бусад бүх зүйлүүд дээр Санхүүгийн зохицуулах хороо чинь хяналт тавиад, хариуцлага хүлээгээд гарчихна шүү дээ.

**Т.Аюурсайхан**: 93.

**Г.Ёндон**: Раднаасэд гишүүний асуултад нэмж хариулъя. Ер нь биржээр зарагдаж байгаа бүтээгдэхүүнүүд маань чанар шаардлага хангасан хэсэг дээр болохоор бирж өөрөө тийм олон дэд бүтцүүд өөртөө бий болгоод байх юм биш. Өнөөдөр манайд олон улсад хүлээн зөвшөөрөгдсөн Лондонгийн металлын биржээр хүлээн зөвшөөрөгдсөн 3 лаборатори одоо яг үйл ажиллагаа явуулж байна. SJS, Аlfred, Найт, ALS- гээд энэ лабораториудын гаргасан шинжилгээг одоо дэлхий дахин хүлээн зөвшөөрдөг. Лондонгийн металлын биржийн сертификаттай шүү дээ. Манай Геологийн төв лаборатори гэхэд л 73 улсад хүлээн зөвшөөрөгдөх ийм лаборатори байж байх жишээтэй. Лабораториуд зөвхөн итгэмжлэл олгох юм. Эдгээр лабораториуд нь угаасаа дэлхийн олон улсад хүлээн зөвшөөрөгдсөн лабораториуд. Мөн тээвэр ложистикийн асуудлууд дээр өнөөдөр өөрөө өөртөө бүх дэд бүтэц бий болгох биш, энэ бол зөвхөн манай Монголд байгаа тээвэр ложистик, дэд бүтцийн салбаруудад шаардлагатай газарт нь итгэмжлэл олгоод явна.

**Т.Аюурсайхан**: Улсын Их Хурлын гишүүн Содномын Чинзориг асуулт асууна.

**С.Чинзориг**: Энэ хуулийн төслийг зарчмын хувьд би дэмжээд байгаа юм. Олон жил бид энэ уул уурхайн бүтээгдэхүүний үнийг хэн хаана яаж тохироод байгаа юм бэ гэдэг асуудал маш их эргэлзээтэйгээр бид олон жил ярьж ирсэн. Үүнийг ийм биржийн харилцаагаар зохицуулдаг болгоё гэж оролдож ирж байгаа зарчмыг нь дэмжиж байгаа юм. Гэхдээ 2, 3 тодруулах юм байна. Өчигдөр Байнгын хороон дээр ярьсан. Одоогийн энэ хуулийн төслийн 11.2 дээр төрийн болон орон нутгийн өмчийн оролцоотой хуулийн этгээдийн борлуулах уул уурхайн бүтээгдэхүүнийг заавал биржээр арилжаална гээд ороод ирж байгаа юм. Тэгэхээр чинь үүний цаана чинь хувийн хэвшлийн компаниудын энэ уул уурхайн бүтээгдэхүүнийг биржээр арилжаалж болно, арилжаалахгүй ч байсан болно гэсэн ийм сонголттой болчхоод байгаа юм. Бид чинь Үндсэн хуулиараа газар болоод газрын хэвлий дэх баялаг, ард түмний өмч гэсэн Үндсэн хуулийн заалттай.

Тийм учраас тэр уул уурхайн бүтээгдэхүүн, байгалийн баялгийг төрийн өмчийн оролцоотой компани олборлоод арилжаанд оруулж байна уу, хувийн хэвшлийн компани олборлоод арилжаанд оруулж байна уу гэдгээс үл хамаараад ижил тэгш зарчмаар явах ёстой.

Тийм учраас төрийн болоод хувийн хэвшлийн гээд ийм ялгамжтай байдал байхгүйгээр энэ биржийн арилжаагаар борлуулдаг байх зарчим нь зөв би үзэж байгаа юм. Хэрвээ одоо ингээд төрийн өмчийн компани, байгууллагуудын энэ уул уурхайн бүтээгдэхүүнийг биржээр арилжаалаад хувийн хэвшлийнхэн биржээр арилжаалж болно, өөрсдөө үнэ өртгөө тохироод арилжаалж болно гэдэг сонголтоо үлдээчих юм бол хувийн хэвшлийнхэн чинь бас нөгөө үнэ өртгөө наймаалцаад дээш, доош нь болгоод наад биржийн үйл ажиллагааг доголдуулах юм руу орчихно гэж бодоод байгаа юм.

Тийм учраас Ёндон сайдын заавал төрийн өмчийн этгээдийн борлуулах уул уурхайн бүтээгдэхүүнийг биржээр заавал борлуулна гэхгүйгээр ерөөсөө төр хувь гэхгүйгээр биржээр борлуулна гэдэг ийм зарчмаар явах боломж байгаа юм уу, үгүй юм уу гэж.

Хоёр дахь асуудал нь тэр хуулийн 15.1 дээр байгаа юм. Би жаахан эргэлзээд байгаа юм, биржийн арилжааны үнийг хил залгаа улсын хилийн боомтын үнээр зарлана гэж. Тэгэхээр энэ дээр бас жаахан эргэлзэж байгаа юм. Энэ чинь олон улсын бирж дээрх үнээр зарлахгүй юм уу, эсвэл бид нар биржийн харилцааг анх удаагаа хуульчилж байгаа учраас тэр дэд бүтэц бүрдүүлэх нөхцөл боломжийг нь бий болгох, туршлага суух гээд ингэж хил орчмын үнээр зарлана гээд байгаа юм уу. Би бол хил орчмын үнэ нь тэр олон улсын бирж дээр борлуулагдаж байгаа үнээс бас ялгаатай болов уу гэж л бодоод байгаа юм. Зарчим нь тэр олон улсын бирж дээр зарлагдаж байгаа үнээр борлогдох ёстой гэсэн тийм бодолтой, тийм зарчим нь байх ёстой гэж бодож байгаа юм. Үүнийг та бүхэн юу гэж үзэж байгаа вэ? Яагаад ингээд хил орчмын үнээр ингээд оруулчхаад байгаа юм бэ?

Гурав дахь асуудал нь, энэ хууль өргөн барьсан хугацаанаасаа хамаараад байгаа юм болов уу? Биржийн харилцаатай холбоотой асуудлыг санхүү, төсвийн асуудал эрхэлсэн төрийн захиргааны төв байгууллага хариуцан хамтарч ажиллана гээд хуульд оруулчихсан байна лээ төсөл. Энэ бол Сангийн яамыг хэлж байна гэж би ойлгоод байгаа юм. Их Хурал чинь шийдвэрээ гаргаад Эдийн засгийн хөгжлийн яамыг байгуулчихсан. Одоо яг 1 сарын 1-нээс хууль хэрэгжээд эхэлж байгаа. Эдийн засгийн яам байгуулагдаж байгаа юм. Тэгэхээр цаашдаа хэлэлцүүлгийн явцад үүнийг Эдийн засгийн хөгжлийн яам, эдийн засгийн хөгжлийн асуудал эрхэлсэн төрийн захиргааны төв байгууллага гээд томьёолоод явахад болгоомжтой юм байгаа биз дээ гэж. Би болно гэж ойлгож байгаа юм. Та бүхнийг хууль өргөн барьсан хугацаанаасаа хамаараад ингээд орчихсон юм болов уу гэсэн ийм бодол байгаа юм. Ийм гурван асуудал дээр тайлбар хариулт авъя.

**Т.Аюурсайхан**: 93 дугаар микрофон дээр сайд хариулъя.

**Г.Ёндон**: Чинзориг гишүүний асуултад хариулъя. Бирж бол ер нь маш их хариуцлага хүлээх юм. Өөр дээрээ маш их хариуцлага авч байгаа. Худалдан авагчдын өмнө тодорхой хариуцлага хүлээнэ. Биржээр арилжаалж байгаа бүтээгдэхүүн чанар стандарт хангасан бүтээгдэхүүнийг арилжаалах ёстой. Бирж маань өөрөө худалдан авагчдын өмнө хүлээж байгаа хариуцлага шүү дээ. Тэгэхээр яг өнөөдрийн байдлаар энэ хэлэлцүүлэг дээр, энэ ажлын хэсэг дээр их яригдсан юм. Тэгээд хувийн хэвшлийн аж ахуйн нэгжүүд одоо ингээд шууд биржийн шаардлага хангасан чанартай стандартыг хангаж байгаа бүтээгдэхүүнийг үйлдвэрлээд боловсруулаад гаргая гээд тэгэхэд өнөөдөр хөрөнгө оруулалт, санхүүжилт бас тодорхой хэмжээний хугацаа шаардлагатай асуудал байгаад байгаа юм.

Чанар стандартын шаардлага хангасан ийм бүтээгдэхүүн гаргаж байгаа манай энэ хувийн хэвшлийн томоохон аж ахуйн нэгжүүд энэ хэлэлцүүлгийн үед бид нар биржээр юмаа дамжуулна, зарлана, борлуулна гэдгээ бүр илэрхийлсэн. Би одоо яг нэр заагаад хэлж болж байна. Энержи ресурс компани байна. Өсөх зоос компани ч гэсэн энэ хэлэлцүүлгийн үед хэлж байсан. Бид нар биржээр зарлаж дамжуулж зарна. Үүнийг дэмжиж байгаа. Өөрсдийн бүтээдэхүүнээ биржээр дамжуулж арилжаална гэдгээ илэрхийлсэн байгаа. Хувийн хэвшлийн нэг асуудал бол хувийн хэвшлийн аж ахуйн нэгжүүд бүтээгдэхүүнийг одоо биржээр арилжаалах нь нээлттэй байж байгаа. Энэ бол хуульд хориглосон заалт байхгүй нээлттэй арилжаалж болно гэдгийг бид хуульдаа заачихсан байгаа.

Нөгөө талаас нь харахад би түрүүн ч хэлсэн. Хувийн хэвшлийн аж ахуйн нэгжийн үйл ажиллагаанд нь ингээд төр хэтэрхий хутгалдаад байна гээд бид нар сүүлийн үед бас их ярьдаг болсон шүү дээ. Хэтэрхий хутгалдаж ороод л, борлуулалтад шууд оролцоод л, нөлөөлөөд, зах зээлийг нь зааж өгөөд л, зарчимд ингээд ороод байх нь тийм оновчтой бус юм болов уу гэсэн нөхцөл байдал байж байгаа. Бид нар хаашдаа нээлттэй байгаа гэж одоо үзэж байгаа. Олон удаагийн хэлэлцүүлгээр энэ асуудал яригдсан. Ер нь биржийн үйл ажиллагааг амжилттай явуулж, биржээр зарагдсан бүтээгдэхүүний үнэ ханш нь хувийн хэвшлийн аж ахуйн нэгжийн сонирхлыг татаж хувийн хэвшлийнхэн одоо өөрсдөө сонирхож, ингээд зах зээлийн зарчмаар татагдан оролцох ийм нөхцөлийг бид бий болгох нь зүйтэй юм гэж ажлын хэсэг үзсэн байгаа.

Хилийн боомтын үнийг бид нар хаанахаар ч зарлаж болно. Чинзориг гишүүнээ бид нар өөрөө яг ний нуугүй хэлэхэд Тавантолгойн нүүрсийг Австралийн боомтоор зарлаж болно шүү дээ. Аль ч боомтоор зарласан энэ олон улсын үнэ. Бид нар хамгийн гол нь яагаад өнөөдөр Ганц модны болон Сэхэ гээд хилийн боомтууд зарлаад байгаа юм бэ гэхээр Хятадын урд талын далайн боомтоор зарлаж болно Таван толгойн нүүрсийг. Хамгийн гол нь манайд Хятадтай тарифын асуудал гээд бид нар Ганц модноос цаашаагаа Хятадын талын өртөө рүү хүргэж өгөх тээвэрлэлтийн зардал, доторх татвар, тээвэрлэлтийн хугацаа гээд олон асуудал маань нэмэлт асуудал авчирч байгаа учраас Ганц модны боомт чинь угаасаа олон улсын зах зээл дээр зарладаг үнэ. Ганц модны боомтыг бол олон улсын боомт дээр олон улсын биржийн үнээр зарладаг үнэ шүү дээ. Тэгэхээр бид нар хэрвээ үнэхээр тээвэрлэлтийн асуудал, логистикийн асуудал, тэгээд тэр татвар, хөнгөлөлт, тариф гээд асуудлаа шийдэж чадвал бид нар Таван толгойн нүүрсийг Энэтхэгийн бамбайн боомтоор ч зарлаж болно. Таван толгойн нүүрс тэндээ хүрээд ингээд бид зарж чадна гэвэл хамгийн гол энэ доторх тээвэрлэлтийн асуудал дотроо одоо Хятадын нутгаар тээвэрлэх асуудал, Оросын нутгаар тээвэрлэх асуудал.

Бид нар Японы боомт дээр ч гэсэн үүнийг зарлаж болно. Хамгийн гол нь тэр үнэ маань өрсөлдөх чадвартай байх уу, үгүй юу гэдэг дээр л гол асуудал байгаа юм. Түүнээс энэ Ганц модны үнэ, Сэхээгийн боомт бол бид нар яг олон улсын зах зээлийн үнээс нь тээвэрлэлтийн зардал татварыг нь хассан үнээр л тооцох юм.

Тэгэхээр эрэлт шаардлага, стандарт гэсэн зүйлүүдийг харгалзаад Ганц мод, Сэхэ Хятадын аль ч өртөөгөөр зарлаж болох юм байгаа шүү. Энэ бол нээлттэй бид нар хамгийн гол нь өөртөө хамгийн ашигтай нь энэ тээвэрлэлтийн асуудлыг шийдэж чадахгүй учраас л Ганц модныхоо боомтоор зарлаад байгаа асуудал байгаа.

Гурав дахь асуудал нь бол аан тийм…/минут дуусав/.

**Т.Аюурсайхан**: Чинзориг гишүүнд нэг минут. Сунгах цаг нь дуусчихсан шүү дээ. Дахиад нэмээд өгчих дэг байхгүй.

**С.Чинзориг**: Хариултаа авъя. Тэр 19.1 дээр байгаа юм. Би энэ биржийн асуудал бол Эдийн засгийн хөгжлийн яамны эрхлэх асуудал гэж үзээд байгаа юм. Тэгээд та бүхний энэ хуулийн төслийн хууль өргөн барьсан хугацаанд яг таарсан юм уу? Эдийн засгийн яам байгуулагдахаас өмнө өргөн барьчхаад тэгээд байгаа юм уу, санхүү төсвийн асуудал ч эрхэлсэн төрийн захиргааны төв байгууллага хамтран ажиллана гээд ингээд бичээд байгаа. Тэгэхээр энэ бол санхүү, төсвийн асуудал биш. Би бол Эдийн засгийн хөгжлийн яамны эрхлэх асуудал гэж үзээд байгаа юм. Түүнийг та бүхэн одоо юу гэж үзэж байгаа юм.

**Т.Аюурсайхан**: Ёндон сайд.

**Г.Ёндон**: Энэ бол яг таны хэлдэг тэр үнэн. Энэ 9 сард бид Засгийн газрын хуралдаанд өргөн бариад явах үед Эдийн засгийн хөгжлийн яам маань тэр үед яг тодорхой шийд гараагүй байсан. Тийм учраас хэрвээ өнөөдөр хэлэлцэх эсэх нь шийдэгдээд хэлэлцэхээр боллоо гэхэд ажлын хэсэг дээрээ бид үүнийгээ засаад залруулаад явах бүрэн боломжтой. Одоо Эдийн засгийн хөгжлийн яам маань ороод, гэхдээ Санхүүгийн зохицуулах хороо ямар ч тохиолдолд байх ёстой асуудал. Энэ дотор Санхүүгийн зохицуулах хороо гол асуудлаараа байж байна. Тэгэхдээ Эдийн засгийн хөгжлийн яам бол бас нэмж орох асуудал. Бид ажлын хэсэг дээр ярилцах бүрэн боломжтой асуудал байна.

**Г.Занданшатар**: Улсын Их Хурлын гишүүн Тогмидын Доржханд асуулт асууна.

**Т.Доржханд**: Баярлалаа. Энэ Улсын Их Хурлын намрын чуулганы хамгийн сүүлийн өдөр маш сайн хоёр хуулийн зохицуулалт орж ирж байна гэж харж байна. Ялангуяа Засгийн газраас өргөн мэдүүлсэн өнөөдрийн энэ уул уурхайн бүтээгдэхүүний биржийн хууль бол маш чухал. Тэгээд би Ёндон сайдад, тэгээд энэ үе үеийн Засгийн газрын хувьд шийдэж чаддаггүй байсан энэ Оюун-Эрдэнийн Засгийн газрын хувьд сайн өөрчлөлтийг хийж чадаж байна. Оруулж үүнийгээ хийх ёстой гэдэг дээр дэмжиж байна, сайшааж байна. Яагаад вэ гэхээр сүүлийн 30 жилийн хугацаанд бид нар ямар үнээр, яаж хэрхэн энэ нүүрсийг, зэсийг борлуулж байсан юм бэ гэдэг дээр ойлголт байхгүй, мэдээлэл байхгүй6

Хоёрдугаарт борлуулалтаа хийж чаддаггүй.

2021 оны эцсийн байдлаар 9.2 сая тэрбум долларын борлуулалт хийсэн байна. Нийт экспортын. Үүний 8.6 тэрбум доллар нь эрдэс баялаг, үүний 70 хувь нь бол төрийн өмчийн компанид хийсэн гэдгийг өчигдөр Эдийн засгийн байнгын хороон дээр Засгийн газраас мэдээлэл хийсэн. Өөрөөр хэлбэл манай зардаг валют олдог гол салбар бол уул уурхай. Үүнийг хийдэг нь төрийн компаниуд. Гэтэл авлига хаана байна вэ гэхээр, төрийн компаниуд дээр байгаа юм. Ялангуяа Эрдэнэт үйлдвэр дээр. Ялангуяа Эрдэнэс Тавантолгой нөгөө төмөр замын асуудлууд гээд маш том, том авлигын асуудлууд байдаг, байгаа байсаар ч байна. Тэгээд ийм болохлоор үүнийг цэгцлэхийн тулд өнөөдөр энэ биржийн асуудлыг оруулж ирж байгаа нь зүйтэй. Бид нар дэмжээд хэлэлцээд явах шаардлагатай.

Хоёрдугаарт, Монголчууд өнөөдөр ямар хэмжээний экспорт, гадаад худалдаа хийж чадаж байна гэхээр нийт эдийн засгийнхаа ердөө 50, 60 хувийг л хийж чадаж байгаа. Гэтэл хөгжсөн орнууд, хөгжилтэй орнуудын хувьд бол энэ 5-6 зуун хувиар хэмжигддэг. Ингэж байж эдийн засаг тэлдэг, ажлын байр бий болдог. Ингэж байж ядуурлын асуудлаа шийддэг, боловсрол, эрүүл мэндийнхээ асуудлыг шийддэг энэ дэлхийн түүх. Ийм л байдлаар дэлхийн худалдаа явдаг. Ийм л байдлаар өөрсдийнхөө давуу талыг ашиглаж тухайн улс хөгждөг. Давуу тал нь юу юм гэхээр уул уурхай. Тэгээд уул уурхайн бүтээгдэхүүнүүдийг экспортолъё гэхээр экспортолж чаддаггүй, ковидтой үед бол, тухайлбал хил гааль, боомтын асуудал байна, ковидын хүндрэл байна гээд нүүрсээ ч зарж чаддаггүй.

Яагаад гэвэл энэ бирж нь байхгүй. Бирж байгаа тохиолдолд бид нар энэ фючерс гээд санхүүгийн үүсмэл хэрэгсэл, худалдааны хэлцлүүдийг ашиглаад өнөөдөр зарж чадахгүй байлаа ч гэсэн 5 жилийн дараа зарж чадах тийм нөхцөлтэйгөөр өнөөдөр мөнгөө олох боломжтой юм. Бирж байж, заавал төмөр зам тавьж байж, заавал нүүрсээ ухаж, зэсээ ухаж гаргаж ирж байж зардаг тийм юм байхгүй ээ. Дэлхий өөрчлөгдчихсөн. Заавал ингээд хөрсөн доор байгаа тэр баялгуудыг ухаж гаргаж ирж байгаад зарах ёстой юм гэдэг юм чинь бас өөрчлөгдчихсөн байгаа. Хөрсөн доор байгаа баялгаа хүртэл зарж болдог болчихсон. Энэ бол санхүүгийн арга хэрэгсэл. Тэгэхлээр энийг биржээрээ дагаж явна. Гэтэл өнөөдөр Монголчууд бүгд мэдэж байгаа. Төмөр замаа тавьж чадахгүйгээс болоод бид нар нүүрсээ зарж чадахгүй, ковидтой үед хил хаачихсан гээд ямар ч орлого байхгүй энэ үед чинь хэрвээ бирж ажиллаж байсан бол энэ асуудал байхгүй байх байсан юм. Тэгээд ийм болохлоор биржийн хуулиа хэлэлцээд явах нь зүйтэй, нэгд.

Хоёрдугаарт, авлига, хээл хахуулийн асуудлыг зогсооё оо. Ялангуяа энэ төрийн өмчийн уул уурхайн компаниудын асуудлыг, авлигын асуудлыг цаашаа ингэж дундын зуучлагч нараар дамжуулдаг, тэндээ хамаг ашгаа ингэж хуваарилаад, төр нь өөрсдөө орлого байдаггүй, энэ бүтцийг өөрчилье гэвэл энэ биржийг.

**Т.Аюурсайхан**: Доржханд гишүүн дэмжсэн үг хэллээ. Улсын Их Хурлын гишүүн Сайнхүүгийн Ганбаатар асуулт асууна.

**С.Ганбаатар**: Энэ чухал хууль орж ирж байна. Төр байдаг л юм бол одоо уралдаж нэг нэгээрээ хөрш орныхоо компаниудын аманд унаж, бие биеэсээ өрсөж буулгаж ийм арчаагүй байдалтай байдаг энэ 20 гаруй жилийн түүхийг таслан зогсоох цаг болсон. Нэгдүгээр асуух зүйл бол энэ биржээр ингээд арилжихад хувийн хэвшлийн компаниуд бөөнөөрөө нэгдсэн зохион байгуулалтад орж ирж байгаа учраас илүү давуу байдал олгоно гэдэг ТЭЗҮ судалгаа гарсан уу? Нэгдүгээр асуулт.

Бирж байгуулахад 35.5 тэрбум төгрөгийн зардал шаардлагатай гэсэн байна. Энэ зардлыг хаанаас гаргах вэ. Бизнес төлөвлөгөө нь гарсан уу? Энэ 35.5 тэрбум төгрөгийн. Хоёрдугаар асуулт.

Өмнө нь Оюу толгой компани зэсийн баяжмалаа олон улсын зах зээлийн үнээр борлуулж чадаж байгаа юу. Яг одоо энэ бирж ашиглалтад орвол эндээс ийм л үр дүн гарна гэж би хүлээж байгаа. Оюу толгойн үйлдвэр зэсийн баяжмалаа Монгол Хятадын хил хүргэх ёстой байтал өнөөдөр цаашаа явж бүр цэвэршүүлэх үйлдвэр хүргэж, нэмэлт зардал гаргаж байгаа. Энэ дээр яг одоо Монгол хэдэн төгрөгийн алдагдал хүлээж байгаа вэ? Миний гуравдугаар асуулт.

Дөрөвдүгээр асуулт. Монголын лабораториуд Оюу толгой үйлдвэр дээр яг ажиллаж байна уу? Ажиллаж байгаа бол тэд бидний дүн шинжилгээг одоо хүлээн зөвшөөрч байгаа юу? Өөрөө өөрийнхөө гаргасан лабораторийг өөрөө зөвшөөрөөд өөрөө өөрийгөө баясгаад яваад байгаа гэж би ойлгож байна. Энэ Биржийн хууль гарснаараа Оюу толгойн энэ луйврууд зогсох уу?

Миний дараагийн асуулт, эхний болон энэ дараагийн ээлжинд биржээр арилжих бодитой нөхцөл байдал яг хэр бий болсон бэ? Энэ хуудас 19 дээр энэ тайлангийн зөвлөмжид дурдсан зүйлээс би асууж байгаа шүү. Олон улсын инко темз гээд барааг худалдан авах олон улсын нөхцөл байгаа. Гок ч гэсэн дээ. Замын-Үүд хүртэл зарж байгаа шүү дээ. Гашуун сухайт хүргэх ёстой гэж би ойлгож байгаа. Энэ Оюу толгойд ийм эрх зүйн нөхцөл бий болсон уу гэдэг түрүүний асуултаа би давтаад асуучихъя.

Дараагийн асуулт, манайд одоо хөдөө аж ахуйн бирж гэж байгуулсан. Бас л бид ингээд гоё юм бодоод байгуулсан байж таар аа. Яагаад дампуурчхав аа. Энэ дээр дүгнэлт хийсэн үү? Өнөөдөр энэ уул уурхайн бирж хөдөө аж ахуйн биржээс ямар сургамж авсан бэ? Би заавал төрийн өмчид байх ёстой юу гэдэг асуултыг, би үүнийг эсэргүүцэж байгаа юм биш шүү. Судалгааны тайланд одоо биржийг яг төрийн өмчийн компани байх тухай ерөөсөө дурдаагүй байна. Заавал төрийн өмчийн компани байх, ямар ямар одоо үндэслэлүүд байгаа вэ гэдгээ надад тайлбарлана уу? Би одоо энэ орж ирсэн асуудлын 5.1-ийн хуудас 3-т байгаа энэ судалгааны дүгнэлтээс би асуултаа асууж байна.

Ингээд эцэст нь, үзэл баримтлалын хувьд дэмжиж байна. Яагаад гэвэл уул уурхайн энэ төрийн өмчийн компани болон энэ бусад баялгуудаас улс төрчид хагартлаа идэж ууж 30 жил Монголыг зовоолоо шүү дээ. Нэг нэгдсэн зохион байгуулалтад оруулж, биржээр дамжуулж энэ асуудал нь цэгцрэх болов уу гэсэн горьдлого бидэнд байгаа. Монголын ард түмэнд ч гэсэн байгаа болов уу. Дээр нь нэмээд заавал би одоо хөрш орнуудаа хэлээд ч яах вэ, бусад өөр орон ч гэсэн дээ, очоод бирж дээр байна уу, хаана ч байна, очоод зарахаараа нэг нэгнээсээ өрсөж ам уралдуулан буулгаж зардаг, авлигаа хилийн гадна талд ярьдаг, энэ байдлууд зогсоно гэдэг ийм дүгнэлт хийж байна. Тэгээд үүнийг үзэл баримтлалын хувьд дэмжиж байгаа. Миний асуусан 5 асуултад би хариулт авъя.

**Т.Аюурсайхан**: Ёндон сайд хариулъя, 93.

**Г.Ёндон**: Ганбаатар гишүүний асуултад хариулъя.

Ганбаатар гишүүний асуулт нэлээд олон талын асуулт байгаа учраас манай ажлын хэсэг хамтдаа хариулна.

Би хамгийн эхлээд энэ төрийн өмчийн компани заавал байх шаардлагатай юу гэдэг асуултад хариулъя. Тэгээд манай ажлын хэсгийн одоо 92 номер дээр сууж байгаа манай Галсандорж доктор экспортлогчдын холбооны тэргүүн асуултад бас нэмж хариулна.

Төрийн өмчийн компани байх ёстой юу гэдэг асуудал байж байгаа. Энэ эхний ээлжид манай бирж бол энэ стратегийн ач холбогдолтой ашигт малтмалын ордууд дээр үйл ажиллагаа явуулж байгаа энэ төрийн өмчийн компаниудын үйлдвэрлэсэн бүтээгдэхүүнүүдийг борлуулна гэж бид нар төлөвлөж байгаа.

Тийм учраас ингэж төрийн өмчийн компани борлуул гэж байгаа юм. Хөгжиж байгаа ихэнх орнуудад манай хил залгаа Оросууд, одоо яг бүс нутгийн орнуудын биржийн өмчлөлийн хэлбэр нь бол ер нь дандаа ихэнхдээ төрийн өмчит байгаа. Хятадын биржүүд ерөөсөө ихэнх нь төрийн өмчийн компаниуд байгаа юм. Манай зорилтот зах зээл гээд ярихад манай уул уурхайн бүтээгдэхүүн үндсэндээ алтнаас, бусад нь жоншны маш бага хувь Орос руу, Украйн руу гардаг. Одоо бараг Украйнд бол гаргахаа больчихоод, орос руу гардаг, тэгээд ерөөсөө манай уул уурхайн бүтээгдэхүүн тэр аяараа Бүгд Найрамдах Хятад ард улсын зах зээл рүү гардаг юм.

Тэгэхээр Хятадын биржүүд манай худалдан авагчийн томоохон компаниуд бүгдээрээ төрийн зохицуулалттай байгаа юм. Үндсэндээ төрийн өмчийн хэлбэртэй төрийн зохицуулалттай байгаа юм. Тэгээд ийм тохиолдолд одоо яг хувийн хэвшлийн оролцоо энэ биржийн эхний үедээ байх нь зөв үү, үгүй юу гэдэг асуудал гарч ирж байгаа юм. Бас нэг асуудал бол уул уурхайн бүтээгдэхүүний энэ бэлтгэн нийлүүлэлтийн сүлжээ, дэд бүтцийг хөгжүүлэх гээд хилийн бүсэд бүтээн байгуулалтын ажил хийх гээд олон асуудлуудыг боловсронгуй болгоход л төрийн оролцоо, зохицуулалт, хөрөнгө оруулалт орж ирээд байгаа юм.

Нөгөө талаас нь олон улсын практикаас харахад Лондонгийн металлын биржийг өнөөдөр Хятадууд эзэмшиж байгаа шүү дээ. Бид нар Лондонгийн металлын бирж гээд яриад байдаг, үүнийг маань ерөөсөө Хятадууд эзэмшиж байгаа. Шинээр сүүлийн үед бий болсон Беларусын болон Казахстаны биржийн 25 хувийг гэхэд л бас Хятадууд эзэмшиж байна. Казахстаны биржийн бас тодорхой хувийг Оросын бирж бас Хятадууд эзэмшиж байгаа юм. Тэгээд энэ байдлаас харахад ер нь жижиг зах зээлтэй, уул уурхайгаас хэт хамааралтай манай улсын хувьд ялангуяа экспортын 93, 94 хувийг цэвэр манай энэ уул уурхайн бүтээгдэхүүн, тэр дотор ихэнх нь төрийн өмчийн компанид гаргаж байгаа энэ нөхцөл байдалд бид биржийнхээ үйл ажиллагааг тогтворжих хүртэл гэж байгаа юм шүү, Ганбаатар гишүүнээ, тогтворжих хүртэл бид үүнийг өмчлөлийн хэлбэр нь төрийн өмчит байх нь зүйтэй юм гэж бид ажлын хэсэг дээрээ шийдсэн байгаа. Яагаад вэ гэхээр эхэндээ хатуу төрийн зохицуулалтыг энэ урд талын зах зээл дээр бид харьцах нь ээ. Энэ дээр төрийн бодлого зангидаж байх ёстой, төрийн бас стратеги ёстой хүсэх юм бол нөгөө хар хайрцгийн бодлого гэдэг шиг зүйл ч байх ёстой.

Дээрээс нь бид энэ төрийн өмчийн компаниудаа гол нь ингэж оруулж байгаа учраас нөгөө асуудлууд дээр манай Галсандорж доктор нэмээд хариулъя.

Улсын Их Хурлын дарга аа, ажлын хэсгээс хариулах боломж 92 номер дээр.

**Г.Занданшатар**: 92 номер дээр.

**Д.Галсандорж**: Оюу толгойн үйлдвэр одоо 9 жил ажиллаж байна. Энэ үйлдвэрийн үйлдвэрлэл, эдийн засаг, маркетингийн бодлогыг одоо хөрөнгө оруулагч хариуцаж байгаа. Энэ Оюу толгойн экспортын гэрээ, зэсийн баяжмалыг борлуулах гэрээ их хаалттай байгаа. Ямар үнээр борлуулж байгаа, ямар нөхцөлөөр борлуулж байгаа, ямар тээврийн зардал төлж байгаа гээд. Ганбаатар гишүүний түрүүний асуусан асуулт дээр бол Оюу толгой уурхайгаасаа Гашуун сухайт хүртэл тээврийн зардалд нэг тоннд нь 17 доллар төлж байгаа. Мөн одоо энэ баяжмалаа Гашуун сухайтаасаа Ганц мод одоо Хятадын хил дээр байгаа агуулах хүртэл 18 доллар нэмж төлж байгаа. Энэ тэгэхээр олон улсын худалдааны танхим, дэлхийн худалдааны байгууллагаас олдсон инкотемзээр бол Хятадын нутаг дээр гарч байгаа тээврийн зардлыг худалдан авагч өөрөө хариуцах ёстой. Энэ нэмэлт зардал байна шүү дээ. Хэрвээ 18 доллароор тооцохоор жилдээ 17 сая долларын тээврийн зардалд нэмэлт зардал, үргүй зардал гараад байгаа.

Нөгөөтэйгүүр энэ экспортын гэрээг одоо судалгаанаас аваад үзэхэд нэмээд Ганц модоос хайлуулах, цэвэршүүлэх үйлдвэр хүртэлх зардлын 50 хувийг Оюу толгой дааж байгаа. Энэ дээр тонн тутамд нь 40 доллар төлж байгаа. Ингээд жилдээ 30-аад сая долларын үргүй зардал гаргаад одоо энэ борлуулалтын орлогыг бууруулаад байгаа ийм тал байгаа.

Лабораторийн хувьд одоо Оюу толгой дээр манай Геологийн төв лаборатори, гаалийн лаборатори ажиллаж байгаа. Харамсалтай нь олон улсын итгэмжлэл аваагүй гэдэг нэрийдлээр Оюу толгой компани ашиг сонирхлын зөрчилтэй Австралийн лаборатори, Английн лабораториор шинжилгээ хийлгээд төлбөр тооцоо хийхэд Монголын лабораторийн шинжилгээний дүнг авахгүй Австрали Английн лабораторийн шинжилгээний дүнгээр эцсийн төлбөр тооцоо хийж байгаа ийм явдал болоод байгаа юм.

Ийм учраас одоо энэ Оюу толгойн зэсийн баяжмалыг Монголын тал 34 хувийг эзэмшиж байгаагийн хувьд цаашдаа биржээр арилжаалах Уул уурхайн яаманд санал оруулж байгаа юм байна билээ. Ашигт малтмалын хуульд энэ асуудлыг яривал өгөөж нь экспортын орлого ихээхэн нэмэгдэх ийм бололцоотой гэж би үзэж байгаа.

**Г.Занданшатар**: Тодруулъя. Ганбаатар гишүүн.

**С.Ганбаатар**: Одоо ер нь бараг анх удаа л төрийн хүний үг шиг хариулт авлаа даа. Нээрэнгээсээ, бид Оюу толгойд дээрэлхүүлж, бүхэл бүтэн Монгол Улсын лаборатори байхад л, хажуугаар нь Австралийн өөрийнхөө лабораториор өөрөө өөрийгөө баясгаад л, ашиг сонирхлын зөрчилтэй явж байгаа, дээр нь Хятадын нутаг дээр явж байгаа тэр бараа бүтээгдэхүүн дээр бид Монголын авах ёстой мөнгөнөөс л төлж байгаа шүү дээ. Тэгээд энэ асуудлууд энэ Биржийн хууль дээр цэгцлэгдэх юм байна гэж би нэгдүгээрт ойлголоо.

Хоёрдугаарт, олон улсын бүс нутгийн худалдааны гэрээнүүдийн давуу байдлыг ашиглахад энэ бирж их хэрэг болно гэж би үзэж байна.

Гуравдугаарт, ер нь эцсийн эцэст том, том комодити энэ үнийг тогтооход Засгийн газар хоорондын хэлэлцээрүүдээр л явдаг. Тэгэхгүй нэг эзэнгүй мал шиг ганц, ганцаараа очиж дур, дураараа хөрш орны нутгууд дээр очиж ганцаардаж үнээ буулгадаг энэ тэнэг байдал зогсоно гэж би найдаж байгаа.

**Г.Занданшатар**: Ерөнхийдөө үг хэлчихлээ. Одоо Энхбаярын Батшугар

**Э.Батшугар**: Баярлалаа. Ер нь энэ хуулийг дэмжиж байгаа юм. Манай Монгол Улс энэ комодити систем гэж ярьдаг юм. Цаг нь ирсэн энийг байгуулах. Бид нарын сайн мэдэх Лондонгийн металлын бирж 1877 онд байгуулагдсан дэлхийн хамгийн том бирж Чикаго мерсэнд ай эксченжүүд бол 1898 онд байгуулагдсан. Тэгэхээр одоо 100 жилээр хоцорч явж байна л даа. Тэгээд үүнийг зайлшгүй одоо нөхөх нь зүйтэй юм. Гэхдээ бас нэг юмыг анхаарах ёстой. Тэр нь юу вэ гэвэл энэ уул уурхайн бирж дээр фючерс нь бол 99 хувь нь арилжчихдаг шүү. Фючерсээс чинь ирээдүйн худалдааны хэлэлцээрийг өнөөдөр мөнгөжүүлээд үнэт цаасжуулаад арилжчихдаг зүйлийг ярьж байгаа санхүүгийн бүтээгдэхүүн. Тэгэхээр заавал спот гэж ярьж байгаа өнөөдрийн бий болсноо зарж байгаа биш, 5 жилийн дараа ч юм уу, холбогдох хэлэлцээрийг фючерс гэж байгаа юм.

Жишээлбэл одоо Фоско компани төмрийн хүдрийнхээ ирээдүйн нийлүүлэлтээ өнөөдөр баталгаажуулж байгаа, аль эсвэл Хятадын коксжих нүүрснийхээ 2 жилийн нийлүүлэлтээ өнөөдөр баталгаажуулаад тэд үнийн өсөлтийн хэлбэлзлээс өөрсдийгөө хамгаалж байгаа зүйл л дээ. Энэ бол 99 хувь нь арилжчихдаг шүү. Өнөөдрийн одоо 100 жилийн дараа. Тэгэхээр үүнтэй холбоотойгоор асуух хэд, хэдэн зүйл байна.

Нэгдүгээрт, түрүүн асууж байна. Яагаад заавал төрийн өмчийн компани байх ёстой юм бэ гээд. Тэрийг ерөнхийдөө хагас хариулт нь авлаа. Гэхдээ бас анхаарах зүйл бол энэ чинь маш том бизнес шүү. Жишээлбэл одоо Европын интер контенентод эксченж гэдэг чинь 2000 онд байгуулагдсан. Өнөөдөр зах зээлийн үнэлгээ нь 76 тэрбум доллар байгаа юм. Тэгэхээр маш том бизнес. Энэ тэгэхээр яг тодорхой хэмжээний зах зээлийн үйл ажиллагаа хэрэгтэй байх л даа. Хуулиараа явах.

Хоёрт нь, клирин хаус байхгүй байгаа биз дээ. Яагаад гэвэл ялангуяа фючерсийн арилжаанд клирин хаус заавал хэрэгтэй тусдаа нэгж байх ёстой. Бирж дотроо биш тусдаа нэгж. Тэгж байж энэ нөхцөл тэрбум доллароор хэмжих гэрээ чинь өөр хоорондоо арилжаалагдана. Бид нар яах вэ, олборлогч, тэгээд одоо эцсийн хэрэглэгч хоёрын хооронд дангаараа явах хэлэлцээр биш юм аа. Яагаад гэвэл ийм бирж дээр хөрөнгө оруулагч нь орж ирдэг юм. Одоо үнийн хэлбэлзэл дээр тоглодог. Тэгэхээр шорд селин гэж ярьдаг л даа. Бид нар одоо үнэ унаж байхад ашиг хийх бололцоотой. Яагаад вэ гэвэл энэ чинь үнэт цаас бид арилжиж байгаа шүү дээ. Фючерс гэж ярьж байна, обшинс гэж ярьж байна энэ дээр.

Тэгэхээр заавал ямар нэгэн үнэ өсөж байхад мөнгө хийдэг биш бас унаж байхад нь мөнгө хийдэг тийм бололцоог нь нээсэн нь зүгээр юм уу гэж харагдаж байна. Яагаад вэ гэвэл энэ чинь өөрөө бүрэн бүтэн ирж болно. Энэ чинь шорт селлинг байж байж. Технологийн хувьд ийм юм байдаг юм. Одоо жишээлбэл би түрүүн хэлсэн фючерс гээд. Одоо ирээдүйн худалдааны хэлэлцээрийг өнөөдөр үнэт цаас болгоод, түүнийгээ жишээлбэл хөрөнгө оруулагч худалдаж аваад тэгээд өөр юу гэдэг юм Хятадын өөр бирждээ зардаг энэ бололцоог нь нээсэн үү? Бололцоо нь байгаа юу? Хоорондоо технологи нь таарах уу? Яагаад гэвэл олон улсын биржийн арилжаанд энэ заавал явдаг зүйл юм.

Хоёр өөр биржийн үнийн зөрүүн дээр тоглодог тийм маш олон том том сангууд байдаг.

Түрүүн бас ярьж байна. Ложистикийн асуудал маш чухал шүү. Маш том, одоо үүрэг хүлээдэг. Тэгсэн мөртөө яадаг юм түүнийгээ гүйцэтгэж чадахгүй. Одоо олборлочихсон нүүрсээ гаргаж чадахгүй, төмрийн хүдрээ гаргаж чадахгүй бол маш том асуудал гарна. Тэгээд итгэлцэл байхгүй болно. Энэ бол шууд бизнесийг нь нураах зүйл болно. Үнийн хувьд энэ эрэлт нийлүүлэлтийн зах зээлийн журмаараа л явна гэж ойлгогдоно л доо. Гэхдээ тэр чинь мэдээж одоо.

**Г.Занданшатар**: Батшугар гишүүн үг хэллээ. Клиринг хаусыг нь хаана хийх юм. Хэн хариулах юм. 93 Гэлэнгийн Ёндон сайд хариулъя.

**Г.Ёндон**: Батшугар гишүүний асуултад хариулъя. Батшугар гишүүн түрүүн төрийн өмчийн компанийн статусыг сонирхож асуулаа. Би түрүүний хариултаа илүү тодорхой хэлье. Ер нь гол нэгдүгээрт бид төрийн өмчийн компаниуд, ялангуяа стратегийн бидний ярьдаг стратегийн ордууд дээр үйл ажиллагаа явуулж байгаа төрийн өмчийн компаниуд бол эхний ээлжид биржээрээ арилжаа наймаа хийнэ гэж үзэж байгаа. Эхний ээлжид эдгээр компаниуд үйл ажиллагаагаа явуулна, стратегийн ордууд дээр үйл ажиллагаа явуулж байгаа тэр талаас нь харахад төрийн өмчийн компани байх нь зүйтэй гэж эхний аргумент гарч ирж байгаа юм.

Хоёр дахь аргумент нь бас түрүүн ярьж байсан, өнөөдөр хөгжиж байгаа орнууд. Ер нь бол хил залгаа орнууд дандаа биржийн өмчлөл нь Хятадын биржүүд ихэнх нь төрийн өмчийн компаниуд байна. Ер нь дандаа төрийн өмчийн компаниуд байгаад байгаа.

Дээрээс нь бидний зорьж байгаа зорилт, зах зээлийн эцсийн хэрэглэгчид нь болохоор Хятадын гангийн үйлдвэрүүд, эрчим хүчний томоохон үйлдвэрүүд бас бүгдээрээ төрийн өмчийн компаниуд байгаа юм. Ер нь үндсэндээ төрийн зохицуулалтын ийм зах зээлтэй бид шууд харьцах гэж байгаа, нүүр тулж харьцах гэж байгаа юм. Хятадын зах зээл мэдээж асар том. Манайх бол Хятад, Орос хоёрын эрдэс баялгийн зах зээлийн хувьд манайх бол үнэхээр жижигхэн. Тэгэхээр энэ жижигхэн юмаа бид эхэндээ хөлд ортол нь, хэлд ортол нь бас нэг жаахан бойжиж том болтол нь үндсэндээ тодорхой хэмжээгээр төрийн бодлогоор зохицуулах нь зүйтэй юм гэж үзээд байгаа юм.

Бас нэг аргумент би түрүүнд хэлсэн. Энэ түүхий эдийн зах зээлийн хөдөлгөөн гэдэг чинь дэлхийн эдийн засагт өнөөдөр бол асар том хувь нэмэр тоглоод байна. Ялангуяа Хятад улсад бол өнөөдөр энэ түүхий эдийн зах зээл, түүхий эдийн үнэ, одоо нөгөө супер цикл гэдэг асуудлуудтай холбоод ярихад үндсэндээ энэ түүхий эдийнх нь зах зээлийг атгачих юм бол тэр улсын эдийн засгийг атгачхаж болоод байгаа юм. Тийм ч учраас яагаад Хятад улс өнөөдөр Лондонгийн металлын биржийг 100 хувь эзэмшсэн байна вэ? Одоо Беларус гээд гарч байгаа, одоо эрчим хүчний нэлээд том худалдагч болж байгаа Беларусын энэ зах зээлийг хүртэл 25 хувийг нь Казахстаны зах зээлийн нэлээд хувь нь Хятадууд эзэмшээд байгаа учраас бид нар бас тодорхой хэмжээгээр эхний 2, 3 жилдээ ч юм уу, төрийн өмчийн компани хэлбэрээр үүнийгээ бойжуулж том болтлоо л явах нь зүйтэй юм гэж үзэж байгаа юмаа.

Клирингийн хувьд бол түрүүн яах аргагүй өнөөдөр энэ биржийн бүтэц дотор байх ёстой. Энэ бас л адилхан бид нар шинээр ийм юм болгоно гэхээсээ илүү энэ бол өнөөдөр байж байгаа, өнөөдөр манайд хөрөнгийн бирж байж байна. Өнөөдөр клиринг гэдэг чинь үндсэндээ төлбөр тооцооны л хэрэгсэл шүү дээ. Клирингийн систем. Тэгэхээр төлбөр тооцоог дотоодын арилжааны банк, үнэт цаасны төлбөр тооцооны байгууллагаар дамжуулан гүйцэтгэнэ гээд энэ асуудлыг бид Санхүүгийн зохицуулах хороотойгоо нэлээд ярилцаж байгаад яг бүрмөсөн Санхүүгийн зохицуулах хорооны юун дээр бид тогтсон байгаа. Ажлын хэсэг дээр ярилцаад. Тэгэхээр энэ тал дээр бид нар бас боломжтой, ер нь тодорхой хэмжээгээр, манай энэ клирингийн үйлчилгээ хөрөнгийн биржээ дагаад нэлээн тогтчихсон гэж үзэж байгаа.

Ингээд болъё доо. Өөр ямар асуулт байлаа.

Ер нь бид нарын яг энэ хуулийн төсөл дотор 3 янзын гэрээ байгаа. Мэдээж, хамгийн гол эхний 1, 2 жилдээ ч гэдэг юм уу. Яагаад гэвэл өнөөдөр Эрдэнэт болон Эрдэнэс Тавантолгойд тодорхой хэмжээний төрийн өмчийн компаниудын худалдаа нэлээд урагшаагаа хийгдчихсэн байгаа. Тийм учраас эхний ээлжид бид нар спот гэрээ тэгээд мэдээж обшин гэрээ, фючерс гэрээнүүд хийгдэнэ гэж байгаа. Фючерс гэрээ яг ний нуугүй хэлэхэд хориглосон юм байхгүй. Фючерс гэрээг өнөөдөр жишээ нь бирж байгуулагдлаа маргааш нь аль нэг компани танай Эрдэнэс Таван толгой чинь өнөөдөр 6 тэрбум кодын нөөцтэй юм байна. Эрдэнэт үйлдвэр чинь бас жоркоор батлагдсан 60-70 жилийн нөөцтэй юм байна. Бид нар 2027-2030 он хүртэлх худалдаа үйлдвэрлэлийн төлөвлөгөөг нь хараад үүнийг чинь бид нар худалдаад авъя гэхэд энэ бол нээлттэй. Яагаад вэ гэвэл хууль дээр фючерс гэрээг тэдэн жилээс хойш явуулна гэсэн юм бол байхгүй. Гэхдээ бидний харж байгаагаар эхний үед ихэвчлэн.

**Г.Занданшатар**: Хассуурийн Ганхуяг гишүүн асуултаа асууя.

**Х.Ганхуяг**: Энэ хуулийг хэлэлцэхийг дэмжиж байгаа юм. Ер нь яалт ч үгүй одоо яг цаг нь болчихсон хууль. Тэгээд энэ Уул уурхайн яамнаас энэ намрын чуулганаар амжуулж оруулж ирсэнд талархаж байна. Хэд, хэдэн асуулт байна. Нэгдүгээрт, уул уурхайн ямар, ямар бүтээгдэхүүнийг энэ биржийн арилжаанд хамруулах тал дээр бодож байгаа ямар бүтээгдэхүүн оруулах вэ гэдгийг асуух гэсэн юм.

Хоёрдугаарт, өнөөдөр манайх чинь нөгөө саарал жагсаалт ФАТФ гэдгийн шалгуураар бол гадаадаас энэ төлбөр тооцоо, гадаад арилжаанд оролцоход нэлээн хүндрэлтэй байгаа шүү дээ. Гаднаас мөнгө оруулж ирнэ гэдэг өөрөө их хүндрэлтэй асуудал байгаа. Өнгөрсөн жил 2021 онд хөрөнгийн зах зээл дээр гадаад оролцогчид гадаад трендүүдийн хийсэн арилжаа ойролцоогоор 4.6 тэрбумын арилжаа хийсэн байна. Тэр нь манай хөрөнгийн зах зээл дээр нийт явагдсан арилжааны 1.4 хувийг эзэлж байна. Тэгэхээр манайх өөрөө ингээд тэр саарал жагсаалтын шалгуураас болоод асар хүнд ийм оронд тооцогддог. Тэгээд одоо мөнгөө оруулж ирэх нь нэгдүгээрт асуудалтай.

Хоёрдугаарт хувь хүн бол манай энэ арилжаанд оролцох ер нь бараг боломжгүй шахуу. Яагаад гэхээр арилжааны банк дээр гадаадын иргэн дансаа нээх боломжгүй шүү дээ. Ер нь өнөөдрийн шалгуур, журам үзүүлэлтээр. Зайлшгүй манайд аж ахуйн нэгж юм уу, одоо тийм байгууллага шаардлага үүснэ. Нөгөө манай Гадаадын хөрөнгө оруулалтын хуулиар бид нар улсын бүртгэлийг хялбаршуулъя гээд сая энэ өнгөрсөн 11 сард оруулж ирсэн. Тэгээд манай хэсэг нөхдүүд попорсоор байгаад энэ хуулиа хэлэлцэхгүй ингээд хойшлуулаад яваад байдаг, тэгээд яалт ч үгүй энэ бүртгэлийн асуудал бол яригдана.

Ер нь өнөөдөр ковидын нөхцөл байдлаас Монголд ирэх боломжгүй байгаа нөхцөлд бид нар цахимаар аж ахуйн нэгжийг нь бүртгэдэг байх, цахимаар үүний төлбөр тооцоог нь хийх боломжуудыг нь нээхгүй бол энэ арилжаа хийгдэх боломжгүй гэж харж байгаа юм.

Гуравдугаарт ямар асуулт байна гэхээр, өнөөдрийг хүртэл бид нар дандаа л нүдэн дээр ил тод явж байдаг энэ дотоодод борлуулалт хийгдээд байгаа нүүрсний үнэ ч гэдэг юм уу, төмрийн үнэ ч гэдэг юм уу, тэгээд энэ гадаад олон улсын зах зээл дээр байгаа үнийг харахаар дандаа л 2, 3 дахин үнийн зөрүүтэй харагддаг. Тэгээд энэ тал дээр ер нь манайх хэдий хэр хэмжээний орлогоо алдсан гэж боддог вэ? Одоо яг татварын орлого талаасаа хэдий хэр хэмжээний алдагдал хүлээсэн бэ гэдэг асуултуудыг асуух гэсэн юм. Тэгээд тодруулчихъя.

**Г.Занданшатар**: 93 Гэлэнгийн Ёндон сайд хариулъя.

**Г.Ёндон**: Ганхуяг гишүүний асуултад хариулъя.

Ер нь манай улсын эрдэс баялгийн бүтээгдэхүүнийг гадаад экспортын үндсэндээ 7 нэр төрлийн бүтээгдэхүүн байдаг юм. Энэ бол бидний мэдэх зэс, нүүрс, төмрийн хүдэр, алт, цайр, жонш, тэгээд газрын тос гээд энэ 7 үндсэндээ байгалийн баялгийн 7 төрлийг бид гараад байгаа юм. Тэгэхээр эдгээр бүтээгдэхүүний аль нь ч өнөөдөр уул уурхайн бүтээгдэхүүний биржээр зарагдах боломжтой. Нөгөө талаас нь харахаараа уул уурхайн бүтээгдэхүүн гэдэг энэ ойлголт маань өчигдөр Байнгын хороон дээр асуулт гарч байсан. Энэ Ашигт малын тухай хуулийн 4.1.12 дээр ч уул уурхайн бүтээгдэхүүн гээд ийм тодорхойлолт байдаг. Энэ бол одоо ашигт малтмалын нөөц ашигласны төлбөрт ноогдох ашигт малтмалын хүдэр, баяжмал, бүтээгдэхүүнийг хэлэхээр зохицуулсан байж байгаа. Тэгэхээр түрүүний хэлсэн 7 нэр төрлийн бүтээгдэхүүн нь болохоороо түүхий хэлбэрээрээ. Тэгээд ер нь бол бүтээгдэхүүн баяжмал гэх байдлаар. Ихэвчлэн одоо өнөөдрийн байдлаар гарч байгаа эдгээрийг бид борлуулах юм.

Гадаад асуудал гэдэг дээр бол ер нь биржийн арилжаанд суудлын эрхтэй брокерууд болон суудлын эрхгүй өөрийн нэрийн өмнөөс худалдаа эрхлэх хуулийн этгээд оролцох боломжтой гээд бид нар хуулийн заалт дотор оруулсан байгаа. Гадаад улсын хуулийн этгээдийн хувьд бол биржийн арилжаанд орохдоо заавал салбар төлөөлөгчийн газартай байх бөгөөд брокероор дамжин оролцох боломжтой гээд заасан байгаа. Тэгэхээр энэ Санхүүгийн зохицуулах хорооноос зөвшөөрлөө авсан бирж дээр суудлын эрхтэй брокерууд бол нээлттэй байна. Брокеруудаар дамжуулаад гадаадын хуулийн этгээд, аж ахуйн нэгж болоод энд оролцох боломжтой гэж үзэж байгаа юм.

Монгол Улсын Санхүүгийн зохицуулах хорооноос зөвшөөрөл авсан эдгээр хуулийн этгээдүүд үндсэндээ биржийн арилжаан дээр гадаадын болон ер нь сонирхогч талуудын оролцоог хангаж оролцох ёстой. Биржийн оролцогч нар болохоор нэгдүгээрт брокер байж байгаа гишүүн.

Хоёрдугаарт гишүүн бус буюу худалдагч, худалдан авагч, гуравдугаарт бас брокероор дамжуулж оролцож болох. Одоо биржийн тоглогч гээд түрүүн Батшугар гишүүн бас хэлж байсан. Тэр биржийн тоглогч бид нар бол ашиг олох сонирхолтой, тэр хүмүүс брокероороо дамжаад оролцох бол боломжтой гэж одоо бид нар харж байгаа.

Нүүрсний төмрийн үнэ гээд сая асуулаа. Ер нь өнгөрсөн жил энэ Биржийн хуулийн төсөл дээр анх ажиллаж эхлэхдээ нэг судалгаа хийсэн юм. Энэ бол яг одоо бодитой, манай нүүрс борлуулдаг манай төрийн өмчийн компанийн судалгаа хийж байсан. Тэр үед юу харагдаж байсан бэ гэвэл 2020 оны 12 сар, 1 сар, 2 сар гээд 3 сарын үнийг харсан юм. Энэ 3 сарын хугацаанд 2020 онд манай компанийн алдагдал тонн тутам дээр уурхайн амнаас зарж байхад 20 доллар байсан бол гадаад зах зээл дээр биржийн одоо зах зээлийн олон улсын зах зээлийн үнэ өсөхөд 1 сард өсөөд, 2 сард өсөөд ингээд одоо зах зээлийн үнэ маань 20 доллар, 30 доллароор өсөхөд манай уурхайн амны үнэ бол ердөө 5 доллар, 7 доллароор л өсөж байгаа юм. Тэгэхээр бид нар үндсэндээ юу гэсэн үг вэ гээд 20 доллар бодоход нэг тонн тутмаас алдаж байгаа. Жишээ нь үүнийгээ бид бодоод үзэхэд хэрвээ энэ 20 сая тонн гээд үзэхэд 400 сая доллар олно. 10 сая тонн гэхэд 200 сая долларыг бид зөвхөн энэ үнэнээс алдаж байна гэсэн үг.

Энэ дээр нэмээд хэлэхэд чингэлэг тээврийн терминалыг Гашуун сухайтад барьсан. Барьсны дараагаар одоо гэрээ хийгдсэн байгаа. Тэр гэрээ бол 204 доллароор манай Эрдэнэс Тавантолгой компани гэрээ хийсэн. Тэр үед уурхайн аман дээрх үнэ 126 доллар байсан. Бид нар уурхайн амнаас чингэлэг тээврийн терминал хүртэлх нэг тонны тээврийг бол.

**Г.Занданшатар**: Одоо нэг гишүүний асуулт хариултын дараа санал хураалттай гишүүд чуулганы танхимд цуглаарай. Одоо Хассуурийн Ганхуяг гишүүн тодруулъя.

**Х.Ганхуяг**: Нэмээд нэг юм асуух гэсэн юм. Одоо энэ уул уурхайн бүтээгдэхүүн дээр чинь нэгдүгээрт асар өндөр дүнтэй хэлцлүүд явагдана. Дээрээс нь одоо валют нь Монгол төгрөгөөр явах уу эсвэл валютаар явах уу? Энэ чинь тэгээд нэг тодорхой хугацаанд тодорхой хэмжээг нийлүүлнэ гэдэг хэлцлүүд явагдана. Боомт болон агуулахын асуудлууд нэлээн чухал болоод ирнэ. Тэгэхээр энэ арилжаа нь ямар хэлбэрээр төгрөгөөр явах юм уу? Валютынхаар явах юм уу гэсэн хоёр юмыг тодруулчихмаар байна.

Дээрээс нь яг тэр үйлдвэрээсээ гэдэг юм уу, эсвэл яг гаалийн аль нэг агуулахаас ч гэдэг юм уу энэ нөхцөлүүдээрээ давхар аль нэг хөрөнгийн биржээр давхар борлуулах тэр боломжууд нь нээгдэх үү, үгүй юу гэдэг асуулт асуух гэсэн юм. Баярлалаа.

**Г.Занданшатар**: Санал юм байна. Одоо эрхэм гишүүн Ням-Осорын Учрал гишүүн асуулт асууна.

**Н.Учрал**: Манайх шиг 30 шахам жил уул уурхайн салбарыг хөгжүүлсэн орны хувьд энэ уул уурхайн биржийг байгуулах эрх зүйн орчныг одоо оруулж ирж байгаа нь нэлээн хожимдож байгаа. Тэгэхээр хуулийг зарчмын хувьд дэмжиж байна. Гэхдээ яг хууль байхгүйдээ бас биш шүү. Одоо нөгөө хөдөө аж ахуйн бирж бол байгаа шүү дээ. Тэгэхээр хөдөө аж ахуйн бирж дээрээ ч гэсэн бид бас цогцоор нь шийдээд явуулах боломж бол байсан. Гэхдээ явахгүй л байгаа юм. Тэгэхээр яах вэ, хууль гаргаж ирээд дахиад бас нэг ийм саад тотгор, хүнд суртлын механизм болчих вий дээ гэдэг дээр би санаа зовж байна. Энэ юу вэ гэхээр мэдээж төрийн өмчит компаниудыг энэ төрийнхөө оролцоотой бирж яриад байна гэдэг зохицуулалт чинь өөрөө бас нөгөө зах зээл дээр үнэ нь өөр байдаг.

Хэрвээ одоо зах зээлийнхээ ханшийг дагаад явъя гэвэл заавал энэ төрийн оролцоотой энэ биржээр явуул гэдэг ийм хууль зүйн зохицуулалт оруулаад ирчихээр бас энэ том саад тотгор бий болох вий гэж санаа зовниж байгаа юм. Тэгэхээр та бүхэн сая мэдээлэл дээрээ хэлж байна л даа. Энэ Тавантолгой компанийн уурхайн амнаас нэг тонн нүүрсээ зарж байгаа энэ үнэ тутам буюу нэг тонн тутамд бараг 50 америк долларыг алдаад байна гэж. Тэгэхээр үнэхээр энэ бирж байгуулагдсанаараа яг тэр олон улсын жишигтэй нийцэхүйц үнээр экспортлох боломж хэдий хугацаанд бүрдүүлэх бололцоо харагдаж байгаа юм бэ?

Хоёрт, тэр тандан судалгаан дээр чинь байсан. Одоо хууль гарснаар энэ фючерс худалдааг л маш хурдан хугацаанд явуулах шаардлагатай шүү дээ. Тэгэхээр яг хэдий хугацаанд энэ худалдааг хийхээр зорьж байгаа вэ?

Дээрээс нь энэ хуульд биржийн хөрвөх чадварыг нэмэгдүүлэх. Цаашлаад энэ брокерын харилцааг боловсронгуй болгох яг ямар том өөрчлөлтийг хийсэн зохицуулалтыг тодорхой тусгаж өгсөн бэ гэдэг зүйлийг асуумаар байгаа юм. Яг хуульд. Тэгэхгүй бол одоо хөдөө аж ахуйн бирж чинь бүтээгдэхүүнгүй болчихлоо шүү дээ. Тэгэхээр нэг ёсондоо дунд нь тэр нөгөө брокерын харилцаа гэдэг зүйл чинь боловсронгуй болоогүй байгаатай холбоотой юм. Тэгэхээр уул уурхайн бирж байгуулагдлаа. Брокерын харилцаа чинь хэрхэн боловсронгуй болгох юм.

Дээрээс нь түрүүн бас гишүүд хэлж байсан. Хуультай хуульгүйгээр, тэр Эрдэнэс Монголын дэргэдэх бирж гээд байгаа, дээрээс нь яг нөгөө технологид суурилсан биржүүд бий болчихсон байгаа шүү дээ. Тэгэхээр тэр технологид суурилсан биржүүд бол хууль эрх зүйн орчин байхгүй ч гэсэн үйл ажиллагаа явуулаад олон улсад арилжаа хийгээд ингээд явах бололцоонууд угаасаа л байгаа. Тэгэхээр нэг их тийм хуулиар хатуу зохицуулалт хийж өгөөд явна гэдэг бол бэрхшээлтэй л дээ. Тэгэхээр харин ч ингээд яг төрийн өмчит оролцоотой биржээр явуулна гээд ингээд хуульчлаад өгчихвөл энэ олон технологид суурилсан биржүүдийг ч гэсэн цаашдаа хуулиар хаагаад тэгээд ийм хүнд суртал дахиад бий болчих вэ гэсэн болгоомжлол байгаа юм аа. Тэгэхээр ер нь одоо алсыг хэр харж хийсэн юм бэ? Яах вэ, олон улсын харьцуулалтуудыг нь энэ тандан судалгаа энэ тэрээс харахад одоо тэр Шанхайн металлын биржийн эрх зүйн орчин нь гээд ингээд судалсан юмнууд байна л даа. Гэхдээ технологийн дэвшил явж байгаа цаг үед бол хамаагүй их нарийн детальчилсан зохицуулалт хийх нь сайн зүйлд хүргэхгүй шүү гэдгийг одоо бас онцолж хэлмээр байгаа юм. Тэгээд тодорхой асуултууд дээр хариулт авъя.

**Г.Занданшатар**: Гэлэнгийн. Ёндон 93. Уул уурхай үйлдвэрийн сайд хариулна. Дараа нь санал хураалттай. Гишүүд чуулганы танхимдаа.

**Г.Ёндон**: Учрал гишүүний асуултад хариулъя. Фючерс гэрээ ер нь хэзээнээс хийж эхлэх вэ гээд асууж байна. Би сая өмнөх асуултад хариулахдаа хэлсэн. Ер нь бол хууль дээр пирсийн гэрээг түүний дараа хийнэ гэсэн тийм зүйл байхгүй, бид нар бол своп гэрээ, обшин гэрээ, фючерс гэрээ 3 бол гурвуулаа нээлттэй байж байгаа. Яг Эрдэнэт дээр жишээ нь одоо Тавантолгой дээр ч гэдэг юм уу аваад үзэхэд би түрүүн хэлсэн. Бид нар нэлээд хэмжээний урагшаагаа гэрээ хийчихсэн байж байгаа.

Ер нь түрүүн хэлсэн, одоо Тавантолгой, Эрдэнэт гэдэг үйлдвэрүүд маань хамгийн гол нь, нөөц нь жорк кодоор батлагдчихсан, нөөц нь баталгаатай. Концепц бүх зүйл одоо дунд, урт хугацааны төлөвлөгөө хийгдчихсэн иймэрхүү уурхайнуудын хувьд өнөөдөр бол 5 жилийн дараах бүтээгдэхүүнийг одоо бид нар худалдаад авъя, 7 жилийн дараахыг бид нар худалдаад авъя гээд өнөөдөр фючерч гэрээ хийх ийм нөхцөл байдал ороод ирэхэд бид нар энэ дээр асуудал байхгүй, бэлэн. Яагаад вэ гэвэл эдгээр үйлдвэрүүд маань өөрсдөө нөөц нь хангалттай, нөөц нь олон улсын стандартаар жорк кодоор батлагдчихсан. Дээрээс нь эдгээр ордуудын маань дунд, урт хугацааны төлөвлөгөө батлагдсан учраас тэдэн онд тийм хэмжээний бүтээгдэхүүн гарна гэдэг нь нээлттэй.

Ер нь ойролцоогоор хоёр жилийн урагшаагаа гэрээнүүд хийгдчихсэн байдаг. Тэгэхээр энэ бол нээлттэй, олон улсад нийцэхүйц үнээр гэдэг асуудал дээр Учрал гишүүн асуусан. Би түрүүн хэлсэн. Ерөөсөө бид нар 9 сард чингэлэг тээврийн терминалыг байгуулсан. Чингэлэг тээврийн терминал байгуулангуутаа, Эрдэнэс Тавантолгой маань чингэлэг тээврийн терминал нөхцөлөөр гэрээ зарласан. Тэгэхэд бол одоо 4 гэрээ хийгдсэн байгаа. Эхнийх учраас туршилтын байдал дээр бага дүнтэй боловч 4 гэрээ бол 204 доллароор гэрээ хийгдчихсэн байж байх жишээтэй. Тэгээд би түрүүн хэлсэн нэг тонны үнэ тэр үед уурхайн аман нөхцөл дээр 126 доллар байхад дээрээс нь тээвэрлэлтийн зардал 30-ийг нэмэхэд үндсэндээ 40-50-иад долларын зөрүү тооно тутмаас одоо ороод ирж байгаа юм.

Бид олон улсын зах зээл рүү дөхөөд ирж байгаа, боомт руугаа дөхөөд ирж байгаа асуудал байж байгаа. Яагаад бид өнөөдөр сая Гашуун сухайтын терминал зарласан бэ гэхээр цэвэр ковидын нөхцөл байдлаар. Хэрвээ ковидын нөхцөл байдал хэвийн болоод ирвэл мэдээж түрүүн хэлсэн манай бирж бол Таван толгойн нүүрсийг Ганц модны боомтоор, Нарийн сухайтын ордын нүүрсийг, Сэхэ боомтоор гэх мэтээр Хятадын талын олон улсын зах зээлийнх нь үнэд нийцүүлсэн үнээр бид зарлаад эхлэх юм. Тэгээд энэ бол ерөөсөө одоо биржийн үйл ажиллагаа явуулаад эхлэхэд энэ ингэж зарлагдах боломжтой.

Брокерын харилцааны талаар Учрал гишүүн маань асуусан. Ер нь тавдугаар бүлэг бол биржийн арилжаанд оролцогч нарын талаар тодорхой заасан байж байгаа. Биржийн арилжаанд оролцогч нь болохоор гишүүн оролцогч буюу одоо биржээс тогтоосон шалгуур шаардлагыг хангасан, тусгай зөвшөөрөл авсан, суудлын эрхтэй брокер байна. Мөн гишүүн бус оролцогч нь болохоороо энэ манай хуулийн төсөлд сууснаар худалдагч болон худалдан авагч талуудыг хэлээд байгаа нэг удаагийн эрхээр оролцох. Мөн биржийн арилжаанд брокероор дамжуулан оролцох биржийн яг яах аргагүй түрүүн бас Учрал гишүүн хэлнэ билээ. Энэ дээр чинь биржийг тойрсон ашиг орлого хайсан өчнөөн тоглогч нар байдаг, угаасаа биржийг тойроод энэ бол угаасаа зах зээлийн зарчим. Тэгэхээр тэд нар дийлэх гэсэн статусаар ордог. Бид нар бол энэ хуулийн төсөлдөө үүнийгээ брокероороо дамжаад оролцох нь зүйтэй гэсэн ийм 3 төрлийн оролцогч байгаа брокерын. Одоо харилцааг бол ингэж тогтоож байгаа юм. Тэгэхээр аль аль тохиолдолд бол брокер хоёр тохиолдолд өөрсдөө нэг тохиолдолд нэг удаагийн эрхээр орох боломжтой гэж ингэж тогтоосон байгаа.

Технологийн дэвшлийн хувьд бирж дээр технологийн дэвшил мэдээж хэрэг, одоо энэ хуульд бол аль нэгэн талаараа хориглосон заалт байхгүй. Би технологийн дэвшлийг нэвтрүүлэх боллоо гэхэд Засгийн газрын журмаараа энэ бүх асуудал зохицуулагдаад явах ёстой, явах боломжтой. Одоо блокчэйн технологийн хэрэглэх боломжийн талаар хүртэл Доржханд гишүүн маань бас ярьж байсан. Гэхдээ энэ дээр бас нэг зүйлийг их онцгой анхаарах ёстой. Блокчэйн технологи дээр койны худалдаа хийж байхад бол кноп дарлаа тас гээд таны данс руу койн.

**Г.Занданшатар**: Ингээд гишүүд асуулт асууж, хариулт авч дууслаа.

Одоо санал хураалтын өмнө дэмжсэн, дэмжээгүй үг хэлэх гишүүн байна уу? Доржханд гишүүн, Жадамбын Бат-Эрдэнэ гишүүн.

**Ж.Бат-Эрдэнэ**: Энэ Уул уурхайн бүтээгдэхүүний биржийн тухай хууль маш чухал хууль орж ирж байгаа. Ер нь бас гишүүд хэлж л байна, цаг үеэс нэлээн хоцорч орж ирж байгаа. Энэ төрөөс эрдэс баялгийн салбарт баримтлах бодлого гэж 2014 онд батлагдсан.

Энэ чухал хууль орж ирж байгаа шүү. Тэгэхээр энэ эрдэс баялгийн талаар салбар төрөөс баримтлах бодлогын хүрээнд 2014 онд энэ биржийн асуудал, өөрөөр хэлбэл энэ биржийн худалдаа, уул уурхайн бүтээгдэхүүний худалдааг нээлттэй болгох, төрийн хэмжээнд зохион байгуулалттай болох асуудлууд 2014 онд яригдаад, түүнээс хойш нэлээн хугацаа өнгөрч орж ирж байгаа юм. Гэхдээ өнөөдөр орж ирж байгаа нь сайшаалтай. Үүнийг зайлшгүй дэмжих ёстой хууль байгаа юм. Биржийг бид нар ярьж байна.

Хөдөө аж ахуйн бирж нэлээн амжилтгүй ажиллаж байгаа гэж. Бид нар бас алдсан алдаа байна. Энэ хөдөө аж ахуйн биржээр алдсан алдаан дээр анхаарах хэрэгтэй. Жишээ нь хөдөө аж ахуйн бирж дээр нэг контейнер ноолуур гаргахад 50 сая төгрөг. Одоо жишээ нь татвар авч байгаа шүү дээ. Биржийн үйл ажиллагаагаар орсон гэж. Гэхдээ яг үнэн амьдрал дээрээ биржийн худалдаа тэнд хийгдээгүй явж байгаа юм. Ковид болохоос өмнө 2018 онд энэ хөдөө аж ахуйн бирж 10 тэрбум төгрөгийн ашигтай ажиллаж байсан. 10 тэрбум төгрөгийн ашиг гэдэг зүгээр л цаасан дээр хийсэн ашиг шүү дээ. Тэгэхээр одоо орж ирж байгаа энэ Биржийн тухай хууль энэ урьдынхаа алдааг давтахгүй хэмжээнд хийх ёстой, нэгдүгээрт.

Хоёрдугаарт, энэ олон улсын хэмжээнд бид нар эрдэс баялгийнхаа бүтээгдэхүүнийг гаргах ийм боломж бололцоо гарах юм. Өөрөөр хэлбэл зохион байгуулалттай худалдаа бий болсноор өөрөөр хэлбэл хуулийн дагуу бирж хуулийн дагуу зуучлагч бий болсноор олон улсын хэмжээний хүрээнд олон улсын зах зээлд уул уурхайн бүтээгдэхүүнээ зарах ийм боломж бололцоо гарах юм.

Гуравдугаарт, үүнийг дагаад тээвэр ложистикийн асуудал маань нэг тийшээ гарна. Одоо жишээ нь бид нар Замын-Үүд, Гашуунсухайтын гааль дээр С зөвшөөрөл гээд яриад л баахан хүмүүс, машинууд орчхоод бөөгнөрчхөөд байгаад байгаа шүү дээ. Ийм зохион байгуулалтад орох ёстой.

Өөрөөр хэлбэл форт нөхцөлөөр биржийн энэ худалдаа хийгддэг. Түүнд зориулагдсан ложистикийн асуудал чинь нэг мөр болж ирнэ. Нөгөө нэг С зөвшөөрөлтэй холбоотой асуудал, төмөр замтай холбоотой асуудлууд чинь нэг тал руугаа орж ирэх. Тэгээд биржтэй холбоотойгоор маш их том хэмжээний хөрөнгө оруулалт банк санхүүгийн байгууллагуудаар дамжих хэрэгтэй болно. Банк санхүүгийн байгууллага дээр нэлээн шинэчлэлүүд хийгдэх ийм боломж бололцоо гарч ирнэ. Түрүүн бас хэллээ, хөрөнгө оруулалтын асуудлууд орж ирнэ шүү. Өөрөөр хэлбэл одоо жишээ нь Эрдэнэс Тавантолгой компани дээр ямар хэмжээний хөрөнгө оруулалт оруулж болох юм. Бусад жижиг хувийн аж ахуйн нэгжүүд дээр ямар хэмжээний хөрөнгө оруулалт орж үүнийх нь, ашиг тус нь юу болох юм гэдэг тал дээрээ эдийн засаг талаасаа, хөрөнгө оруулалтын талын асуудлууд.

Дээрээс нь боловсруулах үйлдвэрүүдийн хөгжил нэлээн түлхүү ийм давамгай байдал бий болно. Энэ мэтчилэн Монгол Улсынхаа дотоодын нийт бүтээгдэхүүний 20 хувийг эзэлж байгаа уул уурхайн бүтээгдэхүүнээ бид нар зохион байгуулалттай зах зээлд нь зарлах, зарах, өөрөөр хэлбэл дэлхийн зах зээлийн үнэ рүү дөхүүлж очиж борлуулах, тэр хэмжээнд борлуулах ийм боломж бололцоо бид нарт нээгдэх юм.

Тийм болохоор энэ Уул уурхайн бүтээгдэхүүний биржийн тухай хуулийг дэмжиж байна гэдгийг хэлье.

**Г.Занданшатар**: Баярлалаа. Одоо эрхэм гишүүн Норовын Алтанхуяг.

**Н.Алтанхуяг**: Бат-Эрдэнэ гишүүнтэй би ер нь их дөхүү саналтай юм байна. Нэгдүгээрт энэ хуулийг ер нь хэдүүлээ оруулаад тал талаасаа сайн яриад зөв хууль гаргачихвал Монголд хэрэгтэй. Сая тэр 2014 онд гээд Бат-Эрдэнэ гишүүний хэлж байгаагаар энэ хуулийг явуулах гэхээр эсэргүүцсэн хэдэн дарга нар байдаг юм. яагаад гэхээр, Эрдэнэтийн зэсийг хувааж иддэг байхгүй юу. Их олон жил үргэлжилсэн. Тэгээд одоо 22-оос 14-ийг хасахаар 8 жил саад тээг тавьсан гэсэн үг. Тэгээд л их гоё гоё юм ярина. Одоо ийм юм нь болохгүй, тийм юм нь болохгүй. Тэгэхээр эрхэм гишүүд энэ дээр анхаараад, энэ дарга нараас энэ Монголын байгалийн баялгийг иддэгийг салгадаг хууль л гэж би ойлгож байгаа шүү дээ. Их энгийнээр хэлбэл. Тийм учраас үүнийг дэмжээд явъя. Тэр нарийн механизм сая Батшугар гишүүний яриад байгаа тэр нарийн хэлцлүүд энэ тэр нарийн юмнуудаа суулгаад явчихна биз дээ. Бат-Эрдэнэ гишүүнтэй адилхан манай энэ хөдөө аж ахуйн бирж гэж бид нарын үед байгуулсан юм. Бас л энэ хэдэн ноолуур элдэв янзын юмнуудыг чинь нэг зөв болгоё гээд би бас яагаад гацчихаад байгааг ойлгохгүй байгаа юм.

Тэгээд одоо та нар маань түүн дээр бас ажлын хэсэг гаргадаг юм уу? Юмыг ингээд цаашаа боловсронгуй болгоод дараа дараачийнх нь яваач. Тэгэхгүй ингээд болохгүй байна гээд юм хаагаад хаячих юм. Тэгэхээр тэнд бас юунд гацчихаад байгааг би ойлгохгүй байгаа юм. Түүнийг та нар бас явуулаарай. Бас энэ хуулийг баталснаар яадаг вэ гэхээр, манайхан нүүрсээ гадагшаа гаргаж зараад наад талдаа нэг үнэ бичээд, цаад талдаа өндөр үнэ бичээд тэд гадаадаас нэг баахан мөнгө төгрөгөө оруулж ирдэг нэг ийм хачин хачин юм ер нь манай байгалийн баялаг чинь бол буруу л замаараа явж байгаа юм шүү дээ.

Тэгэхээр үүнийг би сайжруулах чиглэлтэй ийм хууль гаргасан байна. Үгүй ээ, харин хаа очиж энэ Засгийн газар чухал хууль оруулж ирлээ. Одоо хэн нь оруулж ирж байгааг мэдэхгүй. Энэ бодвол Ёндон сайд маань ажиллаж байгаа юм байлгүй. Та нар минь сайн хичээж ажиллаарай. Энэ чухал хууль шүү. Эрхэм гишүүд энэ дээр анхаарал тавиад энэ хуулийг зөв хурдан гаргах дээр нь бас нэг анхаармаар байна. Маш олон жил саатуулж байгаа юм. Эрдэнэтийн зэсийн 500 мянган тонн хүдрийг тонн тутмаас нь 10-20 доллар иддэг гээд бод доо, та нар. Одоо сая Ёндон сайдын ярьж байгаа энэ систем нэвтэрчих юм бол 40-50 доллароор, жишээ нь нүүрсний ч үнэ өснө гэж байна шүү дээ.

Монголд хэрэгтэй, Монголын эдийн засагт хэрэгтэй, Монголын ард түмэнд хэрэгтэй, одоо сайн ярилцаад хурдан батлах ёстой ийм хууль байна, сайн дэмжиж өгөөрэй. Баярлалаа.

**Г.Занданшатар**: Цэдэндамбын Цэрэнпунцаг гишүүн. 2 гишүүн дэмжиж үг хэлсэн.

**Ц.Цэрэнпунцаг**: Би бас дэмжиж хэлж байгаа юм. Тэгээд энэ яах вэ би энэ Засгийн газрыг өдийг хүртэл энэ төрийн бодлого, энэ эдийн засаг дахь оролцоогоо, эдийн засгийнхаа талаар явуулж байсан бодлогыг бол бас буруу тийшээ явж байсан юм байна гээд үүнийгээ засах гэж байгаа бас нэг ийм том хандлага байна гэж хараад байгаа юм. Ер нь зүгээр төсөөлөөд, одоо энэ төрийн өмчит компаниуд гэж ерөөсөө байгаагүй бол энэ биржийн асуудал өнөөдөр энд хууль яригдахгүй, эсвэл энэ хууль нь аль эрт дээр гараад тэр хувьцаат компани хэлбэрээр нь хувийн хэвшлийнхэн хөрөнгө оруулалт хийгээд ажиллаад явж байгаа. Тэгэхлээр энэ төр эдийн засагт оролцоод л ирвэл тэнд хулгай нүүрлэж байгаа юм.

Тэгэхээр энэ хуулийн төслийг би бас маш сайн анхааралтай уншсан. Ёндон сайд танилцуулга хийсэн. Тэгэхээр зэрэг энэ төслийг цааш нь үзэл баримтлалыг нь өөрчилж гажуудуулалгүй явуулмаар байгаа юм. Энэ төслийн үзэл баримтлалыг 100 хувь дэмжиж байгаа шүү. Тэгээд цаашдаа энэ хэлэлцүүлгийн явц одоо өөрчлөгдөөд явчих вэ. Энэ дээр анхаарах хэрэгтэй Ёндон сайд аа, ажлын хэсэг ээ.

Өнөөдөр энэ үнийн асуудал бол ерөөсөө л хувийн компаниудыг одоо энэ төсөл дээр байгаа юм. Зарим гишүүд бас яриад байгаа юм. Үүнийгээ хувийн хэвшлийнхнийг одоо л хуулиар өргөжүүлж оруулах хэрэгтэй гээд. Энэ бол хамгийн гол алдаа шүү. Хувийн хэвшлийнхэн хэзээ ч нэг долларыг нь ч гэсэн нэг центийн ч гэсэн доогуур үнээр бүтээгдэхүүнээ борлуулъя гэж бодохгүй. Төрийн компанид ажиллаж байгаа төрийн менежерүүдэд энэ бол ямар ч одоо тэдэнд энэ хамгийн өндөр үнэ хүргэж зарах ийм сонирхол байхгүй. Тэгэхээр эд нарыг л тэр төрийн компаниудын гаргаж байгаа энэ асуудлыг шийдэж байгаа хууль гэж хараад байгаа шүү. Тэгэхээр төрийн компаниуд нь энэ биржээрээ бараа бүтээгдэхүүнээ борлуулах ёстой. Хувийн хэвшлийнхнийг бол ингэж хавтгайруулж оруулж болохгүй ээ.

Өнөөдөр төрийн оролцоо бол энэ эдийн засаг хэтэрлээ. Одоо энэ төрөөр дамжиж хулгай хийдэг хүмүүс, энэ эдийн засгийн харилцааны зах зээлд оролцож байгаа энэ оролцогчдоос савраа татаж холдох хэрэгтэй. Тэгэхээр энэ чиглэл рүү эргэж маш сайн явна шүү. Төрийн нэр барьж, ард түмний нэр барьж, ард түмэнд хайртай дүр эсгэж хулгай хийдэг хүмүүс, улс төрчид энэ төрийн компаниудаар л дамжуулж хулгай хийдэг юм.

Тийм учраас энэ хууль, энэ Засгийн газар энэ алдааг засах гэж хийж байгаа одоо оруулж ирж байгаа хууль шүү.

Тэгэхлээр энэ төслийг үзэл баримтлалаар нь энэ орж ирсэн үзэл баримтлалыг нь алдагдуулахгүй цааш нь явуулах ёстой шүү.

3 гишүүн дэмжиж үг хэллээ. Одоо дэмжихгүй үг хэлэх Доржханд гишүүн эсрэг үг хэлж болно. Өөр бусдаар бол санал хураалт байна.

**Г.Занданшатар**: Гурван гишүүн дэмжиж үг хэллээ. Доржханд гишүүн эсрэг үг хэлж болно. Санал хураалт явуулна.

Дэмжихгүй гурав, дэмжсэн гурав л үг хэлнэ. Дэмжсэн гурав үг хэлчихлээ. Ажлын хэсэгт ороорой, ингээд санал хураалт явуулна.

Гишүүд үг хэлж дууслаа.

Одоо санал хураалт явуулна.

Уул уурхайн бүтээгдэхүүний биржийн тухай хуулийн төсөл болон хамт өргөн мэдүүлсэн Зөрчлийн тухай хуульд нэмэлт оруулах тухай, Зөрчил шалган шийдвэрлэх тухай хуульд нэмэлт оруулах тухай, Санхүүгийн зохицуулах хорооны эрх зүйн байдлын тухай хуульд нэмэлт оруулах тухай хуулийн төслүүдийг үзэл баримтлалын хүрээнд хэлэлцэх нь зүйтэй гэсэн саналын томьёоллоор санал хураалт явуулна.

Санал хураалт. 53 гишүүн оролцож, 39 гишүүн дэмжиж, 73.6 хувийн саналаар санал дэмжигдлээ.

Төслүүдийг хэлэлцэх нь зүйтэй гэж гишүүдийн олонх үзсэн тул төслүүдийг үзэл баримтлалын хүрээнд хэлэлцэхийг дэмжсэнд тооцон анхны хэлэлцүүлэгт бэлтгүүлэхээр Эдийн засгийн байнгын хороонд шилжүүлж байна.

Одоо хууль эцэслэн батлах санал хураалт явуулна.

Озоны үе давхаргыг задалдаг бодисын тухай Монериалын протоколд оруулсан нэмэлт, өөрчлөлтийг соёрхон батлах тухай хуулийг эцэслэн батлах санал хураалт явуулна. Эцэслэн батлах санал хураалтад нийт гишүүдийн олонх дэмжсэн бол хууль эцэслэн баталсанд тооцно гэж заасан. Тийм учраас 39-өөс дээш гишүүнээр батална. Байнгын хорооны саналаар протоколд оруулсан нэмэлт, өөрчлөлтийг соёрхон батлах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

Санал хураалт. 53 гишүүн оролцож, 39 гишүүн дэмжиж, хууль эцэслэн батлагдлаа.

Эцсийн найруулгыг сонсгоё. Протоколд оруулсан нэмэлт өөрчлөлтийг соёрхон батлах тухай

1 дүгээр зүйл Кегали хотноо 2016 онд хуралдсан 28 дугаар хуралдаанаас Озоны үе давхаргыг задалдаг бодисын тухай Монериалын протоколд оруулсан нэмэлт, өөрчлөлтийг Монгол Улсын Засгийн газар өргөн мэдүүлснээр соёрхон баталсугай.

Эцсийн найруулга дээр саналтай гишүүд байна уу? Алга байна. Эцсийн найруулгыг сонссонд тооцлоо.

**Дараагийн асуудалд орно. Засгийн газрын гишүүнийг огцруулах, гишүүнийг томилох тухай Монгол Улсын Ерөнхий сайдын танилцуулгыг сонсоно.**

Энэ долоо хоногт төрсөн өдөр нь тохиож байгаа Улсын Их Хурлын гишүүдэд мэндчилгээ дэвшүүлье. 1958 оны 1 дүгээр сарын 20-ны өдөр Улсын Их Хурлын эрхэм гишүүн Алтанхуяг Норов, Жигүсэн нарын хүү болж мэндэлжээ. 64, 65 нас хүрч байна.

1 дүгээр сарын 23-нд Улсын Их Хурлын гишүүн Аубакир Хажибан Телухан, Ахани Кокинайн нарын 4 дэх хүүхэд айлын ганц хүү болж эхээс мэндэлжээ. Улсын Их Хурлын гишүүн Норовын Алтанхуяг, Телуханы Аубакир нарт төрсөн өдрийн мэнд хүргэж Монгол төрийн эрхэм түшээ ард түмний илч болсон та бүхний гэр бүлийнхэнд ээж аав, төрөл төрөгсдөд нь нь Улсын Их Хурлын гишүүдийн нэрийн өмнөөс эрүүл энх, аз жаргал, сайн сайхныг хүсэн ерөөе.

**Засгийн газрын гишүүнийг огцруулах, томилох тухай Ерөнхий сайдын танилцуулгыг сонсоно.**

Засгийн газрын гишүүнийг огцруулах, томилох тухай асуудлыг Монгол Улсын Ерөнхий сайд Лувсаннамсрайн Оюун-Эрдэнэ танилцуулна.

Индэрт урьж байна.

**Л.Оюун-Эрдэнэ**: Улсын Их Хурлын дарга, Эрхэм гишүүд ээ,

Монгол Улсын Үндсэн хуулийн Гучинесдүгээр зүйлийн 4 дэх хэсэг, Монгол Улсын Засгийн газрын тухай хуулийн 23 дугаар зүйлийн 1 дэх хэсгийн 2-т Засгийн газрын гишүүнийг Улсын Их Хурал Ерөнхийлөгчид танилцуулснаар Ерөнхий сайд томилж чөлөөлж огцруулна гээсэн заасан бүрэн эрхийнхээ хүрээнд Засгийн газрын гишүүнийг огцруулах томилох асуудлыг танилцуулж байна. Засгийн газрын гишүүн, Байгаль орчны сайд Нямжавын Уртнасан нь Монгол Улсын Засгийн газрын тухай хууль болон холбогдох хуулиар хүлээсэн чиг үүргээ хангалтгүй биелүүлж, агаар, орчны бохирдлыг бууруулах чиглэлээр авч хэрэгжүүлж байгаа зарим арга хэмжээ нь тодорхой үр дүн гараагүй, Ерөнхий сайдаас өгсөн хугацаатай үүрэг, даалгаврыг хангалтгүй биелүүлж, албан үүрэгтээ хариуцлагагүй хандсан шалтгаанаар Засгийн газрын гишүүн, Байгаль орчин, аялал жуулчлалын сайдын үүрэгт ажлаас огцруулах асуудлыг танилцуулж байна.

Монгол Улсын Засгийн газрын тухай хуулийн 21 дүгээр зүйлийн 5 дахь хэсэгт Засгийн газрын гишүүнийг орон гарсан тохиолдолд Ерөнхий сайд түүнийг Улсын Их Хурал Ерөнхийлөгчид танилцуулсны үндсэн дээр нөхөн томилно гэж заасны дагуу Засгийн газрын гишүүн, Байгаль орчин, аялал жуулчлалын сайдаар Бат-Өлзий овогтой Бат-Эрдэнийг томилохоор танилцуулж байна.

Бат-Эрдэнэ 1977 онд төрсөн. Дөчин таван настай. 1996 онд нийслэлийн 77 дугаар дунд сургууль, 2010 онд Улаанбаатарын их сургуулийг тус тус төгссөн. Түүх судлаач, солонгос хэлний орчуулагч мэргэжилтэй. Түүхийн ухааны магистр цолтой. 2013-2017 онд Силь Грөй трейвл хувьцаат компани, Эйр тик хувьцаат компанийн ерөнхий захирал, 2011-2012 онд Мэдээлэл харилцаа холбоо, шуудангийн газарт зөвлөх, 2012-2015 онд Монгол Ардын Намын дэргэдэх Нийгмийн ардчилал Монголын залуучуудын холбооны ерөнхий нарийн бичгийн дарга, 2015 онд Монгол Улсын Шадар сайдын зөвлөх, 2015-2016 онд Мэргэжлийн хяналтын ерөнхий газрын дэд дарга, 2016-2017 онд Улсын Их Хурлын Тамгын газарт зөвлөх, 2017-2018 онд Эрдэнэт хотын Хөгжил, бодлого судалгааны хүрээлэнгийн тэргүүн, 2018 онд Засгийн газрын Хэрэг эрхлэх газрын дэд дарга, 2019-2020 онд Эрдэнэт хотын Хөгжил, бодлого судалгааны хүрээлэнгийн тэргүүн, 2020 оны 8 дугаар сараас өнөөдрийг хүртэл Засгийн газрын тохируулагч агентлаг, Шударга өрсөлдөөн хэрэглэгчийн төлөө газрын даргаар ажиллаж байна.

Бат-Эрдэнэ улсад 18 жил ажилласан туршлагатай.

Анхаарал хандуулсанд баярлалаа.

**Г.Занданшатар:** Ажлын хэсгийн гишүүдийг танилцуулъя. Засгийн газрын Хэрэг эрхлэх газрын Тэргүүн дэд дарга Бямбажавын Ганбат, Засгийн газрын Хэрэг эрхлэх газрын Хууль эрх зүйн газрын ахлах шинжээч Чулуунбаатарын Дондогмаа, Монгол Улсын Засгийн газрын гишүүн, Байгаль орчин, аялал жуулчлалын сайдад нэр дэвшигч Бат-Өлзийн Бат-Эрдэнэ нар оролцож байна.

Ерөнхий сайд болон томилогдох этгээдээс асуулт асууж, үг хэлэх Улсын Их Хурлын гишүүн байна уу. Ганхуяг гишүүнээр тасаллаа. Цэндийн Сандаг-Очир гишүүн.

**Ц.Сандаг-Очир:** Бат-Эрдэнэ нэр дэвшигчид амжилт хүсье. Хувь хүнийхээ хувьд дэмжиж байгаа. Тэгээд энэ утааны асуудалтай холбоотойгоор өмнөх Засгийн газар яамдыг иж бүрэн, бүрэн бүрэлдэхүүнээр нь огцруулж байна. Энэ зөв зарчим гэж би хувьдаа ойлгож байгаа. Сайд нь ажлаа буруу хийгээд, дэд сайд нь гэдэг юм уу, Төрийн нарийн бичгийн дарга нь үлддэг энэ зарчмыг цаашдаа халах ёстой. Засгийн газар багаар ажилладаг ийм зарчимтай.

Тийм учраас утааны асуудал дээр өнгөрсөн 4 жилийн хамгийн үр дүнд хүрсэн ажил бол энэ утааны ажил гэж хувьдаа үздэг. Гэтэл яагаад энэ жилийн хувьд ингээд ийм утаатай байгаа юм бэ гэж. Тийм учраас би нэр дэвшигчээс асуухад энэ утааны асуудал дээр ямар бодолтой байр суурьтай байна гэж үзэж байна вэ? Энэ хотын орлогч дарга Дагва даргын эртээр тэр гэр хороололд ажиллаж байгаа байдлыг эртээд тэр лайваар шууд явж байгаа байдлаас харахад ард иргэдийн тайлбарлаж байгаа мэдээлэл энэ жилийн утаа технологийн алдаанаас болж сайн хатаалгагүйгээс болж чийгтэй байдлаар нь хөлдөөснөөс уугилт ихтэй, шаталт багатай байна гэдэг ийм тайлбар мэдээллүүдийг иргэд бас хэлж байгааг бас тэр лайв бичлэгээс харсан. Тэгвэл та энэ дээр ямар үнэлгээ дүгнэлт, байр суурьтай байна вэ?

Цаашдаа ер нь энэ утааны асуудлыг үндсэндээ бараг энэ өвлийн ачаалал дуусаж байх шиг байна. Ирэх жил ер нь яая гэж бодож байна. Эргээд утаатайгаа холилдоод буцаад ингээд явах юм уу, үгүй юу. Энэ талаар нэр дэвшигчийн хувьд ямар бодол, байр суурьтай байгаа вэ гэдгийг асууя, баярлалаа.

**Г.Занданшатар:** Нэр дэвшигч Бат-Өлзийн Бат-Эрдэнэ.

**Б.Бат-Эрдэнэ:** Сандаг-Очир гишүүний асуултад хариулъя. Утаатай холбоотой асуудал дээр Таван толгой түлш компани өнөөдөр шахмал түлшин дээр ажиллаж байгаа. 2019, 2020 онд утаа 50 хувиар буурсан. 2021, 2022 оны хувьд Таван толгой түлш компанийн хувьд тодорхой хэмжээнд техникийн шинэчлэл хийгдээгүй байгаа. Ялангуяа үйлдвэрлэлийн тал дээрээ голчлон анхаараад чанартай холбоотой асуудал буюу тухайн стандарттай холбоотой асуудлуудыг сайжруулах тал дээр тодорхой үйлдвэрлэлийн хэмжээний дайны үйл ажиллагаа хийгдээгүй гэж үзэж байгаа.

Тийм учраас цаашдаа гол энэ утаатай холбоотой асуудал дээр чанарын асуудал дээр маш сайн анхаарах ёстой гэж үзэж байна. Энэ дээр Таван толгой түлш компани маань Эрдэнэс Тавантолгой компанийн охин компани буюу одоо 51 хувийн хувьцааг эзэмшигч 2021 оны 12 сарын 8-ны өдөр 316 дугаар тогтоолоор Тавантолгой, Эрдэнэс Тавантолгой компани эзэмшихээр болсон. Тэгээд цаашдаа энэ технологийн шийдлүүд дээр маш сайн ажиллах ёстой гэж харж байгаа.

**Г.Занданшатар:** Жамбалын Ганбаатар гишүүн.

**Ж.Ганбаатар:** Баярлалаа. Шууд үгээ хэлье. Ингээд Бат-Эрдэнэ даргыг мэднэ. Одоо PR-аа багасгаарай даа дарга минь. Яг ажлаа хийгээрэй. Таныг харж байхад бол ерөөсөө PR чинь хэтэрхий их шүү. Тэгээд одоо Эдийн засгийн байнгын хороонд харьяалагддаг яамаа. Тэгээд Их Хуралд ажлаа тайлагнадаг шүү гэдгийг бас хэлье. Мэдээж одоо Засгийн ажил байлгүй яах вэ. Тэгээд Их Хуралд ажлаа тайлагнадаг гэдгийг сайд болж байгаа хүн хуулиа уншина биз дээ. Хэтэрхий бас одоо сошиалаар болоод PR-аар ажлаа явуулдаг асуудлыг би Ерөнхий сайдын үгнээс сонсож байсан. Ийм ажлуудыг олж хараад таслан зогсооно гэж. Тэгээд хэтэрхий их тийм байдалтай асуудалд хандахаар иргэдэд их олон хүлээлтүүд бий болдог. Тэгээд тэр хүлээлтээ давдаггүй, тэгээд л түүнийгээ давахгүйгээр асуудлууд зөндөө үүсэж байгаа шүү дээ.

Утааны хувьд хэлэхэд ер нь гаргалгаа байхгүй гэж л ярьдаг байсан шүү дээ. Саяхныг хүртэл. Тэгээд Хүрэлсүх дарга бол одоо гаргалгааг гаргаад утааг арилгаж болно гэдгийг харуулчихсан. Тэгэхлээр тэр ажлыг нь үргэлжлүүлж, дуусгах хэрэгтэй. Тэр деталь болгон дээр нь ажлаа шалгах хэрэгтэй шүү. Хаана нь асуудал байна түүнийгээ шалгаж, ажлаа дуусгах л хэрэгтэй юм. Тэгээд нэг цаасан дээр яриад л, цээжээ дэлдээд, янз янзын зүйл яриад байхгүй, тэр гаргалгаа гарц нь байна. Шийдэл нь бэлэн байна. Тэгээд хоёрхон жил болж байгаа газарт одоо техникийн шинэчлэл байхгүй энэ тэр гээд тэр бол одоо бас л илүүц байна шүү. Тэр байхгүй юм руу юм чихэхэд бол амархан.

Тийм учраас танд одоо сануулж хэлэхэд зассан гэдэг юм уу, одоо ажлаа сайн хийгээрэй. Тэгээд дуусгаарай л гэж хэлмээр байна. Ажлаа дуусга. Ганцхан утаанаас гадна одоо энэ байгаль орчныг хамгаалах зөндөө олон асуудлууд байгаа. Тэгээд өмнөх сайд хөөрхий бас гүрийгээд явдаг байсан сайдуудын нэг шүү. Бас асуудлуудаа олон талаас нь хараад явдаг байсан хүмүүсийн нэг. Тэгээд тэр хүний хийсэн бүтээсэн ажлуудыг нь үргэлжлүүлээд явах нь зөв.

Тэгээд тантай хамтран ажиллана. Олон ажлуудын цаана гарна гэдэгт итгэж байна. Тэгээд дахиад хэлье, PR-аа багасгах хэрэгтэй. Амаа багасгах хэрэгтэй. Яриагаа багасгах хэрэгтэй. Ажлаа сайжруулах хэрэгтэй гэж хэлье. Тэгээд санал хэллээ. Баярлалаа.

**Г.Занданшатар:** Үг хэллээ. Хаянгаагийн Болорчулуун гишүүн.

**Х.Болорчулуун:** Баярлалаа.

Ерөнхий сайд бүрэн эрхийнхээ хүрээнд Байгаль орчин, аялал жуулчлалын яамны удирдлагыг тэр чигээр нь өөрчилж байна. Байгаль орчны сайд энэ орчны бохирдлыг бууруулах үндэсний хорооны дарга тэгээд бүх яамны дэд сайдууд ордог байх аа. Доор нь орж ажилладаг. Гэхдээ яг үнэн чанартаа энэ утааг бууруулах түлшний асуудал тэр Эрчим хүчний яамны л ажил шүү дээ. Эрчим хүчний яамныханд хариуцлага тооцогдохгүй ард нь нуугдаж үлдэж байна уу, яаж байна. Хуучин Хүрэлсүх Ерөнхий сайдын үед энэ Даваасүрэн сайд байсан. Хоёрын хоёр сайжруулах түлшний үйлдвэр байгуулаад богино хугацаанд нийслэлийг хангах ажлыг зохион байгуулан, хяналтаа тавиад, ажлын ачааллыг аваад л ажиллаж байсан. Гэтэл тэр хяналт нь суларсан уу, яасан уу агаар нь өөр болоогүй шүү дээ. Энэ жил эрс утаа өөр болсон.

Гэхдээ би энэ дээр Байгаль орчны яамны удирдлагуудыг бүр сольж байна. Төрийн нарийн бичгийн даргыг солиход бас гайхаад байгаа юм. Төрийн нарийн бичгийн дарга шууд утгаараа одоо энэ асуудалтай холбогдож ажиллах хүн биш шүү дээ. Өөр үүрэг хариуцлагатай хүн. Уг нь Төрийн нарийн бичгийн даргыг улс төржсөн байдлаар ингэж хоморголж халах нь би буруу гэж хэлэхээр байна. Төрийн нарийн бичгийн дарга Ганболд бол ажлаа сайн хийж байсан Төрийн нарийн бичгийн дарга нарын нэг гэж би Байгаль орчны байнгын хорооны даргын хувьд дүгнэж хэлмээр байна.

Тэгээд Бат-Эрдэнэ одоо сайд болох гэж байна. Гэхдээ яг хүний хувьд би сайн мэдэхгүй. Яах вэ, дуу хоолойгоо нэлээн өргөөд л сайхан, сайхан юм Шударга бус өрсөлдөөний газар байхдаа ярьж л байсан, ярьдаг л байсан. Гэхдээ өөрөө бас мэргэжлийн сайд биш ч гэсэн мэргэшиж богино хугацаанд бас ажиллаарай. Байгаль орчны холбогдолтой хууль тогтоомжийг сайн уншина шүү. Энэ чинь том салбар шүү. Түүнээс гадна өөрөө энэ утаанаас гадна уул уурхайн олигархуудтай хуульд өртсөн олигархуудтай, энэ нийслэлийг тойрсон уулын амыг тэр чигээр нь шударга бусаар авсан хүмүүстэй их тэмцэх шаардлага гарна. Битгий наана нугарчхаарай, тэгж ажиллаж чадах уу. Хэлсэн шигээ, бичсэн шигээ л одоо шударга сайн ажиллахыг хүсэн ерөөе. Амжилт хүсье.

**Г.Занданшатар:** Үг хэллээ. Ширнэнбаньдийн Адьшаа гишүүн.

**Ш.Адьшаа:** Өнөөдөр Монгол Улсын Ерөнхий сайд бүрэн эрхийнхээ хүрээнд Засгийн газрын зарим гишүүдэд хариуцлага тооцож, зарим гишүүдийг томилох асуудлыг оруулж ирж байна. Энд хүндэтгэлтэй хандаж байгаа. Бат-Эрдэнэ нэр дэвшигчээс ганц хоёр зүйлийг тодруулъя гэж бодож байна. Бат-Эрдэнэ нэр дэвшигч бол Хэрэглэгчдийн эрх ашгийг хамгаалах асуудлаар төрийн өмнөөс иргэдийн эрх ашгийг хамгаалах, хууль ёсыг сахиулахын төлөө бас өөрийн байр сууриа илэрхийлж байсан ийм хүн гэж би ойлгож явдаг юм. Хоёр асуудал бий.

Өнөөдөр Байгаль орчин, аялал жуулчлалын яамны харьяанд энэ дархан цаазат газрын хамгаалалтын захиргаа гэж байдаг юм. Богд уулын дархан цаазат газрын хамгаалалтын захиргааг тойрсон олон бүгшсэн асуудлууд байдаг. Түүний нэг нь энэ бүс нутагт олон арван аж ахуйн нэгжүүд байшин барилга бариад одоо хүртэл ард иргэдэд үл хөдлөхийг нь олгохгүй байгаа. Энэ бол тэр ард иргэдийн буруу биш. Монгол төрийн буруу байгаа. Үүнийг зохицуулах хууль эрх зүйн орчныг бүрдүүлэх талаар та цаашид ямар арга хэмжээ авах вэ гэсэн нэг асуулт байна.

Хоёрдугаарт нь энэ Оюу толгойн төслийн тухай бид олон асуудлыг Их Хурлаар ярьж хэлэлцэж, зарим тодорхой шийдлүүд дээр хүрсэн. Гэтэл Оюу толгойн газрын гүний усыг ашиглах талаар Оюу толгойн байгаль орчны менежментийн төлөвлөгөө, байгаль орчныг хамгаалах талаар үе үеийн Засгийн газар, түүний дотор энэ асуудлыг хариуцсан Байгаль орчны яам маш хариуцлагагүй ажиллаж ирсэн. Тухайлбал, өнөөдөр говийн усыг хангайн уснаас хямд үнэтэй мэт итгэлцүүр гаргаж энэ ус ашиглалтын төлбөрийг авдаггүй энэ асуудал дээр та ямар байр суурь хадгалж, цаашид энэ талаар ямар бодлого явуулж үүнийг засахын төлөө юу хийх вэ гэдэг ийм хоёр асуултад хариулт авъя.

**Г.Занданшатар:** 91 Бат-Өлзийн Бат-Эрдэнэ нэр дэвшигч.

**Б.Бат-Эрдэнэ:** Адьшаа гишүүний асуултад хариулъя. Богдхан уулын дархан цаазат газрын асуудлын хувьд байнгын гомдол ирж байдаг ийм асуудал байдаг. Байгаль орчин, аялал жуулчлалын сайдын тушаалаар яг өнөөдөр Богд хан уулын дархан цаазат газар дээр эрх авсан 481 иргэн 910 хуулийн этгээд.

**Г.Занданшатар:** Бат-Эрдэнэ нэр дэвшигч маскаа авч байгаад ярьдаг юм уу, сонсохгүй байна гээд байна, тэгээд микрофон дээр жаахан ойртоод хариулаарай.

**Б.Бат-Эрдэнэ:** Байгаль орчин, аялал жуулчлалын сайдын тушаалаар эрх авсан 481 иргэн 910 хуулийн этгээд, 610 уугуул иргэд нийтдээ 2001 иргэн, хуулийн этгээд 3731.8 га газрыг ашиглаж байгаа. Тэгээд Тусгай хамгаалалттай газар нутгийн тухай хуулийн 36.1 дэх хэсэгт заасныг зөрчсөн нийт 1182 иргэнд газар өмчлүүлж байгаа ийм мэдээллүүд байдаг. Тэгээд өнөөдөр яг Богд хан уулын дархан цаазат газар дээр нийтдээ 43050 иргэн оршин сууж байгаа гэсэн ийм мэдээлэлтэй байна. Тэгээд хуулийн хэрэгжилтийг хангуулах ёстой.

Тэгэхээр Адьшаа гишүүний асуултад хариулахдаа цаашдаа хуулийн хэрэгжилтийг сайтар хангуулж ажиллана. Ялангуяа Оюутолгойн төсөлтэй холбоотой бас ус хамгаалахтай холбоотой асуудал дээр нэгтгээд хариулахад Монгол Улсын Засгийн газрын 2020-2024 оны үйл ажиллагааны хөтөлбөр, Алсын хараа 2050, Монгол Улсын урт хугацааны хөгжлийн хөтөлбөрт тодорхой заалтуудыг оруулж өгсөн байгаа. Энэ урт хугацааны хөтөлбөр болон үйл ажиллагааны хөтөлбөр дээр заагдсан үйл ажиллагааг Байгаль орчин, аялал жуулчлалын яамны зүгээс авч хэрэгжүүлж ажиллана гэдгийг хэлэхийг хүсэж байна.

**Г.Занданшатар:** Адьшаа гишүүн 1 минут нэмж тодруулъя.

**Ш.Адьшаа:** Бат-Эрдэнэ нэр дэвшигч хамгийн гол нь өнөөдөр тэнд Монголын төр зөвшөөрөл өгөөд ард иргэд, аж ахуйн нэгжүүд нь орон сууц барьчхаад тэр орон сууцад нь үл хөдлөхийн гэрчилгээ олгохгүй байгаа шүү дээ. Үүнийг Засгийн газрын гишүүний хувьд энэ асуудлыг Засгийн газарт энэ асуудлыг оруулаад Улсын Их Хуралд оруулаад энэ иргэдийн асуудлыг шийдэхгүй бол болохгүй. Төр энд өөрөө хариуцлага хүлээх ёстой шүү дээ. Нэгэнт өнөөдөр хууль зөрчсөн ийм шийдвэр болгочхоод энэ дээр та ер нь ямар байр суурь баримталж байна вэ? Үүнийг нэг сонсмоор байна. Би дахин сонсмоор байна.

**Б.Бат-Эрдэнэ:** Ер нь Богд хан уулын дархан цаазат газрын хувьд хязгаарлалтын бүс дээр саяын айл өрх, иргэн аж ахуйн нэгжүүд байрлаж байгаа. Монгол Улсын сайд, Засгийн газрын Хэрэг эрхлэх газрын дарга Нямдорж сайдаар ахлуулсан ажлын хэсэг бас ажиллаад дүгнэлтээ гаргана гэж ойлгож байгаа. Тэгээд Байгаль орчин, аялал жуулчлалын яаман дээр очоод таны хэлсэнчлэн тодорхой хэмжээний өнөөдөр яг явж байгаа судалгаа шинжилгээтэй холбоотой асуудлуудыг хуулийн хүрээнд авч үзээд Засгийн газарт оруулах асуудлыг тавья. Баярлалаа.

**Г.Занданшатар:** Бямбасүрэнгийн Энх-Амгалан гишүүн.

**Б.Энх-Амгалан:** Шинээр томилогдох гэж байгаа Бат-Эрдэнэ сайдад ажлын амжилт хүсье. Дор чинь байгаа хүмүүс бол бас их будилаантай юм байна билээ шүү. Та бодит мэдээлэл авч яг өөрөө явж ажлынхаа гүнд орж ажиллаарай. Мод үнэтэй байгаа учраас шахмал түлш аваад байгаа. Тийм учраас утаатай байгаа юм. Удаан шатаахын тулд уугиулж шатаагаад байгаа учраас утаатай байгаа юм. Хэрэглээ 2 дахин нэмэгдсэн учраас утаатай байгаа юм гэдэг нэг тийм ард иргэдийгээ доромжилсон, өөрийнхөө ажил, албан тушаалыг авч үлдэх гэсэн нэг аргаа барсан хүмүүсийн тайлбарт та итгэж болохгүй шүү. Утаагүй байлгаж болж байсан юм. Эндээс хүйтэн байхад болж байсан юм. Тийм учраас бодит шалтгааныг нь олж, энэ байгаль орчны аюулгүй байдал дээр онцгой анхаарах хэрэгтэй.

Хоёр дахь асуудал зөвхөн утаа ч биш хөрсний бохирдол, агаарын бохирдол, тэгээд ундны усны эх үүсвэрийн бохирдол их байгаа. Энэ бүгдийг одоо цэвэрлэх янзлах хэрэгтэй. Хамгийн чухал зүйл бол одоо энэ Туул гол дагуу буучихсан баахан амралтын газрууд байх юм. Ундны усны эх рүү шахаад буучихсан. Түүнийг зайлуулахгүйгээр цаашдаа Улаанбаатар хотын ундны усны эх үүсвэр тун хэцүү болно шүү, үүнийг анхаараарай.

Энэ хоёр хөрштэйгөө хамтран ажиллах тал дээр онцгой анхаармаар байгаа юм. Ялангуяа Монголоос их авдаг газрууд байгаа. Енсей мөрөн Байгаль далай, тэгээд энэ Галуут нуур, Амар мөрөн гээд. Энэ усны буюу ойн сан бүхий газруудаа хамтран хамгаалах энэ тал дээр тухайн орны шинжлэх ухааны байгууллагуудтай нэлээн сайн хамтарч ажиллах шаардлага хэрэгцээ байгаа юм. Тэгэхгүй бол бид нар түүнийгээ үүсгэхгүй байж, эх нь байхгүй бол адаг нь байхгүй гэдэг зарчим байгаа учраас үүнийг нэлээн анхаарч ажиллах шаардлага хэрэгцээ байгаа юм.

Гурав дахь нь би танд нэг зүйлийг захих гээд байна. Тэр нь юу юм бэ гэхээр энэ дархан цаазтай газар нутаг, тусгай хамгаалалттай газар нутаг, байгалийн нөөцийн газрууддаа жаахан анхаарал тавьж хамгаалаарай. Улс төрчдийн болон ашиг сонирхолтой хүмүүсийн эрх ашигт ороод, тэгээд нүүлгэнэ, суулгана татан буулгана тусгай хамгаалалтаас гаргана, алт баялгийг нь ухна гэдэг ийм ийм юмыг Байгаль орчны сайд ярьж орж ирж болохгүй шүү. Би таныг томилогдохоос өмнө хэллээ, энэ бол нэлээн хатуу байх ёстой зарчим шүү. Тэгэхгүй бол бид нар сүүлд нь алтаар төлөөд ч нэмэргүй ийм хохирол амсана. Танай өмнөх сайд бас ийм байдлаар орж ирж байсан. Говь-Алтай аймгийн Алтайн өвөр говийг зүүн гарын говь болгоно гэж нэрийг нь өөрчилнө гэж орж ирээд дээр нь тэнд байдаг 204 төрөл зүйлийн 13 овгийн ийм нарийн ургамал, амьтныг хамгаалалтаас гаргах асуудал, тэнд хамгаалж байсан хүмүүсийг нүүлгэх тухай асуудал, тэнд байж байгаа ховор эмийн ургамлуудыг устгах тухай асуудалд орж ерөөсөө болохгүй шүү. Маш ховор байгалийн амьтад байгаа. Тэр амьтад бол одоо байгалийн зоо парк гэж нэрлэгддэг байгалиасаа байгаа зоопарк. Энэ дээр тэгээд боомтыг нь ухна түнхэнэ улс орны эдийн засагт хэрэглэнэ гэдэг юмыг таны амнаас би сонсмооргүй байна.

Тийм учраас та ийм асуудлуудыг оруулж ирж болохгүй шүү гэдгийг би бас танд хэлмээр байгаа юм. Энэ дээр онцгой анхаарч цаашдаа ажиллаарай, ялангуяа тусгай хамгаалалттай газар нутгаа өргөтгөх болохоос биш бид нар устгаж болохгүй гэдгийг одоо Баянхонгорын ард иргэд харуулж байна шүү дээ. Жагсаад нэгдээд бид нарт бэлчээр хэрэгтэй байна, бид нарт ус хэрэгтэй байна, бид нарт амьдрах орчин хэрэгтэй байна гэж ард түмэн хэлж байгаа юм.

Тийм учраас Байгаль орчны сайд байгаль орчноо хамгаалах тал дээр онцгой анхаараарай гэдгийг би танд хэлмээр байна. Тэгээд ажлын амжилт хүсье.

**Г.Занданшатар:** Бөхчулууны Пүрэвдорж гишүүн.

**Б.Пүрэвдорж:** Надад хоёр асуулт байна. Нэгдүгээрх нь Ерөнхий сайдаас нэг асуулт асуугаадахъя. Тэгэхээр 2012-2016 онд Монгол Ардын Нам давхар дээлийг улс төржүүлээд хэд хэдэн жагсаал хийгээд түүнийгээ маш хүчтэй пробогандоо явуулсны үр дүнд 2016 оны сонгуульд 65-уулаа болоход тодорхой нөлөө үзүүлсэн юм. Тийм ч учраас өнгөрсөн парламент тэр үгэндээ хүрээд 2019 оны Үндсэн хуулийн өөрчлөлтийг хийсэн. Үндсэн хуулийн өөрчлөлтөөр Ерөнхий сайдаас бусад 4 гишүүнийг Их Хурлаас томилох тухай ийм шийдэлд хүрсэн. Миний хувьд ганц хоёрхон нь л одоо мэргэжлийн бус байгаа. Үлдсэн нь мэргэжлийн сайдууд байгаа. Ер нь мэргэжлийн сайд салбараа удирдахдаа уртдаа бол амжилтад хүрнэ. Яагаад гэвэл мэргэжлийн чиг хандлагатай зөв шийдвэрүүд гаргах учраас энэ салбар илүү хөгжинө гэж үздэг. Гэтэл энэ Улсын Их Хурал өөрөө ёстой асуудалтай байгаа. Яагаад гэхлээр Улсын Их Хурал дээр сайдууд орж ирээд асуудал танилцуулахаар хэргээр унагаадаг, шоглодог ийм зүйлүүдийг зохион байгуулалттай хийж байгаа.

Өөрөөр хэлбэл гаднаас сайд томилоход ийм байдаг юм гэдэг зүйлийг Улсын Их Хурлын гишүүд өөрсдөө хийгээд байгаа юм. Тэгээд энэ нь юунаас шалтгаалж байна вэ гэхээр өөрсдөө л Их Хурлын нөгөө нэг давхар дээл хэрэгтэй гэдэг юм руу л явуулах ийм санаатай байх шиг байгаа юм. Тэгээд Ерөнхий сайдын хувьд танд яг ингээд дан дээлтэй сайд нартай ажиллахад ямар байна?

Хэрвээ давхар дээлтэй сайдтай ажиллавал ямар болох юм. Магадгүй та миний асуултад ингэж хариулах байх. Яг энэ Их Хурал юу гэж шийднэ, би түүний дагуу ажиллана гэж хэлэх үү. Би тийм юм ерөөсөө сонсмооргүй байна. Яг дан дээлтэй ажиллахад ямар байна, давхар дээлтэй бол ямар давуу тал гарах юм гэдгийг яг одоо давхар дээл шийдэх гэж байгаа энэ Үндсэн хуулийн цэц тэгээд дээрээс нь Үндсэн хуулийн өөрчлөлт явах гэж байгаа энэ үед таны тодорхой байр суурийг сонсмоор байна.

Хоёрдугаарт нь нэр дэвшигчээс асуулт асууя. Ковидын нөхцөл байдлаас шалтгаалаад бүх улсын эдийн засаг хүндэрч байгаа. Тэгэхдээ манай гол нэрийн бүтээгдэхүүн болсон алт, зэс, нүүрсний үнэ өсчихсөн. Гэтэл одоо энэ ковидтой холбоотой тээвэр ложистикийн хямрал, хил гаалийн асуудлаас болоод ялангуяа одоо зэсийн баяжмал 2 сар экспортод гарсангүй, нүүрс 1700, 1800 машин гардаг байсан чинь одоо 70-хан ширхэг гарч байна. Тэгэхлээр энэ ойрдоо сайжрахгүй юм байна.

Тэгэхээр бид нарт одоо экспортод гаргах үлдэж байгаа нь бол алт байна. Алтыг онгоцоор шууд эцсийн хэрэглэгч дээр нь шууд хүргээд өгчихнө, цэвэршүүлээд тэндээ борлуулаад ингээд явчихна. Оны эцсээр энэ улсын төсөв нэлээн хүндрэх ийм нөхцөл байдал харагдаж байна. Тэгэхээр нэр дэвшигч та жишээ нь алтны хамгийн орчин үеийн техник технологи ашиглаад үйлдвэрээ байгуулчихсан, тэгээд тэр нь байгальд ээлтэй. Тэгсэн мөртөө одоо албан тушаалтнуудад зөвшөөрөл өгдөггүй, хэд хэдэн сар, жилээр ингээд зогсоочихсон хэд хэдэн төслүүд байж байгаа. Түүнийг дахиад энэ улс эх орныхоо ард иргэдийн энэ төсвийн хүндрэлийг шийдэхийн төлөө түүнийгээ явуулах юм уу, аль эсвэл ингээд юу ч хийдэггүй, дээшээ хардаг ийм сайд байх юм уу гэдгээ тодорхой хэлээд өгөөч.

Бид нарт үнэхээр одоо хөрөнгө мөнгө хэрэгтэй байна. Бид нар энэ өндөр үнэтэй байж байхад алт, зэс нүүрсээ маш хурдтай экспортолж байж хичнээн одоо би сөрөг хүчин байлаа ч гэсэн бас энэ улс эх орныхоо эдийн засгийг бодох ёстой. Тэгээд энэ дээр та ямар байр суурьтай байх юм бэ гэдгийг асууя.

**Г.Занданшатар:** Монгол Улсын Ерөнхий сайд Лувсаннамсрайн Оюун-Эрдэнэ.

**Л.Оюун-Эрдэнэ:** Пүрэвдорж гишүүний асуултад хариулъя. Би Ерөнхий сайдаар ажиллахаасаа өмнө Засгийн газрын Хэрэг эрхлэх газрын даргаар яг хоёр жил ажилласан. Эхний жил маань давхар дээлтэй буюу гишүүн сайдуудаас бүрдсэн кабинетын гал тогоонд ажилласан. Сүүлийн нэг жил нь өнөөдрийн Үндсэн хуулиар 4 гишүүн одоо Улсын Их Хурлын гишүүнийг хавсрах ийм боломжтой эрх зүйн орчинд ажиллаж байгаа. Тухайн үед би бас мэдрэмжээ ярьж байсан. Хэрэг эрхлэх газрын даргын өрөөний ачаалал бол одоо илэрхий нэмэгдэж байсан. Нэг үгээр хэлбэл парламент дээр асуудлаа авч гаргах, нийгэмд ойлгуулах тал дээр бол мэргэжлийн сайдуудад жулдаж байгаа ийм асуудал байдаг.

Гэхдээ энэ бол цаг хугацааны асуудал гэж би өөртэй чинь санал нэг байгаа юм. Энэ шинэ эрх зүйн орчин, үнэхээр сэтгэлтэй ажлаа хийж байгааг нь бол би харж байгаа юм. Чадлаараа л ажлаа хийж байгаа, гэхдээ улс төрийн капитал парламентад сонгогдсон одоо энэ зарчим, энэ бүх зүйл бол 2 буюу 3 түүнээс дээш сонгогдсон гишүүдтэй харьцуулахад салбартаа хүлээн зөвшөөрөгдөх болон улс төрд өөрийгөө илэрхийлэх тэр асуудлаа зоригтой шийдэх тал дээр сул тал байгаа.

Мэдээж давуу тал байна. Давуу тал нь тойрог руугаа алга болчихгүй давуу тал байна. Томилгоонд янз бүрийн байдлаар нутгархаж харилцаад байхгүй бас давуу талууд байна. Тэгээд давуу болон сул талтай ийм асуудал. Ерөнхий сайд миний хувьд одоо Үндсэн хуулиар олгогдсон бүрэн эрхийн хэмжээнд л ажиллах ёстой. Нэг зүйлийг би бас анхаарч бодож байгаа нь өнөөдрийн энэ Үндсэн хуулийн эрх зүйн хүрээнд ажиллаж байгаа энэ кабинет цар тахлын энэ цаг үетэй давхцаж байгаа учраас магадгүй хил боомт хаагдчихсан, инфляц дэлхий даяар өсчихсөн, улс орнуудын гадаад харилцаа бүхэлдээ хямарчихсан ийм том асуудал байгаа. Суурь нөхцөл байдал нь өөрөө энэ сайдуудыг илүү хүчгүй харагдуулж, бас энэ дээр илүү их шүүмжлэлтэй асуудал өрнөж байхыг ч үгүйсгэх аргагүй юм гэж бодож байгаа. Хэрвээ энгийн үед байсан бол одоо үүнээс харьцангуй өөр нөхцөл байдал байхыг бас үгүйсгэхгүй.

Цаашдаа ер нь сонгодог парламентын засаглал руу Монгол Улс явах нь зүйтэй гэдэг дээр би 100 хувь санал нэг байдаг. Манай улс цаашаа сонгодог парламентын засаглалын хэмжээнд гишүүдийн тоогоо ч бодох ёстой. Гишүүдийн тооноос хамаараад парламентын гишүүн сайд байх энэ асуудал заавал одоо дөрвөөр, гурваар хязгаарлагддаг асуудал өөрөө шийдэгдэх ёстой. Холимог тогтолцоо ч орж ирэх ёстой гэж би хувьдаа боддог. Яагаад гэхээр ингэж байж нийгэм өөрөө илүү зөв болно гэдэг энэ агуулгаар боддог. Тийм учраас сонгодог парламентын засаглал руу явах энэ асуудал бол цаг хугацааны эрхээр одоо алхам алхмаар урагшлах ёстой гэсэн ийм хатуу байр суурьтай байдаг.

Монгол Улсын парламент, хууль тогтоогч нийгэм өөрөө юу гэж үзэхээс л хамаарах байх. Ер нь Үндсэн хууль бол энэ нийгмийн эрх зүйн хувьд зөвшилцлийн баримт бичиг. Тийм учраас аль нэг нам олонхын суудал авч байх үедээ хүчилж хийдэг ч юм уу, тийм асуудал биш. Цөөнхтэйгөө ярилцаж, бусад улс төрийн намууд дэмжсэн тохиолдолд, мөн нийгэм өөрөө хүлээж авсан тохиолдолд л өөрөө Үндсэн хууль төрдөг. Тийм учраас энэ дээр бид нарын хувьд илүү хэлэлцүүлэг хийж, цаашдаа ярих ёстой. Давхар дээл, дан дээлтэй холбоотой асуудал 1992 оноос авхуулаад л ер нь гол Үндсэн асуудал байсан юм байна билээ. Одоо кабинетын хувьд ч гэсэн дандаа л асуудлууд энэ дээр үүсэж байсан. Та тэр түүхүүдийг мэднэ. Миний хувьд одоо ийм цаг үед ажиллаж байна. Шалтаглах, ингэсэн, тэгсэн, тэгэх байсан бол, ингэх байсан гэж миний хувьд ярих эрхгүй. Өнөөдрийнхөө эрх зүйн хүрээнд чадах бүх зүйлээ хийж ажиллах нь л миний хувьд чухал байгаа. Баярлалаа.

**Г.Занданшатар:** 91 Бат-Өлзийн Бат-Эрдэнэ.

**Б.Бат-Эрдэнэ:** Пүрэвдорж гишүүний асуултад хариулъя. Ковидын цар тахалтай холбогдуулаад энэ цаг хугацаанд аж ахуйн нэгжүүдэд маань, улс эх оронд маань эдийн засгийн хувьд маш хүндрэлтэй байгаа. Дэлхийн олон оронд энэ асуудлууд тулгамдсан асуудал болчхоод байгаа. Эдийн засгийн хөгжлийн хамтын ажиллагааны байгууллагаас энэ ковидийн цаг хугацаанд дэлхийн бүх оронд ялангуяа өрсөлдөөний байгууллага болон хэрэглэгчийн байгууллага, бусад аж ахуй нэгжүүдэд уриалга гаргаж ажиллаж байгаа. Энэ нь бол хамтдаа туулах үүн дотроо инновац технологийг ихээр дэмжих гэдэг ийм зөвлөмжийг дэлхийн олон орнуудад өгч байгаа.

Тэгээд Монгол Улсын урт хугацааны хөгжлийн хөтөлбөр болох Алсын хараа 2050-д, ногоон хөгжилтэй холбоотой 4 зүйл байдаг. Нэг нь байгаль эко систем, хоёр дахь нь, байгалийн баялгийн үр өгөөж, гурав дахь нь, үнэт баялаг ус, дөрөв дэх нь, хүлэмжийн хийг багасгах, бүтээмж хүртээмжийг нэмэгдүүлэх гэдэг энэ том хөгжлийн хөтөлбөр тусгагдсан байдаг. Тэгээд үүний хүрээнд байгалийн баялгийн үр өгөөжтэй холбоотой асуудал дээр тодорхой хэмжээнд таны санасан хэлсэнтэй мөн санал нэгээр инновац техник технологийн дэвшлийг гаргаж ажиллаж, ашиглаж байгаа ийм үйлдвэр, төслүүд байвал танилцах, тухайн төслүүдийг аль болох урагшлуулах, аж ахуйн нэгжүүдээ дэмжих гэдэг ийм байр суурийг барьж ажиллана. Баярлалаа.

**Г.Занданшатар:** Тогмидын Доржханд гишүүн.

**Т.Доржханд:** Баярлалаа. Тэгэхлээр Монгол Улсын Ерөнхий сайдаас нэг асуулт байна. Тэгээд нэр дэвшигчээс бас асуулт байна.

Өнөөдөр анх удаагаа чуулганы хуралдаан дээр орж ирээд Монгол Улсын Ерөнхий сайд, Монгол Ардын Намын даргын хувьд яг энэ сонгодог парламент руу шилжих хэсэг дээр байр сууриа илэрхийллээ гэж ойлголоо. Үүнийг талархан хүлээж авч байна. Тэгээд ердөө 7 хоногийн өмнө Монголын парламентын болоод парламентын гадуур үйл ажиллагаа явуулдаг 20 гаруй намын удирдлагууд, дарга нар Үндсэн хууль батлагдсаны 30 жилийн ойгоор Төрийн ордондоо хуралдаад бүгд 100 хувиар сонгодог парламентын систем рүүгээ шилжих нь зүйтэй юм. Үүний тулд 4 тодорхой заалтыг бид нар дэмжиж байна гээд бүгд дэмжиж гарын үсгээ зурсан. Одоо энд байна.

Монгол Улсын төрийн тэргүүн Ухнаагийн Хүрэлсүх болон Монгол Улсын Их Хурлын дарга Занданшатар мөн Монгол Улсын Ерөнхий сайдад хандсан ийм зөвлөмжийг бид нар ингээд бэлдчихсэн байгаа юм. Тэгээд үүнийг би бас баталгаажуулж асуумаар байгаа юм. Яагаад вэ гэхээр энэ уулзалт дээр анх удаагаа шүү. Яг энэ зарчим дээр бүх намууд санал нэгдсэн. Бүх намуудаас гадна Улсын Их Хуралд суудалтай 3 нам, түүний Монгол Ардын Намын бүлгийн дарга, Ардчилсан Намын бүлгийн дарга нь өөрсдөө ирж албан ёсоор баталгаажуулсан ийм үр дүнтэй хурал болсон. Тэгээд үүний хүрээнд 4 зүйлийг зайлшгүй яаралтай хийх нь зүйтэй юмаа гэж.

Нэгдүгээрт, энэ хувь тэнцүүлсэн сонгуулийн тогтолцоог оруулах нь зүйтэй. Бүр хамгийн багадаа 50 хувийг нь хувь тэнцүүлсэн тогтолцоогоор сонгодог байх нь зүйтэй. Гишүүдийг.

Хоёрт нь, Кубын язгуурын аргаар Монголчуудын өнөөдрийн тоо 3.5 сая, байна. Куб язгуурын аргаар иргэдээ төлөөлдөг гишүүдийн тоо 150 байна гээд судлаачдын энэ тоон дээр бүх улс төрийн намуудын дарга нар санал нэгдсэн шүү.

Гуравдугаарт, хэрвээ гишүүдийн тоог өсгөсөн тохиолдолд энэ давхар дээл гэж яриад байгаа Улсын Их Хурлын гишүүн Засгийн газарт орж ажилладаг энэ байдал нь зөв зүйтэй юм. Энэ бол парламентын засаглалтай маш олон оронд энэ систем дээр байдаг зүйл, үр ашигтай зүйл гэдэг дээр бүгд санал нэгдсэн.

Дөрөвдүгээрх нь, Монгол Улсын төрийн тэргүүнийг Ерөнхийлөгчийг парламентаас шаардлагатай бол өргөтгөсөн хувилбараар өөрөөр хэлбэл нийслэлийн иргэдийн төлөөлөгчид болон дүүргийн иргэдийн төлөөлөгчид, шаардлагатай бол орон нутаг, аймаг, мөн сумдын иргэдийн төлөөлөгчид гээд 10 мянга орчим төлөөлөгчид байгаа. Эдгээр хүмүүсээс сонгодог байя гэсэн энэ 4 зарчим дээр бүгд санал нэгдсэн. Үүн дээр эрх барьж байгаа намын даргын хувьд болон Монгол Улсын Ерөнхий сайдын хувьд энэ дээр санал нэг байна уу? Энэ асуултад та тодорхой хариулж өгмөөр байна. Байр сууриа илэрхийлмээр байна.

Дараагийн асуулт нь, та дөнгөж сая бас хэллээ. 100 хувь давхар дээлтэй ажилласан Ерөнхий сайд нь ганцаараа дан дээлтэй ажилласан. Дараа нь бас ингээд бүгдээрээ давхар дээлтэй ажилласан Засгийн газарт ажиллаж үзлээ гэж. Гэтэл өнөөдөр шинэ Үндсэн хуулийн орчинд та 4 давхар дээлтэй байх зохицуулалттайгаар ажиллаж байна гээд. Тэгээд магадгүй Үндсэн хуулийн шинэ орчинтой анх удаагаа сайдын асуудлыг оруулж ирж байгаа юм л даа. Тэгээд өчигдөр Эдийн засгийн байнгын хорооны хурал дээр сууж байхад гишүүд бол энэ томилгоог ерөөсөө мэдээгүй байна.

Тэгэхлээр өөрөө оруулж ирсэн байна гэж бодож байна. Тэгэхлээр энэ бол зөв зүйтэй зүйл байна. Гэхдээ цаашдаа яаж явах юм бэ? Ер нь давхар дээлтэй явсан нь зүйтэй юу, үгүй юу гэдэг дээр тодорхой хариулчихмаар байна. Эцэст нь хэлэхэд тодруулах байгаа билүү.

**Г.Занданшатар:** Монгол Улсын Ерөнхий сайд Лувсаннамсрайн Оюун-Эрдэнэ харуулна.

**Л.Оюун-Эрдэнэ:** Доржханд гишүүний асуултад хариулъя.

Энэ ерөөсөө л өнгөрсөн 30 жилийн гол маргаантай асуудал байсаар ирсэн. Би түрүүн бас асуултад хариулсан. 1992 онд нэг Их Хурлын гишүүн 30 орчим мянган хүн төлөөлдөг, 27-28 мянга. Одоо бол 44-45 орчим мянган хүнийг дунджаар одоо төлөөлж байгаа ийм дүр зураг гарч байгаа юм. Парламент бол өөрөө бага ард түмэн. Өөрөөр хэлбэл нийгмийн бүхий л салбар, улс төрийн намууд, магадгүй одоо талбай дээр өөрсдийн байр сууриа илэрхийлж байгаа идэвхтэй тэр дуу хоолой бүхэн л парламент дотор байж байна. Энэ маань өөрөө зөвшилцлийн ийм төлөөллийн зарчим хангагддаг гэж үздэг. Тийм учраас том зургаараа манайх энэ холимог тогтолцоо руу явах нь зүйтэй гэж би боддог. Мэдээж хүмүүсийн хувьд ард түмэн шууд сонгоогүй хүн ороод ирлээ гэдэг ийм асуудлууд байдаг. Гэхдээ бусад парламентын засаглалтай улс орнуудын жишиг бол одоо Герман ч юм уу, Япон ч юм уу тогтвортой явж байгаа энэ засаглал ихэнх нь л дандаа холимог тогтолцоотой, санал гээгдэхгүй байх энэ асуудлыг авч явснаараа нийгэм өөрөө амар амгалан, улс төр өөрөө төрийн ордон дотроо өрнөдөг улс төрийн олон намууд байдаг.

Нийгэм өөрийнхөө сонгож санал өгсөн төлөөлөл дээр тулгуурлаж, парламент болон парламентаар дамжуулж одоо Засгийн эрхийг барьж байгаа гэдгээ илүү их мэдэрдэг. Энэ нь өөрөө илүү тогтвортой байх давуу талтай байдаг. Тийм учраас манайх 30 жил боллоо. Сая бид нар шинэ Үндсэн хуулиа баталсны 30 жилийнхээ ойг тэмдэглэлээ. Шулуухан хэлэхэд Үндсэн хуулийн 2019 оны өөрчлөлтийн үеэр гишүүдийн тоо нэмэхтэй холбоотой, холимог тогтолцоотой холбоотой, Ерөнхийлөгчийг парламентаас сонгохтой холбоотой асуудал яригдаж байсан. Тэр үед сонгууль дөхчихсөн, тухайн үед зөвшилцөл сайн хийгдэж чадаагүй учраас энэ 3-4 зүйл орхигдоод батлагдчихсан. Тийм учраас үүнийг сонгодог парламент руу орохын тулд дахиж ярих нь зүй ёсны хэрэг юм гэсэн ийм бодолтой байгаа.

Би дан дээл сайн, муу гэж хэлэх эрх байхгүй. Яагаад гэхээр Монгол Улсын Ерөнхий сайд Үндсэн хуулийн хүрээнд л ажиллах ёстой. Тийм учраас энэ бол парламент дээр илүү яригдах ийм асуудал гэж бодож байгаа. Хувь хүн, улс төрчийн байр суурь юу вэ гэж асууж байна. Миний хувьд Улсын Их Хурлын гишүүнээр ажиллаж байх үедээ ч яг энэ Үндсэн хууль дээр маш тодорхой байр суурьтай байсан. Хэрэг эрхлэх газрын даргаар ажиллаж байхдаа ч маш тодорхой байр суурьтай байсан. Одоо ч би Ерөнхий сайд болоод байр сууриасаа өөрчлөгдөж болохгүй. Яагаад гэхээр тэр бүх зүйл протоколд тэмдэглэгдэн үлдсэн байгаа юм.

Тийм учраас Оюун-Эрдэнэ гэдэг хүний улс төрийн байр суурь бол сонгодог парламентыг тууштай дэмжинэ. Энэ байр сууринаасаа би улс төрд байх үедээ огт ухрахгүй. Тийм учраас Монгол улс цаашдаа парламентын улс байх ёстой, парламентын сонгодог засаглал руу алхам алхмаар явах ёстой гэдэг дээр Оюун-Эрдэнэ гэдэг хувь улс төрчийнхөө хувьд мөн одоо энэ цаг үед эрх барьж байгаа намын дарга, Ерөнхий сайдаар ажиллаж байгаагийн хувьд тууштай зогсоно.

Мэдээж энэ хэзээ хийгдэх вэ энэ бүх зүйл яг үнэндээ нийгэм өөрөө хүсэж ойлгосон үед л Үндсэн хуульд хүрнэ. Тийм учраас үүнийг бид нар ямар нэгэн байдлаар хүчилж ч юм уу хийхгүй. Тэр дундаа цөөнх ямар байр суурьтай байгаа вэ гэдэг бол туйлын чухал. Тийм учраас энэ дээр алхам алхмаар ярилцаж олон нийтэд яг сонгодог парламентын тогтолцоо гэж яг юу вэ гэдгээ илүү их ойлгуулж, энэ асуудал дээр илүү их ярилцаж зөвшилцөж явна.

**Г.Занданшатар:** Тогмидын Доржханд гишүүн 1 минут тодруулъя.

**Т.Доржханд:** Монгол Улсын Ерөнхий сайд, Монгол Ардын Намын дарга тодорхой байр сууриа илэрхийллээ гэж ойлголоо. Тэгэхлээр өнөөдөр Улсын Их Хуралд суудалтай бүх намуудын удирдлагууд болон гадуур байгаа нь бүх намуудын удирдлагууд үүн дээрээ санал нэгдэж байна гэж ойлгож байна. Баярлалаа.

Одоо шинэ сайдаас асууя. Энэ сонгууль болохоос өмнө маш сайн ингээд л утааны асуудал шийдэгдэж байна гээд, сонгуулийн дараа больчихлоо гэдэг энэ нийгмийн шүүмжлэл бол байна. Үүнтэй холбоотойгоор энэ томилгооны асуудал, хариуцлагын асуудал гарч ирсэн болов уу гээд. Гэтэл яг ингээд судлаад мэргэжлийн хүмүүстэй яриад үзэхлээр тэр нүүрс угаадаг үйлдвэр байна шүү дээ, нөгөө шахмал түлш үйлдвэрлэдэг. Тэнд чинь болохоор технологийн арга нь буруу байна аа. Нөгөө уураар ингээд хатаагддаг зүйлийг чинь шууд түлээд, нөгөө түлсэн халаадаг зүйл нь болохоор нүүрсээрээ түлж байгаа. Тэр нь шахмал бүтээгдэхүүн дээрээ очоод утаа үүсгээд байна гэдэг ийм асуудал байна. Тэгэхлээр энэ чинь.

**Г.Занданшатар:** Бат-Өлзийн Бат-Эрдэнэ.

**Б.Бат-Эрдэнэ:** Доржханд гишүүний асуултад хариулъя. Утаатай холбоотой асуудал бол ганцхан яндантай холбоотой асуудал бол биш, 4 эх үүсвэр байдаг. Нэг нь бол мэдээж яндан, нөгөөдөх нь автомашины утаа. Гурав дахь нь цахилгаан станц, дөрөв дэх нь шороо тоосонцроос улбаатай ийм агаарын бохирдолтой холбоотой асуудлууд байдаг. Тэгээд Монгол Улсын хэмжээнд 2020 онд бүх нийтийн бэлэн байдлын зэрэг тогтоогдсонтой холбогдуулаад бас автомашины явах хязгаар байсан. 2021 оны 11 сарын байдлаар Улаанбаатар хотын хэмжээнд нийтдээ 631 мянган өөрөө хөдлөгч тээврийн хэрэгсэл явж байгаа гэдэг. Ийм албан ёсны бүртгэл байна. Шахмал түлшний үйлдвэртэй холбоотой асуудал дээр технологийн шинэчлэлүүдийг зайлшгүй хийх шаардлагатай гэж би хувь хүнийхээ хувьд харж байгаа. Яагаад гэхээр, Эрдэнэс Тавантолгой компанийн дэргэд Таван толгой түлш компани нь.

**Г.Занданшатар:** Гочоогийн Ганболд гишүүн.

**Г.Ганболд:** Нэр дэвшиж байгаа Бат-Эрдэнийг дэмжиж байна. Өмнөх сайд нь энэ Агаар орчны бохирдлын үндэсний хорооны даргын хувьд Улаанбаатар хотын агаарын бохирдлын буруутан болоод огцорч байгаа юм байна гэж ойлголоо. Үнэхээр одоо энэ Улаанбаатар хотын агаарын бохирдолтой холбоотой Байгаль орчны сайд алдаа гаргасан гэж оношилсон бол би Ерөнхий сайдыг буруу онош тавьсан байна гэж хэлэх гээд байгаа юм. Нэгэнт буруу оношлогдсон учраас Байгаль орчны сайд өөрчлөгдөөд энэ агаарын бохирдол сайжрахгүй. Яг нарийндаа бол Байгаль орчны яамны шууд хамаарлын ч асуудал биш. Эрчим хүчний яамны асуудал. Энэ сайжруулсан түлшний үйлдвэрийн технологи, энэ үйлдвэрлэлийн горим, чанарын асуудал бол Эрчим хүчний яамнаас гадна яг гүйцэтгэж байгаа Улаанбаатар хотын асуудал шүү дээ. Өмнө нь Шадар сайд байхдаа өөрөө гэр хороолол руу яваад л, хяналтаа тавиад л өмнө нь агаарын бохирдлыг бууруулаад болж байсан шүү дээ. Тэгвэл энэ Таван толгой түлш компанийн асуудал шүү дээ. Одоо энэ сошиалаар явж байгааг нь харахад бараг барьцалдуулагч гэж юу ч хэрэглэж байгаа нь бүү мэд. Хөлдүү, тэгээд нөгөөдөх нь одоо шаталтгүй уугиад л ингээд явж байгаа шалтгаанууд байгаа юм байна. Тэгээд энэ учир шалтгаануудыг олж байж бид нар энэ хариуцлагынхаа байг зөв онож явахгүй бол хэн нэгэн хүн дээр хариуцлага тохоод нийгмийн галыг дараад явна гэх юм бол цаашдаа сайжрахгүй ээ.

Тэгэхээр би Ерөнхий сайдыг одоо энэ агаарын бохирдлын асуудал дээр зөвхөн Байгаль орчны сайдаас гадна энэ Орчны бохирдлын үндэсний хорооны гишүүд байна. Бусад энэ холбогдох яам, Улаанбаатар хотын энэ хүмүүс дээр бас нэлээн тодорхой хариуцлага тооцож явахгүй бол би үүнийг Байгаль орчны сайдыг сольсноор сайжрахгүй гэж хараад байгаа юм. Ер нь сайжруулсан түлшийг хийж байгаа энэ барьцалдуулагчийн чанар байдал дээр нэгэнт Засгийн газраас тодорхой ажлын хэсэг гаргаж дүгнэлтүүд гаргах ийм зайлшгүй шаардлагууд байгаа. Энэ дээр та дүгнэлт гаргаж, ер нь цаашдаа анхаарч ажиллах нь зүйтэй байх гэж ингэж бодож байна.

Тэгээд энэ хариуцлагын асуудал дээр ямар албан тушаалын хүн хариуцлага алдах юм бол хэн хариуцлага хүлээх вэ гэдгийг нь жаахан тодорхой зааг ялгаатай, болгохгүй бол нийгмийн нэг хэл амнаас айгаад л нэг сайд гарч ирээд л баахан юм ярьдаг. Өвөрхангай аймгийн Зүүнбаян-Улаан сумын нэг сурагч нас барсан тухай асуудлаар энэ жилжингээ салбарын сайд нь доод талынхаа хүмүүс рүү дайрлаа. Ажлаас нь чөлөөл, тэд нарыг чөлөөлөөд байдаг. Гэмт хэрэг учраас шүүхийн шийдвэр гараагүй, одоо буруутан нь тогтоогдоогүй байхад хэн нэгэн хүнийг буруутгах арга байхгүй. Бид нар буруутан байх юм бол арга хэмжээ аваад хариуцлага тооцоход бэлэн л дээ. Гэхдээ салбарын сайд доод хүмүүсээ дарамтлахаасаа гадна өөрийнхөө салбарын энэ төрийн албан хаагчдыг чинь бас хамгаалдаг өмгөөлдөг ийм зүйл байхгүй бол бас учир шалтгаан их байна шүү дээ.

Тэгэхээр зэрэг энэ болгон дээр би Ерөнхий сайдыг энэ хариуцлагынхаа юмнуудыг нэг жаахан тодорхой болгох тал дээр онцгой анхаараасай гэж хэлэх гээд байгаа юм. Тэгээд шинээр дэвшиж байгаа сайдын хувьд Улсын Их Хурлын энэ Агаар орчны бохирдлын дэд хорооныхонтой бас нэлээн сайн хамтарч ажиллах хэрэгтэй. Ер нь бид нарын хувьд та бол бодлого тодорхойлдог хүн. Бодлого тодорхойлоод батлагдсан мөнгийг нь гаргаад татаасыг нь өгөөд, тэгээд тэр үйлдвэрүүд нь гарах бүх л зардлыг нь барагдуулаад хийгээд явж байгаа тохиолдолд шууд одоо ингээд энэ агаарын бохирдлоос болоод дараа нь дахиад л одоо буурахгүй бол тэнд нь арга хэмжээ авна гэвэл үгүй. Тэгэхээр зэрэг энэ дээр бас нэлээн анхаарч Их Хурлын бусад дэд хороодтой хамтарч ажиллах байх аа гэж ингэж бодож байна. Тэгээд таныг дэмжиж байгаа.

**Г.Занданшатар:** Монгол Улсын Ерөнхий сайд Лувсаннамсрайн Оюун-Эрдэнэ асуултад хариулна.

**Л.Оюун-Эрдэнэ:** Хоёр асуулт өмнө нь бас нэг гишүүн асуусан, яагаад сайд, дэд сайд, Төрийн нарийн бичгийн даргыг гурвууланг нь чөлөөлчхөв гээд. Энэ цаашдаа бас би жишиг болоосой гэж бодож байгаа юм. Тэгэхгүй бол сайддаа захирагддаггүй дэд сайд, дэд сайддаа захирагддаггүй Төрийн нарийн, Төрийн нарийндаа захирагддаггүй газрын дарга, газрын даргадаа захирагддаггүй хэлтсийн дарга бүгд гишүүд томилчихсон гээд байдаг ийм асуудал байгаа. Энэ байдалтай одоо хэдүүлээ хамтдаа дүгнэлт хийх цаг болсон байна.

Тийм учраас сайдаа дэмжиж хамтарч ажиллаж чадаагүй дэд сайд, Төрийн нарийн бичгийн дарга, сайдаа явуулчхаад үлдэх нь бол утгагүй зүйл гэж би бодож байгаа юм. Цаашдаа ч гэсэн энэ асуудал дээр нухацтай хандана. Цаашдаа хянаж байх ёстой байсан газраас нь авхуулаад үйлдвэртэй холбоотой асуудал, нийслэлийн хариуцаж байсан хүмүүс дээр одоо хамтад нь хариуцлага тооцох нь зүйтэй гэж үзэж байгаа. Тэгээд та хэд маань бас утасдаж хамгаалахгүй байхыг хүсье. Хэдүүлээ нэг гараараа хариуцлага ярьчхаад нөгөө гараараа одоо энэ маань ч тэр нутгийн хүн, энэ маань ч одоо би томилуулж байсан юм, тэр маань ч уул нь гайгүй байсан гээд ингээд байдаг юмаа л хэдүүлээ больчихвол хариуцлага шат шатанд тогтох байх аа.

Ингэвэл илүү төрийн албан хаагчид хэн нэгэнд найдахгүй, зөвхөн сайддаа захирагдаж ажилладаг ийм шинэ соёл руу орох ёстой. Тийм учраас цаашдаа бас хариуцлагын асуудал нэлээдгүй яригдана. Энэ ингээд энэ гурваар зогсохгүй ирэх долоо хоногоос авхуулаад ер нь хариуцлага алдаж байгаа, ерөнхийдөө одоо төрийн байгууллагууд суларчихсан, бас хэд хэдэн сонгууль ч болж өнгөрлөө. Ингээд сонгууль дундаас назгайрсан асуудлууд нэлээн гарсан байхыг үгүйсгэх аргагүй.

Хоёрдугаарт мэдээж цар тахлын ийм нэн амаргүй нөхцөл байдал үргэлжилсэн учраас энэ дунд нэг их халаа солио хийгээд бас дэмий байх гэдэг ийм байр сууринаас аль болохоор тогтвортой байх нь зүйтэй гэдэг энэ агуулгаар хандаж ирсэн. Одоо үндсэндээ чадаж байгааг нь дэмжээд, чадахгүй байгааг нь хариуцлага тооцоод л цаашаа явахаас өөр гарцгүй ээ. Энэ дээр одоо парламент хамтдаа нэгдсэн байр суурьтай байж чадвал төрийн бүх байгууллага, сайдаасаа эхлээд энгийн мэргэжилтэн хүртэл нэг хариуцлагатай, төрийнхөө төлөө зүтгэдэг ийм агуулга руу явах ёстой гэж бодож байгаа юм.

Ер нь анхан, дунд шатанд байгаа энэ сахилга хариуцлагыг одоо илэрхий анхаарахгүй бол болохгүй цаг болсон байна. Дээд талд нь асуудал ярьдаг, дунд, доод шатанд нь үлдээчихдэг. Тэгээд л одоо бүр анхан, дунд шатанд нэг тийм яриа хүртэл байна гэж байгаа шүү дээ. Яах вэ, улс төрчид тэгээд ирж л байдаг, явж л байдаг юм. Бид бол мөнхийн биднийг хэн яадаг юм гэсэн ийм байдалтай бүх зүйл дээр ярилцаад Ганболд гишүүнтэй санал нэг байна. Яг хэн, хэзээ, яаж гэдэг дээр хариуцлага тооцоод явах нь зүйтэй. Сая бол яалт ч үгүй агаар орчны бохирдолтой холбоотой энэ асуудал дээр тэргүүлж байсан хүн Уртнасан сайд байсан. Сайн ажилласан, муу ажилласан уу гэхээс илүүтэйгээр тухайн олон яамдуудыг уялдуулан зохион байгуулах чиг үүрэг яалт ч үгүй үндэсний хороон дээр л байгаа.

Тийм учраас одоо би бас Засгийн газрын хуралдаан дээр хэлсэн толгойноос нь эхэлж байна. Цаашлаад энэ асуудал сайжрахгүй бол шатлаад ингээд явахаас өөр гарцгүй ийм байдал Ерөнхий сайдын хувьд орж байна. Цаашдаа бас ийм байдлаар ажиллах болно. Тэгээд та хэдийг бас дэмжиж ажиллахыг хүсье.

**Г.Занданшатар**: Сандагийн Бямбацогт гишүүн.

**С.Бямбацогт**: Утааны асуудал зөвхөн Улаанбаатар хотын биш улс орны хэмжээний асуудал болчихсон л доо. 21 аймгийн төв бас утаа, бөөн гомдол, санал. Өнөөдөр ч яригдаж байгаа биш, олон жилийн өмнөөс яригдсан, зайлшгүй шийдэх ёстой асуудал болсон. Тэгээд утааг бид нар шахмал түлшээр оролдоод 50 хувь бууруулсан тодорхой үр дүн гарсан. Эргээд одоо тайвшраад назгайраад хариуцлага алдсаны улмаас эргээд л нөгөө бахь байдагтаа эргээд орлоо. Энэ бол богино хугацааны шийдэл байсан.

Одоо урт хугацааны хамгийн сайн, хамгийн төгс шийдэл бас биш байжээ гэдэг нь харагдаж байгаа. Тийм болохоор цаашдаа бид нар энэ хамгийн сайн, хамгийн төгс шийдлийг л олох ёстой. Ингэхийн тулд одоо яавал гал түлэхгүй байх вэ, яавал яндан байхгүй байх вэ? Энэ рүү л анхаармаар байгаа юм. Ерөөсөө яндангаа устгацгаая, яндангүй болцгооё, гал түлэхээ больё. Үнс нурамтай зууралдахаа больё, гадаа гарч бие засахаа больё, хөрс бохирдуулахаа больё.

Ингэхийн тулд гэр хорооллыг дахин төлөвлөх, гэр хороололд барилга байшин барих, гэр хорооллын дэд бүтцийг хөгжүүлэх энэ рүүгээ л илүү анхаармаар байгаа юм. Тэгээд шинээр томилогдох сайд маань бас энэ тал дээр илүү анхаарч ажиллаасай. Манай Ховд аймаг бол бас бэлээхэн жишээ болчихсон, ажлууд хийгдэж байгаа. Гэр хороололд цэвэр бохир усны шугам татаж байна. Цэвэр бохир усны шугам дээрээ бид нар цахилгаан халаагуур, цахилгаан тень, цахилгаан боллер тавиад хэрэглээний халуун усаа шидээд, үндсэндээ гадаа гарч бие засахгүй, гал түлж утаа гаргахгүй, үнс нурамтай зууралдахгүй хөрс бохирдуулахгүй нөгөө паартай байшиндаа амьдраад, одоо паалантай жорлонд бие засаад ингээд байх бололцоо бас бүрдүүлж байгаа. Үүнийг одоо хэрхэн яаж хурдан хугацаанд бүрдүүлэх вэ? Олон жил энэ ажил хийгдэж байгаа. Улаанбаатарт хийгдэж байсан. Энэ рүү одоо Засгийн газар, Байгаль орчны яам, Барилга, хот байгуулалтын яам, Эрчим хүчний яам илүү анхаарах ёстой. Энэ бол ганцхан Байгаль орчны яамны ч үүрэг биш.

Өнөөдөр утааны асуудал гээд одоо нэг сайд огцорч байна. Хэрэндээ л бас ажиллаж байсан. Гэхдээ энэ салбар дундын уялдаа холбоо байх ёстой. Хариуцсан бас улсууд байгаа шүү. Ард нь бас хариуцлага хүлээх ёстой хүмүүс үлдэж байгаа шүү. Сайжруулсан шахмал түлш маань асуудалтай байсан, үүнийг хариуцсан бас салбарын яам байгаа. Энэ хүмүүс бас ингэж үлдэж болохгүй шүү.

Тийм болохоор цаашдаа одоо энэ Барилга хот байгуулалтын яамныхан цэвэр, бохир усны шугамын асуудал дээр их хойрго ханддаг. Тэгээд одоо юу гэдэг юм утааны асуудал манай асуудал биш. Цэвэр ус чинь манай асуудал биш гээд. Бас сүүлд нь Байгаль орчны сайдыг огцруулна гэчихсэн сууж байхвий дээ. Тэр цэвэр бохир ус чинь Барилга, хот байгуулалтын яамны асуудал гэх мэтээр салбар дундын зохицуулалтыг хийх тал дээр бид нар чинь бас Засгийн газрын үйл ажиллагааны хөтөлбөр, Алсын хараа 2050 урт хугацааны бодлого гээд юмнууд баталчихсан байгаа. Энэ дотор чинь одоо тэр агаарын бохирдлын асуудал, хөрсний бохирдлын асуудал, байгаль орчны нөхөн сэргээх, цөлжилт, усны нөөц, ой нөөц гээд олон том асуудлууд орсон байгаа. Энэ том бодлогоо бас хэрэгжүүлэх тал дээр анхаараарай. Ганцхан утааны сайд болчхоод утаатай тэмцэх биш утаан дээр хамгийн сайн шийдлээ хийе.

Үүнээс гадна тэр том бодлогын асуудлууд дээр анхаарч ажиллах ёстой шүү. Монгол Улсын Үндсэн хуульд заачихсан байгаа Монгол Улсын иргэн эрүүл аюулгүй орчинд амьдрах эрхтэй. Энэ эрхийг хангуулах үүрэг нь төрд байж байгаа. Иргэн, төрийн албан тушаалтан төрд гомдлоо гаргаж гомдлоо шийдвэрлэх эрхтэй, төр гомдлыг шийдвэрлэх үүрэгтэй. Энэ тал дээр Шударга өрсөлдөөн хэрэглэгчийн төлөө газрын дарга хийж хэрэглэгчийн эрх ашгийг хамгаалах чиглэлээр бас ажиллаж байсан туршлагатай хүнийхээ хувьд, Мэргэжлийн хяналтын ерөнхий газарт бас дэд дарга хийж бас зөвлөн туслахад үйл ажиллагаа явуулж байсан хүний хувьд энэ тал дээр энэ яамдуудад, энэ хүнд суртал бий болгож байгаа энэ хүмүүс дээр бас нэг өөрчлөлт авчраарай. Сайд болчихоороо, дарга болчихоороо өөрийгөө ерөөсөө эрх мэдэлтэн албан тушаалтай аймаар том дарга гээд бодчихдог. Нөгөө бяруу болоогүй байж бухын баасаар баана гэдэгтэй адилхан янцагладаг ийм байдлаар хандаж болохгүй шүү. Ийм арга барилаар ажиллаж болохгүй шүү.

**Г.Занданшатар**: Үг хэллээ. Эрхэм гишүүн Хүрэлбаатарын Булгантуяа.

**Х.Булгантуяа**: Бат-Эрдэнэ даргыг дэмжиж байна. Тэгээд энэ сүүлийн хоёр өвөл Монголчууд бидний уушгинд үнэхээр хэцүү хоёр өвөл боллоо. Тэгээд ковид эхнээсээ ер нь тусаагүй хүн бараг үлдээгүй байхаа. Зарим нь бол хоёр дахиа, гурав дахиа тусаж байна. Сүүлийн үед бол хүүхдүүд маш их тусаж байх шиг байна.

Дээрээс нь нэмээд агаарт гар гэх юм. Тэгээд гараад ийм утаагаар амьсгалах юм бол үнэнийг хэлэхэд агаарт одоо гараад ч хэрэггүй болчхоод байна. Уг нь бол бид нар Байгаль орчны яамыг төсөв санхүүгээр бас их дэмжээд байгаа юм. 2018 онтой харьцуулахад зөвхөн урсгал зардал нь гэхэд одоо 2022 онд бараг хоёр дахин нэмэгдсэн. Шинээр хэрэгтэй байгаа гэсэн агентлаг болгоныг нь байгуулж өгч байгаа. Усны газар, Ойн судалгаа хөгжлийн агентлаг гээд одоо төсөв санхүү шаардлагатай бүхий л зүйлийг нь тавьж өгөөд, бид нар агаарын бохирдолтойгоо ч тэмцье, байгаль орчноо ч хамгаалъя гээд. Уг нь би бодохдоо агаарын бохирдлоо нэлээн гайгүй бууруулчихсан юм чинь хөрсний бохирдол гээд ингээд дараа дараагийнхаа асуудлуудтайгаа тэмцэх болов уу гэсэн. Одоо буцаад ухралт хийгээд л агаарын бохирдлынхоо асуудал руу орж байна л даа.

Байгаль орчны сайдын харьяа 101 орчим харьяа байгууллага байдаг юм байна билээ. Баахан сав газрын агентлагуудаас авхуулаад л байгаль орчны нөхөн сэргээлтийн сургалтын төвөөс авхуулаад л. Тэгэхээр одоо танаас ерөөсөө л нэн түрүүнд хүсэх зүйл бол энэ агаарын бохирдлын асуудал. Тэгээд би өөрөө дэд сайд байхдаа энэ Агаар орчны бохирдлыг бууруулах үндэсний хорооны гишүүнээр ажилладаг байсан. Хамгийн анх Хүрэлсүх дарга өөрөө Ерөнхий сайд байхдаа энэ хороог ахалдаг байсан юм.

Тэгээд би Оюун-Эрдэнэ Ерөнхий сайдыг энэ өвлийг даван туултал та өөрөө энэ хороог ахлаач ээ гэж бүр хичээнгүйлэн хүсэж байна. Ингэж энэ бүх ажлуудын уялдаа холбоог хангаж өгөхгүй бол үнэнийг хэлэхэд одоо ингээд л ахиад л баахан хүмүүс солигдох юм шиг байна. Тэгээд одоо дахиад гурван сар хүртэл бас нэлээн зай байна. Тэгээд Хүрэлсүх дарга өөрөө яг ингээд л ханцуйгаа хойшлуулж байгаад л одоо энийг хэн хариуцах юм, энэ төсөв нь хаана байгаа юм, энэ яагаад болоогүй байгаа юм гээд явдаг байсан. Дараа нь Байгаль орчны сайд Цэрэнбат ахалдаг байсан. Намайг байхад ч гэсэн байнга хуралдуулдаг, төсөв санхүү, ажлын уялдаа холбоог өөрөө шалгадаг байсан. Яг үүнтэй адилхан Ерөнхий сайдад та өөрөө энэ хороог ахлаач ээ. Ингэж байж бас маш богино хугацаанд үр дүн гарах байх гэж бодож байна.

Улсын Их Хурал дээрээс бол би таны ажлыг одоо Байгаль орчны сайдаа 100 хувь дэмжихэд бэлэн. Манай энд Агаарын бохирдлын дэд хороо байна. Цөлжилтийн эсрэг лобби бүлэг байна. Тогтохсүрэн дарга ахалж байгаа, Байгаль хамгаалах бүлгэм байна Цэрэнпунцаг гишүүний ахалж байгаа. Тогтвортой хөгжлийн дэд хороо байна. Би түүнийг нь ахалж байгаа. Ингээд бид бол ерөөсөө байгаль орчинтой холбоотой хий гэсэн ажил болгоныг дэмжихэд бэлэн. Гол нэг санал бол санаачилга олигтой гарч өгөхгүй. Ярихаараа бүтэц, санхүү төсөв хэрэгтэй гээд л. Буцаж орж ирж төсөв санхүүгийнхээ тайланг тавьдаггүй, ажлын уялдаа холбоо муу байгаад байгаа учраас л энэ өвөл бид нар ингээд одоо цэнхэр тэнгэрээ буцаад харахаа байлаа. Тэгээд ковидоор ч өвдөөд л, утаагаар ч амьсгалсаар байгаад л үнэнийг хэлэхэд энэ хоёр өвлийн дараагаар уушги үнэхээр жижиг, томгүй бүгдээрээ л өвчлөлтэй болоод үүний ард дуусах юм шиг байна.

Тэгээд таны ажлыг дэмжиж байгаа шүү. Тэгээд одоо үнэхээр их маш их итгэл найдвар тавьж байгаа, тэгээд Ерөнхий сайд тийм ч болохоор бараг багаар нь хариуцлага тооцоод одоо багаар нь бас хариуцлагатай сайн хүмүүс тавьж байгаа гэж ойлгож байгаа. Тэгээд амжилт хүсье.

**Г.Занданшатар**: Үг хэллээ. Содномын Чинзориг гишүүн нэрээ татлаа. Мөнхөөгийн Оюунчимэг гишүүн.

**М.Оюунчимэг**: Сая Ерөнхий сайд, нэг төрийн албан хаагч хэн нэгэн даргад найдаж биш харин удирдлагадаа, сайд нартаа одоо удирдлага дор нь ажиллаж зөвхөн л түүнийгээ биелүүлж байх ёстой гэдгийг 100 хувь дэмжиж байна. Одоо ийм юм нээрээ үнэхээр хаа сайгүй үгүйлэгдэж байна л даа. Энэ агаарын бохирдлыг бууруулах, энэ утаа бууруулах ажил бол ганц яамных биш. Энэ бол хамтын ажил гэдгийг бид бүгдээрээ мэднэ. Би Өргөдлийн байнгын хорооны дарга байхдаа энэ агаарын бохирдолд сүүлийн 15 жил зарцуулсан мөнгөнд анх удаагаа гүйцэтгэлийн аудит хийлгэж үзэхэд 700-гаад тэрбум төгрөгийг салхинд хийсгээд, тэгээд тэр нь шүүхээр яваад тэрийг авсан төрийн бус байгууллагууд нь татан буугдаад зүгээр л байхгүй болчихсон байсан. Ерөнхий сайд байхдаа Хүрэлсүх дарга бас энэ түүхий нүүрс оруулж ирэхгүй байх.

Дээрээс нь шахмал түлшний үйлдвэрүүд дээр яг хүнийг нь ажиллуулаад одоо Шадар сайд, хотын дарга, Улсын онцгой комиссын даргын хувьд юм уу, ер нь тэр салбарын сайдууд яаж ажиллаж байсныг бид нар мэднэ. Тэнд үр дүн гарсныг ч бид мэднэ. 50 орчим хувиар үр дүн үнэхээр гарсан, хүйтэн ч өвөл байсныг бид мэднэ.

Тэгэхээр одоо энд юу хэлэх гээд байна гэхээр ер нь хариуцлага, хяналт шалгалт бол үнэхээр тааруу байна. Би Цэрэнбат Байгаль орчин, аялал жуулчлалын сайд байхад бид нар хамт Сонгинохайрхан, Баянзүрх, Чингэлтэй дүүргийн гэр хорооллуудаар яваад хөрсний бохирдол, агаарын бохирдлыг бууруулахад тэр хэсгийн ахлагч нар, иргэдийг бас зохион байгуулалттай ажиллагаанд оруулаад үнэхээр хариуцлагатай байсан. Гар утас өгөөд энд бүр үнэхээр яаж зохион байгуулалттай ажиллавал үр дүн гардгийг бид нэг, хоёр жилийн дотор бол харсан. Гэтэл эргээд ийм болчхож байгаа юм. Тэгээд энэ дээр мэдээж нэг яамных гэхээсээ илүүтэй хамтын ажлууд ч байгаа. Тэгээд энэ дээр би Бат-Эрдэнэ Байгаль орчин, аялал жуулчлалын сайд болоод бас энэ дээр нэг хариуцлагатай бас хяналт шалгалт тавиад ажиллаж чадна гэдэгт бол итгэлтэй байгаа. Яагаад гэвэл Шударга өрсөлдөөн, хэрэглэгчийн төлөө газар даргаар ажиллаж байхдаа юмны араас хөөцөлдөөд, бас түүнийхээ үр дүнд хүрээд үнэхээр бас нэг юмны ард гарч ажиллаж болдог гэдгийг зарим ажлаараа харуулсан.

Тийм учраас ялангуяа агаарын бохирдлыг бууруулах дээр бол амжилттай ажиллана гэж найдаж байгаа шүү. Гэхдээ ганц танай яамны ажил биш, сая Ерөнхий сайдын хэлж байгаа нөгөө зохион байгуулалт, энэ багаа ажиллуулах тэр ажил бол үнэхээр чухал шүү. Тэгээд гол нь тэр шахмал түлшний үйлдвэр дээр асуудал байгааг нэн яаралтай арга хэмжээг Эрчим хүчний сайдтай нийлээд бол авах ёстой гэдгийг хэлье гэж бодож байна.

Хоёрт нь, энд Ерөнхий сайд ч байна. Энд Байгаль орчны сайдаар томилогдох гээд нэр дэвшсэн хүн орж ирж байна. Энэ шонхор шувууг манайх гадаадад гаргадаг үүний төлбөрийг ер нь яаж байдаг авдаг юм. Энэ орж ирж байгаа мөнгө нь хэд юм хэдийг гаргадаг зэргийг ер нь ил болгох асуудлыг тавивал яасан юм бэ. Бид нар өмнө нь ч очиж байсан. Ингээд арабын орнуудад жишээ нь Казахстан улсаас шонхор шувуу авдаг. Тэгээд Казахстан улсад үүнийхээ хариуд одоо орж байгаа мөнгөөрөө хүүхдийн эмнэлгийн асуудлыг бүрэн шийдсэн гээд юм нь илт. Тэгээд тэр мөнгөөрөө ийм, ийм эмнэлгүүдийг бариад одоо ялангуяа жишээ нь хүүхдийн эмнэлгийн асуудал Казахстанд эндээс орж ирсэн мөнгөөр шийдээд асуудалгүй болсон гэж байгаа юм. Гэтэл бид өнөөдөр түлэнхийн төвийг ч барьж чадахгүй хэдэн жил энэ тухай ярьж байна.

Тэгэхээр энэ шонхор шувууны талаар Байгаль орчин, аялал жуулчлалын яамнаас тодорхой хураамж орж ирдэг энэ мөнгийг энэ нийгмийн эрүүл мэндийн чиглэлд бид зарцуулж чадвал өнөөдөр энэ эмнэлгийн асуудлыг бид бүрэн шийдэх бололцоо байгаа юм байна гэдгийг бас тэр талын хүмүүстэй уулзаж байхдаа ч ойлгож авсан л даа. Тэгэхээр энэ дээр ер нь ийм бололцоо байдаг юм болов уу? Энэ заавал нууцын зэрэглэлд Засгийн газар дээр өмнө нь ингэж хэлэлцэж ирсэн юм байна билээ. Тэгэхээр заавал ингэх ёстой юу. Үүнийг ил шилэн болгоод эндээс орж ирж байгаа мөнгөөр одоо энэ түлэнхийн төв, хүүхдийн эмнэлэг, эрүүл мэндийн энэ асуудлуудаа шийдээд явчих бололцоо бол бусад улс оронд харуулчихлаа л даа. Тэгэхээр манайд ийм бололцоо байгаа юм шиг харагдаад байгаа юм. Тэгэхээр энэ асуудлыг ер нь нээлттэй болгох бололцоо байна уу? Энэ дээр нэг хариулт авъя гэж бодож байна.

**Г.Занданшатар**: 91, Бат-Өлзийн Бат-Эрдэнэ.

**Б.Бат-Эрдэнэ**: Оюунчимэг гишүүний асуултад хариулъя. Монгол Улсын урт хугацааны хөгжлийн хөтөлбөр, Алсын хараа 2050-д аялал жуулчлалын салбарын цахим хөгжүүлэлттэй холбоотой асуудлуудыг нээлттэй тусгаж өгсөн байгаа. Тус асуудлуудын хүрээнд бас энэ нэн ховордсон ан амьтантай холбоотой асуудлууд тусгагддаг. Монгол Улс жилдээ дунджаар 300-450 орчим толгой шонхрыг экспортолдог гэдэг ийм тоо байна. Тэгэхээр ажлаа аваад яг энэ нууцын зэрэглэлтэй байна уу, ямар асуудлууд байна гэдгийг тодорхой судлаад эргээд бас аль болох энэ Монгол Улсын урт хугацааны хөгжлийн бодлогын хүрээнд аялал жуулчлалын салбар ил тод байлгах зарчимтай холбогдуулж асуудлуудыг шийдвэрлэх нь зүйтэй болов уу гэж харж байна.

**Г.Занданшатар**: Жамъянхорлоогийн Сүхбаатар гишүүн алга байна, хаслаа, Цэдэндамбын Цэрэнпунцаг гишүүн алга байна хаслаа. Норовын Алтанхуяг гишүүн.

**Н.Алтанхуяг**: Энэ сайд нарыг солих ч зөв зүйтэй ажил л даа. Тэгэхдээ би одоо Ерөнхий сайд байгаа учраас сайд солих амархан байх аа. Ер нь сайд хийж чадах хүнээ л зөв сонгож оруулж ирмээр байна шүү. Монголын төр одоо ингэж тоглож болохгүй. Сайдын босго их намхан болсон байна. Зүгээр л ганц цоройгоод л ороод ирдэг. Тэгээд цааш цаашдаа энийгээ сайн анхаараарай гэж би хэлье. Одоо манай Монголын нийгэмд нэг юм буруу явж байна, Ерөнхий сайд аа. Та яах вэ, тэмцэж байна гээд хүн сольж байна. Бүх юмны буруутан нь иргэд боллоо. Ороолтоо шатаасан иргэний буруу. Тийм ээ, бүх юм одоо иргэн буруутай. Яагаад ийм болдог юм. Энэ сайд болох гээд байгаа залууд би хандаж хэлэхэд энэ иргэнээ номер нэг тавьдаг хүнийг. Ерөнхий сайд иргэн гэдэг хүн, энэ иргэн бол номер нэг гэдэг хүмүүсийг л иймэрхүү ажилд тавимаар байна. Би энэ сайдыг чинь нэг их тийм мундаг мэдлэг боловсролтой хүн хийдэг гэж боддоггүй. Иргэнээ нэгд тавьсан сэтгэл зүтгэлтэй хүн л хийдэг. Дашрамд дурдахад та энэ чуулганы дараачийн чуулган эхлэхэд хагас сайн өдөр Засгийн газрыг хуралдуулчхаж болдоггүй юм уу?

Дээр Байнгын хороо хуралдсан чинь яасан, Засгийн газрын хуралтай, гурав дахь өдөр нэг хуралддаг. Тэр нэг хуучин уламжлалыг эвдээд хаячхаач дээ. Бид нар хагас сайнд хуралдаад болж л байсан юм. Ер нь яах гэж сайд болдог юм. Тендер идэх гэж, шонхор шувуу зарах гэж, иргэнээ буруутгах гэж. Үгүй ээ, ингэж сайд болдог юм уу. Энэ хүмүүсийн итгэл найдварыг хүлээж энэ улс орондоо хэрэгтэй юм хийж, энэ ард түмний ахуй амьдралыг дээшлүүлэх гэж, энэ утааг алга болгох гэж, энэ ядуурлыг багасгах гэж ингэж л сайд болдог болдог баймаар юм. Тиймээс жаахан сэтгэл зүрх гаргаад өг л дөө. Ёстой нэг сонин хүмүүс сайд болж байна даа. Би одоо яршиг даа гээд хаячхаад л байгаа юм. Энэ утааны асуудлыг байна шүү дээ.

Намайг Ерөнхий сайд болоход 2010 онд энэ Хүрэлбаатарын үед 20-иод тэрбумаар 2 дугаар цахилгаан станцын тэнд шахмал түлшний үйлдвэр байгуулсан юм. Тэр 2013 оныг дуустал Ерөнхийлөгч Элбэгдорж толгойлж байсан юм. Шоу хийгээд тэгээд 2014 онд над руу шилжүүлсэн юм. Даан ч 11 сард нь бид нар огцорчихсон. 10 сар би үүнтэй ноцолдож үзсэн юм. Маш их мөнгө зарсан. Оюунчимэг даргын хэлж байгаа шиг 700 тэрбум төгрөг би мэдэхгүй. Энэ дээр бол хяналт шалгалт оруулаад олон нийтэд тайлагнах ёстой. Ер нь бол шахмал түлшээр бол сайн шийднэ шүү бас. Энэ буруу биш. Харин энэ технологийн алдаа гаргаад байгаа юмнуудаа бас анхаарах хэрэгтэй. Над руу Өмнөговийнхон мессеж бичсэн, ярьсан шүү. Шахмал түлш ч байхгүй, утаа ч хуучнаараа.

Дээр нь Өмнөговийн зам эвдрээд дууслаа гэсэн. Тэр том тэрэгний хажуугаар жижиг тэрэгтэй явахад үнэхээр бас эрсдэлтэй байна. Энийгээ та нар нэг анхаараарай. Энэ залуу хүнд би хувь хүнийх нь хувьд нэг юм хэлье. Хоосон PR битгий хийгээд бай. Шударга өрсөлдөөний гээд нөхөр байна шүү дээ тийм ээ. Баахан PR хийдэг. Тэр муу ТҮЦ-ний эмэгтэйг очоод улайлгахаар нь миний бүр дургүй хүрсэн шүү. ТҮЦ-ний эмэгтэй буруутай. Ороолтоо шатаасан тэр хүн буруутай. Дарга нар ямар ч буруу байхгүй. Ийм нэг тэнэг юмаа болиод өгөөч. Тэр ТҮЦ-ний эмэгтэйгээс уучлалт гуйх ёстой. Одоо энэ Монгол хилээр орж ирж байгаа юм ард иргэдийн эрүүл мэндэд хортой хоргүйг нь хилээр ч хаана байгааг нь тогтоогоор оруулж ирдэг юмыг ТҮЦ дээр суусан эмэгтэй яах вэ дээ.

Ингээд ёстой нэг муу нь муудаа муна гадсандаа гэж солиорч өгөх юм даа энэ дарга нар. Тийм учраас би өөрт чинь хэлж байна шүү энэ Бат-Эрдэнэ ээ. Хоосон PR битгий хийгээд бай. Сошиалаар битгий ажил хий. Бодитой ажил хий. Наад утаатайгаа тэмц. Амьдрал дунд орцгоо. Менежмент хий. Хүний үг сонс. Мэддэг чаддаг хүмүүсийг авч ажиллуул.

**Г.Занданшатар**: Хассуурийн Ганхуяг гишүүн. Монгол Улсын Ерөнхий сайд Лувсаннамсрайн Оюун-Эрдэнэ.

Ганхуяг гишүүнээ дараа нь дахиад өгье. Одоо Ерөнхий сайд асуултад хариулъя.

**Л.Оюун-Эрдэнэ**: Мэдээж Алтанхуяг гишүүний хэлж байгаа ихэнх зүйлтэй дандаа санал нэг байдаг. Гэхдээ миний хувьд сүүлийн үед нэг бодоод байгаа юм нь Ерөнхий сайд байсан хүн огт Ерөнхий сайд байгаагүй юм шиг ингээд үг хэлэх бол ёс зүйн хувьд нийцэхгүй юм гэж бодож байгаа юм, нэгдүгээрт.

Хоёрдугаарт миний хувьд одоо улс төрийн хувьд унтаж байгаа юм. Яагаад гэхээр цар тахалтай байна, амаргүй байна, хил хязгаар нээлттэй байна. Би өнөөдөр жишээлбэл одоо өр тавьчихсан асуудал хүнд байна, үүнийг ирээдүйд ард түмэн төлнө гэж таны хэлсэн үгнээс болоод өнөөдөр би маш хүнд нөхцөл байдалд байгаа гээд улс төржөөд байвал төржөөд л байна. Иргэдийнхээ төлөө ажиллаж байгаа Засгийн газар, Үе, үеийн Засгийн газар ажиллаж байгаа. Би өмнөх нэг ч Ерөнхий сайдыг буруутгаж үг хэлж өнөөдрийг хүртэл үзээгүй.

Яагаад гэхээр би эхлүүлсэн ажлууд явах ёстой, улс төржихгүй байх ёстой. Том, том төслүүд хөдлөх ёстой л гэж бодож байгаа юм. Өмнө нь эхэлсэн Гашуун сухайт хурдан явчхаасай, адаглаад нүүрсээ нэг гаргадаг болчих юм сан. Таны хувьд эхлүүлсэн тэр 2013 оны төмөр замын тогтоол хэрэгжчихээсэй билээ. Ийм л агуулгаар хандаж ирж байгаа юм. Нэг ч өдөр ажиллаагүй байгаа сайдыг гоочлоод яах вэ дээ. Энэ Үндсэн хуулийн хүрээнд боломжийн л гэж үзэж байгаа. Сайд нар оруулж ирээд л одоо ингээд ажиллаад л явж байна.

Тийм учраас энэ дээр одоо бас улс төржихдөө хэмжээ хязгаартай улс төржих нь зүйтэй болов уу гэж бас бодож байна.

Мэдээж яах вэ, улс төржилт байлаа гээд өнгөрсөн 30 жил тэгээд яасан юм өмнө утаа байсан. Одоо бид нар шийдлээ л ярих хэрэгтэй. Хүрэлсүхийн Засгийн газар шийдэл хийсэн нь үнэн. Энэ шийдэл дээр технологийн горим болон бусад алдаанууд гарсан гэж үзсэн учраас өнөөдөр хариуцлага тооцох энэ асуудлыг шийдээд явж байна. Цаашдаа шат шатандаа бид нар энэ асуудлыг шийдээд явах ёстой. Ерөнхий сайдын хувьд ихэнх асуудлууд руу гүнзгий орж байгаа Булгантуяа гишүүнд та санаа зовоод хэрэггүй. Намайг ажил хийхгүй, одоо өрөөндөө суугаад байдаг хүн гэж та нэг их бодоод хэрэггүй байх. Бүх зүйл рүү детальчилж орохыг хичээж байгаа. Гэхдээ тогтолцоо цаашаа явах ёстой. Сайд, сайдын түвшинд асуудлууд шийдэгддэг. Газрын дарга нарын түвшинд асуудал шийдэгддэг байж Монгол улс цаашаа явна. Түүнээс нэг хүн дээр тогтдог кабинет байж болохгүй. Тийм учраас энэ бүх зүйлийг одоо тогтолцооных нь хувьд бас харж явбал улс төр хийхээс илүү чухал болов уу гэж бодож байна.

**Г.Занданшатар**: Танилцуулга явж байгаа л даа. Хуулийн хэлэлцүүлэг биш. Хассуурийн Ганхуяг гишүүн.

**Х.Ганхуяг**: Утааны асуудал бол яалт ч үгүй бас энэ жилийн хувьд жаахан хүнд байлаа.

Бүрэн бүрэлдэхүүнээр нь хариуцлага тооцох асуудал дээр Ерөнхий сайдыг дэмжиж байгаа. Энэ чинь бүхэл бүтэн нэг жил өнгөрчхөөд Төрийн нарийн нь одоо сайдыгаа олж уулзаж чадсангүй, тамга тэмдэг булаацалдсан гэж ярьж байгаа нь яалт ч үгүй хариуцлага тооцох шалтгаан мөн үү гэвэл мөн.

Тэгэхээр цаашдаа яг энэ Төрийн албаны хууль дээр бид нар анхаарал хандуулахгүй бол дан дээлтэй сайд нараа ерөнхийдөө түр зуурын хугацаагаар ирж байгаа юм шиг ханддаг. Төрийн албан хаагч нар. Тэгэхээр энэ тал дээр сайд нар нь ч тэр төрийн албан дээр хариуцлага тооцох тэр боломжийг нь бид нар нээж өгөх ёстой юм шиг байна. Чадвартай хүмүүсийг нь ажиллуулах боломжийг нь бас нээж өгөх ёстой юм шиг шүү. Тэгэхээр утааны асуудал дээр, утаагүй түлшний үйлдвэрлэл дээр бид нар бас нэг жаахан технологийн горим алдсан юм болов уу, яасан юм бол гэдэг дээр санаа зовниж байна. Тэгэхээр цаашдаа энэ лабораторийг нь нээж өгөх, лабораторийн хөрөнгө оруулалтын асуудлыг нь шийдэж өгөх тэгээд туршилтуудаа энэ өвөл болсны дараа тэр барьцалдуулах бодис энэ тэр нь тасалсных нь дараа ингээд эрэл хайгуул болох биш наана нь одоо ингээд дотоодоосоо хангаж болохоор эрэл хайгуулаа хийдэг байх боломжийг бид нар бүрдүүлж өгөх ёстой юм шиг байна.

Тэгэхээр магадгүй бид нар яг энэ утаагүй түлш дээр Таван толгой түлшний үйлдвэр дээрээ юм уу? Одоо бид нар лабораторийн асуудлыг нэгдүгээрт шийдэж өгмөөр байна.

Хоёрдугаарт энэ үйлдвэрийн байршлыг Сонгинохайрхан дүүрэг биш одоо энэ Улаанбаатар хотоос жаахан зайтай газар байршуулж болох эсэх тал дээр судалгаа хийж үзмээр байна. Мөн иймэрхүү зүйлүүд л хийлгэсэн юм. Баярлалаа.

Тэгээд цаашдаа яах вэ? Энэ гишүүдийн ярьж байгаа саналыг та ажилдаа тусгаж хэрэгжүүлээрэй. Одоо энэ ажил бол яг ажлынхаа гүнд л орж явахгүй бол энэ фэйсбүүкээр ажил явахгүй шүү гэдгийг бас хэлэх гэсэн юм.

**Г.Занданшатар**: Жамъянгийн Мөнхбат гишүүн.

**Ж.Мөнхбат**: Би энэ ажлаа өгөөд явж байгаа хүмүүсийн талаар нэг их юм яримааргүй байна аа. Бүгдээрээ л ажилласан. Ажлынхаа ард гарахын төлөө ажлаа сайн хийхийн төлөө сэтгэлээ гаргаад л зүтгэж байсан байх аа. Ажил хийж байгаа хүмүүст бас алдаа дутагдал байдаг. Бас энэ салбарыг, энэ айлыг үүрч явсан сайд, дэд сайд, Mөрийн нарийн бичгийн дарга, өөрсдөдөө оногдсон үүргээ бас ажлаа сайн хийе. Хариуцлагатай хийгээд, түүндээ хичээл зүтгэл гаргаж ажилласан байх. Тийм учраас би одоо нэг их юм яриад байхгүй ээ. Ер нь бол ажил хийж байгаа хүмүүст дутагдал ч бий, шүүмжлэл ч бий. Манайхан өөгүй өндөг шиг бөөрөнхий, нэг шижир алт шиг хүмүүс байдаг тухай нэг их яриад бас дэмий байх. Би ажлаа авч байгаа сайдад хэдэн зүйл хэлье гэж бодож байна.

Би Бат-Эрдэнэ нэр дэвшигчийг ажлаа сайн хийж чадна гэж бодож байгаа. Төрийн том агентлагийг удирдлаа, бүр залуудаа үндэсний хэмжээний залуучуудын байгууллагыг удирдлаа, Шадар сайдын зөвлөх, ажлын албанд ажиллалаа, Засгийн газрын гал тогоонд Засгийн газрын Хэрэг эрхлэх газрын дэд даргаар ажиллалаа. Тэгээд төрийн албаны ажиллах арга барил, дадлага туршлага олон юм суусан байх гэж ингэж итгэж найдаж байгаа. Бас залуу хүн харьцангуй хурдтай, дайчин, тууштай, шуурхай ажиллах ийм боломж байгаа гэж итгэж найдаж дэмжиж байгаа юм. Тэгээд та Байгаль орчны сайдаар ажиллахаараа хэдэн зүйлийг анхаараач ээ.

Ялангуяа Монгол Улсын эдийн засгийг босгож ирэх хамгийн чухал зүйл бол энэ аялал жуулчлалаа эхний хоёр, гуравт орж байгаа ийм том салбар. Тэгэхээр би юу хэлэх гээд байна вэ гэхээр Монголын аялал жуулчлалыг бүсчилж авч үзсэн юм аа. Зүүн талд энэ Хэнтий Чингис хааны үүх түүхтэй холбоотой, Байгаль эхийн Хөвсгөлтэй холбоотой, Алтай таван богдтой холбоотой, Монголын түүхийн өв уламжлал соёл дээр түшиглэсэн энэ зүйл бол Орхон, Тамир, Хануй, Хүннүүгийн бэлчир байгаа. Суман Чулуутын сав. Монголын газар нутаг дээр байгуулагдаж байсан 7 төрт улсын долуулангийнх нь нийслэл энд оршиж байсан. Хүннүгийн Сиамби, Түрэгийн, Нярууны, Уйгарын, Киданы, их Монгол Улсын Чингис хаан тэнгэр болохоосоо 7 жилийн өмнө 1220 онд зарлиг гаргаж Их Орхоны хөндийн түүхэнд их Монгол Улсын нийслэлийг шилжүүлж, нүүлгэж барих ийм зарлиг гаргаж байсан Өгөөдэй, Гүег, Мөнх хаад энд дэлхийг засаглаж байсан дэлхийн нийслэл дэлхийн хаад дэлхийн бүх зүйл энд ирж бодлогоо тодорхойлуулж чөлөө зөвшөөрлөө авч визээ даруулж буцдаг байсан.

Энд буган чулуунаас авхуулаад, чулуун бумбагараас авхуулаад Хүннүгийн үеийн Түрэг, Уйгарын үеийн Сианби жужан, Нируны үеийн, Киданы үеийн, Их Монголын үеийн бүх түүхийн дурсгал цогцолбор энд бий. Үүнийг одоо та анхааралдаа авч ажиллаарай. Өөрөөр хэлбэл Монголын газар шороо, нутаг дэвсгэр дээр төрт улс үүсэн бүрэлдсэн цагаас бүх өв соёл чинь тэр гол мод нэг, хоёр тэр Буган чулууны хэрэгсүүр Монголд байгаа Буган чулууны өв соёлын 80 орчим хувь нь энд байгаа.

Тэгэхээр үүнийг анхаараарай нэр дэвшигч Бат-Эрдэнэ ээ үүнийг анхаарч ажиллахыг хүсье. Хичээнгүйлэн сайн ажиллаарай. Би танд зориулж үг хэлээд байгаа юм сан уг нь. Үүнийг одоо анхааралдаа авч ажиллаарай гэдгийг хэлье.

**Г.Занданшатар**: Батсүхийн Саранчимэг гишүүн.

**Б.Саранчимэг**: Баярлалаа. Тэгэхээр Байгаль орчин, аялал жуулчлалын сайдад нэр нь дэвшиж орж ирж байгаа Бат-Эрдэнэ танд баяр хүргэж, амжилт хүсье.

Маш том салбарыг удирдах гэж байна. Тэгэхээр өнөөдөр гишүүд маань маш их саналуудыг хэлж байна. Ялангуяа агаарын бохирдлыг их онцолж хэлж байна. Тэгэхээр агаар орчны бохирдол гэдэг бол танай яамны ганц асуудал биш. Байгаль орчны асуудал гэхээр одоо жишээ нь, ус, хөрс, ургамал, амьтан гээд энэ байгалийн нөөцийн менежмент болоод энэ агаар орчны бүхий л асуудлыг хүрээлэн байгаа орчны асуудлыг эрхэлдэг яам байгаа. Тэгэхээр энэ улс орны тогтвортой хөгжил гэдэг бол яах аргагүй байгальдаа ээлтэй хөгжих ёстой байгаа. Тэгэхээр эхлээд хөгжье дараа нь цэвэрлэе биш. Тэгэхээр энэ эдийн засгаа эхэлж хөгжүүлэхийн тулд дандаа байгальд ээлтэйгээр хөгжих ёстой. Тэгэхээр та бол түүхч хүн.

Манай ахмадууд дээр үеэсээ яаж байгалиа ашиглаж ирсэн, үүнийгээ бас орчин үеийн техник технологитой яаж уялдуулж хөгжүүлж болох вэ гэдгийг илүү их анхаарч ажиллаасай гэж бодож байна. Тэгэхээр Байгаль орчин, аялал жуулчлалын яам гэдэг бол өмнө нь үндсэн чиглэлийн яам байсан. Үндсэн чиглэлийн яам гэдэг нь бүх л салбар дундын зохицуулалтыг хийж манлайлж ажиллах ёстой. Тэгээд энэ дээр манлайлал зарим үед дутагдаад, ингээд үндсэн чиглэлээсээ хасагдчихаад явж байгаад харамсалтай байгаа. Тийм учраас та энэ мэргэжлийн хүмүүсээ илүү их дэмжиж, ялангуяа одоо энэ ой болоод энэ усны асуудал дээрээ мэргэжлийн хүмүүсээрээ удирдуулж, энэ дээрээ их анхаарч, тэр хүмүүсээ бас сонсож дэмжиж ажиллаасай гэж хүсэж байна.

Нөгөө талаар Монгол Улсын Ерөнхийлөгч бас тэрбум мод, шинэ сэргэлтийн бодлогоороо энэ ногоон хөгжлийг илүү их онцолж байгаа. Тэгэхээр өнгөрсөн онд энэ салбар дундын ногоон хөгжлийн бодлогын баримт бичгээ бас хүчингүй болгочихсон байгаа. Тийм учраас үүнийг залруулаад ногоон хөгжлийн бодлогоо шинэчлэн энэ Засгийн газраараа батлуулж, бодлогын баримт бичигтэй болоод илүү их анхаарч ажиллаасай хүсэж байна. Тэгээд Байнгын хороо болоод Агаарын бохирдлын дэд хороотойгоо уялдуулж, тэр орчны бохирдлын үйл ажиллагааг бас хамтарч ярилцаж, энэ дээрээ төлөвлөгөө гаргахдаа анхаарч ажиллаарай гэж хүсэж байна. Тэгээд танд амжилт хүсье. Баярлалаа.

**Г.Занданшатар:** Гишүүд асуулт асууж, хариулт авч үг хэлж дууслаа.

Засгийн газрын гишүүнийг огцруулах, гишүүнийг томилох тухай асуудлыг Монгол Улсын Ерөнхий сайд Улсын Их Хуралд танилцууллаа.

**Дараагийн асуудалд орно.**

**Газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг Улсын Их Хурлын гишүүн Баттөмөрийн Энхбаяр танилцуулна. Индэрт урьж байна.

**Б.Энхбаяр**: Улсын Их Хурлын эрхэм дарга, гишүүд ээ,

Улсын Их Хурлын гишүүн Энхбаяр, Саранчимэг, Булгантуяа, Бат-Амгалан, Чинбүрэн нараас Улсын Их Хуралд 2021 оны 10 дугаар сард өргөн мэдүүлсэн Газрын тухай хуульд нэмэлт, өөрчлөлт оруулах тухай хуулийн төслийн товч агуулгыг та бүхэнд танилцуулъя.

Хууль санаачлагч бид Газрын тухай хуульд дараах 3 үндсэн багц асуудлыг шийдвэрлэх зорилгоор өөрчлөлт оруулахаар санаачиллаа.

Нэгдүгээрт, нийтийн орон сууцад амьдарч байгаа иргэдэд орон сууцных нь доорх болон орчны газрыг хувь ногдуулж хязгаартайгаар эзэмшүүлэх үзэл санааг одоо санал болгож байна. Газар ба орон сууцын бүртгэл манай улсын хувьд тус тусдаа явсаар хэдийнээ 20 жил өнгөрчээ. Манай улс 1992 онд Үндсэн хуулиа батлаад үүнийхээ ард 1996 онд орон сууцыг хувьчлах хуулийг гаргасан байдаг.

Энэ хуулиас даруй 6 жилийн дараа 2002 онд Газрын тухай, Монгол Улсын иргэнд газар өмчлүүлэх тухай хуулийг баталж, 2003 оны 5 сараас хүчин төгөлдөр үйлчилж эхэлсэн байдаг. Үүнтэй холбоотойгоор газар ба орон сууцны бүртгэл тус тусдаа, түүний хариуцаж эрхэлж байгаа байгууллагууд нь мөн тус тусдаа мэдээллийн сан нь мөн тус тусдаа явж ирсэн байна. Үүнтэй холбоотой зарим тоо, статистик мэдээллийг бас та бүхэнд хүргэе.

Өнөөдрийн байдлаар манай улсын хэмжээнд нийтдээ 7444 нийтийн орон сууц бидний ярьдгаар аппаратад бүртгэлтэй байна. Энэ 7444 байшинд нийтдээ 335000 орон сууц өмчлөгч бүртгэлтэй байна. Энэ 335000 орон сууц өмчлөгчдийн тухайд өөрийнхөө өмчилж авсан орон сууцны доорх газрын дээр ямар нэгэн эзэмшилтэй холбоотой бүртгэл байхгүй байна. Хэрэг дээрээ Монгол Улсын нийтийн орон сууцанд амьдарч байгаа орон сууцны иргэд маань, нийтийн орон сууцыг өмчилж байгаа иргэд маань одоо яг газартайгаа холбогдсон ямарваа нэгэн эрхийн бүртгэл одоо байхгүй, шуудхан хэлэхэд одоо агаар дээр тоосго өмчлөөд байж байгаа юм.

Монгол Улсын Иргэний тухай хуульд одоо 2002 онд баталсан гол үзэл баримтлал бол юу гэж байгаа вэ гэхээр газар түүнээс салгамагц, зориулалт нь өөрчлөгдөх бүх хөрөнгө үл хөдлөх хөрөнгө юм. Газар ба орон сууц бол нэг хөрөнгө юм аа гэдэг. Энэ үзэл санаа 2002 онд батлагдсан. Гэтэл бид энэ Иргэний хуулийнхаа үзэл санааг одоо 20 жил амилуулаагүй, үүнийг газрын хуулиараа нутагшуулаагүй ингэж явж ирсэн байгаа юм.

Хууль санаачлагчид бид бол орон сууцны доорх газрыг хувь ногдуулж эзэмшүүлнэ гэж байгаа. Энэ өмчлүүлэх тухай асуудлыг огт хөндөөгүй. Өмчлөл гэдэг бол одоо туйлын абсолют эрхийнхээ хувьд тухайн өмчийн бүрэн эзэн байж, түүнийг худалдах, өвлүүлэх, захиран зарцуулах бүх талын туйлын эрхтэй байдаг. Харин дундын өмчлөлд хязгаартайгаар эзэмшүүлэх асуудал гэдэг бол тодорхой нөхцөлтэй болзолтой мөн хязгаартай дундын, одоо өмчлөлтэй байх ийм үзэл санаа байгаа.

Эзэмшил бол өмчлөлөөс өөрөө, эзэмшил бол хугацаатай. Монгол Улсын Иргэний хууль болон Газрын тухай хуульд зааснаар Монгол Улсын иргэнд газрыг эзэмшүүлэх ерөнхий хугацаа 15-60 жил байгаа. Нэг удаа 40 жилээр сунгах боломжтой. Хамгийн дээд талын газар эзэмших боломжит хугацаа бол 100 жил байгаа. Тэгэхээр өнөөдөр саяын хэлсэнчлэн 7444 орон сууц өмчилж байгаа 335000 иргэдийн тухайд газартай холбогдсон ямар ч эрхийн хамгаалалт байхгүй байна.

2015 онд Газрын тухай хуульд нэмэлт, өөрчлөлт оруулаад орон сууцын тухайд газрынх нь ашиглалтын сууц өмчлөгчдийн холбоо буюу СӨХ-д шилжүүлсэн байдаг. Энэ СӨХ-д шилжүүлснээс хойш 7 жилийн хугацаанд өнөөдрийн байдлаар 518 сууц өмчлөгчдийн холбоо, 640 орон сууцын 250 га газрыг одоо эзэмшиж байгаа ийм дүр зураг байна. Гэтэл СӨХ гэдэг маань Иргэний хуульд зааснаар хуулийн этгээдийн эрхгүй хуулийн этгээд байдаг. Энэ юуг хэлж байна вэ гэхээр бие дааж сууц өмчлөгчдийг төлөөлж ямарваа нэгэн шийдвэр гаргах эрхгүй. Мөн энэ цаад утгаараа хэрэг хариуцах чадваргүй, тэр дотроо орон сууц өмчлөгчдийг төлөөлөөд тухайн газартай холбоотой ямарваа нэгэн шийдвэрийг бие даах ийм эрхгүй этгээд юм. Гэтэл бид ийм этгээдэд газрыг нь шилжүүлээд өгчихсөн, хууль зүйн хувьд зөрчилтэй байдал байна. Суурь судалгаа хийж үзэхэд дэлхийн бүх улс оронд СӨХ-д орон сууцынх нь газрыг эзэмшүүлсэн нэг ч улс алга, нэг ч улс алга.

Үүнтэй холбоотойгоор 7 жилийн хугацаанд ямар зөрчил дутагдлууд гарч ирсэн бэ гэхээр СӨХ-н гүйцэтгэх захирал тухайн одоо орон сууцын дундын эзэмшлийн газар дээр бут сөөг, автомашины талбай газар дээр дураараа захиран, одоо тэнд оролцох, газрын наймаанд оролцох ийм зөрчил дутагдлууд нийтлэг гарч байгааг Сууц өмчлөгчдийн холбооны дээд зөвлөл болон Барилга нийтийн төвийн хамтарсан 2015 онд хийсэн шалгалтаар тогтоогдсон байна.

Бидний хувьд хоёр дахь санал болгож байгаа хувилбар юу байна вэ гэхээр дуусаагүй барилгад үл хөдлөх хөрөнгийн гэрчилгээ олгож байгаа асуудлыг хориглоё гэж байгаа юм. 2003 онд Улсын Их Хурлаас Эд хөрөнгийн эрхийн улсын бүртгэлийн тухай хуулийг гаргахдаа яг энэ заалтыг оруулчихсан байдаг. Сүүлийн 20 жилд дуусаагүй барилга дээр үл хөдлөх хөрөнгийн гэрчилгээ олгож явж иржээ.

Өнөөдрийн байдлаар 500 гаруй дуусаагүй барилгад үл хөдлөх хөрөнгийн гэрчилгээ олгосон байгаагаас тал нь Баянзүрх болон Хан-Уул дүүрэгт байна тал нь. Эдгээр нь 120 орчим банк санхүүгийн бус байгууллагад одоо тухайн дуусаагүй барилгын гэрчилгээгээ аваад барьцаанд тавиад зээл авч ингэж явж байгаа ийм асуудлууд байна. Үүнтэй холбоотой хууль зүйн сөрөг үр дагаврууд гарч эхэлсэн тухайн барилгын компани 100 хувь орон сууцынхаа захиалгыг аваад одоо мөнгөө төлчихсөн орон сууц өмчлөгч иргэдэд орон сууцынх нь ордерыг нь өгөхгүй байна.

Ийм авч чадахгүй байгаа иргэдийн тоо бол сүүлийн үед улам их нэмэгдэж байгаа ийм дүр зураг байна. Ер нь албан бус тооцоогоор 50 орчим мянган иргэдийн асуудал энд яригдаж байна. Нэлээн олон их наядын хөрөнгө мөнгө баталгаажиж үүнээс болж хохирч байгаа ийм асуудал яригдаж байна. Миний сонгосон Баянзүрх дүүргийн 26 дугаар хороод Park view хотхон дээр 300 гаруй айлууд 100 хувь орон сууцынхаа төлбөрийг төлчхөөд 3 жил үл хөдлөх хөрөнгийн гэрчилгээгээ авч чадахгүй байна. Хамгийн их нь Хан-Уул дүүрэгт байрладаг Могул таун гэж хотхоны 2000 орчим оршин суугчид 100 хувь орон сууцынхаа төлбөрийг төлчхөөд орон сууцынхаа өмчийн эзэн болохыг баталгаажуулсан гэрчилгээгээ авч чадахгүй 8 жил болж байна. Одоо ямар асуудал сүүлдээ яригдаж байна вэ гэхээр тухайн хотхоны оршин суугчдыг нөгөө карказ байхад нь барьцаалсан банк нь шүүхдээд гаргах тухай асуудал яригдаж байна. Өөрөөр хэлбэл нэг өмчид барьцаалж авсан банк, нөгөө талд орон сууцныхаа төлбөрийг 100 хувь төлчихсөн өмчийн эзэн, жинхэнэ байж байх ёстой иргэн хоёрын тулааныг бид хуулиар 2003 онд бий болгож өгсөн байна.

Тийм учраас иргэдийн өмчлөх эрхийг зөрчих ийм боломж олгосон хуулийн хийдлийг бид хаах ёстой гэж ингэж үзсэн.

Гурав дахь, хууль санаачлагчдын үзэл санаа бол сүүлийн 20-30 жилийн хугацаанд эмнэлэг, сургуулиас эхлүүлээд төрийн байгууллагууд өөрийн эзэмшлийн газар дээрээ нийтийн орон сууц барьдаг асуудлыг цэгцэлье гэж байгаа юм. Өөрөөр хэлбэл газрын хулгайг хязгаарлая гэсэн энэ үзэл санаагаар орж ирж байгаа. Өнөөдөр манай улсын нийт газрын 99.5 хувь нь төрийн өмч буюу төрийн өмчид байна. Төрийн өмчит хувьчилж авсан газар 0.5 хувьд ч одоо хүрээгүй байгаа. Ийм дүр зураг статистик мэдээлэл гарч байгаа. Төрийн байгууллагын дарга, захирал, сайд болгон өөрийн мэдлийн газар дээр ажилчдынхаа нийгмийн асуудлыг шийдэх зорилгоор гэдэг халхавчаар газрын наймаа хийсэн, өнөөдрийн Улаанбаатар хотын цементэн шугуй болсон хот тэгээд ийм төлөвлөлтгүй хөгжсөн, мөн нөгөө талд нь төрийн өмч гэдгийг өөрийн хувийн өмч мэтээр бүх төрийн байгууллагын тухайн үеийн дарга, засаг дарга, газрын албаны дарга нар зарж үрсний горыг өнөөдөр бид улсаараа эдлээд сууж байна.

Тийм учраас энэ асуудлыг хяналттай болгохын тулд төрийн байгууллагууд газрын зориулалтаа өөрчлөх буюу нийтийн орон сууц барих гэж байгаа тохиолдолд энэ асуудлыг зөвхөн Монгол Улсын Засгийн газраар хэлэлцэж шийдэж байх ийм хувилбарыг бид санал болгож байгаа юм. Засгийн газар гэдэг бол Улсын Их Хурлын хяналтад байдаг. Засгийн газар хэрвээ аль нэг сайд нь газрын наймаа хийх оролдлого цаашдаа гаргах, өөрийн албаны төрийн өмчийн газар дээр хувийн орон сууцыг барих ийм санаачилга гарч байгаа тохиолдолд түүнийг гэрэл цохиулж ард түмний буюу Улсын Их Хурлын хяналтаар дамжуулж үүнийг саармагжуулж хязгаарлая гэсэн ийм үзэл санаагаар хуулийн төслийг боловсруулсан байгаа.

Ингээд эрхэм гишүүд та бүхнийг Газрын тухай хувьд нэмэлт, өөрчлөлт оруулах тухай хуулийн төсөл, түүнтэй холбогдсон бусад хуулийн төслүүдийн хэлэлцэх эсэх асуудлыг шийдвэрлэж өгөхийг хүсье. Баярлалаа.

**Г.Занданшатар:** Одоо төслийн талаарх Эдийн засгийн байнгын хорооны санал, дүгнэлтийг Улсын Их Хурлын гишүүн Тогмидын Доржханд танилцуулна.

**Т.Доржханд:** Улсын Их Хурлын дарга, эрхэм гишүүд ээ,

Монгол Улсын Их Хурлын гишүүн Б.Энхбаяр, Х.Булгантуяа, Э.Бат-Амгалан, Б.Саранчимэг, Ж.Чинбүрэн нарын гишүүдээс 2021 оны 10 дугаар сарын 04-ний өдөр Улсын Их Хуралд өргөн мэдүүлсэн Газрын тухай хуульд нэмэлт, өөрчлөлт оруулах тухай хуулийн төслийг хэлэлцэх эсэх асуудлыг Эдийн засгийн байнгын хороо 2022 оны 01 дүгээр сарын 17-ны өдрийн хуралдаанаараа хэлэлцлээ.

Нийтийн зориулалттай орон сууцны доорх газартай холбоотой өмчийн хязгаарлагдмал эрхийг бий болгох, өмчлөх эрх болон өмчийн эрхийн ялгаатай байдлыг судалж газрын хууль тогтоомжид тусгах, төрийн байгууллагууд нийтийн зориулалттай орон сууцны зориулалтаар газар эзэмшиж, хөрөнгө босгодог шударга бус байдлыг хязгаарлаж, барьж дуусаагүй барилгыг үл хөдлөх эд хөрөнгийн бүртгэлд бүртгэж иргэдийн өмчлөх эрхийг зөрчдөг зохицуулалтыг өөрчилж, нийтийн зориулалттай орон сууцны дэвсгэр болон газрын эрхтэй холбоотой зохицуулалтыг шинээр бий болгох шаардлага байгаа тул Газрын тухай хуульд нэмэлт, өөрчлөлт оруулах тухай хуулийн төслийг боловсруулах нь зүйтэй гэж төсөл санаачлагч үзжээ.

Газрын тухай хуульд газар өмчлөх, эзэмших, ашиглах эрхийг Иргэний хуульд заасан агуулгаар тодорхойлоогүйгээс иргэдийн ялангуяа нийтийн орон сууц өмчлөгчдийн өмчлөх эрх болон эрүүл, аюулгүй орчинд амьдрах эрх ноцтой зөрчигдөх шалтгаан тулгарч байгаа тул уг хуулийн төслийг боловсруулан өргөн мэдүүлсэн байна.

Тус Байнгын хорооны хуралдаанаар төслийг хэлэлцэх үед Улсын Их Хурлын гишүүн Т.Доржханд Газрын тухай хуулиндаа Улаанбаатар хотын нийтийн эзэмшлийн газрын эрх зүйн зохицуулалтыг зөв хийх, хот суурин газрын газрыг бүртгэлжүүлэх, Улсын Их Хурлын гишүүн Ц.Цэрэнпунцаг олон нийтийн эрх ашиг зөрчигдөхөөс сэргийлэх, газартай холбоотой авлигыг бууруулахад анхаарах, Улсын Их Хурлын гишүүн Ж.Ганбаатар хуулийн хэрэгжих хугацааг хэт шахуу тавихгүй байх, хуулинд хоёрдмол утгатай үгийг оруулахгүй байх, дуусаагүй барилга гэх үг хэллэгийг анхаарах гэсэн саналыг хэлж хуулийн төсөл санаачлагчаас асуулт асууж, хариулт авсан болно.

Байнгын хорооны хуралдаанд оролцсон гишүүдийн олонх дээрх хуулийн төслийг үзэл баримтлалын хүрээнд хэлэлцэхийг дэмжиж, Улсын Их Хурлын чуулганы нэгдсэн хуралдаанаар хэлэлцүүлэх нь зүйтэй гэж үзлээ.

Улсын Их Хурлын эрхэм гишүүд ээ,

Газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн Иргэний хуульд нэмэлт оруулах тухай, Сууц өмчлөгчдийн холбооны эрх зүйн байдал, нийтийн зориулалттай орон сууцны байшингийн дундын өмчлөлийн эд хөрөнгийн тухай хуульд нэмэлт, өөрчлөлт оруулах тухай, Орон сууцны тухай хуульд нэмэлт, өөрчлөлт оруулах тухай, Эд хөрөнгийн эрхийн улсын бүртгэлийн тухай хуульд өөрчлөлт оруулах тухай хуулийн төслүүд болон “Хууль баталсантай холбогдуулан авах зарим арга хэмжээний тухай” Улсын Их Хурлын тогтоолын төслийг хэлэлцэх эсэх талаарх Эдийн засгийн байнгын хорооны санал, дүгнэлтийг хэлэлцэн шийдвэрлэж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар**: Хууль санаачлагчийн илтгэл болон Байнгын хорооны санал, дүгнэлттэй холбогдуулж асуулт асуух Улсын Их Хурлын гишүүн байна уу, тасаллаа.

Сандагийн Бямбацогт гишүүнээр тасаллаа, Жадамбын Бат-Эрдэнэ гишүүнийг нэмчихье. Жадамбын Бат-Эрдэнэ гишүүнээр тасаллаа.

Сайнбуянгийн Амарсайхан гишүүн. Засгийн газрын гишүүн, Улсын Их Хурлын гишүүн Шадар сайд Улсын Их Хурлын гишүүн Сайнбуянгийн Амарсайхан гишүүн.

**С.Амарсайхан**: Улсын Их Хурлын гишүүн Энхбаяр нараас өргөн барьсан хуулийн төслийг зарчмын хувьд дэмжиж байгаа. Гэхдээ Шадар сайдаар ахлуулсан Газрын шинэтгэлийн үндэсний хорооны өргөн барих Газрын хуулийн багц шинэчлэлтэй холбоотой асуудалтай нэгтгэн хэлэлцэх саналтай байгаа юм. Зарчмын хувьд нэгтгэж. Яагаад гэхээр Улсын Их Хурлаар Улсын бүртгэлийн багц хуулийг баталсантай холбогдуулан авч хэрэгжүүлэх зарим арга хэмжээний 2018 оны 54 дүгээр тогтоол гарсан. Энэ тогтоол дээр Иргэний хуулийн суурь зохицуулалт, үзэл баримтлалд нийцүүлэн Газрын тухай болон Кадастрын зураглал ба Газрын кадастрын тухай хуулийн төслийг Улсын Их Хуралд өргөн мэдүүлэхийг Засгийн газарт даалгасан.

Энэ хүрээнд Газрын шинэтгэлийн үндэсний хороо хэд хэдэн удаа асуудлыг хэлэлцэж, Газрын ерөнхий хуулийн шинэчилсэн найруулгын төсөл болон холбогдох хууль тогтоомж, Монгол Улсын иргэнд газар өмчлүүлэх тухай хуулийн шинэчилсэн найруулга, Кадастрын тухай хуулийн шинэчилсэн найруулга, Газрын төлбөрийн тухай хууль нийгмийн зайлшгүй хэрэгцээнд зохион байгуулж, газар чөлөөлөх тухай хуулийн төслүүдийг боловсруулан Монгол Улсын Засгийн газрын хуралдаанаар хэлэлцүүлэхээр санал авч, одоо бэлтгэл ажлыг хангаж байгаа.

Монгол Улсын Их Хурлын 2021 оны Шинэ сэргэлтийн бодлого батлах тогтоолын 5 дугаар хавсралтаар ирэх 3 дугаар сард энэ хуулийн төслийг өргөн барьж хэлэлцүүлэхээр тогтсон байгаа. Тэгэхээр энэ асуудлуудыг нэгтгээд цааш нь хэлэлцээд явах нь зүйтэй гэж үзэж байгаа. Ер нь энэ газрын төлбөр, ялангуяа газар өмчлөлтэй холбоотой асуудал сая Энхбаяр гишүүний танилцуулгад дурдагдсан газар өмчлөлийг, СӨХ, оршин суугч, барилга байшин эзэмшигчдэд хэрхэн эзэмшүүлж өмчлүүлэх вэ гэдэг асуудлуудыг зохицуулах бүрэн зохицуулалт энэ багц хуульд цогцоороо тусгагдаж байгаа учраас давхардсан санаанууд байна. Тэгээд цааш нь хэлэлцүүлгийн явцад нэгтгээд Улсын Их Хурлын дараагийн хэлэлцүүлэгт оруулаад явах нь зүйтэй гэсэн саналтай байгаа.

Санал, тэгэхдээ ингээд нэгтгээд явчихад асуудал байхгүй биз дээ гэдэг л санааг хэлээд байгаа юм.

**Г.Занданшатар**: Тэр хэлэлцүүлгийн шат Засгийн газраас өргөн барих юм байна цогцоор нь гэсэн үг байна тэ. Энхбаяр гишүүн хариулчих. Засгийн газрын санал дээр туссан юм байна шүү дээ.

**Б.Энхбаяр**: Монгол Улсын Засгийн газраас хууль санаачлагч санал авсан 2021 оны 8 сарын 24-ний өдөр ирүүлсэн санал дээрээ Засгийн газар угаасаа Газрын багц хуулийг өргөн барина гэдэг ийм санал ирүүлсэн байгаа. Зарчмын хувьд бол дэмжсэн байгаа. Ер нь Газрын багц хуулийн асуудал бол 2017 оноос хойш Засгийн газар дээр ажлын хэсэг нь гараад боловсруулж байгаа юм. Миний бие өөрөө Хууль зүйн дэд сайд байхдаа Засгийн газарт энэ ажлын хэсгийг ахалж байсан юм. Тийм учраас сайн мэднэ. Одоо бол 5 хуулийн төсөл байгаа. Миний бие Их Хурлын гишүүнээр томилогдоод хамгийн анхныхаа өдөр Барилгын сайд, энэ хуулийг энэ намар оруулаад ирээрэй бэлэн болчихсон шүү гэж хэлж байсан. Түүнээс хойш нэг жил хагасын хугацаа одоогоор өнгөрчхөөд байгаа.

Улсын Их Хурлаас баталсан Монгол Улсын хууль тогтоомжийг 2024 онд боловсронгуй болгох үндсэн чиглэлийг дарааллыг баталсан тогтоолыг гаргасан байдаг. Энэ тогтоолд Газрын багц хуулийг Засгийн газар 2021 онд багтаан Улсын Их Хуралд өргөн мэдүүлэх үүрэг хүлээсэн байдаг. Одоо он гараад 18 хоног буюу Улсын Их Хурлын тогтоол зөрчигдөөд 18 хонож байгаа. Тэгэхээр энэ орж ирэх гэж байгаа зүйлийг хэзээ ч орж ирэх юм. Би жил хагасын өмнө асууж байхад 10 сард барина гэж байсан юм. Би чуулган болгон дээр үүнийг нэхээд байгаа шүү дээ. Төрийн өмчийн багц болон Газрын хуулиа оруулж ир гээд л байгаа юм. Төрийн өмчийн багц хуулийг бол Улсын Их Хурлын тогтоолтой 2021 оны 10 сараас өмнө Төрийн өмчийн багц хуулийг оруулж ир гээд Засгийн газарт даалгасан. Их Хурал тогтоол гаргачихсан байгаа. Одоо намрын чуулган маань өнөөдөр өндөрлөж байна. Мөн тогтоол зөрчигдөөд 4 сарын хугацаа өнгөрчихсөн байгаа. Тэгэхээр энэ хугацаа алдаж байгаа асуудал дээр Засгийн газар өөрөө дүгнэлт хийх шаардлага байгаа шүү.

Ер нь Засгийн газраас энэ хуулийн төслийг оруулж ирэхэд их түвэгтэй зөрчил үүсдэгийг би өөрөө ажлын хэсэг ахалж байсан учраас мэднэ. Яагаад гэхээр газрын харилцааны бодлогоо бид нар 5 яаманд хуваагаад өгчихсөн. Тусгай хамгаалалттай газрыг Байгаль орчны сайд, Уул уурхай, ашигт малтмалын газрыг Уул уурхайн сайд, хотын суурин газрын асуудлыг Барилга, хот байгуулалтын сайд, хөдөө аж ахуй, бэлчээр тариалангийн газрыг Хөдөө аж ахуйн сайд хариуцдаг шүү дээ. Манайх чинь газрын харилцааны бодлого дээрээ нэг удирдлагатай байж чаддаггүй. Үүнийг далимдуулаад сүүлдээ би их янз янзын юм сонсоод байгаа юм. Сайд нар нь ерөөсөө энэ газрын харилцааны бодлогын нэг стандартын удирдлага гэж яригддаг бодлогоор одоо стандартчилахыг ерөөсөө зөвшөөрдөггүй. Дандаа салбар болон байгууллагын эрх ашиг яваад энэ Газрын хуулийг ерөөсөө Засгийн газар оруулж ирж чаддаггүй юм. Үүнийг оруулж ирэхэд садаа болж байдаг хүмүүс нь бол сайд нар.

Тэгэхээр би Шадар сайдыг ахалж байгаад их баяртай байгаа. Яагаад гэхээр Шадар сайд бол аль нэг салбарын шууд аль нэг газрыг нь хариуцдаггүй. Яг энэ асуудлыг нэгтгэж зангидаад мэргэжлийн талаас нь зөв бодлого оруулаад ирэх боломжтой Засгийн газрын хамгийн тохиромжтой албан тушаалтан байгаа.

Тийм учраас одоо ойрын үед оруулж ирэх ёстой байх аа. Тухайлбал Байгаль орчны яам дээр жишээлбэл Тусгай хамгаалалтын хууль нь явагдаж байдаг, Бэлчээрийн хууль гэнгүүт Хөдөө аж ахуйн яам хийж байдаг. Тэгээд энэ чинь нөгөө бид нар газрын харилцааны бодлогоо алдагдуулаад байгаа юм. Бэлчээрийн газар гэдэг чинь бэлчээрийн зориулалттай л газрын хууль шүү дээ. Бүгд газрын хууль.

Тийм учраас энэ өөрөө удирдлага стандарттай байх ёстой гэсэн ийм хариулт өгье.

**Г.Занданшатар**: Баярлалаа. Содномын Чинзориг гишүүн.

**С.Чинзориг**: Хуулийн төсөл санаачлагчаас хоёр гурван зүйл тодруулъя. Манай Энхбаяр өөрөө хүний эрх их ярьдаг, хүний эрхийг их дээдэлдэг хүн л дээ. Тэгээд хуулийн төслийг нь харахаар бас зарим нэг нь авах ч юм байна. Зарим нь бас баахан эргэлзээтэй юм ч байна. Хүний эрхтэй холбоотой асуудлууд дээр, бас зарим нэг нь манай Энхбаяр өөрөө өөртэйгөө зөрчилдсөн юм бас оруулж ирж байгаа юм болов уу гэж би хараад байна. Хоёр, гурван юм байгаа юм.

Нэг дэх асуудал нь, энэ Эд хөрөнгийн эрхийн улсын бүртгэлийн тухай хуульд өөрчлөлт оруулах юм байна. Дуусаагүй барилга хүлээлгэн өгөх хүртэл эд хөрөнгийн эрхийн улсын бүртгэлд бүртгэхгүй байх, бусад зориулалтаар барьж дуусаагүй үл хөдлөх хөдлөх гэж өөрчилсөн үү гээд ингээд өөрчлөлт оруулж байгаа юм байна. Энэ чинь ялангуяа тэр орон сууц барьж байгаа компаниудыг, аж ахуйн нэгж байгууллагуудын үйл ажиллагааг бас жаахан боомилсон эрхэнд нь халдсан ийм сөрөг юм гарчих юм биш биз дээ гэж би болгоомжлоод байна л даа.

Ялангуяа бид энэ ковидын нөхцөл байдалд эдийн засгаа дэмжье, аль болох энэ бизнес эрхлэгчдэд хүнд суртал үзүүлэхгүй байя, бэрхшээл учруулахгүй байя, тус болохгүй юм аа гэхэд гай болохгүй байя гэсэн ийм л зарчим барьж байгаа гэж би ойлгоод байгаа шүү дээ. Орон сууц барьж байгаа энэ томоохон компаниуд нь яах вэ, өөрийн хөрөнгөтэй болчихсон, эргэлтийн хөрөнгөтэй болчихсон томоохон компаниудад ийм шаардлага байхгүй байх. Жижиг бизнес эрхлэгчид, жижиг дунд, энэ барилгын компаниудад чинь жаахан сөргөөр нөлөөлөх юм биш үү Энхбаяр гишүүн ээ гэж би бодоод байгаа юм. Эд нар чинь сайндаа биш хөрөнгө мөнгөгүй болчхоод л тэр хундамтай юм уу, нэг давхрынхаа ханыг нь өрчихсөн, тэр хэсгийг нь бүртгүүлж гэрчилгээ аваад л, банканд барьцаа тавьж зээл авч байж үйл ажиллагаагаа явуулж байгаа ийм асуудал шүү дээ. Тэгэхээр энэ барилгын компаниудын, ялангуяа жижиг дунд компаниудыг боомилсон, үйл ажиллагааг нь хязгаарласан ийм нөхцөл рүү орчих юм биш биз дээ гэж. Ийм нэг асуудал байгаа юм.

Хоёр дахь асуудал нь, нэг удаад зарчмын хувьд энэ зөв ч юм шиг, нөгөө талдаа харахаар эргэлзээ төрүүлээд байгаа юм. Энэ төрийн мэдлийн газар дээр барьсан нийтийн зориулалттай барилгын газрыг хязгаартай эзэмших дундын өмчийн эрхтэй байх юм байна. Тэгэхээр энэ маань одоо ямар үр дүнд хүрэх юм. Яах вэ, орон сууцны оршин суугчид, тэр байшин барилгынхаа доорх нийтийн зориулалттай газрыг хязгаартай эзэмших, дундын өмчийн эрхтэй болох юм байна л даа. Энэ чинь тэгээд захиран зарцуулах эрх байхгүй. Зүгээр нэг тийм бэлгэдлийн шинж чанартай, бидний дундын одоо газар эзэмшлийн газар өмчтэй болсон гэсэн ийм л нэг ойлголт байдаг. Тэгээд захиран зарцуулах, эдийн засгийн эргэлтэд оруулах тийм боломж байхгүй, энэ бэлгэдлийн шинж чанартай болчих юм биш биз дээ гэсэн энэ болгоомжлол байгаа юм.

Гурав дахь асуудал нь, ер нь цаашдаа бид нар энэ Барилгын тухай хууль, энэ Газрын тухай хуульд өөрчлөлт оруулах уу, боломж байх юм уу, үгүй юу. Энэ чинь барилгууд барихдаа янз янзын л барьж байгаа шүү дээ. Нэг хэсэг нь нийтийн талбай, нийтийн эзэмшлийн газрыг нь нэлээн чөлөөтэй тавьж өгөөд ногоон байгууламжтай бариад байгаа. Нэг хэсэг нь машин битгий хэл хүн ч явахын аргагүй шахаад шахаад байшин барьчихаж байгаа. Тэгэхээр ер нь байшин барилгынхаа стандартад өөрчлөлт оруулаад гаднын нийтийн зориулалттай газар нь тохижилт нь ямар хэмжээтэй байх вэ гэдгийг нэг норм стандартаа зохицуулж өгөхгүй бол цаашдын энэ үйл ажиллагаа хүндрэх юм биш үү гэсэн. Энэ дээр ямар бодолтой байна.

**Г.Занданшатар**: Энхбаяр гишүүн.

**Б.Энхбаяр**: Гурав дахь асуулт бол энэ хот байгуулалтын стандарттай холбоотой харилцааг зохицуулсан Хот байгуулалтын хуулийг Монгол Улсын Засгийн газраас Улсын Их Хуралд өргөн барьчихсан. Улсын Их Хурал хэлэлцэх эсэхийг нь шийдчихсэн байгаа. Энэ стандартаар бол тодорхой одоо орон сууцын хорооллуудыг барих дээр заавал бусад ногоон байгууламж, цэцэрлэг, сургууль, нийгмийн үйлчилгээтэй холбоотой цуг цогцоор нь барьж байна гэдэг одоо хуулийн төслийг Монгол Улсын Засгийн газар өргөн барьчихсан байгаа. Энэ асуудал одоо Улсын Их Хурлын Эдийн засгийн байнгын хороон дээр байгаа.

Миний бие ч гэсэн энэ ажлын хэсэгт нь байгаа. Тэгээд энэ хуулийг нь гаргах дээр одоо Чинзориг даргатай хамтарч ажиллана.

Хоёр дахь асуудал, дуусаагүй барилга дээр үл хөдлөх хөрөнгийн гэрчилгээ олгож байгааг ингээд бүр болиулчихаар, ялангуяа барилгын бизнес эрхэлж байгаа компаниуд чинь дампуурчих юм биш үү, энэ нь давхар эргээд нөгөө орон сууцанд орох гэж байгаа иргэдээ нөгөө давхар давхар цээрлүүлээд явчих уу гэдэг ийм асуудал бол байгаа. Үүнийг миний хувьд бас бодож үзээгүй биш, бодож үзсэн. Энэ хувилбар буюу тухайн барилгын компаниудыг одоо эрсдэлд оруулахгүй байх, энэ том зах зээлд байгаа цусны эргэлтийг хааж боохгүй байх талаас нь хувилбар шийдлүүд гаргахын төлөө байна. Хэлэлцэх эсэх асуудлыг шийдсэний дараа би энэ асуудал дээр тухайлан, ялангуяа банк санхүүгийн байгууллагын мэргэжилтнүүдийг татан оруулаад, нөгөө талдаа бас барилгын компаниудын төлөөллүүдийг оруулаад энд хохирчихсон бас иргэдийн төлөөллийг оруулаад ийм ажлын хэсэг хэлэлцүүлгүүдийг нэлээн сайн хийж, тодорхой шийдлүүдийг гаргах ийм боломжтой. Би өөрөө үүний төлөө байгаа.

Зарчмын хувьд дуусаагүй барилга дээр үл хөдлөх хөрөнгийн ийм гэрчилгээ гаргадаг туршлага байна уу, үгүй юу гэдгийг судалж үзэхэд би тийм юм олж харахгүй байгаа юм. Хууль зүйн хувьд. Өөрөөр хэлбэл өмч нэг өмчлөгчтэй байх л ёстой. Өмчийн эзэн гээд хоёр этгээд хоорондоо булаацалдах ийм хууль зүйн эрх зүйн орчин байж болохгүй гэдэг талаас нь миний хувьд хуулийн төслөө өргөн барьсан байгаа. Энэ дээр хэлэлцэх шийдлүүд гаргахад бэлэн байна.

Гурав дахь асуудлын хувьд энэ ер нь яг ямар хэрэгтэй юм? Хэнд хэрэгтэй гэж. Энэ бүх хүнд хэрэгтэй. Нийтийн орон сууцын доорх одоо тэр зарим иргэд ярьж байгаа энэ чинь надад ганцхан метр квадрат л ноогдох юм байна шүү дээ. Би тэр газраар одоо юугаа хийдэг юм гэж. Үгүй ээ, ийм хэмжээтэй газрууд ногдсон ч энэ бол үнэ цэн. Яагаад гэвэл энэ газар устахгүй, шатахгүй, нурахгүй орон сууц бол би муу ёрлож байгаа юм биш газар хөдлөлтөд өртвөл яах вэ? Гал усны аюулд өртвөл яах вэ? Ялангуяа чанар муу баригдсан орон сууцнуудын хувьд бол ашиглалтын хугацаа 40, 50 жил. 40, 50 жилийн дараа тэр хүн яах вэ? Өнөөдрийн 100 сая төгрөгөөр худалдаад авчихсан орон сууц 40, 50 жилийн дараа актлагдаад нураах шийдвэр гарвал яах вэ?

Одоогийн байдлаар гэхэд улсын мэргэжлийн хяналтаас дүгнэлт гарчихсан, ашиглалтын хугацаа дуусчихсан, газар хөдлөлтөд тэсвэргүй нураах шийдвэр гарчихсан таван зуугаад орон сууц байна. Үүнээс хамгийн их нь одоо манай Баянзүрх дүүрэгт жишээлбэл 27 байна. Аймгуудаас хамгийн их нь Хэнтий аймагт 40 орон сууц байна. Энэ орон сууцыг чинь иргэд олон зуун сая төгрөгөөр хөрөнгө худалдаад авчихсан амьдарч байгаа шүү дээ. Энэ хүмүүсийг маргааш нураах шийдвэр гаргачихсан гээд нураахаар энэ хүмүүс гудамжинд гарах уу? Одоо тэр олон зуун сая хөрөнгийг нь төр эрсдэлгүй болгох.

**Г.Занданшатар**: Одоо Хассуурийн Ганхуяг гишүүн.

**Х.Ганхуяг**: Энэ хууль яалт ч үгүй нүдээ олсон хууль байгаа юм. Тэгээд энэ чуулганаар орж ирж байгаад талархаж байгаа. Энхбаяр гишүүнд бас талархлаа.

Тэгээд яалт ч үгүй бид энэ төрийн нийтийн өмчийн газар болсон цэцэрлэг, сургуулийн газруудыг манай тухайн үеийн удирдлагууд зараад дууссан шүү дээ. Ер нь төрийн тусгай хэрэгцээний газрууд Богд уул гэдэг юм уу, ингээд төсөл шалгаруулна гэж байгаад ялгаагүй бас зараад, идээд дуусчихдаг. Энэ Зөвшөөрлийн хууль дээр тусгай нөхцөл оруулж байгаа. Тухайлбал байгаль орчны хамгаалалттай газар, тусгай хэрэгцээний газрыг төсөл сонгон шалгаруулах биш, тухайн газрыг эзэмших, ашиглах тохиолдолд зайлшгүй заавал дуудлага худалдаагаар, тэр хугацаагаараа тохирч ашиглах тийм зүйл, заалтыг оруулж байгаа. Тэгэхээр цаашдаа яг энэ тал дээр анхаармаар нэг юм байгаа.

Хоёрт, Энхбаяр гишүүн, яг газартай холбоотой асуудлаар иргэдтэй уулзахад газрыг шилжүүлэх асуудал дээр их хугацаа орж байна. Одоо 3-6 сар болдог. Тэгээд ухаад үзсэн чинь гол шалтгаан нь ерөөсөө л байгаль орчны нарийвчилсан үнэлгээ хийх гэдэг тийм шалгуур шаардлага орчихдог. Тухайлбал тэр зориулалтыг нь өөрчлөөгүй байхад нэг иргэн нөгөө иргэн рүүгээ газар авахад, нэг аж ахуйн нэгж, нөгөө аж ахуйн нэгжид газрыг шилжүүлэхэд байгаль орчны нарийвчилсан үнэлгээг хийлгэх ямар шаардлага байдаг юм бэ? Энэ талын зохицуулалтыг оруулсан эсэхийг нэгдүгээрт би асуумаар байгаа юм.

Хоёрдугаарт сая Чинзориг гишүүний хэлж байгаа бас зөв л дөө. Тэгээд яалт ч үгүй бид нар банкны санхүүжилтийн асуудал, одоо энэ барилгын салбарт ажиллаж байгаа энэ аж ахуйн нэгжүүдийн асуудлыг бас бодож үзэхгүй бол барилгын өртөг буюу орон сууцын үнэ яг энэ үзэл баримтлалаар батлагдчихвал 200-300 мянган төгрөг доод тал нь нэмэгдэнэ шүү, нэг метр квадрат нь. Тэгэхээр бид банкны санхүүжилттэй холбоотой хэсэг, барьцаалахдаа яаж барьцаалах вэ, санхүүжилтээ яаж авах вэ гэдэг дээр бодолцохгүй бол болохгүй байх гэж бодож байна. Тэгээд энэ асуултууд дээр хариулт авчихъя даа. Тэгээд эргээд тодруулъя.

**Г.Занданшатар**: Баттөмөрийн Энхбаяр гишүүн, хууль санаачлагч.

**Б.Энхбаяр**: Өчигдөр Улсын Их Хурлын Эдийн засгийн байнгын хороогоор энэхүү хуулийн хэлэлцэх эсэх асуудлыг шийдвэрлэхэд манай Байнгын хорооны ихэнх гишүүд бүгд Ганхуяг гишүүний ярьж байгаа энэ асуудал дээр болгоомжлуулж санал хэлсэн.

Ялангуяа энэ барилгын бизнесийг нураачих вий, манай Ганбаатар дарга надад бас анхааруулж хэлсэн. Ер нь энэ дэлхий дээр чинь ямар ч бизнесийг бэлэн мөнгөтэй чемоданаасаа мөнгө гаргаад шууд бариад зардаг ийм нэг ч бизнес байхгүй гэж. Тэгэхээр энэ үнэхээр яг бодитой байгаа. Тэгэхээр энэ эргэлтийн хөрөнгө, мөнгөний эргэлт энэ юмнуудыг бас бизнесээ хаачих вий гэдэг дээр болгоомжлуулж олон гишүүд хэлсэн. Би энэ болгоомжлолтой санал нэг байгаа. Би ч гэсэн өөрөө бас тийм болгоомжтой л байгаа.

Тийм учраас одоо харин ямар шийдэл, мэргэн ухаан гаргах вэ? Энэ дээр эхлээд барьцааны энэ асуудлыг тойрч ярих сэдэв өгч байгаа. Энэ дээр яг ямар шийдэл гаргах вэ гэдгийг манай банк, санхүүгийн байгууллагын чиглэлээр, ялангуяа нэлээн сийрэг ухаантай аж ахуй, бизнесийн гишүүд маань энд оролцож мэргэн ухаан гаргаасай гэж би хүсэж байгаа. Би өөрөө бизнес хийдэггүй чиглэлийн хүн учраас яг хууль зүйн талаас нь харж байгаа. Хууль зүйн талаас надад юу харагдаад байна вэ гэхээр нэг өмч дээр ямар ч байсан хоёр өмчийн эзэн гэж байж таарахгүй. Миний энэ утасны өмчлөгч бол би л байна. Түүнээс биш энэ эд ангийг нь хийж байхдаа apple компани жишээлбэл үүний нэг чипсийг өөр банканд барьцаалчихсан учраас би эзэн нь байна гээд надтай ингээд худалдаад авчихсан хойно би 100 хувь мөнгөө төлчихсөн байхад надтай заргалдаад байж болохгүй шүү дээ. Би энэ утсаа одоо дараагийн хүндээ жишээлбэл зарж болно биз дээ. Би 100 хувь мөнгөө гаргачихсан хүн. Би үүнийг зарах эрхгүй байгаад байгаа юм. Өмчийнхөө эзэн болоогүй.

Тэгэхээр энэ дээр тэр үл хөдлөхийн гэрчилгээний асуудлыг яаж шийдэх вэ гэдэг дээр хамтарч ажиллах саналтай байна. Эхний асуултын хувьд байгаль орчны нарийвчилсан үнэлгээ хийдэг асуудал бол тусгай хамгаалалттай газар эсвэл уул уурхайн ашиглалтын газар дээр илүү хөндөгддөг байх. Сая хэлсэнчлэн одоо Газрын багц хууль Засгийн газраас яаж орж ирэх юм байгаа юм. Ер нь Их Хурлын гишүүд өөрсдийнхөө бүрэн эрхийг нэг юман дээр хязгаарлачихсан юм байна билээ. 2020 оны 4 сард Улсын Их Хурлын хуулийг батлахдаа Улсын Их Хурлын гишүүд эрүү, иргэн, захиргаа, зөрчил, газрын хууль, өмчийн хуулийн шинэчилсэн найруулгыг зөвхөн Засгийн газар өргөн барина гээд хатуу тогтоочихсон юм билээ. Тийм учраас шинэчилсэн найруулга хэлбэрийг Их Хурлын гишүүд санаачлах эрхгүй байгаа юм. Гэхдээ би үүнийг бас нэг их буруу гээгүй, энэ бол зөв.

Ер нь Засгийн газар шинэчилсэн найруулга хэлбэрээр санаачилдаг байх нь зөв гэж үзэж байгаа. Тэгээд Засгийн газар маань яг таны асуусан энэ асуудал дээр ямар хуулийн төсөл өргөн барих юм байгаа юм. Сураг сонсохоор энэ хавар өргөн барина гээд сонсогдоод байгаа. Үндсэндээ 2 жил болчхож байгаа шүү дээ. Өргөн барина гэсээр байгаад 2 жил, одоо манай Улсын Их Хурлын чинь бүрэн эрхийн хугацаа өргөн барина гэсээр байгаад талдаа орлоо шүү. Тийм учраас энэ төсөл маань яаж орж ирэх юм, ямар ч гэсэн тулгамдсан асуудлуудаа шийдээд явж байя гэж бодож байгаа.

**Г.Занданшатар**: Хассуурийн Ганхуяг гишүүн тодруулж асууя.

**Х.Ганхуяг**: Ер нь олон улсын практикт банкны систем ч тэр, төслийн санхүүжилтийн хувьд ч тэр дутуу баригдсаны гэрчилгээ, бүрэн гүйцэд барьсан дараах гэрчилгээ аль, аль нь байдаг. Дутуу баригдсан үл хөдлөхийн гэрчилгээг барьцаалах практик байдаг юм байна шүү. Тэгэхээр үүнийгээ анхаараарай гэж хүсье.

Хоёрт, газрын гэрчилгээтэй холбоотой асуудал. Энэ зөвхөн уул уурхайг ярьж байгаа юм биш. Байгаль орчны үнэлгээгүй бол хотын газрыг ч гэсэн ялгаагүй нэг иргэн, нөгөө иргэнд шилжүүлэхэд байгаль орчны үнэлгээг шаарддаг, түүнээсээ болж хугацаа их алддаг практик байна шүү. Тэгээд үүнийг энэ хуультайгаа зэрэгцүүлээд нэмэлт, өөрчлөлтөө тусгаад явуулах боломж байдаг бол тусгаад явна байхаа гэж хэлэх гэсэн юм.

**Г.Занданшатар**: Хаянгаагийн Болорчулуун гишүүн.

**Х.Болорчулуун**: Газрын хуульд өөрчлөлт оруулахаар хууль санаачлан орж ирж байна. Үнэхээр газар гэдэг хүн нийгмийн харилцааны үндэс байдаг болохоор маш эмзэг сэдэв л дээ. Ялангуяа бид нар энэ ардчиллын 30 жилд бүх юмыг өмчилбөл сайхан юм шиг л бодсон. Ялангуяа би энэ газар өмчлөл дээр бол их буруу явагдчихлаа алдаа гарчихлаа гэж боддог юм. Монгол шиг өргөн уудам нутагтай, нэг хүн амд ногдох газар нутгаараа дэлхийд нэг номерт ордог оронд заавал өмчлөх хэрэггүй байсан юм. Өмчилж авахад ингээд тэгш бус байдал үүсэж байгаа юм. Одоо эрх мэдэлд ойрхон хүмүүс дэд бүтэцтэй газарт ойрхон газар авчихдаг. Зүгээр жирийн иргэн бол тэр уулын орой хөдөө газар авчхаж байх жишээтэй. Тэгээд энэ нэг заваан юм нь дөнгөж төрсөн хүүхдэд газар өмчлөх болчихсон. Тэр хүүхдийн өмнөөс нь эцэг эх нь захиран зарцуулаад явчихдаг. Тэр хүүхэд 16 нас хүрч иргэний паспорт авах нь 100 хувь баталгаатай биш шүү дээ. Тэгэхээр энэ газар өмчлөлийн хуулийн багц хууль орж ирэхэд энэ болгоныг цэгцлэх ёстой юм.

Ядахдаа өмчлөлөөр өглөө гэхэд 16 нас хүрсэн, иргэний паспорт авсан иргэнд өгөх ёстой. Түүнээс дөнгөж төрсөн хүүхэд аваад яах юм бэ, үүнийг засах ёстой гэж боддог юм.

Хоёрдугаарт, сөрөг тал нь энд тэндгүй та бүхэн мэдэж байгаа дугуй зоочихсон, шон хатгачихсан байгаа. Энэ чинь ингээд газраа өмчлөөд авчихсан, тэгээд хот төлөвлөлт, дэд бүтэц явуулахад маш их саад болчихсон. Тэр олон хүмүүсийг нэг бүрчлэн олж авна гэдэг хэцүү. Байх байхгүй болдог, утас нь холбогддоггүй, өөрчлөгдсөн байдаг гэх мэтчилэн сөрөг талууд их гарч байгаа юм. Тэгээд Энхбаяр гишүүнээс асууя. Орон сууцны иргэд орон сууцныхаа доорх газраа хувь тэнцүүлэн авна гэж байна. Ер нь 100 хувь хүмүүсээс нь саналыг нь асууж байж ингээд хажууд нь барилга барих, тэр орчимд нь барилга барих зөвшөөрөл авна гэвэл энэ бүтэхгүй л дээ. Тэр 100, 100 хүн дотор чинь нэг бас эсэргүү бодолтой, яаж ч байсан хүний үгэнд ордоггүй тийм хүн ч байна. Тэгэхээр энэ байдлыг хуулийн төсөл дээр яаж тусгаж байгаа юм бэ?

Тэр дуусаагүй барилга дээр одоо жишээ нь 50 хувь нь хийгдсэн байхад үл хөдлөхийн гэрчилгээг гаргаад бизнестээ хэрэглэхэд болохгүй юм байхгүй санагддаг юм. Тэгэхгүй бол бас нэг бизнест чөдөр тушаа болох вэ энэ талаас нь бас харж байна. Тэгэхээр хуулийн хэлэлцүүлгийн явцад энэ болгоныг сайн үзэж, судалж байж энэ хуулиа явуулах нь зүйтэй гэж бодож байна. Энхбаяр гишүүний хувьд сонгуульд байхын энэ газрын реформ шинэчлэлийг хийнэ. Газрын хуулийн талаар өөрөө ярьж явсан хүн. Гэхдээ цаашдаа бид нар Газрын багц хуулийг яаралтай шахаж оруулъя. Одоо болохгүй байгаа засах зүйлүүдээ хамтарч засах хэрэгтэй шүү гэж хэлэх байна. Бодож байна. Баярлалаа.

**Г.Занданшатар**: Үг хэллээ. Баттөмөрийн Энхбаяр гишүүн.

**Б.Энхбаяр**: 1992 оны шинэ Үндсэн хууль батлагдсанаас хойш сүүлийн 30 жилийн хамгийн том реформуудын гарын тав гэж ярихгүй, гурван хуруу гэж яривал би энэ газар хувьчлалын асуудлыг боддог юм. Энэ бол эрх барьж байгаа Монгол Ардын Нам Улсын Их Хуралд 2000 онд 72 суудалтай байхдаа хийсэн маш том реформ. Энэ газар хувьчлалыг анх удаа түүхэндээ хийсэн. Урьд нь хэзээ ч манайх газрыг хувьчилж байгаагүй буюу газартай хувийн өмчийн харьцаа байгаагүй. Тийм учраас энэ шилжилтийн болон цаг хугацааны асуудлууд байгааг бол би мэдэж байгаа. Өнөөдрийн байдлаар манай улсад газраа хувьчилж авсан иргэдийн тоо 450 мянга орчим байна. Газар эзэмшиж байгаа иргэд бол 500 гаруй мянга байна. Газар өмчилж авсан болон эзэмшиж байгаа иргэдийн тоо нэг сая гаруй байгаа. Анх 2002 онд газрыг хувьчлахдаа таны хэлсэнчлэн 16 насанд хүрсэн иргэдэд зөвхөн нэг удаа газрыг өмчлүүлнэ гэдэг хууль гаргасан. Энэ хугацааг 3 жилийн хугацаагаар тогтоосон байсан. 2003 оны 5 сараас 2006 оны 5 сар хүртэл газар өмчлөлийг нэг удаа үнэ төлбөргүй хийнэ шүү. Үүнээс хойш бол дуудлага худалдаагаар авна шүү гэдэг Газар өмчлөлийн хуулийг гаргасан юм.

Харамсалтай нь үүнийгээ сунгасаар байгаад одоо бид нар үнэгүй өмчлүүлэх хугацаа 20 дахь жилдээ одоо орох гэж байна. Газрыг хэдийгээр бид нар одоо хувьчилж байгаагийн гол утга санаа энэ газрыг эдийн засгийн эргэлтэд оруулах, иргэдийг өмчтэй болгох, үнэ цэнэтэй болгох ийм үндсэн санаа зорилготой. Яагаад хангалттай бидний анх бодсон шиг үнэ цэнд хүрэхгүй байна гэдэг дээр судалгаа хийж үзсэн. Ингэхэд эхний дүгнэлт нь юу вэ гэхээр та нар энэ үнэгүй өмчлүүлж байгаа хугацаагаа одоо болиоч ээ гэж байгаа юм. Үнэгүй, үнэгүй нийлүүлэлтээ хийгээд байх тусам эхлээд үнэгүй авчихсан тэр газрын чинь үнэ цэн өсөхгүй байна шүү дээ. Энэ бол цэвэр зах зээлийн хууль. Эрэлт нийлүүлэлтийн хуулиар үнэ тогтдогийг бид бүхэн мэдэж байгаа. Нийлүүлэлт чинь хязгааргүй үнэгүй газар чинь байгаад байгаа учраас энэ эхлээд хувьчлаад авчихсан газрууд чинь үнэ нь ерөөсөө орохгүй байна, үнэ нь өсөхгүй байна. Тийм учраас нэгдүгээрт үүнийгээ дуусгая гэж байгаа юм. Дуусга.

Хоёр дахь асуудал, газар ба орон сууцныхаа бүртгэлийг нэг болго. Үүнийг би бас анх удаа хэлж байгаа юм биш. Үүнийг Нобелийн шагналт эдийн засагч Эрнандо Де Сото Капиталын нууц гэдэг зохиол гаргаж үүгээрээ Нобелийн шагнал хүртсэн. Улс орны хөгжлийн гол үндэс суурь бол газар, орон сууц байна. Монгол Улсад ирж илтгэл тавьж байсан Эрнандо Де Сота өөрөө ирэхдээ хэлж байсан. Танай энэ гэр хорооллын газар чинь юун Оюу толгой юм бэ, ийм их хөрөнгө байж байна шүү дээ, танай энд чинь. Үүнийгээ бүртгээд явах юм бол танай эдийн засаг хөгжинө гэж. Энэ бас үр шимээ өгч байгаа. Тухайлбал миний сонгогдсон Баянзүрх дүүрэгт бүтэн хороо байна. Хувьчилж авсан хашааны газраа шинэ нэг, хоёр, гурван өрөө орон сууцаар солиод орон сууцанд орчихсон иргэд олон мянга байгаа. Бүтэн хороо иргэд байгаа. Энэ бол газар хувьчлалын үр дүн гэж би боддог. Тэр өмнө нь ямар ч бүртгэлгүй байхад өөрийнх нь өмч биш байсан. Үнэ цэнгүй байсан.

**Г.Занданшатар:** Ганзоригийн Тэмүүлэн гишүүн.

**Г.Тэмүүлэн**: Би энэ нэр бүхий гишүүдийн өргөн барьсан хуулийн төслийн нэмэлт, өөрчлөлтийг зарчмын хувьд дэмжиж байгаа. Тэгэхээр бид энэ Газрын тухай хуультай холбоотой, газрын эрхтэй холбоотой зохицуулалтыг бий болгох зохицуулалтыг шинээр гаргаж ирэх, энэ Газрын тухай хуульд нэмэлт, өөрчлөлт байна уу, шинэчилсэн найруулга нь байна уу гарц гаргалгааг гаргах зайлшгүй шаардлага байна аа, байна. Энэ үл хөдлөх эд хөрөнгө нэг эзэнтэй байх гэдэг нь би зарчмын асуудал гэж харж байгаа юм. Өнөөдөр мөрдөгдөж байгаа хуулийнхаа дагуу тухайн тэр газар дээр баригдсан өмч хөрөнгө салангид бүртгэгдэж байгаа, тусдаа бүртгэгдэж байгаа энэ асуудал зарчмын хувьд буруу. Тэгэхээр бид энэ дээр ямар нэг байдлаар өнөөдөр магадгүй гишүүдийн оруулж ирсэн хувилбараар энэ шийдлийг олох гарц, шийдэл гаргалгааг хийх зайлшгүй шаардлага байна.

Би Улаанбаатар хотод тулгамдаж байгаа орон сууцтай холбоотой энэ асуудлуудыг бүгдийг нь ойлгож байна. Зөвхөн орон сууц биш, энэ бол тухайн газар дээр баригдсан өмчтэй холбоотой асуудлууд байгаа юм. Газрын тухай хуулийн 47.1-д заасныхаа дагуу тухайн газрын эрх дуусгавар болоход тухайн газар дээр баригдсан өмч хөрөнгийг алдах эрх бараг үүсэх гээд байгаа юм. Тэгэхээр үүнийг би хууль санаачлагчаас асуух гээд байгаа юм. Одоо энэ 47-д заасны дагуу тухайн тэр газар дээр баригдсан өмч хөрөнгө үнэгүйдэх гэдэг юм уу, тухайн өмч хөрөнгөө өмчлөх эрхээ алдах энэ нөхцөл байдал үүсэх гээд байна. Энэ бол орон сууцтай холбоотой асуудал биш, мянга мянган аж ахуйн нэгжүүдтэй холбоотой асуудлууд байна. Хувийн бизнес эрхлэгчтэй холбоотой асуудлууд байна.

Олон жилийн өмнө магадгүй 5, 10, 20, 30 жилийн өмнө баригдсан өмч хөрөнгүүд. Гэтэл газрынх нь гэрчилгээ нь дуусдаг, газрын албанаас 4-5 жил нөгөөдхийг нь сунгадаггүй хаадаг, боодог энэ асуудлууд байгаад байдаг. Яг энэ асуудлаараа одоо ингээд гэрчилгээ нь сунгагдаагүй маш олон аж ахуйн нэгжүүд байна. Олон жил хүлээгдэж байгаа газрын албан дээр материал нь оччихсон ингээд шийдэгддэггүй. Тэгэхээр энэ бол тухайн тэр өмчлөгчийн эрхийг хамгаалж байгаа асуудал. Энэ Үндсэн хуулиар заасан асуудал бол байхгүй болчихжээ. Хөрөнгийг үнэгүйдүүлэх энэ эрсдэл бодитоор өнөөдөр бизнес болоод аж ахуйн нэгжүүдэд, сууц өмчлөгчид энэ иргэдэд үүсэж байна гэдгийг би бас хараад байгаа юм, нэгдүгээрт.

Тэгэхээр аж ахуйн нэгжүүдтэй холбоотой асуудлууд энэ Газрын тухай хуулийн нэмэлт, өөрчлөлтийн хүрээнд зохицуулагдах уу үгүй юу. Өнөөдөр Монгол Улс Үндсэн хуульд зааснаараа төр нийтийн болон хувийн өмчийн аливаа хэлбэрийг хүлээн зөвшөөрч өмчлөгчийн эрхийг хуулиар хамгаална гэдэг. Энэ асуудлыг бид нар Монгол Улсын Үндсэн хуульд заагаад өгчихсөн байдаг. Газрын тухай хуульд энэ зохицуулалт нь байхгүй байдаг. Энэ асуудлыг одоо бид нар яах ёстой юм бэ?

Хоёр дахь асуудал, орон сууцыг барьцаалж зээл авч байгаа, дахиад давхар захиалга авч байгаа. Эргээд иргэдийн тэр оршин суугчдын үл хөдлөх хөрөнгийн гэрчилгээ гарахгүй байгаа, авч чадахгүй байгаа асуудлууд үүсэж байгаа юм. Маш олон иргэд байна. Бид бүхний хамаатан садан дунд байна, найз нөхөд дунд байна, өмчлөх эрхээ хамгаалж чадахгүй байгаа иргэд байна. Эрх нь зөрчигдсөн эрхээ хамгаалж чадахгүй байгаа залилуулсан, луйвардуулсан эрхийг хамгаалахын үндсэн дээр би энэ хуулийн төсөл зөв гэж хараад байгаа юм.

Тэгэхээр бид нар энэ хуулийн гарц гаргалгааг нь гаргаад шийдэх ёстой. Орон сууцын эрхтэй холбоотой, өмчлөгчтэй холбоотой, үл хөдлөх хөрөнгийн гэрчилгээтэй холбоотой асуудлууд хоёр дахь сая миний түрүүний яриад байгаа 47.1-д заасны дагуу аж ахуйн нэгж байгууллага, тухайн тэр иргэд, бизнес эрхлэгчдийн энэ хүндрэл учруулж байгаа асуудлыг бид нар цогцоор нь харж шийдэхгүй бол өнөөдөр яг үнэндээ бодитоор тухайн тэр газар дээр баригдсан өмч хөрөнгөө алдах эрх хуулийн дагуу байна. Бид нар үүнийг шийдэх ёстой. Энэ дээр хууль санаачлагчийн зүгээс юу гэж үзэж байгаа вэ?

**Г.Занданшатар:** Хууль санаачлагч Баттөмөрийн Энхбаяр гишүүн.

**Б.Энхбаяр:** Би Тэмүүлэн гишүүнтэй яг санал нэг байна. Бид нар яг чөлөөт зах зээлийн эдийн засагтай байж хувийн хэвшлээ дэмжинэ гээд яриад байдаг. Тэгээд Газрын хууль нь яг үүнийхээ эсрэг гарчихсан 20 жил явж байгаа. Би шударга үнэнийг хэлсэн. Сая хэлсэнчлэн тэр 335000 иргэдийн агаар дээр тоосго өмчлөөд авчихсан газар эзэмшилтэй нь ямар ч уялдаа холбоо байхгүй. Бүртгэл байхгүй. Маргааш чи байшингаа аваад зайл гэвэл тэгээд одоо яах юм байгаа бүү мэд. Тэгээд энэ төрлийн маргаанууд шүүх дээр маш их болоод байна. Иргэний шүүхээс гаргаж байгаа судалгаагаар энэ дуусаагүй барилга дээр үл хөдлөх хөрөнгийн гэрчилгээ барьцаалчихсан нөгөө банк тэгээд 100 хувь төлбөрөө төлчихсөн иргэн хоорондын шүүхийн маргаанууд сүүлийн үед нэмэгдээд яваад байна.

Шүүх аль талд нь шийдвэр гаргахаа мэдэж чадахаа больчихсон. Шүүх яагаад гэхээр тэр чинь анх хундамент байхад нь барьцаалаад зээл олгочихсон банкийг хохироож болохгүй шүү дээ. Тэгтэл нөгөө талд нь банканд нь өгчихье гэхээр 100 хувь төлбөрөө төлчихсөн иргэн хохирчих гээд байна шүү дээ, тэгээд хуваагаад ав гэсэн шийдвэр мэдээж байхгүй. Тэгээд ийм боломжийг олгочихсон хууль үйлчлээд байдаг. Тэгэхээр энэ хууль тогтоогчийн л одоо ийм иргэдээ хохироох ийм боломж олгосон бол үүнийгээ засах ёстой болчхоод байдаг. Энэ компаниуд жишээлбэл одоо маш их хөрөнгөөр орон сууц ч бай, оффис ч бай барьж байгаа. Яг иргэдтэй адилхан газар эзэмших хугацаа нь дуусчихсан. Яагаад 15 жилийн хугацаагаар олгочихсон? Энэ 15 жилийн хугацаагаар газар эзэмших гэж, тэнд 16 давхар, 40, 50 тэрбум төгрөг гаргаад бизнес хийдэг тийм эргүү бизнес гэж ер нь байна уу?

Ийм баталгаагүй газрын хуультай, хөрөнгө оруулагч бизнес эрхлэгчдэдээ бүр ямар ч ашиггүй. Газар эзэмших хугацаа 15 жил гэж одоо ер нь юу вэ? Нөгөө зураг төсвөө гаргаад хөрөнгөө босгоод хундаментаа ухаж байтал 5 жил нь болчхож байгаа юм. Тэгээд үүнээс цааш чи тэр 16 давхар байраа дахиад нэг 10 жилдээ л ашигла гэж байгаа юм төр. Ийм хуультай. Ийм хуультай улсад одоо ямар гаднын хөрөнгө оруулагч орж ирэх юм бэ? Тэр тусмаа гадаадын иргэдэд манай газар ашиглах хугацаа 5 жил байгаа. 5 жил шүү дээ. 5 жилийн хугацаатай ашиглах газар дээр 50 давхар байшин барьж, хөрөнгө оруулж орж ирэх тийм хөрөнгө оруулагч гэж байх уу? Тэгээд бүртгэл нь тусдаа.

Тийм учраас нөгөө газар эдийн засгийн эргэлтэд орохгүй байгаа юм. Банк бус санхүүгийн байгууллагууд бол одоо яагаад зөвхөн орон сууцыг барьцаалж зээл олгож байна гэхээр газартай бүртгэл нь нэг биш учраас орон сууцыг нь л барьцаалж зээл болгож байгаа юм. Яагаад тэд газрыг сонирхохгүй байгаа юм? Газар барьцаалахыг бид хувьчлаад 20 жил болж байхад. Яагаад гэвэл газар нь орон сууцныхаа бүртгэлтэй нэг биш учраас. Шүүх дээр гарсан нэг ийм тохиолдол байгаа юм. Би Баянголын шүүх шиг санаж байна, газраа өөр банканд, орон сууцаа болохоор өөр банканд барьцаалаад зээл авчихсан, аль аль барьцааныхаа үүргээ хэрэгжүүлээгүй. Тэгсэн чинь нөгөө хоёр банк булаацалдаж байгаа юм. Нэг нь газрыг нь авна гээд, нэг нь орон сууцыг нь авна гээд. Газар барьцаалсан банк нь юу гэсэн гээч наад байшингаа нураагаад аваад яв гэж байгаа юм.

**Г.Занданшатар:** Шатарбалын Раднаасэд гишүүн.

**Ш.Раднаасэд:** Би асуулт гэх юм уу, санал гэх юм уу нэг зүйл байна аа. Үндсэн хуулийн 6.2 гээд нэг зүйл уншаад өгье. Монгол Улсын иргэдэд өмчлүүлснээс бусад газар, түүнчлэн газрын хэвлий, түүний баялаг, ой, усны нөөц, ан амьтан, төрийн нийтийн өмч байна.

6.3.бэлчээр, нийтийн эдэлбэрийн ба улсын тусгай хэрэгцээнийхээс бусад газрыг зөвхөн Монгол Улсын иргэнд өмчлүүлж болно.

6.5.төрөөс гадаадын иргэн, хуулийн этгээдэд харьяалалгүй хүнд газрыг хугацаатайгаар болон хуульд заасан бусад болзол журмаар зөвхөн ашиглуулж болно. Энэ заалтыг чинь нурааж байна даа. 44.1. энэ Газрын тухай хууль, гадаадын иргэн орон сууц өмчлөх эрхтэй. Орон сууц өмчилж байгаа бол нийтийн эдэлбэрийн газраас нэг метр ч байна уу тэр газрыг өмчлөх эрх нь нээгдэж байна.

44.8 дээр нийтийн зориулалттай орон сууцны дундын өмчийн эрхийн тухайн үл хөдлөх хөрөнгийн өмчийн эрхийн салшгүй эрх нь мөн.

44.1.9.нийтийн зориулалттай орон сууцын дундын өмчийн эрхийг өвийн журмаар бусдад шилжүүлэхээс бусад тохиолдолд өөр этгээдэд шилжүүлэхийг хориглоно. Үе дамжуулан гаднынхан газар эзэмших.

44.10.нийтийн зориулалттай орон сууцны дундын өмчийн эрхийн хугацаа, тухайн орон сууцын барилгын ашиглалтын хугацаагаар хязгаарлагдахгүй хугацаа нь дууссан ч уг эрх дуусгавар болох үндэслэл болохгүй ээ.

Нөгөө бурхан гуйсан ч газраа бүү өг гэдэг зарчмыг чинь ингээд нураагаад Монгол Улсын газар чинь ингээд гаднынхны гарт шилжих одоо үл хөдлөх эд хөрөнгийн бүртгэлийн газар хэчнээн орон сууц гадаадынхны нэр дээр байгаа бол. Энэ бол 10 мянгаас давчихсан байгаа. Бага шиг цөөн хүнтэй орон сууцыг бариад гаднын иргэд эзэмшжээ, түүний эргэн тойрны нийтийн эзэмшлийн газар, бид нарын өмчөө гээд ингээд үе дамжаад хэрэглээд суух нь. Ийм зүйлийг бид нар одоо дэмжих үү? Хэдхэн банканд хариуцлагагүй компанид мөнгөө алдсан хүмүүсийн эрхийг хамгаалахын тулд ингээд тусгаар тогтнол руугаа бид нар оруулах нь зөв юм уу? Энэ дээр би нэг асуулт.

Хоёр дахь зүйл. Одоо барилгын компаниуд түрүүчээсээ ярьж байна. За яах вэ томорчихсон хэдэн монопол компаниуд нь л үлдэх байх. Бага болон жижиг дунд компаниуд нь үлдэхгүй ээ. Өөрийн хөрөнгөөр барилга эхлүүлдэг 30, 40 хувийн барилгажилттай явж байгаад банкнаас зээл авдаг. Араас нь захиалга авдаг. Ингэж дуусгаад иргэдэд шилжүүлээд дуусдаг гэж байгаа юм. Тэгвэл хөрөнгийн чадавхтай болчихсон энэ хэдэн компаниуд нь л зөвхөн барилга бариад бусад нь ерөөс барилгын салбар луу өнгийх аргагүй ийм нөхцөл байдал үүснэ ээ гээд маш олон хүмүүсээс мессеж ирээд байна л даа. Тэдэнд энэ талаар судалгаа байгаа юм. Өнөөдөр яг хэчнээн мянган орон сууц жилд ашиглалтад ордог юм, хэд дээр нь гомдол гаргаад хэдэн шүүхээр яваад байдаг юм. Энэ энэ зүйлүүдийг тал талаас нь бодож тооцож, бодлоо тусгаж байж хууль бичихгүй болохоор үүнээс чинь болоод нэгэнд нь сайн юм болох гэж. Нөгөө талд нь муу үр дагавар тарих ийм үндэс энэ хуулиар чинь бүрдчихээд байна гэж би харж байгаа юм.

Тэгээд энэ гадаадын иргэнд газар өмчлүүлье гэдэг шийдвэрийг энэ парламент гаргаад, ингээд явах нөхцөлийг бүрдүүлж байна даа. Үүнийг чинь одоо эх орончид гэх үү, эх орноосоо урвагч гэх үү? Үгүй ээ би бол үнэнээ л хэлж байна. Энхбаярт үнэнг нь л хэлж байна. Энэ чинь инээж байгаад хорлож байгаа байхгүй юу. Үеийн үед энэ газарт гаднын хүн оруулахгүй өмчлүүлэхгүй байхын төлөө энэ бүх л үеийн парламент явсан. Тэгээд энэ парламент үүнийг одоо дэмжээд явах...

**Г.Занданшатар**: Хууль санаачлагч Баттөмөрийн Энхбаяр гишүүн хариулъя. Ер нь бас их ноцтой асуудал хөндөж байна шүү.

**Б.Энхбаяр:** Зарим нөхөд маань намайг чи их поп байна шүү л гээд байдаг юм. Би бол яг энэ асуудал дээр Раднаасэд дарга шиг ийм попорч чадахгүй юм байна. Энэ чинь одоо газар усаа худалдагч, цаазаар авмаар нөхөр байна шүү дээ би чинь. Раднаасэд дарга хуулийн А үсгээ мэдэж байгаа юу? Үндсэн хуулиа. Өмчлөх, эзэмших, ашиглах гэж гурван ойлголт байгаа байх аа. Би энэ хуульдаа юу гэж оруулж ирсэн байна. Дундын хэрэгцээнд эзэмшүүлнэ гэсэн байна. Эзэмшил хэнд яригддаг вэ. Зөвхөн Монгол Улсын иргэдэд яригддаг шүү дээ. Үндсэн хуулийн 6.2-т байна шүү дээ. Гадаадын иргэдэд газрыг эзэмшүүлдэг юм уу? Үндсэн хуульд байхгүй шүү дээ. Гадаадын иргэдэд өмчлүүлдэг юм уу, байхгүй шүү дээ. Гадаадын иргэдэд яадаг юм, зөвхөн газрыг ашиглуулдаг юм. Үндсэн хуульд бичээтэй байгаа газар ашиглах харилцаа зөвхөн гадаадын иргэдэд яригдана. Би ашиглуулах тухай энэ өгүүлбэр энэ хуульд нэг ч өгүүлбэр байхгүй.

Газрыг ашиглуулъя гэсэн нэг ч өгүүлбэр байхгүй. Зөвхөн эзэмшүүлнэ гэж байгаа биз дээ. Гадаадын иргэдэд эзэмшүүлнэ гэж ярьж байгаа чинь өөрөө буруу байхгүй юу. Үндсэн хуульд зөвхөн эзэмшил гэдэг харилцаа зөвхөн Монгол Улсын иргэдийн хооронд л яригдана шүү дээ л. Энэ юу яриад байгаа юм. Эзэмшил, ашиглах хоёроо ялгадаггүй юм уу, ялгадаггүй юм уу Үндсэн хуулиа унш л даа. Үндсэн хуулиа мэд л дээ, тэгж байж попор л доо.

**Г.Занданшатар:** Шатарбалын Раднаасэд гишүүн тодруулж асууя, нэг минут.

**Ш.Раднаасэд:** Харин тийм. Энэ одоо юун сүртэй юм. Нийтийн зориулалттай орон сууц өмчлөх эрх гадаадын иргэнд байгаа шүү дээ. Тэр иргэн чинь дамжаад нийтийн эзэмшлийнхээ газрыг өмчлөх гээд байгаа юм биш үү. Би наад өмчлөх, эзэмших гэдгийг чинь бусдаас илүү мэдээд байна шүү дээ. Өнөөдрийн байдлаар нийт 3896 гадаадын иргэн орон сууц өмчилсөн байна. Тэрний 2996 орон сууц үлдсэн үйлчилгээний зориулалттай үйлдвэр, үйлчилгээ байна. Тэгээд үүнийг чинь дагаад ийм хэмжээний нэг метрээр тооцоход ийм хэмжээний газар л гадаадын иргэний гарт очих гээд байна шүү дээ. Орон сууц өмчлөх эрхийн гэрчилгээ чинь гадаадын иргэнд шилжинэ гэдэг чинь дагаад энэ хуулийг чинь тэр сая уншиж өгдгөөр өмчлөх эрхтэй тэнцэхүйц зөвхөн өв залгамжлагдана өмчлөх эрхийн салшгүй эрх байна гээд ингээд дангаар хязгааргүй эрхийг нь өгөөд байна шүү дээ. Үүнийг ярихаар урдаас өөр юм ярьж мушгиад байх юм. Хариулт авахгүй.

**Г.Занданшатар:** Баттөмөрийн Энхбаяр гишүүн.

**Б.Энхбаяр:** Орон сууцыг гадаадын иргэн харьяалалгүй хүн худалдаж авч өмчийн эзэн болох эрхтэй. Энэ тохиолдолд орон сууцны өмчид нь байгаа өмчийн эзэн байгаа гадаадын иргэнд газрыг орон сууцынх нь доорх болон орчны газрыг эзэмшүүлэхгүй. Би үүнийг хаасан байгаа.

44.11.гээд хуулийн төслийн. Нийтийн зориулалттай орон сууцны дэвсгэр болон орчны газрыг ашиглах эрхийн гэрчилгээгээр ашиглуулахыг хориглоно гэж. Энэ юу хэлж байна? Гадаадын иргэдийг хэлж байгаа юм. Гадаадын иргэдийг яагаад гэхээр газар ашиглалт зөвхөн гадаадын иргэдэд хамаатай яригддаг.

**Г.Занданшатар:** Ер нь энэ нийгэмд буруу ойлголт өгөхгүй зорилгоор бас тодруулж, нэг зүйл хэлэхэд нэр томьёонд нийтийн эдэлбэрийн газар гэж ашиглах нь нэгдүгээрт зүйтэй.

Хоёрдугаарт, Үндсэн хуулийн 6.3-т, бэлчээр, нийтийн эдэлбэрийн газар болон улсын тусгай хэрэгцээнийхээс бусад газрыг Монгол Улсын иргэнд өмчлүүлж болно гэж. Бусад газар гээд байгаа маань бэлчээр, нийтийн эдэлбэрийн газрыг өмчлүүлж болохгүй гэсэн Үндсэн хуулийн заалт нийтийн эзэмшлийн газар, бэлчээр хоёрыг өмчлүүлж болохгүй. Монгол Улсын иргэнд ч өмчлүүлж болохгүй гэсэн ийм Үндсэн хуулийн заалттай шүү дээ. Нийтийн эдэлбэрийн газар гэж байгаа бэлчээртэй адилхан явдаг. Тэгэхээр нийтийн эдэлбэрийн газар гэдэг энэ Үндсэн хуулийн томьёог мэдээж ашиглаж байгаа юм зүйтэй.

Хоёрдугаарт, зөвхөн Монгол Улсын иргэнд бэлчээр, нийтийн эдэлбэрийн газар, улсын тусгай хэрэгцээний газрыг бусдад өмчүүлж болно гэсэн энэ газрын харилцаа хамгийн эмзэг асуудал учраас үүнийг ингээд зөв нэг мөр ойлгож ярьж явахгүй бол нийгэмд буруу, зөрүү ойлголт өгөх үү гэдгээс сэргийлж үүнийг тайлбарлалаа.

**Г.Занданшатар:**Тогмидын Доржханд гишүүн.

**Т.Доржханд:** Баярлалаа. Анх удаагаа ийм 15 хуудас үзэл баримтлал биччихсэн тэгээд түүнийгээ Улсын Их Хурлын чуулган дээр 10 минут цээжээрээ ярьсан ийм сонирхолтой хуулийн төсөл орж ирлээ. Тэгээд 100 хувь дэмжиж байна.

Улаанбаатар хотоос сонгогдсон гишүүний хувьд тэр тусмаа Хан-Уулд байдаг маш олон асуудлуудын гарц шийдэл энд байгаа. Тэгээд Энхбаяр гишүүнтэй өмнө нь бас энэ асуудлаар ярьж байсан. Уг нь боломжтой бол хамтарч хуулийн төсөл өргөн барья гэж ярьж байсан. Тэгэхдээ хуулийн төслийг хэлэлцэх эсэхийг ярьж байгаа болохоор ажлын хэсэгт нь бас орно шүү. Тэгээд намрын чуулганы төгсгөлд өнөөдөр 2 сайн хууль орж ирлээ. Нэг нь Засгийн газраас орж ирлээ. Тэр Биржийн асуудлыг маш сайн хийх ёстой.

Хоёр дахь нь энэ Улаанбаатар хотын бухимдал, авлигал, газрын авлигал түгжрэл энэ бүгдийн үндэс болсон асуудлыг шийдье ээ гэж. Яагаад Улаанбаатар хот цементэн шугуй болчихсон юм? Яагаад манай Яармаг цементэн шугуй болчихсон юм? Ердөө л энэ шүү дээ. Дандаа газрын наймаа, хулгай, нэг.

Тэгээд хоёрт нь ингээд хүүхдийн 10 жилийн сургуулийн биеийн тамирын талбай дээр нь захиралтай нь ярьж байгаад орон сууц барьчихдаг. Тэгээд Улаанбаатар хотын төвийн орон сууцуудын хүүхдийн тоглоомын талбай дээр оршин суугчидтай нь ярихгүйгээр шууд хүчээр тэнд очиж газар ухаад л нэг оффис барьчихдаг ийм байдлаар явсаар байгаад Улаанбаатар хот чинь бол ингээд хүн алхах газаргүй, амьдрах, тоглох орчингүй болчихсон нь үнэн шүү дээ. Тэгээд үүнийг чинь л одоо шийдье гэж байна гэж ойлгож байгаа.

Хоёрдугаарт, газар нь тусдаа гэрчилгээтэй тэгсэн мөртөө орон сууц нь тусдаа гэрчилгээтэй. Тэгээд тэр хоёрыг нь банкны барьцаанд тавиад яваад байдаг ийм байдал байж болохгүй. Үүнийг чинь нэгтгэж бүртгэе ээ гэж байгаа нь бол зөв. Тэгээд Монгол Улсын газар дээр байгаа хөрөнгө чинь тал нь бүртгэлгүй байна. Энэ бүртгэлийг хийснээрээ эдийн засгийн эргэлтэд орох гээд байна гээд. Энэ бол эдийн засагчдын хувьд зөв зүйтэй зүйл. Үүнийг дэмжээд явах нь зүйтэй. Ялангуяа Хан-Уул дүүрэг дээр Богд хаан уулын орчны газар олголтыг Байгаль орчны сайд нар үеийн үед өгсөн байгаа юм. Гэтэл тэнд нийслэлээс нь зөвшөөрөл гаргаж өгдөггүй үл хөдлөх хөрөнгийн гэрчилгээг нь гаргаж өгдөггүй. Одоо түүнээс чинь болоод түүгээр дүүрэн байшин хорооллууд. Төлбөрөө 100 хувь төлчихсөн мөртөө байхгүй. Нөгөө талд нь Богд уулын тэнд аялал жуулчлалын зориулалтаар л газар олгоно гэсэн, нэг ширхэг ч музей байхгүй шүү тэнд. Дандаа орон сууцны хороолол цементэн хотхонууд. Ийм байдлаар өнөөдөр газрын хулгай явж ирсэн, одоо үүнийгээ цэгцлэх хэрэгтэй.

Тэгэхлээр хууль санаачлагчаас асуумаар байгаа юм. Одоо Байгаль орчны яам нэмэх нь нийслэл хоёр энэ асуудлыг нэг тийшээгээ шийдэх зохицуулалтыг ийшээ оруулах боломж байна уу?

Хоёрдугаарт мөнгөө 100 хувь төлчихсөн байгаа тэр иргэдийн хувьд гэрчилгээг нь яаж гаргах вэ? Эдийн засгийн эргэлтэд оруулах боломж нь түүгээр үүснэ шүү дээ.

Дараагийн нэг асуудал нь бодитой шүү дээ. Энд нэг нөхөр ингээд сайхан хотхоноор нь байшин барьчихдаг. Цэцэрлэг байхгүй, сургууль байхгүй, юу ч байхгүй, дандаа ингээд шахчихсан, шахчихсан өндөр, өндөр байшин барьчихдаг. Тэгээд мөнгөө авангуутаа банкны барьцаанд түүнийгээ тавьчихдаг, тэгээд өөрөө авчихдаг. Тэгээд банкны эзэн нь нөгөө бизнес эрхлэгчдээ биш нөгөө 100 хувь төлбөрөө төлчихсөн сууц эзэмшигчээс хүрч ирээд байшингаа суллаж өг өө гээд нэхээд байдаг ийм хөгийн систем байгаа юм. Энэ чинь шударга биш шүү дээ. Тэгээд энэ байдлыг зогсоох ёстой. Арилгах ёстой. Бид 30 жил банкыг ингэж цементэлж авсны үр дүнд ганцхан банкнаас хамааралтай гэсэн байдлаар хандаад байна уу? Үгүй ээ, санхүүгийн систем нь өөр шүү. Тэгэхээр энэ дээр хариулт авъя, тэгээд тодруулъя. Баярлалаа.

**Г.Занданшатар:** Баттөмөрийн Энхбаяр гишүүн Доржханд гишүүний асуултад хариулна.

**Б.Энхбаяр:** Баярлалаа.

Тийм дуусаагүй барилгын асуудлыг одоо яах вэ? Нэг гарц шийдлийг үнэхээр гаргах шаардлагатай. Доржханд гишүүн маань банк санхүүгийн байгууллага, ялангуяа гадна, дотнын туршлага юу байна вэ гэдэг дээр энд оролцож шийдэл гаргах байх гэж би итгэж байгаа. Тэгээд би өөрөө яг ийм банк санхүү, зээлийн чиглэлийн нарийн мэргэжлийн хүн биш учраас надад бодсон шийдэл алга. Энэ 4 жилийн хугацаанд бараг ар талд нь 100-гаад хүн ажилласан ийм суурь судалгааны үр дүн шүү, өнөөдрийн энэ хуулийн төсөл. Тэгээд энэ судалгаан дотор ийм судалгаа байхгүй байгаа юм.

Өөрөөр хэлбэл гадна, дотнын туршлага. Энэ дээр яг ямар шийдэл байна? Хууль зүйн хувьд, зарчмын хувьд энэ дуусаагүй барилга дээр үл хөдлөх хөрөнгийн гэрчилгээ гаргаад, ингээд барьцаалаад хоёр өмчлөгч эзэн гаргаж ирээд хооронд нь зодолдуулаад байдаг ийм юм бол байдаггүй юм байна билээ. Мэдээж, гарц шийдэл байж л таараа. Тэгээд энэ дээр тантай хамтарч ажиллахын төлөө байгаа. Энэ Богд уулын асуудал бол Тусгай хамгаалалттай газрын хуулиар явдаг. Би түрүүн хэлсэн тусгай хамгаалалттай газар Байгаль орчны яам гээд одоо нийслэлийн асуудал нь болохоор хот суурин газрын асуудал нь Барилга, хот байгуулалтын сайдын эрхлэх асуудалд явдаг юм.

Тэгээд яагаад энэ газрын харилцааны бодлого нэг бодлоготой байх ёстой гэж ярьж байгаа вэ. Энэ хоёр өөр бодлого, стандарттай явсны жишээ нь өөрөө энэ Богд уул. Энэ дотор миний сая хэлээд байгаа төрийн байгууллагууд төрийн мэдлийн газар зараад, газрын наймаа хийгээд энэ чинь газрын авлига болчихсоны тод жишээ бол одоо энэ Богд уул байгаа юм.

Одоо Зайсангийн хорих гэж байсан шүүхийн шийдвэр гүйцэтгэх буюу Хууль зүйн яамны харьяа энэ дээр сайд нь орон сууц бариад зараад байгаа шүү дээ. Энэ Нямбаатар сайд биш шүү. Өмнөх сайдыг нь хэлж байгаа юм. Бүх төрийн байгууллагуудын юман дээр ингээд барьчихсан. Тэгээд манай өмнөх сайд чинь бол Хууль зүйн сайд биш Барилгын сайд болчихсон шүү дээ. Би үүнийг олон удаа хэлж байгаа юм. Барилга их сайн барьдаг. Ерөнхий сайд хүртэл хэлсэн шүү дээ. Одоо Ерөнхий сайд, манай Нямдорж сайд бол барилга их сайн барьдаг туршлагатай гээд.

**Г.Занданшатар:** Доржханд гишүүн тодруулж асууя.

**Т.Доржханд:** Бид нар одоо зах зээлийнхээ систем рүү орох ёстой юм. Тэгээд юу гэж хэлмээр байна гэдэг дээр газрыг чинь одоо ингээд дуртай хүн болгон ингэж ширхэглээд зараад байна шүү дээ. Одоо түрүүн ингээд газар бол бид нарын үнэ цэнтэй зүйлээ гээд. Гэтэл нэг жижигхэн дарга хүрч ирээд л зараад байна шүү дээ. Тэгж болохгүй ээ. Тэгэхээр цаашаа яах ёстой юм бэ гээд. Тэгэхлээр бид нар зохицуулалтаа хийх хэрэгтэй байна. Дэд бүтцийн хөрөнгө оруулалтаа хийнэ. Нийслэл дээр бол их хэмжээний мөнгө энэ жилээс тусчихсан байгаа. Тэр мөнгөөр эхлээд хөрөнгө оруулалтуудыг нь хиймээр байна шүү. Тэгсний дараа газраа бүгдийг нь гаргаж ирээд ширээн дээрээ байрлуулж байгаад зарах хэрэгтэй байна. Лангуун дээрээ тавьж байгаад. Өөрөөр хэлбэл нээлттэй ил тодоор зарж байж тэр олсон мөнгөөрөө тэр нөгөө ногоон байгууламжаа хийдэг. Төлөвлөлттэй ийм орон сууцууд хийх боломж нь гарах юм. Тэгээд энэ агуулгаараа Газрынхаа хуультай бид нар уялдуулах нь зүйтэй байна гээд ажлын хэсэг дээр яг деталь руу нь ороод ажиллахад бэлэн байна.

Хоёрдугаарт, санхүүжилт босгох маш олон арга замууд байгаа шүү, Энхбаяр гишүүн ээ. Та бол хууль талаас нь харсан байна. Эдийн засаг талаас бол маш олон боломж.

**Г.Занданшатар:** Тэр дуусаагүй барилга гэж нягтлан бодох бүртгэл дээр улсын бүртгэлийн эрх, нөгөө холбогдох газрын болон хөрөнгө оруулалт орчихсон хэмжээгээ тооцсон бүртгэлийн аргачлал байдаг юм л даа. Тэр бол тусдаа бүртгэлийн асуудал. Хууль зүйн хувьд өмчлөх эрх үүсдэг.

**Г.Занданшатар:** Одонгийн Цогтгэрэл гишүүн алга байна, Бөхчулууны Пүрэвдорж гэж алга байна. Норовын Алтанхуяг гишүүн.

**Н.Алтанхуяг:** Энэ газрын харилцаа, үл хөдлөх хөрөнгөтэй холбоотой их чухал хуулийн төслийг Энхбаяр гишүүн оруулж ирж байгаа юм байна. Би бол зарчмын хувьд үүнийг цаашаагаа хэлэлцээд явах нь зүйтэй гэж бодож байгаа. Тэгэхдээ би бас Ерөнхий сайд байхдаа энэ дуусаагүй барилгуудад үл хөдлөхийн гэрчилгээ өгч явдаг юмыг би өөрөө их хүчилж хийлгэсэн хүн байгаа юм даа. Тийм учраас одоо энэ хууль дээр ийм хоёр юмыг анхаармаар байна. Би Энхбаяр гишүүнтэй сая санал солилцсон, ажлын хэсэг дээр яриад явъя гэж байна. Нэг талаасаа иргэд хохирмооргүй байна. Энэ хуулийн агуулга бол одоо орон сууц авч байгаа иргэд хохирохгүй байх тэр нөхцөлийг нэг талаасаа тусгасан нь зөв байна.

Нөгөө талаасаа заавал орон сууц боссоны дараагаар үл хөдлөх хөрөнгийн гэрчилгээ авна гэдэг бизнест бас их хохиролтой л доо. Тэгээд би түүнийг их зүтгүүлж явуулж байсан учраас энэ дээр хэдүүлээ тэр мэддэг чаддаг хүмүүсээ оруулаад эргээд хохирохгүй, тэр байшин барилга барьж байгаа бизнесийнхэн бас хохирохгүй байхаар үүнийгээ зохицуулаад явъя. Ер нь энэ бас их чухал хууль шүү. Одоо ингээд нэг газар байдаг, тэр газрын дээд талд нь барьчихсан байшин дээр орон сууцанд юм уу оффист байгаа хүмүүс нь доод талынх нь газрынхаа эзний нэртэй таардаггүй, тэгээд л нэг бөөн хүнд суртал болоод ингээд явдаг юм байна билээ. Тэгэхээр үүнийг нэг мөр болгож байгаа нь зөв.

Түрүүн тэр нэг Эрнанда Де Сато гэдэг хүн Монголд ирээд үүнийг чинь ярьсан шүү дээ. Үгүй ээ, мөн их баялаг байна даа, танайд гээд. Тэгээд л бид нар яах вэ дээ, Монголын баялгийг чинь хэдэн дарга нар зарж иддэг болохоор нийслэлийн үе үеийн Засаг дарга нар нь хэдэн газраа зарж идээд л тэр урд талын Зайсан хавийн газрыг хэдэн Байгаль орчны сайд нар нь зарж идээд л, тэгээд л энэ Монголын баялаг дууссан шүү дээ. Ер нь Монголд чинь одоо байшин барилга бариад баяжна гэж байдаггүй юм шиг байгаа юм. Энэ байгалийн баялаг эсвэл нийслэлийн газар хоёрыг зарвал харин хагартлаа баяждаг юм шиг байна. Одоо зөвхөн нийслэлийнхэн ч газар зардаг биш энэ төрийн өмчийн байгууллагууд сургууль, эмнэлэг цэцэрлэгийг нь жижигхэн биеийн тамирын талбай шиг юм хийгээд бусад газраа худалдчихсан. Та нар нэг яваад үзээрэй. Энэ бас арай л дэндсэн шүү.

Тийм учраас би үүнийг цэгцлэх гэж байгаа, үүнийг эдийн засгийн агуулгатай жинхэнэ утгаар нь болгох гэж байгаа энэ чиглэлийнх нь хуулийг дэмжиж байна. Үүнийг хэдүүлээ хэлэлцээд өгье. 100 хувь зөв гэж юм юу байх вэ. Энхбаяр гишүүний харин тэр байшин дутуу боссон байшингууд дээр үл хөдлөх өгдөг юмыг ямар механизмаар яаж шийддэг юм. Сая Доржханд гишүүн механизмууд байдаг гэж байна, байдаг л байж таараа шүү дээ. Манайд л юм байдаггүй болчихдог болохоос биш дэлхий дээр бүгд л байж байгаа шүү дээ. Бүгд л хөгжсөн юм чинь. Тэгээд тэрийг нь олоод үүнийг явуулъя аа. Энэ зөв зүйтэй асуудал байна шүү гэж би ингэж харж байна.

Харин Раднаасэд гишүүний саяын юмыг бас нэг ойлголцчихоод энэ үл хөдлөх хөрөнгөөр дамжаад арай ч гадаадын иргэд Монголд газар эзэмших маягийн юм руу орохгүй байх, эзэмших биш ашиглах, ашиглаж байгаа нөхдүүдэд бол хаалттай гээд хэлчихлээ шүү дээ. Тийм учраас энэ концепцоо зөв ойлголцож явахгүй бол иргэдэд бас буруу ойлголт өгчих вий дээ. Баярлалаа.

**Г.Занданшатар:** Чимидийн Хүрэлбаатар гишүүн.

**Ч.Хүрэлбаатар:** Энэ хуулийг дэмжиж байгаа юм. Эдийн засгийн байнгын хороон дээр ч бас дэмжиж, байр суурь илэрхийлсэн саналаа ч өгсөн. Хамгийн гол нь энэ хуулийн юун дээр 3 зүйл дээр л их олзуурхаж хараад байгаа юм. Эхнийх нь юу вэ гэхээр нэг иргэн байлаа гэж бодоход нэг насаараа мөнгө цуглуулдаг, эсвэл банкнаас их өндөр хүүтэй эсвэл ипотекийн зээл авч орон сууцтай болдог. Тэгээд орон сууцтай болоод өөрийнхөө өмчтэй болчихсон байж байгаа тэр өмчийнх нь тэр эрхийг өөрт нь одоо баталгаатай, найдвартай болгох гэж байгаа ийм хуулийн төсөл байна гэж би одоо харж байгаа юм. Жишээлбэл, нийтийн орон сууцад амьдарч байгаад одоо муу юм тохиолдоод газар хөдлөөд тэр байр нурвал яах вэ. Тэгвэл дараа нь та ер нь даатгуулаагүй байна гээд одоо байргүй.

Дараа нь тэр газар дээр нь дараагийн байр баригдах байран дээр, өөрийнх нь одоо өмчийн эрх нь үүсэхгүй байх ийм хуулийн асар их маргаантай, тодорхойгүй бус байдлууд явагдаад байсан. Үүнийг арилгаад цэгцлээд тэр нийтийн орон сууцад байртай байсан хүний тухайн хөрөнгийг, газрыг эзэмших эрхийг, дундын өмчлөл, дундын дундаа эзэмших эрх нь нээгдэж өгч байгаа ийм их чухал хууль байна гэж үзэж байгаа. Бид нар хүний эрхийг нэлээд ярьсан. Үүний цаана хөрөнгөтэй байх, хөрөнгөө хамгаалах ямар нэгэн эрсдэл бий болоход, түүний дараа дахиад хөрөнгөө эзэмших энэ эрх нь бол баталгаажиж байна гэж үзэж байгаа юм.

Дараагийн нэг асуудал бол энэ төрийн байгууллагуудын газрууд байдаг. Харьяа байгууллагуудын газар. Яг үнэндээ бол төрийн юм бол эзэнгүй юм, энэ дээр хэн ч хойноос нь явахгүй гэдэг ийм хандлага бол хавтгай байдаг. Тэгэхээр төрийн гэсэн тийм тодотголтой газруудыг олгохдоо шийдвэрийг гаргах процедурыг нэлээн хариуцлагатай болгож өгсөн юм байна гэж бид харж байгаа юм. Үүгээрээ цаана нь энэ төрийн гэсэн ийм зүйлд өөриймсөг хандах, хамгаалах, үүнийг дагасан газрыг тойрсон энэ завхралуудад цэг тавихад их дөхөм болох ийм хууль юм байна гэж үзэж дэмжиж байгаа.

Мэдээж бас энэ дээр болгоомжлолыг яриад байгаа хүмүүсүүд байгаа байх. Гэхдээ энэ хуулийн төслөө дэмжчихээд ажлын хэсэг гараад ажиллах үедээ бол нэлээд нухацтай ажиллаад явчих боломж байгаа гэж үзэж энэ хуулийг би дэмжиж байгаа гэдгээ илэрхийлж байгаа юм. Энхбаяр гишүүнээс асуугаад байх зүйл бол алга.

**Г.Занданшатар:** Үг хэллээ, Цэндийн Мөнх-Оргил гишүүн.

**Ц.Мөнх-Оргил:** Баярлалаа. Засгийн газрын өргөн барих гэж байгаа хуультай нийцүүлээд хэлэлцье. Тэгээд миний ойлгож байгаагаар бол энэ хуулийн төслийг өргөн барьсан гишүүдийн санаа зовоод шийдэх гээд байгаа олон асуудлууд Засгийн газрын өргөн барьсан хуульд зарим талаараа адилхан, зарим талаараа арай өөр хэлбэрээр шийдэгдсэн юм байна гэж ойлгож байгаа юм. Би хоёр санаа хэлэх гэсэн юм. Энэ хууль санаачлагчид цааш цаашдаа энэ хуулийн төслөө хэлэлцүүлэхдээ анхаараарай гэж.

Нэгдүгээрт, гишүүдээ өнөөдөр жишээ нь зөвхөн Улаанбаатар хотыг ярихад СӨХ-уудад, зөвхөн тухайн байшингийн дэвсгэр газар нь л эзэмшилд нь байгаа шүү. Дэвсгэр газар нь. Түүнээс биш, орчны газрууд нь бол угаасаа тэр СӨХ-д байхгүй. Хот тэр газраа өгөөгүй, уул нь өгөх ёстой байхгүй юу. СӨХ болгонд газрыг нь тааруулаад, энэ Улсын Их Хурлын тогтоолтой. СӨХ-ны тухай хууль, орчны газрыг эзэмшүүлэх тухай хууль гээд тусдаа хоёр хууль батлуулаад түүгээрээ ногоон байгууламж, газар, парк ийм юмнуудыг СӨХ болгонд нь тааруулаад, Улаанбаатар хот СӨХ-уудад эзэмшүүлэх ёстой байсан тэр ажил хийгдээгүй. Өнөөдөр зөвхөн дэвсгэр газар нь л эзэмшилд нь байгаа. Яг доод талынх нь газар нэгдүгээрт.

Хоёрдугаарт, Энхбаяр гишүүн ээ. Би хуулийн санааг ерөнхийд нь дэмжээд байгаа боловч энэ 441.9 дээр нэг ийм эвгүй үг байгаа юм. Нийтийн зориулалттай орон сууцын дундын өмчийн эрхийг өвийн журмаар бусдад шилжүүлэхээс бусад тохиолдолд өөр этгээдүүдэд шилжүүлэхийг хориглоно гэж. Өөрөөр хэлбэл өвлүүлж бол болно, өөрөөр бол шилжүүлэхгүй. Гэхдээ энэ газрыг өвлүүлнэ гэдэг чинь нөгөө байшингаасаа орон сууцаасаа тусдаа явж байгаа юм шиг санаа агуулагдаад байгаа юм.

Тэгэхлээр үүнийг ямар тохиолдолд дэмжиж болж байна вэ гэхээр, тэр дундын өмчлөлийн орчны газраас тодорхой хэсгийг тэр байшин, орон сууц эзэмшигч, өмчлөгч эзэмшинэ. Тэгэхдээ яг энэ хэсэг газар нь, тэр нь энэ нь гэж заахгүйгээр ерөнхий пропорц хууль тогтооно. Тэр газар нь зөвхөн байшинтайгаа л хамт явна, өвлүүлбэл байшинтайгаа хамт явна, зарвал байшинтайгаа хамт явна, алга болбол байшинтайгаа хамт алга болно. Түүнээс биш байшингаасаа тусдаа салсан. Тэр хоёр өрөө, гурван өрөө, дөрвөн өрөө орон сууцнаасаа тусдаа салсан дундын өмчийн нийтийн эдлэлийн газар гэж ерөөсөө байхгүй. Тэгвэл энэ будилаан болно. Бөөн хэрүүл болно.

Хоёрт, 441.7 дээр нэг ийм юм байгаа. Нийтийн зориулалттай орон сууц өмчлөгчдийн дундаа хамтран хязгаартайгаар эзэмших газар дээр барилга байгууламж барих энэ хуулийн төдийн тэдэд зааснаас өөрөөр ашиглах бол нийт сууц өмчлөгч нарын дийлэнх олгохын зөвшөөрлийг авсан байна гэж байгаа юм. Энэ өөрөө дахиад юутайгаа зөрчилдөөд байна вэ гэхээр энэ дундын өмчлөлийн газар дээр байгаа, тэр өөрт чинь оногдож байгаа, одоо эзэмших эрх чинь зөвхөн тэр хоёр юм уу, гурван өрөө байртайгаа хамт явж байгаа тохиолдолд л үүнийг бид нар эзэмшүүлнэ үү гэхээс түүнээсээ салсан эзэмшил байгаа юм шиг харагдаад байгаа байхгүй юу гэх мэтээр энэ маш олон талаас нь ярьж, нэлээн нухацтай хандахгүй бол болохгүй асуудал байгаа юм.

Үүнээс одоо дутахааргүй нэг том асуудал байна. Манай нөгөө байшингуудын эзэмшигч өөр эзэмшлийн хугацаанууд нь дуусчихсан газрынх нь Засаг даргаас өгсөн эзэмшлийн хугацаа нь дуусчихсан тэгээд нэг хоосон байртай. Эзэмшлийн гэрчилгээний хугацаа нь дуусчихвал одоо тэр засаг дарга юу гэх юм байраа аваад яв, би газраа авъя гэвэл тэр хүн.

**Г.Занданшатар:** Баттөмөрийн Энхбаяр гишүүн.

**Б.Энхбаяр:** Мөнх-Оргил даргатай санал нэг байна. 2002 онд Газрын хууль гараад, газар эзэмшүүлэх хугацааг 15-60 жил гээд. Ер нь манай энэ дүүрэг, Нийслэлийн засаг даргын нарын газар эзэмших эрхийн гэрчилгээ олгосон хугацаа дийлэнх нь 15 жил өгдөг юм байна билээ. Тэгээд 2002 онд 15 жилийн хугацаагаар авсан газрын хугацаа 2017 онд дуусчихсан байгаа. Тэр газар дээр болохоор 16 давхар орон сууц байж байгаа. Энэ 16 давхар орон сууцанд 100 айл орон сууцын өмчлөх эрхийн гэрчилгээтэй сууж байгаа юм. Тэгэхээр одоо нэг Засаг дарга гарч ирээд л үгүй ээ би төрийн өмчийн эзэн нь байна аа, газраа авна аа, наад 16 давхар байшингаа нураагаад аваад яв гэхээр одоо яах юм. Энэ нэг тийм асуудал болчхоод байгаа юм. Тэгээд үүнийг шийдэх гэж оруулж ирж байгаа юм.

Мөнх-Оргил даргын сая хэлсэнчлэн, энэ саяын 441.7 байгаа юм. Энэ газар дээрээ ер нь хуучирч муудсан, саяын хэлсэн мэргэжлийн хяналтын дүгнэлт гарчихсан, нураах дүгнэлтүүд гарчихсан орон сууцын өмчлөгчдөд бол энэ шууд хамаатай. Би энэ Хан-Уул дүүргийн Нэхмэлийн таван шарыг анх дахин төлөвлөж нурааж байхад бас хуулийн зөвлөгөө өгч ажиллаж байсан юм. Тэгээд энэ гуравны хоёр гэдэг бол яах вэ манай Бат-Үүл дарга бол 75 хувь нь зөвшөөрвөл хувийн өмчийн газрыг нь хурааж авна гэж журам гаргаж байсан юм. Энэ хууль биш журам. Манай Үндсэн хуульд зааснаар хүний хувийн өмчийг зөвхөн хуулиар хязгаарлана, журмаар биш. Тийм учраас энэ хууль дээр энэ гуравны хоёр зөвшөөрөх юм бол гуравны нэгийн тэр эрх дээр хязгаарлалт хийх гэж байна гэсэн үг. Үүнийг хэд байх вэ гэдгийг ярилцаж болно.

Манай Эдийн засгийн байнгын хороон дээр энэ 90 хувь байх зөвшөөрч байж явах ёстой шүү. 75 хувь нь зөвшөөрчхөөд явах ёстой шүү, гуравны хоёр бол арай бага байна шүү гэдэг асуудлуудыг ярьсан. Би энэ дээр уян хатан байж гишүүдийн саналыг хүлээж авах боломжтой байгаа. Зарчмын хувьд одоо энэ 50, 60 жил болоод одоо эхнээсээ нурах гэж байгаа энэ байшингуудыг дахин төлөвлөе гэхээр одоо тэнд чинь 20 айл байгаа юм. Тэр нэхмэлийн таван шард. Тэрэнд хамгийн түрүүнд ерөөсөө дахин төлөвлөөд нураая гэдгийг зөвшөөрсөн. Дандаа хоёр, гурван давхрынхан нь шууд зөвшөөрчхөж байгаа юм. Аргагүй шүү дээ, хаашдаа хөгцөрчихсөн нурах гэж байгаа байшинг шинэ хоёр, гурван өрөө орон сууцаар сольж өгье гэхээр чинь уухайн тас окей гэж байгаа юм. Хэн нь зөвшөөрөхгүй байсан гэхээр нэг давхрынхан нь зөвшөөрөөгүй. Яагаад гэхээр нэг давхрынхан илүү үнэтэй аваад зарим нь ресторан кафе ажиллуулж байгаа юм. Үсчин ажиллуулж байгаа, хүнсний дэлгүүр ажиллуулж байгаа. Оруулчихсан хөрөнгө оруулалт нь тэрбум болчихсон. Тийм тэрбумын хөрөнгө оруулалт хийчихсэн иргэнд чамд 100 сая төгрөгийн шинэ орон сууц өгье өө гэхэд мэдээж үгүй л гэнэ шүү дээ.

Тэгэхдээ тэр хаашдаа нурах гэж байгаа орон сууц тэр нэг хүний эрх ашгаас дэнслэгдээд бүгд юу ч үгүй болох уу, эсвэл яах вэ гэдэг сонголтын асуудал байгаад байгаа юм. Энэ дээр миний хувьд бол гуравны хоёр нь зөвшөөрвөл дахиж тэнд нь шинэ орон сууц бариад бүгдээрээ бас сэтгэл хангалуун дараагийнхаа хөрөнгө оруулалтыг татаад явах ийм эрхийг нь нээж өгье өө гэдэг хуулиар гаргасан энэ бол одоо нээлттэй байна. Нээлттэй одоо ямар хувилбарууд гаргах дээр миний хувьд нээлттэй байна.

**Г.Занданшатар:** Жадамбын Бат-Эрдэнэ гишүүн.

**Ж.Бат-Эрдэнэ:** Энэ хууль хэрэгтэй юу гэвэл хэрэгтэй хууль. Бас цаг хугацаагаа олж, ард иргэдийн хүсэлт зорилготой, тэдний эрх чөлөөгөө эдлэх, эрхээ эдлэх, хөрөнгийн бүртгэлийн эрхээ эдлэхтэй холбоотой асуудал орж ирж байгаа юм. Нэгдүгээрт энд нийтийн зориулалттай орон сууцын дундын өмчийн эрх гэж байгаа юм. Энэ дундын өмчийн эрх үүснэ гээд. Тэгэхээр Энхбаяр гишүүн ээ, бид энэ дундын өмчлөлийн газар чинь тэр хүүхдийн талбай, зогсоол, талбай энэ бүх зүйлүүд чинь дундын өмчлөгч биш эзэмших тал руу орно гээд байгаа шүү дээ, эзэмших. Энэ заалтыг чинь харахаар нийтийн зориулалттай орон сууцны дундын өмчийн өмчлөх эрх үүсэх гээд байна шүү дээ. Тэгэхээр энэ дээр нэг жаахан засварын зүйлүүд нэлээн орох нь зүйтэй байх гэж бодож байна. Үүнийг одоо хэдүүлээ харъя, ерөнхий концепцийг нь би хувь гишүүний хувьд дэмжиж байгаа юм.

Хоёрдугаарт, дуусаагүй барилгыг бүртгэнэ гэдэг асуудал миний санахаар одоо Зам тээвэр, барилга, хот байгуулалтын яаманд байх үеийн нөгөө 100 мянган айлын орон сууцтай холбоотойгоор, энэ утаатай, энэ гэр хорооллыг хотжуулах, гэр хорооллыг байшинжуулах, орон сууцжуулахтай холбоотойгоор бүртгэл уг нь авсан гэж ойлгоод байгаа шүү дээ. Тэр үеийн логикоор бол ингэж гарч ирж байсан. Өнөөдөр дөнгөж сая бид нар утаатай холбоотой асуудлаар нэг сайдыг ингээд халаад хаячихлаа тийм үү. Ажлаас нь аваад явчихлаа.

Өөрөөр хэлбэл гурвын гурван бүх л бүрэлдэхүүнийг нь, одоо яамыг ажлаа хийж чадсангүй гээд бид нар ийм том хариуцлага ярьж байна шүү дээ. Гэтэл үүний чинь цаана нөгөө нэг том утаа, нөгөө ард иргэдийн эрүүл мэнд, тэгээд нөгөө хүмүүсийн паалантай жорлонд бие засах, энэ боломж бололцоог нь хангах, эрүүл байх, ард иргэдийн эрүүл мэндийг нь хамгаалах гээд том асуудлын наад талд бид нар барилгын компаниудаа одоо дэмжих ийм боломж бололцоог нь гаргаад, өөрөөр хэлбэл барилгачид руугаа энэ том бодлого ингээд явж байгаа юм л даа. Тэгэхээр энд тэр нэг луйвар хийгээд байгаа юм уу, барилгын компаниуд алдаа дутагдал гаргаад байна уу, тэр журамдаа байгаад байна уу, эсвэл хуулийн завсар зай байгаад байна уу энэ зайнд нь л бид нар ажиллах ийм боломж бололцоог л олгохоос биш, зөвхөн энэ хуулийн хийдлээсээ аваад энэ шүүх дээр байгаа хэдэн асуудлуудыг татаж авчраад бид нар том бодлогоороо энэ барилгажилтын том бодлогоо, өөрөөр хэлбэл эрүүл мэндтэй холбоотой, утаатай холбоотой энэ том асуудлаа бол зогсоож болохгүй байгаа юм. Үүнийг хоёр талаас нь харах хэрэгтэй байна. Тэгэхээр хуулийн тэр ажлын хэсэгт орох саналтай байна.

Нэгдүгээрт энэ хуулийн заалтууд дээр ямар, ямар журам байх ёстой юм. Журмаар зохицуулах зүйлүүдийн журмаар зохицуулаад хуулийн тодорхой заалтууд байвал хуулийн заалтууд хийгээд ямар тохиолдолд банкны асуудал байж байх юм, ямар тохиолдолд эрүүгийн хэрэг үүсэж болох юм гэсэн энэ том, том заалтууд дээр нь дэлгэрэнгүй олон хуулиуд татаж оролцуулах шаардлагатай юм болов уу л гэж хараад байгаа юм. Энэ өнцгөөсөө л бид нар бас нэлээн том асуудлыг харж байгаа шүү. Ер нь иргэдийнхээ тэр амьдрах эрх, өмчлөх эрх талаас бид нар таны яриад байгаа одоо жишээ нь 15 жилээр газар олгоод бид нар чинь газрын эрхийг нь өгөхгүйгээр том, том хөрөнгө оруулалт оруулаад, хэдэн тэрбумын хөрөнгө оруулалт оруулаад хашаа байшин бариад нэг хоёр га-г нь хашаад ингээд үйл ажиллагаа явуулж байгаа газрын зөвшөөрлийг нь сунгаж өгөхгүйгээр бид нар хүнд суртал гаргаж байгаа шүү дээ. Үйл ажиллагаа нь яваад байдаг тэгсэн мөртөө газрын нь эрхийг сунгаж өгөхгүй.

Тэр төрийн захиргааны ямар байгууллагуудыг юм, газартай холбоотой асуудлуудыг яахгүй. Нэгэнт үйл ажиллагааг нь явуулж байгаа бол үүнийг тухайн жилд нь сунгаад явдаг ч байдаг юм уу, эсвэл одоо нэгэнт тэр устаж сүйрээд алга болчхоогүй бол тодорхой газрыг нь урт хугацаанд нь олгоод өгөх юм уу, бизнес хийх боломж бололцоог нь олгох талаасаа таны ярьж байгаа зүйлтэй бол санал нэг байгаа юм. Үүний тодорхой заалтуудыг энэ Газрын тухай хуультай уялдуулж, аж ахуйн нэгжээ, иргэдээ дэмжих талаас харах нь зүйтэй байх гэж бодож байна.

**Г.Занданшатар:** Баттөмөрийн Энхбаяр гишүүн хууль санаачлагч хариулъя.

**Б.Энхбаяр:** Баярлалаа. Энэ 1992 оны шинэ Үндсэн хуулийг батлахад бид нар өмчийн харилцаан дээр ийм 3 нэршил гаргаж ирсэн. Өмчлөх, эзэмших, ашиглах, газар эзэмших гэж юу хэлж байна вэ гэж Газрын хуульд газар эзэмших гэдэг нь газрыг ашиглахыг хэлнэ гээд тодорхойлчхож байгаа юм.

Газар ашиглах гэдэг нь юу вэ гэсэн чинь газар ашиглах гэдэг нь газар эзэмшихийг хэлнэ гээд тодорхойлж байгаа. Энэ хууль зүйн хувьд үнэн гоё болгосон байгаа биз. Энэ гоё болохоос өөр арга байхгүй. Яагаад эзэмших, ашиглах гэдэг ийм хууль зүйн ялгаатай нэршил, хууль зүйн үр дагавар бүхий харилцаа байдаггүй юм байна. Өмчийн эрхийн талаасаа бол өмчлөх эрх, өмчийн эрх гэж хоёр янзын ойлголт байдаг юм байна. Энэ бол бүр эртний Ромоос үүдэлтэй. Одоо 2 мянга гаруй жилийн турш тогтчихсон газартай холбоотой харилцаан дээр ч тэр яригддаг. Бүх Англи Саксон байна уу, Ром Германы үл хамаарч тогтсон ойлголт. Энэ дээр өмчлөх эрхийг гэдэг бол туйлын эрхийн абсолют эрх гэж ярьж байгаа юм. Энэ туйлын эрхийн утгаар одоо авч үздэг.

Өөрөөр хэлбэл энэ өөрийн мэдэлдээ байлгаад өөрөө захиран зарцуулах, одоо туйлын хязгааргүй эрхийг ойлгодог. Туйлын хязгааргүй өмчийн жинхэнэ эзэн байна гэсэн үг. Өмчийн эрх гэдэгтэй буюу энэ өмчийн эрх гэдэг нь бол одоо латинаар ин рем эрх гэж ярьж байгаа юм. Энэ талаас нь юу гэж хардаг вэ гэхээр энэ бол эрхүүдийн нэгдэл. Өмчийн эрх гэдэг бол ямар эрхүүдийн нэгдэл вэ? Худалдах, барьцаалах, түрээслэх, байшин барилга барих, бэлэглэх, өв залгамжлуулах гээд бүгд тус тусдаа ялгаатай эрхүүд. Энэ эрхүүд нийлж байж өмчийн эрх гэж буй ин рем эрх гэж үздэг.

Тэгвэл манай Үндсэн хуульд суусан, Газрын хуульд суусан энэ эзэмших эрх нь яг аль эрх вэ? Манайх өөрөө энэ суурь өмчийн онолтой бусад улс орныхоо хууль тогтоомжид байдаггүй ийм эрхийг суулгачихсан юм байна билээ. Тэр нь юу гэж ойлгосон гэхээр яг монгол үгнийхээ буюу Монгол хүнийхээ сэтгэлгээнээс гаралтай. Манайх чинь нөгөө юмыг эзэмшиж байж өөрөө одоо эзэн нь байна гэдэг ийм санаа тухайн үед энэ эзэмшил гэдэг үг хаанаас гарсан бэ гэдгийг би энэ Үндсэн хууль хэлэлцсэн Ардын Их Хурлын протоколоос уншиж үзэж байсан юм.

Тэр нь яагаад гарсан гэхээр эх орныхоо газар шороог хэзээ ч гаднын хүнд эзэмшүүлэхгүй шүү мөн үү? Эзэмшүүлэхгүй шүү. Газрыг зөвхөн Монгол Улсын иргэд эзэмших ёстой шүү гэж. Яг энэ үзэл санаагаараа шууд эзэмшинэ гэдэг нэр томьёог Үндсэн хуульд нутагшуулсан юм байна билээ, түүхэнд. Тийм учраас би түрүүн Раднаасэд гишүүний асуултад хариулахдаа хэлж байсан. Энэ эзэмшил гэдэг ойлголт нь анх Үндсэн хуулийн протоколд ороод зөвхөн Монгол Улсын иргэдэд газрыг эзэмшүүлнэ гэдэг энэ үзэл санааг ингэж нутагшсан юм байна билээ. Тэгэхээр би сая онол яриад байгаа нь энэ асуудлыг нэгэнт тогтсон өмчийн эрхийн суурь онолынх нь их үндэстэйгээр цаашдаа нутагшуулж авахгүй бол одоо эзэмшил гэдгээ манайхан шууд өмчлөл гэж ойлгоод байдаг юм шүү дээ.

**Г.Занданшатар:** Жадамбын Бат-Эрдэнэ гишүүн тодруулж асууя.

**Ж.Бат-Эрдэнэ:** Энэ Үндсэн хуульд оруулсан газартай холбоотой өөрөөр хэлбэл газрын шинэчлэл 90-ээд онд хийсэн энэ газар өмчлөх асуудал, газар эзэмших асуудлууд гээд Үндсэн хуульд тусгасан. Энэ бол өөрийн чинь хэлдгээр том реформын шинж чанартай зүйл хийсэн шүү дээ. Бид нар энэ ардчилсан Монгол Улс гэж байдаг юм. Тэгээд өнөөдөр хэдүүлээ хуулийн онол гээд ингээд нэг онол яриад л маргах яах вэ. Энд нэг маргаад нэг нь хариулаад, нэг нь асуулт асуугаад хариулт аваад ингээд явах л байх. Хамгийн гол нь эцэст нь шүүх дээр очиход энэ хуулийн чинь нэгдүгээр зүйлд заасан зүйл, анги дотор нь байгаа үг, үсэг энэ юмнууд чинь хуулийнхан ямар өнцгөөс яаж харах вэ гэдэг өнцгөөсөө л хэдүүлээ харах ёстой байгаа юм. Өөрөөр хэлбэл, эцсийн маргааныг хэн таслах вэ. Шүүх тасална шүү дээ. Шүүх дээр очоод та өөрөө мэдэж байгаа нэг үг, нэг таслал, нэг зай авах хүртэл одоо ж, ч үсэг хүртэл одоо.

**Г.Занданшатар:** Одоо Баттөмөрийн Энхбаяр гишүүн.

**Б.Энхбаяр:** Иргэний шүүхүүд дээр яг энэ асуудлаар маргаан гараад байгаа. Иргэний хэрэг хянан шийдвэрлэх тухай хуульд юу гэж заачихсан бэ гэхээр Иргэний хуулиа барьж шийдвэрлэнэ гээд заачихсан юм байна билээ. Иргэний хуулиа барихаар шүүгч аль талд шийдэж байгаа вэ гэхээр Иргэний хууль дээр газар түүнээс салгамагц зориулалтаа алдах бүх хөрөнгө, үл хөдлөх хөрөнгө буюу хөрөнгө байна гээд Иргэний хуулийн концепц нь тийм. Тэгэнгүүт газрыг хэн барьцаалчихсан байна түүн дээр байгаа байшин өөр өмчлөгчтэй байх, үл харгалзана газраа дагана гэж хэлээд байгаа юм байна. Иргэний хуулиа барихаар бид нар нөгөө Үл хөдлөх хөрөнгийн болон Газрын хуулиа барихаар энэ тус тусдаа бүртгэлтэй хөрөнгө гээд шийдчихсэн. Тэгээд нөгөө шүүхийн хэрэглэж байгаа хоёр хууль нь өөр хоорондоо зөрчилтэй, шүүх дээр. Одоо үүнээс болоод нөгөө иргэд хохирох ийм нөхцөл байдал гарцаагүй.

**Г.Занданшатар:** Гишүүд асуулт асууж, хариулт авч дууслаа. Дэмжсэн, дэмжээгүй гурав, гурван гишүүн үг хэлж болно.

Адьшаа гишүүнээр тасаллаа. Лувсанцэрэнгийн Энх-Амгалан гишүүнээр тасаллаа. Эрхэм гишүүн Дуламдоржийн Тогтохсүрэн Монгол Ардын Намын бүлгийн дарга.

**Д.Тогтохсүрэн:** Энхбаяр гишүүний өргөн барьсан Газрын хуульд оруулж байгаа нэмэлт, өөрчлөлтийн хоёр асуудал байгаа юм. Нэгийг дэмжээд, нэгийг нь дэмжихгүй асуудал байгаа юм. Аж ахуйн нэгжүүдийн барьж байгаа дутуу барилгыг барьцаанд тавьдаг асуудал бол одоо ингээд шийдэгдээд явдаг асуудал. Үүнийг болиулж болохгүй юм байгаа юм. Тэр байтугай зарим газар чинь бүр дутуу барилга байтугай төлөвлөлтөд нь хүртэл зээл олгож болдог юм байна билээ шүү дээ. Тийм учраас би юу хэлэх гэж байна вэ гэхээр хуулийн хувьд хэлэлцэх эсэхийг нь дэмжээд, харин хэлэлцүүлгийн явцад энэ заалтыг нь засаад явах ёстой гэж ингэж бодож байгаа юм. Тийм учраас энэ заалтыг дэмжихгүй байгаа юм.

Хоёр дахь асуудал нь, тэр орон сууцны доорх газрыг иргэдэд өмчлүүлнэ гэдэг их зөв байгаа юм. Эзэмшүүлнэ гэдэг мэдээж хэн хүнд оногддог ч гэсэн нийтэд нь тэр байшингийн доод талын газар нь байшингийнхаа эзэнтэй хамт юм шүү гэдэг асуудал үнэхээр чухал. Монголд одоо энэ газар, барилга хоёр салж явчхаад байгаа юм. Тийм учраас үүнийг ингэж нэгдсэн нэг эзэмшилтэй болгож байгаа нь их зөв байгаа юм. Иргэдийн өмчийг нэмэгдүүлж байгаа юм. Тийм учраас тэр агуулгаар нь энэ хуулийн төслийг дэмжих шаардлагатай болоод байгаа юм. Баярлалаа.

**Г.Занданшатар:** Шатарбалын Раднаасэд гишүүн

**Ш.Раднаасэд:** Нөгөө гуя дагуулж хүзүү гэдэг шиг жаал болох, болохгүй юмнууд бичиж байгаад түүнийгээ дагуулаад газрыг гадаадын иргэнд өмчлүүлэх ийм эрхийг бид нар нээх гэж байна шүү. Тэгээд хэлэлцүүлгийнхээ явцад үүнийгээ засаж янзлахгүй бол одоо өмчлөх эрх, эзэмших эрх, ашиглах эрх гээд ингээд худлаа онолын хичээл шиг юм ярьж байгаад хэдэн сургууль, цэцэрлэгийн захирлууд, газраа бусдад өгч, барилга бариулж байгаа тодорхой компаниуд хариуцлагагүй ажиллаад мөнгө санхүү татчихаад түүнийгээ, орон сууцаа иргэдэд нь өгөхгүй байгаа. Тэд ийм юмнуудтай зэрэгцүүлээд энэ газар өмчлөлийн юмыг нөгөө төрийн өмчит газар гэдэг биз дээ. Улсын үндэс газар гэдэг. Энэ рүүгээ гадаадын иргэн орох ийм боломжийг бүрдүүлж байна шүү. Өнөөдрийн байдлаар 3960 гаруй гадаадын иргэн орон сууц өмчлөх эрхийн гэрчилгээтэй. Энэ хүмүүс дагаад нийтийн эдэлбэрийн газраас хүн газар өмчилнө гээд ингээд тэр нь зөвхөн өв залгамжлалаар бусад руу шилждэг. Өөр бусад эрхээр төр оролцох ямар ч боломжгүй ийм газар өмчлөх абсолют эрхийг авч байна шүү дээ.

Одоо сая абсолют гээд байна. Тэр бол хязгааргүйгээр захиран зарцуулах эрх байгаа юм. Тэгээд энэ юмнуудаа засаж янзлахгүйгээр, ийм байдлаараа Их Хурал үүнийг дэмжээд явна гэхээр би одоо бүр туйлын харамсалтай байна. Энэ бол Монгол Улсын тусгаар тогтнол аюулгүй байдал, цаашлаад тэр Үндсэн хуулийнхаа заалтыг бид нар зөрчиж байна шүү. Би бол энэ дээр дэмжихгүй байгаа. Засаж янзлах юмнууд бол байгаа байх. Гэхдээ энэ орон сууцны газрын тухай хуулийг нь бол би дэмжихгүй. Тэр сургуулийн захирал, цэцэрлэгийн эрхлэгч нар газраа зараад байгаа байдалтай тэр хуулийг нь дэмжиж болох юм. Энэ бол эргээд энэ аюулгүй байдал, энэ газар нутгаа бид нар гаднынханд тавьж өгөх хаалгыг нээж байна шүү. Миний байр суурь бол би үүнийг дэмжихгүй байгаа юм. Энэ газрын тухай хууль.

**Г.Занданшатар:** Дэмжихгүй үг хэллээ. Ширнэнбаньдийн Адьшаа гишүүн.

**Ш.Адьшаа:** Энэ Газрын тухай хуулийн үзэл баримтлалын хувьд дэмжихгүй байна. Энэ их гайхалтай юм оруулж ирж байна л даа. Засгийн газар нь Газрын тухай багц хуулийг оруулж ирж байдаг. Энэ Энхбаяр гишүүн гаднынханд газар эзэмшүүлэх, жижиг бизнес эрхлэгчдийг нам дарах хэдхэн том компаниудын эрх ашгийг хамгаалсан ийм үндсэн чиг агуулгатай хуулийн төсөл оруулж ирж өнөөдөр Улсын Их Хурлаар хэлэлцүүлж байгаад туйлын харамсалтай байна. Хэдхэн сарын өмнө Гадаадын хөрөнгө оруулалтын тухай хууль гэж яг үүнтэй адилхан санааг агуулсан гаднынхныг Монгол Улсад оршин суух зөвшөөрлийг 50 мянган доллароор орлуулах ийм хууль орж ирж нийгэмд ямар асуудал тарьж байсан.

Үүнийгээ өөр хувилбараар Энхбаяр гишүүн оруулж ирж байна шүү дээ. Раднаасэд гишүүний ярьж байгаа үнэн шүү дээ. Өнөөдөр Монгол Улсын Үндсэн хуульд заасан газрыг хэн өмчлөх юм, хэн өмчилж болохгүй гэдгийг ч өнөөдөр Үндсэн хуулиараа бид зааж өгсөн шүү дээ. Тэгээд л өнөөдөр нэг том компани юм уу, гаднынхны гар хөл болоод ингэж оруулж ирээд Монгол Улсынхаа эрх ашгийг үндэсний аюулгүй байдлын эрх ашгийг уландаа гишгэх юм уу. Бид нар өнөөдөр. Энэ хуулийнхаа төслийг татаж авбал их зүгээр байна. Өнөөдөр үүнийг дэмжих ямар ч боломж байхгүй.

**Г.Занданшатар:** Лувсанцэрэнгийн Энх-Амгалан гишүүн.

**Л.Энх-Амгалан:** Хуулийн санаа нь их зөв мөртөө эргээд одоо бид нар нийгэмд ер нь ямар нөхцөл байдал бий болгох вэ гэдгээ Энхбаяр гишүүн, үүнийгээ нэлээн сайн судалж үзмээр байна, судалж үзмээр байна. Түүнээс биш одоо ингээд ерөнхий таны концепцыг бол ойлгож байгаа. Одоо сууц өмчлөгчид нь ямар нэгэн байдлаар газар эзэмшлийн тэр эрхийг нь нээх ёстой гэдэг дээр бол концепцыг нь зөв ойлгож байгаа. Гэхдээ өнөөдөр одоо яг энэ газар өмчлөгч, сууц өмчлөгч хоёрын хоорондын дахиад нэг эцэс төгсгөлгүй нөгөө газрын дайн гэдэг шиг нэг ийм маргааныг бид нар энэ хуулиараа өдөөгөөд өгчих нэг ийм болгоомжлол байгаа юм. Ийм болгоомжлол. Тэгэхээр яагаад ийм болгоомжлол байна вэ гэж би хэлэхийг хүсэж байна вэ гэхээр газар эзэмших эрх дуусгавар болоход уг газар дээр амины орон сууц өмчлөгчдийн тэрхүү хөрөнгөө тухайн газар дээр ашиглах эрх дуусгавар болно.

Ингээд газар өмчлөгч нь амины орон сууц өмчлөгч этгээдэд тухайн үл хөдлөх этгээд, үл хөдлөх эд хөрөнгийн үнийг нөхөн төлөх үүрэг хүлээнэ гэж. Ингээд үндсэндээ би захын нэг жишээ авъя. Одоо ингээд 15 жилийн хугацаатай эзэмших эрхээр нэг газар аваад түүн дээрээ 6 давхар юм уу, 9 давхар нэг амины орон сууц барьчихсан энэ компаниуд, аж ахуйн нэгжүүдийн газрыг ямар нэгэн байдлаар өнөөдрийн дүүргийн Засаг дарга, өнөөдөр бол зүгээр нэг эрхтэн ямбатан хүний гар хөлийн үзүүрээр олон иргэд, аж ахуйн нэгжийн хувь заяа шийдэгддэг, үүнийг бид нар бүгдээрээ мэднэ, бүгдээрээ мэднэ. Гэтэл газар эзэмших эрхийг сунгахгүй гэдэг нөхцөл үүсэхэд тэр хүн байшингаа аваад явах уу? Байшингаа аваад нүүгээд яв гэвэл тэр хүн өнөөдөр хөрөнгөө яах вэ?

Өнөөдөр тэр хөрөнгө нь зах зээлийн нөхцөл байдлаар одоо байршлаасаа өндөр үнэтэй болчихсон байдаг. Гэтэл би чиний газар өмчлөгч. Чиний газар өмчлөгчийн эзэмшигчийн хугацаа дууссан. Би чамд ийм л үнэ хэлж байна гэдэг ийм л зохицуулалтыг энэ дээр цагаан дээр хараар биччихсэн байгаа байхгүй юу. Энэ мэтээр ингээд үндсэндээ бол цаашаа ингээд иргэд аж ахуйн нэгж, газар өмчлөгч орон сууц өмчлөгч хооронд эцэс төгсгөлгүй ийм дайныг төр өөрөө өдөөсөн ийм заалт байж болохгүй гэж бодож байна. Энэ мэтээр бид хуулийн яг энэ заалтуудыг уншаад үзэхээр энэ чинь газартай холбоотой учраас газар бол төрийн өмч гэдэг шиг газартай холбоотой асуудал учраас энийг нийгмийн маш том хэлцэл, зөвшилцөл байдлаар ингэж гаргахгүй бол одоо энэ чинь бол нийгэмд эргээд бид нар нөгөө нуухыг нь авах гэж байгаад нүдийг нь сохолно гэдэг шиг яг ийм үлгэр болох вий.

Энэ газрын харьцааны асуудал их эмзэг шүү. Та бүхэн одоо санаж байгаа байх. Гадаадад байр авахад гадаадад байр авч байгаа хүмүүст өгч байгаа нөхцөл бол прий холд гэж байдаг. Эсвэл 60 жил, 90 жилийн лиз гэж байдаг. Энэ мэтээр энэ чинь үл хөдлөхийн зах зээл гэдэг чинь шал өөр зохицуулалтаар явдаг. Энийг чинь үзсэн үл хөдлөхийн хөрөнгө зах зээл хөгсөн улс орнууд энийг чинь хөгжөөд туулаад ирсэн.

Өнөөдөр хүртэл асуудлуудаа нэг мөсөн шийдэж чадаагүй явж байгаа байхгүй юу. Бид нар 100 жилийн дараа яг юу болох вэ гэдгийг бас харах ёстой шүү дээ. 100 жилийн дараа яагаад гэвэл энэ чинь өнөөдөр энэ гэр хороолол дээрээ байгаа амины орон сууц барьж байгаа, өнөөдөр өвөлжөө, хаваржаан дээрээ амины орон сууц барьж байгаа малчдад хүртэл өнөөдөр хамааралтай асуудал байхгүй юу.

Тийм учраас энийг бид нар Үндсэн хуулийнхаа концепцын хувьд харж аягүй зөв шийдэл гаргахгүй бол бид нар нэг ийм сэтгэлийн хөөрлөөр тэгээд ийм судалгаа багатай зөвшилцөл хийгдээгүй ийм байдлаар энэ хуулийг гаргана гэдэг бол арай жаахан өрөөсгөл ийм нөхцөл байдал гарах юм болов уу гэж бодож байгаа. Мэдээж энэ хуулийн хэлэлцэх эсэхийг нь дэмжээд яг хэлэлцүүлгийн үед энэ дээр их олон талын оролцоог хангасан ийм хэлэлцүүлэг хийж байж, зөвшилцөлд хүрч байж энэ хууль батлагдаж гарахгүй бол эргээд энэ хууль маань бол асар их нийгэмд үл ойлголцол төрүүлэх ийм нөхцөл байдал, ийм үүд хаалгыг нээх ийм бодитой эрсдэл байгаа шүү гэдгээ бас хэлье гэж бодож байна.

Баттөмөрийн Энхбаяр гишүүн. Ингээд үг дууслаа шүү.

**Б.Энхбаяр:** Гишүүддээ баярлалаа. Энэ хуулийн хэлэлцүүлэгтэй холбоотой маш олон чухал анхаарах, санаж сэрэх мөн болгоомжлох ийм асуудлуудыг тойрч үнэтэй санал хэлсэн явдалд баярлалаа.

Нөгөөтэйгүүр энэ хуулийг хэлэлцэх эсэхийг одоо шийдэх явцад энэ хуулиар Монгол Улсын газрыг гадаадын иргэдэд, гадаад улсад өгөх гэж байгаа гэдэг ийм ноцтой асуудлыг манай бас гишүүд хөндлөө. Тийм учраас би одоо Улсын Их Хурлын дарга, Монгол Улсын Үндэсний аюулгүй байдлын зөвлөлийн гишүүний хувьд энэ асуудал дээр Монгол Улсын Үндэсний аюулгүй байдлын зөвлөлийн ажлын албанаас тухайлан ажлын хэсэг гаргаж үнэхээр энэ хуулийн төслөөр гадаад улсад, эсвэл гадаадын иргэдэд ямар нэгэн байдлаар Монгол Улсын газрыг өмчлүүлэх гэж байгаа ийм хулгай байна уу, үгүй юу гэдэг дээр тусгайлан санал дүгнэлт гаргуулах саналтай байна, гаргуулмаар байна.

Тэгэхгүй бол ийм ноцтой мэдээлэл хийчихээр чинь энэ Монгол Улсын парламент, ард түмнийхээ, энэ газрыг гадаадынханд өгөх гэж байгаа хуулийг бид нар бүгдээрээ хэлэлцээд сууж байгаа, хэлэлцэхийг нь дэмжээд сууж байгаа гэдэг ийм улс төрийн асуудал би оруулахыг хүсэхгүй байна. Энэ миний нэр хүндийн асуудал биш. Монгол Улсын төрийн, тэр дотроо төрийн эрх барих дээд байгууллага хууль тогтоох байгууллагын асуудал бүхэлдээ яригдах учраас энэ дээр тусгай бүр мэргэжлийн хүмүүс оруулаад хууль зүйд үнэхээр ийм асуудал, хулгай янз бүрийн юм гарах сиймхий юмнууд байна уу гэдэг дээр би тусгайлан дүгнэлт гаргуулах ийм саналтай байна, Их Хурлын даргаа.

**Г.Занданшатар:** Гишүүд үг хэлж дууслаа.

Дуламдоржийн Тогтохсүрэн гишүүн горимын санал хэлнэ.

**Д.Тогтохсүрэн**: Тэгэхээр энэ Газрын тухай хуульд оруулж байгаа нэмэлт, өөрчлөлттэй холбоотой асуудлаар сая гишүүд үг хэллээ. Асуулт асуулаа, зарчмын зөрүүтэй өөр, өөр байр суурьтай байна. Энэ байр суурийг бас нэгтгэх ийм шаардлага байна.

Хоёрдугаарт нь сая Энхбаяр гишүүн бас хэллээ. Үндэсний аюулгүй байдлын зөвлөлийн дүгнэлт гаргуулах шаардлага байна гэж. Тийм учраас эдгээр асуудлыг нэгтгэж, бүлгээр нэгдсэн байр суурь тогттол буюу ажлын 5 хоногоор Монгол Ардын Намын бүлэг энэ асуудлаар завсарлага авах санал гаргаж байна.

**Г.Занданшатар:** Улсын Их Хурлын чуулганы хуралдааны дэгийн тухай хуулийн дагуу Монгол Ардын Намын бүлэг Газрын тухай хуулийн завсарлага авсан учраас 5 хоногийн завсарлага өгч байна.

Энэ хугацаанд гишүүдийн дунд болон нийгэмд буруу, зөрүү ойлголт төрүүлэхгүйн үүднээс Улсын Их Хурлын Тамгын Хууль зүйн газар хууль зүйн лавлагаа, дүгнэлт, эрх зүйн шинжилгээ хийж болно. Үүнтэй холбогдох байгууллагуудтай хамтарч эрх зүйн дүгнэлт гаргах ийм чиглэлийг өгч байна. Хууль зүйн байнгын хороо холбогдох газрууд. Ер нь энэ асуудал бол Сууц өмчлөгчдийн холбооны эрх зүйн байдлын тодорхойгүй байдал, ер нь энэ нийтийн, хувийн эрх зүй, Үндсэн хуульд заасан тэр нийтийн өмчийн эрх зүйн байдлын тодорхойгүй байдал, нийтийн эдэлбэр газрын тодорхойгүй байдал үүнээс болоод төрийн байгууллагуудын зах замбараагүйгээр нийтийн эдэлбэр газруудыг ашигладаг, зардаг үрдэг энэ харилцааг зохицуулахад чиглэгдсэн маш чухал, санаачилгатай хуулийг судалгаан дээр тооцож орж ирсэн гэж үзэж гишүүд сая мэтгэлцээн өрнүүллээ шүү дээ. Түүнээс энэ дээр газар өөрөө амьдралын үндэс учраас маш нарийн харилцаа хувийн эрх зүйн төдийгүй Үндэсний аюулгүй байдлын эрх зүйн олон асуудал хамаарна гэдгийг бид нар ойлгож болгоомжтой хандаж байгаа учраас эрх зүйн дүгнэлт гаргуулахаар ингээд Монгол Ардын намын бүлгээс завсарлага авлаа.

**Дараагийн асуудалд орно. Тогтоолын хавсралтад нэмэлт, өөрчлөлт оруулах тухай болон цалин нэмэгдлийн хэмжээ тогтоох тухай Улсын Их Хурлын тогтоолын төслүүдийг хэлэлцэнэ.**

Төслийн талаарх Хууль зүйн байнгын хорооны санал, дүгнэлтийг Улсын Их Хурлын гишүүн Сандагийн Бямбацогт танилцуулна.

**С.Бямбацогт:** Улсын Их Хурлын дарга, эрхэм гишүүд ээ,

Монгол Улсын шүүхийн тухай хуульд Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүний албан тушаалын зэрэг зиндаа, цалин хөлс, нэмэгдлийн хэмжээг Улсын Их Хурал тогтоохоор заасны дагуу Шүүхийн ерөнхий зөвлөл болон Шүүхийн сахилгын хорооноос шүүгч бус гишүүний албан тушаалын зэрэг зиндаа, цалин хөлс, нэмэгдлийн хэмжээг тогтоох саналыг 2021 оны 12 дугаар 14-ний өдөр Улсын Их Хуралд ирүүлсэн.

Хууль зүйн байнгын хороо 2021 оны 12 дугаар сарын 28-ны өдөр, 2022 оны 01 дүгээр сарын 11-ний өдөр, 2022 оны 01 дүгээр сарын 18-ны өдрийн хуралдаанаар Монгол Улсын Их Хурлын чуулганы хуралдааны дэгийн тухай хуулийн 93 дугаар зүйлд заасан журмын дагуу тус асуудлыг хэлэлцсэн болно.

Байнгын хорооны хуралдаанд Шүүхийн ерөнхий зөвлөлийн саналыг Шүүхийн ерөнхий зөвлөлийн дарга Д.Зүмбэрэллхам, Шүүхийн сахилгын хорооны саналыг Шүүхийн сахилгын хорооны дарга Д.Мягмарцэрэн нар танилцуулсан болно.

Байнгын хорооны хуралдаанаар тогтоолын төслүүдийг хэлэлцэх үед Улсын Их Хурлын гишүүн Ц.Сандаг-Очир Шүүхийн ерөнхий зөвлөл, Шүүхийн сахилгын хорооны шүүгч бус гишүүд томилогдсоноос хойш цалингаа авч байгаа эсэх талаар, Улсын Их Хурлын гишүүн Ш.Раднаасэд тогтоолын төслийн талаар Төрийн албаны зөвлөлөөс санал авсан эсэх, шүүгч болон шүүгч бус гишүүдийн хооронд цалингийн ялгаа бий болох эсэх талаар, Улсын Их Хурлын гишүүн Ж.Сүхбаатар Шүүхийн ерөнхий зөвлөлийн болон Шүүхийн сахилгын хорооны шүүгч гишүүн, шүүгч бус гишүүн гэдэг ойлголтыг цаашид засах талаар, Улсын Их Хурлын гишүүн Д.Ганбат Шүүхийн ерөнхий зөвлөл, Шүүхийн сахилгын хороо шинээр байгуулагдсанаас хойш олон шүүгчид ажлаасаа гарах өргөдлөө өгч байгаа тухай мэдээллийн талаар болон Улсын Их Хурлаас тогтоох цалин нь гишүүдийг хараат бус ажиллахад хүрэлцэх эсэх талаар асуулт асууж, хариулт авсан болно.

Улсын Их Хурлын гишүүн Ш.Раднаасэд адил ажил, албан тушаал эрхэлж байгаа этгээдийн цалин хөлс ижил байх зарчим алдагдах нөхцөл үүсэж байгаа бөгөөд цаашид Шүүхийн ерөнхий зөвлөлийн болон Шүүхийн сахилгын хорооны гишүүдийн цалингийн асуудлыг ижил болгоход анхаарах шаардлагатай талаар, Улсын Их Хурлын гишүүн Ж.Сүхбаатар Шүүхийн ерөнхий зөвлөлийн болон Шүүхийн сахилгын хорооны гишүүд нь шударга ёс тогтооход чухал үүрэгтэй бөгөөд хуулийг нэг мөр хэрэгжүүлж, иргэдийн хүлээлтэд хүрч ажиллахад анхаарах талаар, Улсын Их Хурлын гишүүн Л.Мөнхбаатар Шүүхийн сахилгын хороо нь Шүүхийн ерөнхий зөвлөлтэй адил Монгол Улсын Үндсэн хуулийн байгууллагын хувьд Шүүхийн ерөнхий зөвлөлийн дарга, гишүүдтэй ангилал зэрэглэл адил байх зарчмыг дэмжиж байгаагаа илэрхийлээд, цалингийн асуудлыг итгэлцүүрээр тогтоох нь зүйтэй талаар, Улсын Их Хурлын гишүүн Ц.Сандаг-Очир Монгол Улсын Их Хурлаас шүүгчид, Шүүхийн ерөнхий зөвлөлийн болон Шүүхийн сахилгын хорооны гишүүдийн цалин, хангамжийг өндөр хэмжээгээр тогтоож байгаа бөгөөд ёс зүй, сахилга хариуцлагатай ажиллах талаар, Улсын Их Хурлын гишүүн Ш.Адьшаа Шүүхийн ерөнхий зөвлөл болон Шүүхийн сахилгын хорооны гишүүдийн цалингийн асуудлыг яаралтай шийдэх нь зүйтэй талаар тус тус санал хэлсэн болно.

Байнгын хорооны хуралдаанд оролцсон гишүүдийн олонх “Тогтоолын хавсралтад нэмэлт, өөрчлөлт оруулах тухай” болон “Цалин, нэмэгдлийн хэмжээ тогтоох тухай” Улсын Их Хурлын тогтоолын төслүүдийг дэмжиж, чуулганы нэгдсэн хуралдаанаар хэлэлцүүлж, батлуулах нь зүйтэй гэж үзсэн болно.

“Тогтоолын хавсралтад нэмэлт, өөрчлөлт оруулах тухай” болон “Цалин, нэмэгдлийн хэмжээ тогтоох тухай” Улсын Их Хурлын тогтоолын төслүүд болон Байнгын хорооны санал, дүгнэлтийг Та бүхэнд хүргүүлсэн болно.

Улсын Их Хурлын эрхэм гишүүд ээ,

“Тогтоолын хавсралтад нэмэлт, өөрчлөлт оруулах тухай” болон “Цалин, нэмэгдлийн хэмжээ тогтоох тухай” Улсын Их Хурлын тогтоолын төслүүдийг хэлэлцсэн талаарх Хууль зүйн байнгын хорооны санал, дүгнэлтийг хэлэлцэн шийдвэрлэж, тогтоолын төслүүдийг баталж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар:** Ажлын хэсгийн гишүүд. Шүүхийн ерөнхий зөвлөлийн дарга Зүмбэрэллхам, Шүүхийн сахилгын хорооны гишүүн Хашбаатар нар. Мягмарцэрэн хаачсан юм.

Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу?

Алга байна. Адьшаа гишүүнээр тасаллаа. Содномын Чинзориг гишүүн асуулт асууя.

**С.Чинзориг:** Хоёр зүйл тодруулъя. Бямбацогт дарга аа. Нэг дэх асуудал нь энэ цалингийн нэмэгдэл тогтоож байгаа, цалин тогтоож байгаа асуудал чинь бол Шүүхийн ерөнхий зөвлөл бол Сахилгын хорооны дарга гишүүдийн цалинг шүүгч нарын цалинтай адилтган ижил хэмжээгээр тогтоож байгаа гэж ойлгож байгаа зөв үү, үгүй юу.

Хоёр дахь асуудал нь хууль нь юу билээ би одоо санахгүй байна. Шүүхийн ерөнхий зөвлөлийн ажлын алба сахилгын хорооны ажлын албаны чинь цалинг хаанаас хэн тогтоох билээ. Шүүхийн ерөнхий зөвлөл, Сахилгын хороо өөрсдөө тогтоогоод явах юм уу? Их Хурал тогтоох юм уу. Ажлын албатай холбоотой асуудал байхгүй байх юм. Шүүхийн ерөнхий зөвлөл, Сахилгын хороод өөрсдөө тогтоогоод явах юм уу? Хууль эрх зүйн боломж нь юу байгаа бол гэсэн ийм хоёр зүйл тодруулах гэсэн юм.

**Г.Занданшатар:** Хэн хариулах вэ? Сандагийн Бямбацогт Хууль зүйн байнгын хорооны дарга хариулъя.

**С.Бямбацогт:** Монгол Улсын Үндсэн хуульд нэмэлт, өөрчлөлт оруулсан Шүүхийн ерөнхий зөвлөл, Шүүхийн сахилгын хороо Үндсэн хуулийн байгууллага бол бие даасан хараат бус байдлаар ажиллах нөхцөл бололцоо бүрдсэн байгаа. Үүний дагуу Шүүхийн тухай хууль батлагдаад Шүүхийн тухай хуулийн дагуу Шүүхийн ерөнхий зөвлөл, Шүүхийн сахилгын хороог байгуулсан.

Шүүгч гишүүдийг бол Улсын дээд шүүх, давах шүүх, анхан шатны шүүхээс сонгогдож ажиллаж байгаа. Шүүгч бус гишүүдийг Улсын Их Хурал бол томилгооны сонсгол хийж, сонгон шалгаруулалт зарлаж томилсон Улсын Их Хурлаас. Энэ хүмүүсийн цалин өнөөдөр шийдэгдэхгүй явсан. Шүүх, дээд шүүхийн шүүгчид адил ижил албан тушаал хашиж байгаа ижил чиг үүрэгтэй учраас ижил цалинтай байх зарчмыг баримталж Төрийн албаны зөвлөлөөс санал авч байжм Шүүхийн ерөнхий зөвлөлийн шүүгч бус гишүүн, Шүүхийн сахилгын хорооны шүүгч бус гишүүдийг шүүгч гишүүдийн Улсын дээд шүүхийн шүүгчтэй ижил түвшинд цалинг нь тогтоож өгөхөөр Хууль зүйн байнгын хороо шийдэж тогтоолын төслийг оруулж ирж байгаа юм.

Шүүхийн ерөнхий зөвлөл, Шүүхийн сахилгын хорооноос ирсэн санал бол төрийн албаны итгэлцүүрээр албан тушаал ангилал, зэрэглэлийн итгэлцүүрээр тогтоохоор оруулж ирсэн. Итгэлцүүр бол байнга хөдөлдөг учраас байнга ижил албан тушаал, ижил чиг үүрэгтэй ажиллаж байгаа албан тушаалтны цалингууд нь хөдлөөд байх юм. Тийм болохоор Үндсэн хуулийн цэцийн гишүүн, Улсын дээд шүүхийн шүүгч, Авлигатай тэмцэх газрын даргын цалинг Улсын Их Хурлаас шууд мөнгөн дүнгээр илэрхийлж тогтоодог ийм жишгийн дагуу энэ жишгийг баримталж тогтоосон.

Шүүхийн ерөнхий зөвлөлийн болон Шүүхийн сахилгын хорооны ажлын албаны цалингийн хэмжээг Төрийн захиргааны албан хаагч учраас Төрийн албаны хуульд заасны дагуу Төрийн албаны хуульд заасан жишгийн дагуу явах юм. Өөрөөр хэлэх юм бол Төрийн албаны хуульд заасан Төрийн захиргааны албан хаагчдын авдаг ангилал, зэрэглэлийн дагуу цалингаа аваад цалин нэмэгдэл бусад зүйлсээ аваад явах ийм хуулийн дагуу зохицуулагдана.

**Г.Занданшатар:** Ширнэнбандийн Адьшаа гишүүн асуулт асууна.

**Ш.Адьшаа:** Энэ Шүүхийн сахилгын хороо, Шүүхийн ерөнхий зөвлөл гэдэг Үндсэн хуулийн бүтцийн байгууллагууд томилогдоод 2 сар гаруй болж байгаа. Энэ хугацаанд бол энд томилогдсон хүмүүс цалингүй ажиллаж байсан. Хууль зүйн байнгын хороо Бямбацогт дарга 3 удаа энэ хурлыг хойшлууллаа. Өглөө би Хууль зүйн байнгын хороон дээр энэ асуудлыг ярьсан. Яагаад өнөөдөр ингэж 3 долоо хоног энийг ухраасан юм. Өнөөдөр бид нар шүүх эрх мэдлийг Үндсэн хуулийн өөрчлөлтийн дагуу хууль тогтоох эрх мэдлийн харьяанд авч ирсэн. Алдаа завхралыг засна гэсэн. Шүүхийг шударга байлгана гэсэн. Шүүхийг хараат бус байлгана гэсэн. Гэтэл өнөөдөр хөрөнгө, санхүүгийн, боловсон хүчний асуудлыг өнөөдөр Улсын Их Хурал шийдэж байгаа. Гэтэл өнөөдөр та бол өнөөдөр 2, 3 сар цалингүй байвал ажиллах уу, ажиллаж чадах уу, Их Хурлын гишүүд ээ.

Гэтэл энийг нь ярихаар одоо янз бүрийн байдлаар эсэргүүцдэг. Хүнийг Улсын Их Хурал дээр хэлсэн үгийнх нь төлөө хууль батлахад баримталсан үзэл бодлынх нь төлөө янз бүрийн байдлаар энэ ярьдаг асуудал чинь ямар ёс зүйтэй юм бэ.

Ийм байдлаар бид өнөөдөр шударга шүүхийг шударга ёсыг шүүгчид итгэх итгэлийг алдагдуулах юм уу? Энд би гайхаж байгаа юм яагаад Хууль зүйн байнгын хороо энэ тогтоолын төслийг гурван удаа буцаасан Бямбацогт дарга гурван удаа. Энд ямар нэгэн ашиг сонирхол байгаа гэж бодож байгаа. Цаана нь нэг тохироо байгаа гэж бодож байна. Өнөөдөр Шүүхийн ерөнхий зөвлөл, Шүүхийн сахилгын хорооны гишүүдийн томилгоотой холбогдсон асуудал өнөөдөр хүртэл дуулиан шуугиантай байгаа шүү дээ. Гэтэл өнөөдөр Улсын Их Хурал өнөөдөр энийг оны төгсгөлд авч ирж энэ асуудлыг шийдэж байна.

Энэ асуудалд зарчмын байр суурь баримтлахаар янз бүрийн байдлаар энд хандаж байна. Энэ өнөөдөр хууль дээдлэх зарчим чинь нийцэх юм уу. Өнөөдөр бид Монгол Улсын Үндсэн хуулийг хэрэгжүүлье, хуулийг дээдэлье, Шүүхийн нэр хүндийг өсгөе гэсэн ийм л зарчмаар бид ажиллая гэж байгаа шүү дээ.

Энэ талаар тодорхой хариулт авмаар байна. Бямбацогт даргаас би.

**Г.Занданшатар:** Хууль зүйн байнгын хорооны дарга Сандагийн Бямбацогт хариулна.

**С.Бямбацогт:** Адьшаа гишүүний асуултад хариулъя.

Хууль зүйн байнгын хороон дээр Адьшаа гишүүн бас энэ асуудлыг хөндөж ярьсан. Үүнтэй холбоотой бас гишүүдийн хооронд жоохон халуун маргаан бас үүссэн. Тэгээд энэ бол гишүүдийн хэлж байгаа үгийг хорьж цагдах эрх надад байхгүй. Хуралдааны дэг сахиулах ёстой. Тэгэхээр дэгээ сахиулж хуралдсан гэдгээ хэлье.

Үндсэн хуульд нийцүүлээд Шүүхийн тухай хууль бид нар баталсан. Шүүхийн тухай хуульд заасны дагуу цалин хөлсийг Улсын Их Хурал тогтооно. Шүүхийн ерөнхий зөвлөлийн шүүгч бус гишүүн Шүүхийн сахилгын хорооны шүүгч бус гишүүний цалин хөлсийг Улсын Их Хурал тогтоох ийм хуультай. Улсын Их Хурал энэ дагуу Шүүхийн ерөнхий зөвлөлийн даргаас, Шүүхийн сахилгын хорооны даргаас санал ирсэн. Саналыг Улсын Их Хурал хэлэлцдэг. Улсын Их Хурлын тухай хуулийн өөрийн дэгтэй. Улсын Их Хурлын тухай хууль байна уу, Улсын Их Хурлын чуулганы хуралдааны дэгийн тухай хуульд заасан байдаг юм аа Адьшаа гишүүн ээ.

Энэ заасны дагуу Төрийн албаны тухай хуулийн төрийн өндөр албан тушаалтны зэрэг зиндаа түүнтэй адилтгах төрийн албан тушаалын зэрэглэлийг төрийн албан зөвлөлийн саналыг үндэслэн Улсын Их Хурал тогтооно гэж заасан байдаг юм. Үүний дагуу Төрийн албаны зөвлөлөөс санал авах гээд бичиг явуулсан. Эрх бүхий байгууллага албан тушаалтанд Улсын Их Хурлын чуулганы хуралдааны дэгийн тухай хуулийн 93.1-д Улсын Их Хурал шийдвэр гаргахаар хууль, тогтоомжид заасан болон хууль хэрэгжүүлэхтэй холбогдсон аливаа зохион байгуулалтын шинжтэй асуудлын талаар хариуцсан байгууллага, эрх бүхий албан тушаалтны саналаа ирүүлсэн бол холбогдох Байнгын хороо хуралдаанаараа хэлэлцэж санал, дүгнэлтээ төслийн хамт нэгдсэн хуралдаанд оруулна гэж заасан байдаг юм. Үүний дагуу Төрийн албаны хууль болон Улсын Их Хурлын чуулганы хуралдааны дэгийн тухай хуульд заасны дагуу 12 сарын 14-ны өдөр Шүүхийн ерөнхий зөвлөл, Шүүхийн сахилгын хороонд ирсэн албан бичигт санал авах гэж Төрийн албаны зөвлөл рүү бичиг явуулсан. Энэ бичгийн хариу 1 сарын 3-нд ирсэн.

Ингээд хуралдах гээд асуудлыг 28-ны өдөр хэлэлцээд энэ бичиг шаардлагатай гээд хойшлуулсан юм билээ. Би бол 27-нд гадагшаа бас томилолтоор явсан учраас байгаагүй. Дараа нь 11-ний өдөр бас хуралдсан. Бас энэ бичгийн асуудал бас хойшлогдсон юм байна лээ. Тэгээд 18-ны өдрийн хуралдаанаараа сая хэлэлцээд баталж байгаа. Энэ би санаатайгаар энэ асуудлыг хойшлуулсан, гацаасан. Таны одоо хардаад байгаатай адилхан ямар нэгэн далд хуйвалдаан, далд тохиролцоо, далд юм хийх гэсэн юм бол байхгүй ээ. Та бол хардах эрхийнхээ дагуу хардаж болно.

Энэ Төрийн албаны хууль болон Шүүхийн тухай хууль, дээрээс нь Улсын Их Хурлын чуулганы хуралдааны дэгийн тухай хуульд заасны дагуу энэ холбогдох нөхцөл хуульд заасан шаардлага хангагдсан тохиолдолд одоо хуралдах ёстой учраас хуралдсан гэхдээ өмнөх хуралдаан дээр томилогдсон байсан юм билээ. Гэхдээ гишүүд бас санал гараад тухайн хуралдаан даргалагч хойшлуулсан юм билээ. Энийг та бас хуралдаанд оролцсон байх, мэдэж байгаа байх. Энд бол ямар нэгэн процессын болон дэг зөрчсөн эсвэл санаатай санамсаргүй хуйвалдсан ийм зүйл байхгүй гэдгийг танд бас хэлье. Өглөө ч гэсэн Байнгын хороон дээр хэлсэн.

**Г.Занданшатар:** Гишүүд асуулт асууж, хариулт авч дууслаа.

Одоо Байнгын хорооны саналаар Тогтоолын хавсралтад нэмэлт, өөрчлөлт оруулах тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулна.

Өмнө нь нэг удаа Төрийн албаны зөвлөлийн саналыг авах ёстой байсныг хэрэгжүүлээгүй гэсэн шалтгаанаар нэг удаа хойшилсон юм билээ.

Туршилтын санал хураалт явуулъя.

Санал хураалт. Байнгын хорооны саналаар Тогтоолын хавсралтад нэмэлт, өөрчлөлт оруулах тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулъя.

28 гишүүн дэмжиж, 63.6 хувийн саналаар санал дэмжигдлээ. Тогтоолын төслүүд батлагдлаа.

Цалин нэмэгдлийн хэмжээ тогтоох тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулъя.

27 гишүүн дэмжиж, 61.4 хувийн саналаар тогтоолын төсөл батлагдлаа. Ингээд тогтоолын төслүүд батлагдлаа. Тогтоолыг уншиж танилцуулъя. Тогтоолын хавсралтад нэмэлт, өөрчлөлт оруулах тухай Монгол Улсын Их Хурлын тухай хуулийн 5 дугаар зүйлийн 5.1 дэх хэсэг Төрийн албаны тухай хуулийн 15 дугаар зүйлийн 15.1 дэх хэсэг, Монгол Улсын Шүүхийн тухай хуулийн 76 дугаар зүйлийн 76.9, 76.10 дахь хэсэг, 95 дугаар зүйлийн, 95.10 дахь хэсгийг үндэслэн Монгол Улсын Их Хурлаас тогтоох нь.

1.Төрийн өндөр албан тушаалтны зэрэг зиндаа, түүнтэй адилтгах төрийн албан тушаалтны зэрэглэлийг тогтоох тухай Монгол Улсын Их Хурлын 2019 оны 2 дугаар сарын 1-ний өдрийн 19 дүгээр тогтоолын хавсралтад ТӨ-4А адилтгах албан тушаалын зэрэглэлд Шүүхийн ерөнхий зөвлөлийн дарга гэсний дараа Шүүхийн сахилгын хорооны дарга гэж, ТӨ-5А адилтгах албан тушаалын зэрэглэл Шүүхийн ерөнхий зөвлөлийн гишүүн гэсний дараа Шүүхийн сахилгын хорооны гишүүн гэж тус тус нэмсүгэй. Тус хавсралтын ТӨ-5А адилтгах албан тушаалын зэрэглэлээс Шүүхийн сахилгын хорооны дарга гэснийг ТӨ-6А адилтгах албан тушаалын зэрэглэлээс Шүүхийн сахилгын хорооны гишүүн гэснийг тус тус хассугай. Энэ тогтоолыг баталсан өдрөөс нь эхлэн дагаж мөрдсүгэй.

Тогтоолын эцсийн найруулга дээр саналтай гишүүн байна уу? Алга байна. Эцсийн найруулгыг сонссонд тооцлоо.

“Шүүхийн нэмэгдлийн хэмжээг тогтоох тухай” Улсын Их Хурлын тогтоолын төсөл. Эцсийн найруулга дээр саналтай гишүүн байна уу.

Заавал унших шаардлагатай билүү. Эцсийн найруулга сонссонд тооцлоо.

“Тогтоолын хавсралтад нэмэлт өөрчлөлт оруулах тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Сонссонд тооцлоо.

“Цалин нэмэгдлийн хэмжээ тогтоох тухай” Улсын Их Хурлын тогтоолын төслийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Шүүхийн сахилгын хорооны гишүүн Хашбаатар болон Зүмбэрэллхам дарга нарт баярлалаа. Сайн ажилцгаагаарай.

**Дараагийн асуудалд орно. “Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын төслийн эцсийн хэлэлцүүлгийг явуулна.**

Төслийг эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулгыг Улсын Их Хурлын гишүүн Эдийн засгийн байнгын хорооны дарга, ажлын хэсгийн дарга Жамбалын Ганбаатар танилцуулна. Гочоогийн Ганболд гишүүн танилцуулна.

**Г.Ганболд:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2022 оны 01 дүгээр сарын 05-ны өдөр Улсын Их Хуралд өргөн мэдүүлсэн “Журам батлах тухай" Улсын Их Хурлын тогтоолын төслийн 3 дугаар хавсралтад заасан “Иргэдийн Төлөөлөгчдийн Хурлын Зөвлөлийн ажиллах журам батлах тухай" Улсын Их Хурлын тогтоолын төслийн анхны хэлэлцүүлгийг Улсын Их Хурал 2022 оны 01 дүгээр сарын 18-ны өдрийн чуулганы нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн билээ.

Байнгын хороо 2022 оны 01 дүгээр сарын 18-ны өдрийн хуралдаанаараа “Иргэдийн Төлөөлөгчдийн Хурлын Зөвлөлийн ажиллах журам батлах тухай” Улсын Их Хурлын тогтоолын төслийн эцсийн хэлэлцүүлгийг Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлд заасныг баримтлан явуулсан болно.

Нэгдсэн хуралдааны анхны хэлэлцүүлгээр олонхын дэмжлэг авсан саналуудыг төсөлд нэмж тусган төслийн агуулга, зарчмыг алдагдуулахгүйгээр үг хэллэг, дэс дараалал, бүтцийн шинжтэй засварыг хийж, эцсийн хэлэлцүүлэгт бэлтгэсэн төсөл, Байнгын хорооны танилцуулгыг Та бүхэнд хүргүүлсэн болно.

Улсын Их Хурлын эрхэм гишүүд ээ,

Иргэдийн Төлөөлөгчдийн Хурлын Зөвлөлийн ажиллах журам батлах тухай" Улсын Их Хурлын тогтоолын төслийг эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулгыг хэлэлцэн шийдвэрлэж, тогтоолын төслийг баталж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар:** Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүн байна уу? Алга байна.

Бямбасүрэнгийн Энх-Амгалан гишүүнээр тасаллаа. Бямбасүрэнгийн Энх-Амгалан гишүүн асуулт асууна.

**Б.Энх-Амгалан:** Иргэдийн төлөөлөгчдийн хурлын тэргүүлэгчид Үндсэн хуулиар байхгүй болоод зөвлөлтэй болж байгаа. Зөвлөл нь цаг үеийн асуудлаар шийдвэр гаргахгүй. Зөвхөн хуралд асуудал бэлтгэж оруулна. Тэгэхээр иргэдийн Төлөөлөгчдийн хурлаар бүх аж ахуйн асуудал орно гэсэн үг. Тэгээд иргэдийн Төлөөлөгчдийн Хурлын тэр 40 гаруй төлөөлөгч нар чинь дандаа цуглаад хурлаа хийгээд үйл ажиллагаагаа явуулаад байх тийм бололцоо боломж цаг хугацааны хувьд байхгүй. Зарим нь давхар ажил хашдаг, тэгээд энэ асуудлууд чинь ингээд цаашдаа гацаад ер нь явахгүй болох ийм тал руугаа л орох гээд байгаа юм. Ялангуяа аймгууд дээр сумдаас сонгогдсон иргэдийн Төлөөлөгчдийн Хурлын төлөөлөгч бол 200, 300 километрийн цаанаас ирээд өдөр болгон хуралд суугаад байж чадахгүй. Тэгээд тэр чинь давхар ажил эрхэлнэ.

Эсвэл иргэдийн Төлөөлөгчдийн Хурал байнгын ажиллагаатай болох ёстой болж байгаа юм. Иргэдийн төлөөлөгчдийн хурал байнгын ажиллагаатай болно гэхээр цалин пүнлүүгээс авхуулаад олон асуудал яригдана. Тэгээд энэ цаашдаа бол ер нь за яах вэ, энэ удаа ингээд нөгөө тэргүүлэгч нь байхгүй болчихсон учраас зөвлөлийн ажиллах журам гэдэг нэг ийм журмаар зохицуулагдах нь. Цаашдаа ер нь яаж явах юм бэ?

Яг ингээд орон нутгийн өөрөө удирдах байгууллага тэр дундаа ингээд Аймгийн засаг дарга болоод Нийслэлийн засаг дарга энэ хүмүүс үйл ажиллагаагаа хэвийн одоо явуулахын тулд ямар зохицуулалтаар, яаж хийхээр ингээд төлөвлөгдөж байгаа юм. Энэ талаар нь хэлж өгөөч.

**Г.Занданшатар:**  Жамъянгийн Мөнхбат Төрийн байгуулалтын байнгын хороон дарга, Улсын Их Хурлын гишүүн асуултад хариулъя.

**Г.Занданшатар:** Энх-Амгалан гишүүн өдөр бас энэ асуудлаар чуулганы нэгдсэн хуралдаан дээр хөндөж байсан. Ер нь бол энэ Үндсэн хуульд 2019 оны Үндсэн хуульд оруулсан нэмэлт өөрчлөлттэй холбоотойгоор бид нар энэ асуудлыг оруулж ирсэн. Засаг захиргаа нутаг дэвсгэрийн нэгж, түүний удирдлагын тухай хуулийг бид бүхэн бас эцэслэн баталсан. Тэгээд энэнтэй л одоо уялдуулж ингэж орж ирж байгаа журам л даа. Тэгээд яах вэ нэгэнт одоо хууль дээрээ наад юу чинь иргэдийн хурлын дэргэдэх одоо зөвлөл чинь бол чиг үүргийн хувьд бол эрх хэмжээний мэдлийн хувьд хязгаарлагдмал юм билээ. Тэгээд ер нь бол цаашдаа одоо нэгдсэн чуулганаар асуудлыг эцэслэн шийддэг шиг иргэдийн төлөөлөгчдийн хурал бол асуудлаа ер нь шийдээд явах ийм л байдалтай болсон. Үндсэн хуулиар ч гэсэн одоо иргэдийн Төлөөлөгчдийн Хурлын тэргүүлэгчид гэдэг юм бол байхгүй болсон.

Засаг захиргаа, нутаг дэвсгэрийн нэгж, түүний удирдлагын тухай хуулиар ч гэсэн тэргүүлэгч гэж юм байхгүй, зөвхөн одоо зарим буруу ойлголт төрөөд энэ хууль батлагдсаны дараа иргэдийн Хурлын дарга нь өөрөө бараг иргэдийн Төлөөлөгчдийн Хурал юм шиг ярьж байсан тийм тохиолдлууд ч бий. Тийм учраас бол энэ журам бол тодорхой хэмжээгээр энэ асуудлыг зохицуулж өгч байгаа. Өнөөдөр тулгамдсан учраас бол олон зүйлийг одоо бид бас энэ юун дээр бол шингээх боломж байхгүй. Хаврын чуулган дээр нөгөө хоёр журмыг ярих ч юм уу, ер нь Засаг захиргаа нутаг дэвсгэрийн нэгж, түүний удирдлагын тухай хуультай холбоотой асуудлыг хөндөх боломж ч бий. Энэ журмыг дэлгэрүүлж өөрчлөх боломж ч бий нэг талдаа.

Хоёрдугаарт бол бид нар энэ асуудлыг өдөр зарчмын зөрүүтэй санал Байнгын хорооноос орж ирэхэд дэмжээд явчихсан шүү дээ.

Тийм учраас бол одоо эцсийн хэлэлцүүлэг дээр энийг бол өөрчлөөд явахад бол бас жоохон зовлонтой асуудал байгаа, тийм. Үндсэн хууль, Засаг захиргаа нутаг дэвсгэрийн нэгжийн удирдлагын тухай хууль бид нар өөрөө хуульчлаад өөрсдөө бид нар кнопоороо баталсан шүү. Тэгээд баталчихсан учраас одоо баталсан хуулийнхаа дагуу л журам батлагдаж байгаа л гэж ойлгоё.

Баярлалаа.

**Г.Занданшатар:**  Гишүүд асуулт асууж хариулт авч дууслаа. Байнгын хорооны саналаар “Иргэдийн Төлөөлөгчдийн хурлын зөвлөлийн ажиллах журам батлах тухай” Улсын Их Хурлын тогтоолын төслийг баталъя гэсэн саналын томьёоллоор санал хураалт явуулна.

Гишүүд санал хураалтад бэлдье. Гадаа байгаа гишүүд орж ирээрэй.

Санал хураалт.

Байнгын хорооны саналаар тогтоолын төслийг баталъя гэсэн санал хураалт явуулж байна. Сая туршилтын санал хураалт байсан.

Нямаагийн Энхболд гишүүн.

**Н.Энхболд:** Энэ сая нэг цахим хурлын юунд байж байгаад өнгөрөөчихлөө дарга аа. Би уг нь дэмжиж байгаа юм. Та саяынхаа саналыг хүчингүй болгоод дахиад санал хураалгаж өгөөч ээ.

**Г.Занданшатар:** Нямаагийн Энхболд гишүүний саналаар саяын санал хураалтыг хүчингүйд тооцох санал хураалт явуулъя. Гишүүд анхааралтай байгаарай.

Баярсайхан гишүүнээ саналаа өгчихье.

Санал хураалт явуулъя. 24 гишүүн дэмжиж, 53.3 хувийн саналаар Нямаагийн Энхболд гишүүний гаргасан горимын санал дэмжигдэж өмнөх санал хураалтыг хүчингүйд тооцлоо. Өмнөх санал хураалтыг хүчингүйд тооцсон учраас Байнгын хорооны саналаар иргэдийн Төлөөлөгчдийн зөвлөлийн ажиллах журам батлах тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулъя.

47 гишүүн оролцож, 28 гишүүн дэмжиж, 59.6 хувийн саналаар санал дэмжигдэж тогтоолын төсөл батлагдлаа. Гишүүд ажлын хэсэгт баярлалаа.

Сайн хэрэгжүүлээрэй. Шуурхай хүргээрэй.

**Дараагийн асуудалд орно. Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай Улсын Их Хурлын тогтоолын төслийг хэлэлцэнэ.**

Тогтоолын төслийн талаарх Төрийн байгуулалтын байнгын хорооны санал, дүгнэлтийг Улсын Их Хурлын гишүүн Цэндийн Мөнх-Оргил танилцуулна.

Мөнх-Оргил гишүүнийг индэрт урьж байна.

**Ц.Мөнх-Оргил:** Улсын Их Хурлын дарга, эрхэм гишүүд ээ,

“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төслийг Монгол Улсын Их Хурлын тухай хуулийн 18 дугаар зүйлийн 18.4 дэх хэсэг, Монгол Улсын Их Хурлын чуулганы хуралдааны дэгийн тухай хуулийн 10 дугаар зүйлийн 10.1 дэх хэсэгт тус тус заасны дагуу Төрийн байгуулалтын байнгын хорооноос боловсруулж, Байнгын хорооны 2022 оны 01 дүгээр сарын 18-ны өдрийн хуралдаанаараа хэлэлцлээ.

Төрийн байгуулалтын байнгын хороо Улсын Их Хурлын ээлжит чуулганаар хэлэлцэх асуудлын талаарх Улсын Их Хурлын тогтоолын төслийг боловсруулахдаа нам, эвслийн бүлэг, Байнгын, дэд, түр хороо болон хууль санаачлагчийн саналыг үндэслэх хуулийн зохицуулалтын хүрээнд Улсын Их Хурал дахь Монгол Ардын Намын бүлгээс 24, Улсын Их Хурал дахь Ардчилсан намын бүлгээс 18, Байнгын хороодоос 19, Улсын Их Хурлын гишүүдээс 2, Монгол Улсын Засгийн газраас 26 буюу нийт 89 хууль, тогтоолын төслийн санал ирүүлсэн байна.

"Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төслийг боловсруулахдаа:

1. “Шинэ сэргэлтийн бодлого батлах тухай" Улсын Их Хурлын 2021 оны 106 дугаар тогтоолоор баталсан нэн яаралтай хэлэлцэх болон өргөн мэдүүлэх хуулийн төслүүдийг тухай бүр хэлэлцэхээр;
2. “Ковид-19” цар тахлын үеийн нөхцөл байдалтай холбоотойгоор Улсын Их Хуралд өргөн мэдүүлсэн хууль, тогтоолын төслийг тухай бүр хэлэлцэхээр;
3. Хэлэлцүүлгийн шатанд байгаа болон хууль санаачлах эрх бүхий субъектүүдээс өргөн мэдүүлсэн хууль, тогтоолын төслийг хэлэлцэх асуудлын дараалалд оруулах асуудлыг Зөвлөлийн саналыг харгалзан Улсын Их Хурлын дарга шийдвэрлэхээр тусгалаа.

Тогтоолын төслийг хэлэлцэх үед Улсын Их Хурлын гишүүн Д.Тогтохсүрэн, Х.Нямбаатар нар асуулт асууж, хариулт авлаа.

Улсын Их Хурлын гишүүн Д.Тогтохсүрэн Монгол Улсын Үндсэн хуульд оруулсан нэмэлт, өөрчлөлтийн үзэл баримтлалын хүрээнд хууль санаачлах хүрээ хязгаарыг нарийвчлан зохицуулж, Хууль тогтоомжийн тухай хуулийн төслийг 2022 оны хаврын ээлжит чуулганы хугацаанд Засгийн газраас Улсын Их Хуралд өргөн мэдүүлэх шаардлагатай талаар, Улсын Их Хурлын гишүүн Н.Энхболд батлан хамгаалах, хилийн цэргийн салбарын чиглэлээр Улсын Их Хурлын гишүүдийн өргөн мэдүүлсэн хуулийн төслүүдийг 2022 оны хаврын ээлжит чуулганаар хэлэлцүүлэх талаар тус тус санал хэлсэн болно.

“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төслийг чуулганы нэгдсэн хуралдаанаар хэлэлцүүлж, батлуулах нь зүйтэй гэсэн саналыг Байнгын хорооны хуралдаанд оролцсон гишүүдийн 72.7 хувь нь дэмжсэн болно.

“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай" Улсын Их Хурлын тогтоолын төсөл болон Байнгын хорооны санал, дүгнэлтийг Та бүхэнд хүргүүлсэн болно.

Улсын Их Хурлын эрхэм гишүүд ээ,

“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төслийн талаарх Төрийн байгуулалтын байнгын хорооны санал, дүгнэлтийг хэлэлцэн, тогтоолын төслийг баталж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар:** Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу. Асуулт асууж, үг хэлэх Улсын Их Хурлын гишүүд байна уу?

Тогтохсүрэн гишүүнээр тасаллаа.

Цэвэгдоржийн Туваан гишүүн.

**Ц.Туваан:** Өнөөдөр Улсын Их Хурлын 2021 оны намрын чуулган завсарлаж байна. Хуулийн хугацаандаа ажлын 75 өдөр хуралдаад хуралдаан завсарлаж байна. Тэгэхээр энэ хугацаанд өмнөө тавьсан хууль, тогтоомжуудаа хэлэлцээд явлаа. Тэгэхдээ эндээс харж байхад томилгооны шинжтэй жижиг сажиг тогтоол, янз бүрийн асуудлууд нэлээн орж цаг авах завсарлага, баяр ёслол ч нэлээн таарлаа. Тэгээд энэ хугацаанд харж байхад нүдэн дээр дордоод байгаа энэ иргэдийн амьжиргаа, орлого, цалин, тэтгэвэр тэтгэмжийн асуудал ерөөсөө орсонгүй.

Засгийн газраас оруулж ирсэн Нийгмийн даатгалын ерөнхий хууль, түүнийг дагаж оруулж ирсэн 5 хууль, Нийгмийн халамжийн тухай хууль, өндөр настны тэтгэврийн доод хэмжээг нэмэгдүүлэх гээд хуулийн төсөл орж ирсэн. Ардчилсан намын бүлгийн гишүүд, Пүрэвдорж, Адъяасүрэн, миний бие энэ иргэдийн орлоготой холбоотой хуулийн төслүүдийг нэлээн олон удаа санаачилж, бүрэн эрхийнхээ хүрээнд өгөөд, хэлэлцэх асуудалд оруулж хэлэлцүүлээч гэдэг энэ асуудлыг нэлээн ярьсан. Харамсалтай нь ерөөсөө орж ирдэггүй. Тэгээд энэ Нийгмийн даатгалын багц хуулийг яриад иргэдийнхээ энэ нийгмийн даатгал, тэтгэвэр тэтгэмжийн асуудлыг цогцоор нь яриач ээ гээд ингээд явахаар намын бүлэг дээр энэ асуудал нь яригдаж байгаад, ажлын хэсэг байгуулагдсан гээд ингээд орхигдоод одоо энэ асуудал хэзээ орж ирэх нь тодорхойгүй.

Тэгэхээр гишүүд өөрсдийнхөө бүрэн эрхийн хүрээнд энэ тус тусдаа асуудал, ялангуяа энэ иргэдийн орлого, цалин, тэтгэвэр тэтгэмж энэ нэн ядуу болон ядуу ангилал руу орж байгаа иргэдийнхээ аюулгүй нийгмийн хангамжийг хамгаалах талын асуудлуудыг шийдсэн, одоо оруулж ирж байгаа. Тэгэхээр энэ талын асуудлууд бол энэ юман дотор алга байна. Тэгэхээр юу хэлэх гэж байна гэхээр, одоо Улсын Их Хурлын дарга, мөн энэ даргын зөвлөлийн хурлууд дээр энэ асуудлуудыг оруулж ирж хэлэлцүүлээрэй. Нүдэн дээр инфляц чинь 15 хувьтай, тэгээд юмны үнэ доод тал нь 50 хувь, дээд тал нь бүр нэг, хоёр дахин нэмэгдчихсэн юмнууд ч байгаа. Барилгын материалаас өгсүүлээд бензин тосны үнэ, гурил, будаа тэгээд тэр хувцас хунар, машин тэргийг бол бүр яриад ч хэрэггүй. Барилгын зарж байгаа байрны үнэ мөнийг бол бүр яриад ч хэрэггүй.

Дээрээс нь нэн ядуу, ядуу ангилал руу орж ирж байгаа иргэдийн хувь гэрлийн хурдаар өсөж байгаа. Энэ нөхцөлд хаврын чуулганаар хэлэлцэх асуудал дээр энэ ард иргэдийн орлого, нийгмийн баталгаа хангамж, цалин тэтгэвэртэй холбоотой асуудлаа оруулж ирж хэлэлцээрэй гэдгийг бас энэ дашрамд хэлье.

Одоо өнөөдөр ингээд намрын чуулганаар энэ асуудлууд орж ирсэнгүй ингээд дуусаж байна. Тэгэхээр тэр иргэдийн тэтгэврийг одоо нийгмийн даатгалын багц хууль нь орж ирвэл түүн дотор одоо хамтад нь хэлэлцэнэ гэсээр байгаад энэ намрын чуулган өнгөрсөн. Энэ 7 жилийг 5 жилээр тооцох, нас барсан иргэдийн нийгмийн даатгалын шимтгэл төлөгчдийн зээлийг нэг удаа төлөх, тэтгэврийн доод хэмжээг индексжүүлэх гэх мэт амин чухал хуулиуд орж ирнэ шүү. Үүнийг даргын зөвлөлийнхөн хурлаар хэлэлцэж хаврын чуулганы хэлэлцэх асуудалд тухайн үед нь оруулж хэлэлцээрэй гэсэн ийм саналтай байна.

**Г.Занданшатар:** Санал юм байна даа, асуулт биш.

Ганзоригийн Тэмүүлэн гишүүн.

**Г.Тэмүүлэн:** Баярлалаа. Тэгэхээр энэ ирэх хаврын ээлжит чуулганаар хэлэлцэх асуудалтай холбогдуулаад би нэг санал гаргасан юм, дарга аа. Тэгээд энэ юу вэ гэхээр, бид нар сая өнгөрсөн чуулганаар Төрийн албаны тухай хуульд нэмэлт, өөрчлөлт хийх тухай хуулийн төслийг Засгийн газраас өргөн барьсан.

Нэр бүхий гишүүдийн зүгээс ч бас өргөн барьсан. Тэгэхээр хувь гишүүний хувьд, бид нарын хувьд өргөн барьсан энэ асуудал байгаа нь улс төрийн албанд шинэчлэл хийх, дээрээс нь улс төрийн албан тушаалтнуудад одоо тодорхой шалгуур, шаардлагыг бий болгох гэдэг энэ асуудлыг хуулийн хүрээнд хуулийн төслийг өргөн барьсан. Тэгэхээр бид нар цаашид энэ Монголын төр өөрөө бас их эрүүл зөв томилгоотой, мэргэжлийн Засгийн газар бүрдэх хариуцлагатай ёс зүйтэй, мэдлэг боловсролын шалгууртай улс төрийн албан тушаалтнуудтай болох энэ суурь шинэчлэлийн асуудлыг бид нар энэ хуулийнхаа хүрээнд хийнэ гэж хараад байгаа. Төрийн албаны тухай хуульд нэмэлт, өөрчлөлт оруулах тухай, улс төрийн албан тушаалтнуудад өмнө нь сүүлийн 30 жилийн хугацаанд байгаагүй шалгуур шаардлагыг тавьдаг болох.

Цаашдаа улс төрийн нам тодорхой томилгоог хийхдээ энэ шалгуур, шаардлагыг харгалзаж хийдэг байх. Энэ бол улс төрийн шинэ реформ, шинэчлэлийг бас хийнэ гэж хараад байгаа юм. Тэгэхээр энэ асуудал тодорхой, бараг хагас жил гаруй хугацаанд ингээд хойшлогдчихлоо. Хэлэлцэх эсэхийг нь Улсын Их Хурлаас дэмжсэн мөртөө ингээд анхны хэлэлцүүлэг болоод эцсийн хэлэлцүүлэг нь хийгдэхгүй удаад байна. Үүнийг хүлээж байгаа маш олон хүмүүс байна.

Тэгэхээр бид нар цаашид Монголын төр хүчтэй байхын тулд улс төрийн албан тушаалтнууд нь өөрсдөө хариуцлагатай байж, шалгуур шаардлагыг хангадаг байх энэ асуудал бол зарчмын асуудал шүү. Үүнийг одоо ирэх хаврын чуулганаар 3 сарын хугацаанд амжиж эцэслэн батлах шаардлагатай байна.

Улсын Их Хурлын дарга аа, та энэ Төрийн албаны тухай хуульд нэмэлт, өөрчлөлт хийж байгаа. Энэ хуулийн төслийг бас анхаарч үзээрэй. Хаврын чуулганы хэлэлцүүлэгт бас анхаарч үзээрэй гэдэг саналыг хэлж байгаа юм. Төрийн байгуулалтын байнгын хороон дээр хэлэлцүүлэх ёстой шүү дээ.

**Г.Занданшатар:** Жадамбын Бат-Эрдэнэ гишүүн.

**Ж.Бат-Эрдэнэ:** Хоёр, гурван асуудал байна. Энэ хэлэлцэх эсэхийг нь шийдээд ажлын хэсэг байгуулагдсан ганц, хоёр хуулиуд байгаа. Нэгдүгээрт, Авто тээврийн тухай хууль байгаа. Энэ Авто тээврийн тухай хууль дээр нөгөө баруун талдаа рультэй автомашины тухай асуудлууд чинь нэлээн хөгжсөн явж байгаа шүү дээ. Тэгээд үүнийгээ бас нэг тийш нь болгож ярилцах хэрэгтэй байна.

Хоёрдугаарт, Төмөр замын тухай хууль явж байгаа. Төмөр замын тухай хуулийг бас зайлшгүй хэрэгжүүлэх ёстой. Бид Улаанбаатар төмөр зам гээд ганцхан төмөр замын компанитай байсан бол одоо төмөр замын бүтэн либералчлал хийсэн. Ийм хэмжээний төр болон хувийн хэвшлийн үйл ажиллагаа явуулах, үүнийг зохион байгуулах, зохицуулах ийм шинэ хууль гарч ирж байгаа шүү. Энэ хуулийг бас хэлэлцэх зайлшгүй шаардлагатай байгаа.

Нөгөөтэйгүүр, энэ шүлхий өвчин чинь нэлээн хүнд нөхцөлд орчихлоо шүү дээ. Мал, амьтны эрүүл мэндийн тухай хууль дээрээ дүн шинжилгээ хийх ажлын хэсэг гарчихсан явж байгаа. Үүнийг Засгийн газар, Улсын Их Хурлын хэмжээнд ярихгүй бол одоо хамгийн сүүлд Хөвсгөл, Увс хоёр үлдчихсэн байсан. Одоо Хөвсгөл, Увс хоёрт нөгөө шүлхий чинь гарчихлаа. Тэрнээс гадна үхрийн товруутах өвчин гээд асуудал бас гараад ирлээ. Үндсэндээ үүнээс болж Монгол Улсын гадаад экспорт, махны экспорт 10-20 жилийн хугацааны ийм том уналтад орж байгаа шүү. Гадаад талдаа ер нь Монгол Улсыг энэ махны экспорт талаас нь хаах ийм хэмжээний том асуудал гаргачихсан байгаа гэдгийг та бүхэн бас анхаарлын төвд авахгүй бол үүний цаана Монгол Улсын эдийн засаг, Монгол Улсын хөдөө аж ахуй, тэгээд малчдын амьжиргаа, зөвхөн малчдын гэхээсээ гадна энэ чинь эрүүл мэндийн асуудлууд гээд маш том асуудлууд бас хөөгдөж явж байгаа шүү. Үүнийг анхаарлын төвд оруулах нь зүйтэй байх гэж бодож байна.

Нөгөө талаар Боловсролын тухай хуульд Мөнхбаатар, Тэмүүлэн миний бие энэ гишүүдийн өргөн барьсан нэг хууль байгаа. Энэ бол сургуулийн захирал, цэцэрлэгийн эрхлэгч нарын томилгоог улс төрөөс ангид байлгах асуудал байгаа. Өөрөөр хэлбэл одоо улс төрийн хүрээнд томилж байгаа, Засаг дарга нарын хүрээнд томилж байгаа асуудлуудыг мэргэжлийн байгууллага нь томилох, чөлөөлөх асуудлыг мэргэжлийн байгууллага, өөрөөр хэлбэл тухайн аймаг, орон нутгийн төрийн захиргааны байгууллага төрийн албаны шалгуурынх нь хэмжээнд нь явдаг. Энэ шалгуураар нь мэргэжлийнхээ хүрээнд нь сонгон шалгаруулдаг ийм тогтолцоонд оръё гэсэн улс төрөөс хол байлгах, цэвэр байлгах, цаана нь боловсролын байгууллага зөв зүйтэй явах, хүүхдийн сурлагын чанартай холбоотой асуудлууд, боловсролтой холбоотой асуудал. Тэгээд цаашаагаа томоор яривал одоо Монгол Улсын хөгжилтэй холбоотой энэ асуудал руу орох хэмжээний ийм хуулийн заалт явж байгаа. Энэ хууль дээр бас анхаарал хандуулаарай гэдгийг бас хэлье.

**Г.Занданшатар:** Баярлалаа. Үг хэллээ. Бөхчулууны Пүрэвдорж гишүүн.

**Б.Пүрэвдорж:** Тэгэхлээр энэ нийтдээ 55 хууль байгаа юм байна. Энэ дотор миний өгсөн саналаас 4 хууль нь орсон байна. Хоёр хууль нь ороогүй байна. Бас нэг хуулийг нэмэх саналтай байгаа. Тэгэхлээр тэтгэвэртэй холбоотой 4 хуулийг өргөн барьчихсан байгаа. Хамтын тэтгэврийн тухай хууль байгаа. Хамтын тэтгэврийн тухай хуулиар нас барсан, насаараа одоо хамтдаа тэр амьдралаа авч явчхаад нас барсан хүнийхээ тэтгэврийн 20-иос доошгүй хувийг өвлөх ийм хуулийн төсөл байгаа, энэ одоо ороогүй байна.

Хоёрдугаарх нь, Нийгмийн даатгалын сангаас тэтгэвэр, тэтгэмж олгох тухай хуульд өөрчлөлт оруулах тухай хуулийн төсөл байгаа. Энэ нь тэтгэврийг тогтоохдоо 7 жилийн цалингийн дунджаар биш 5 жилийн цалингийн дунджаар тогтоох тухай хуулийн төсөл байна. Энэ бол орсон байна. Нийгмийн даатгалын сангаас тэтгэвэр, тэтгэмж олгох тухай хуулийг дагаж мөрдөх журмын тухай хууль гэж байгаа. Миний үүнийг ингээд бичсэнийг давхардсан гэж ойлгосон юм шиг байгаа юм. Үүгээр бол 2018 оноос хойш 7 жилээр тэтгэвэр тогтоолгосон тэр хүмүүсийг хохироож үлдээж болохгүй. Тийм учраас тэд нарыг нөхөж 5 жилээр бодох ийм хуулийн төсөл байгаа, үүнийг нэмж оруулж өгөөч ээ гэж Их Хурлын даргаас хүсэж байна.

Дөрөвт, Тэтгэврийн хууль бол тэтгэврийн доод хэмжээг индексжүүлэх тухай хуулийн төсөл байгаа. Өөрөөр хэлбэл Засгийн газар, Монголбанк эдийн засгийг буруу удирдаад, үүнээс улбаалан инфляц гарсан тохиолдолд тухайн жилийнх нь инфляцыг, дараа жилийн 1 сарын 1-нээс нь шууд тэр хувиар нь тэтгэвэр нэмдэг ийм хуулийн төсөл байгаа. Ингэснээр нийтдээ тэтгэвэр авч байгаа хүмүүсийн 80 хувь нь одоо энэ хуулийн хүрээнд хамрагдана гэж ойлгож байгаа. Энэ хууль орсон байна, тэгэхдээ тогтоол гэж орсон байна. Үүнийг одоо редакц засаад энэ чинь бие даасан хууль байгаа учраас бие даасан хуулийн төсөл гэж бичээрэй. Нэмэгдсэн өртгийн албан татварын тухай хууль байна. Энэ одоо 10 хувийг 5 хувь болгох энэ хуулийн төсөл бол бизнес эрхэлж байгаа болон одоо баялаг бүтээж байгаа тэр хүмүүст бүгдэд нь хүргэх ийм хуулийн төсөл. Тэгэхээр нэмэгдсэн өртгийн албан татвар бол бараа бүтээгдэхүүний үйлчилгээг бүртгэх хууль болохоос сүүлдээ одоо Монголын хувьд бол нэг татвар авдаг хууль болчихсон байна. Тийм учраас үүнийг 5 хувь болгож энэ татварын дарамтаас бизнес эрхэлж байгаа, баялаг бүтээж байгаа хүмүүсийг чөлөөлөх шаардлага гарч ирж байна.

Зургаад нь энэ орсон байгаа. Гэмт хэрэг зөрчлөөс урьдчилан сэргийлэх тухай хуульд өөрчлөлт оруулах тухай хуулийн төсөлд байгаа нийтийн сүлжээ болон жагсаал цуглаан дээр үг хэлснийхээ төлөө цагдаагийн албан хаагч ямарваа нэгэн прокурорын зөвшөөрөл шүүхгүйгээр шууд одоо зөрчлийн хэрэг үүсгээд 100 мянгаар торгодог. Дараа нь давтан үйлдвэл 500 зуун мянгаар торгодог, дараа нь дахиж давтан үйлдвэл шоронд 30 хоногоор хорьдог ийм хууль байгаа. Үүнийг болиулах ийм хуулийн төсөл байгаа, үүнийг оруулсан байна.

Долоод нь, одоо хамгийн сүүлд нэг хүсэлт байна. Би өөрөө энэ санал авахад нь өгч амжаагүй. Баяр наадмын тухай хуульд өөрчлөлт оруулах тухай хуулийн төслийг Засгийн газраас хариу ирэнгүүт нь өргөн барина гээд үүнийг одоо хаврын чуулганд оруулж өгөөч ээ гэж Их Хурлын даргаас хүсэж байна. Тэгээд энэ тогтоолын төслийг батлахдаа редакцын хэмжээнд энэ асуудлыг шийдэж өгөөч ээ гэж Их Хурлын даргаас чиглэл өгөхийг хүсэж байна. Баярлалаа.

**Г.Занданшатар:** Дуламдоржийн Тогтохсүрэн гишүүн.

**Д.Тогтохсүрэн:** Би санал хэлье. Бид хаврын чуулганаар хэлэлцэх асуудлаа ярилцаж байна. Тэгэхээр 2019 онд орсон Үндсэн хуулийн нэмэлт, өөрчлөлтөөр хууль санаачлагч буюу Улсын Их Хурал, Засгийн газар, Ерөнхийлөгчийн хууль санаачлах хэмжээ, хязгаарыг хуулиар тогтооно гэж бид нар Үндсэн хуулийн нэмэлт, өөрчлөлтөд оруулсан юм.

Тийм учраас би өдөр ч Байнгын хороон дээр хэлсэн. Хаврын чуулганы хэлэлцэх асуудал дээр Хууль тогтоомжийн тухай хуульд нэмэлт, өөрчлөлт оруулах хэрэгтэй байна. Бид Үндсэн хуульд орсон өөрчлөлтийг хэрэгжүүлэх шаардлагатай байна гэж үзэж байгаа юм. Практик дээр гарч байгаа юм байна. Манай Пүрэвдорж гишүүнээс эхлээд энэ Татварын хууль, Төсвийн хууль, Эрүүгийн хууль гэсэн энэ нийгмийн даатгалын хувь хэмжээ тогтоож байгаа энэ хуулиудыг Засгийн газар санаачилж хиймээр байгаа юм. Тэгэхгүй бол одоо ингээд улс төр болоод ерөөсөө болохгүй байгаа юм. Би ганцхан жишээ хэлье. Жишээ нь Нэмэгдсэн өртгийн албан татварын хуулийг бид 10 хувь байгаа хувь хэмжээг манай Пүрэвдорж 5 хувь болгоно гээд хууль санаачилчихсан явж байгаа.

Тэгэхээр цаашдаа энэ улс орны амин чухал том асуудлыг бол Засгийн газар санаачилж байх хэрэгтэй байгаа юм. Жишээ нь Эрүүгийн хуулийг гишүүн санаачилна гэхэд бол хэцүү. Тийм учраас энэ Хууль тогтоомжийн хуулийн нэмэлт, өөрчлөлтийг хаврын чуулганы хэлэлцэх асуудлын төлөвлөгөөнд оруулаад, тэгээд Засгийн газар, Нямбаатар сайд энэ дээр ажиллаад энэ хуулийн төслийг оруулж ирэх шаардлагатай байна гэсэн саналыг хэлж байгаа юм. Баярлалаа.

**Г.Занданшатар:** Мөнхөөгийн Оюунчимэг гишүүн.

**М.Оюунчимэг:** Өнөөдөр намрын чуулганы хаалт болох гэж байна. Намрын чуулган бол том, том, улс орны хөгжлийн болоод цаг үеийн чухал асуудлыг шийдсэн, ачаалал ихтэй ийм хурал байсан гэдгийг хэлье. Тухайлбал одоо Үндсэн хуулийн дараа орох Хөдөлмөрийн тухай хууль. Энэ 1 сарын 1-нээс хэрэгжиж эхэлж байгаа. Хүмүүс энэ хуулийг сайн хууль болжээ гээд, танилцуулга ч сайн явсан. Ингэж хэлж байгааг бас дуулгая гэж бодож байна. Тэгээд хаврын чуулган бол маш хариуцлагатай, ийм чуулган. Хэлэлцэх асуудлын жагсаалт дотор сая зарим гишүүдийн яриад байна. Энэ Нийгмийн даатгалын багц хуулийг бид нар ер нь хаврын чуулганаар эхлээд хэлэлцье гээд. Би өөрөө ажлын хэсгийг ахлаад Сангийн яам, Хөдөлмөр, нийгмийн хамгааллын яамнаас санхүүжилт, төсөв мөнгөн дээр нь бас тулгаж дахиж хийх, Засгийн газар дээр буцаж авч хэлэлцэх асуудлууд байгаа учраас ингээд ажиллаж байгаа.

Тийм учраас эндээс харахад Нийгмийн даатгалын тухай хуульд нэмэлт, өөрчлөлт оруулах гэсэн ганц заалт орсон байна л даа. Уг нь Нийгмийн даатгалын багц хууль маань хаврын чуулганд хэлэлцэгдэх хуулийн төсөл гэж би бол ойлгож байгаа. Бас Их Хурлын даргын зүгээс ч гэсэн энэ даатгалын багц хууль дээр сайн ажиллаад үүнийгээ, одоо энэ хаврын чуулганаар оруулж ирэх талаар бас чиглэл өгч байсан. Тэгэхээр энэ бол хэлэлцэх асуудлын жагсаалт дотор харагдахгүй байх юм. Энэ нь орсон байгаа гэж би ойлгож байна. Энэ өөрөө ч чухал. Сая бас нөгөө 7 жилийг 5 жил болгох, тэтгэврийн зөрүү гээд яриад байна л даа. Тэгэхдээ ингээд л нэг, нэгээр нь оруулж ирээд байх биш цогцоор нь асуудлыг дунд, том асуудлаар нь ингээд хараад шийдээд явчих юмнууд бол чухал байгаа юм.

Тэгэхээр энэ асуудал дээр даргын дэргэдэх зөвлөл дээр бүгдээрээ анхааръя гэж би хэлмээр байна. Энэ иргэдийн нийгмийн асуудал ер нь энэ ковид цар тахлын дараа амаргүй байгаа. Ялангуяа орлого, ажлын байрыг нэмэгдүүлэхтэй холбоотой асуудлууд бол хаврын чуулганы хэлэлцэх асуудалд бол ер нь нэгдүгээр байр эзлэх ийм асуудал гэж би бодож байгаа.

Дээрээс нь энэ иргэдийн орлогыг дэмжих, аж ахуйн нэгжүүдийг аль болохоор ажиллах нөхцөлийг нь хангахтай холбоотой, шинэчлэлийн хөтөлбөртэй холбоотой ийм том төслүүд орж ирэх байх аа гэж харж байна. Үүнээс гадна Нийгмийн бодлогын байнгын хороон дээр ажлын хэсэг гараад хэлэлцэх эсэхийг нь хэлэлцэнэ ээ гээд шийдчихсэн Эм, эмнэлгийн хэрэглэгдэхүүний тухай хууль хаврын чуулганаар хэлэлцэхэд бэлэн болчихсон байгаа. Чинбүрэн гишүүнээр ахлуулсан энэ ажлын хэсэг ажиллаад ингээд явж байгаа. Тэгэхээр хаврын чуулганаар хэлэлцэх асуудлын жагсаалтад энд бичээгүй ч гэсэн тухайн үедээ даргын дэргэдэх зөвлөлөөр шийдээд явчих учраас энд бичээгүй байх гэж би сая тодотгож асууж байна л даа.

Энэ хуулийг хаврын чуулганаар хэлэлцэхээр Нийгмийн бодлогын байнгын хорооноос өгчихсөн байгаа. Тэр Эм, эмнэлгийн хэрэглэгдэхүүний тухай хууль, шинэчилсэн найруулгаар, тэгээд Нийгмийн даатгалын багц хууль гээд ийм хоёр том хууль бол хаврын чуулганаар орж хэлэлцэгдэхээр ингэж хүлээгдэж байгаа шүү. Тэгээд үүнийг бас анхааралдаа авчхаарай гэдгийг хэлэхийг хүсэж байна. Яагаад гэвэл, одоо хаврын чуулган иргэдийн хувьд маш их хүлээлт үүсгэсэн. Бас цаг үеийн чухал асуудлуудыг шийдэх ийм хариуцлагатай чуулган байгаа учраас бид нар энэ жагсаалтад эд нарыг оруулаад, анхаараад явчих нь зөв болов уу гэж бодож байна. Ялангуяа энэ иргэдийн тэтгэвэр тэтгэмж, нийгмийн халамжтай холбоотой асуудал байна.

Нөгөө талаасаа энэ боловсрол, эрүүл мэндийн салбарын нөгөө цалингийн доод жишгийг өсгөж тогтоох тухай энэ салбарын сайд, Хөдөлмөр, нийгмийн хамгааллын сайд, Эрүүл мэндийн сайдын хооронд одоогоор ингээд яригдаад явж байгаа юм байна. Тэгэхээр энэ бас хаврын чуулганаар хэлэлцэх асуудлын нэг байх болов уу. Тэгэхээр бас төсөвтэй холбоотой асуудал учраас Засгийн газраас энэ зүйлүүдээ оруулж ирээд тухайн үед нь бол хэлэлцэх нь нээлттэй байгаа болов уу гэдгийг бас онцолж хэлье гэж бодож байна.

Баярлалаа.

**Г.Занданшатар:** Гишүүд үг хэлж дууслаа. Асуулт асууж, үг хэлж дууслаа.

Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулна.

Санал хураалтын өмнө тэр эцсийн найруулга дээр хуулийг тогтоолын төсөл энэ тэр гээд бичсэн гээд Пүрэвдорж гишүүн болон хүмүүс хэлж байгаа. Эцсийн найруулга редакц дээрээ анхаараарай.

Хууль бол хуулиараа тогтоол бол тогтоолоороо. Төсөл төслөөрөө. Тэгээд энэ гишүүдийн хэлсэн саналуудыг эцсийн найруулга дээр анхаараарай.

Ингээд “Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын төслийг баталъя гэсэн санал хураалт явуулъя.

Санал хураалт.

37 гишүүн дэмжиж, 75.5 хувийн саналаар санал дэмжигдлээ.

Тогтолын төсөл батлагдлаа.

**Дараагийн асуудалд орно. Оюутолгойн ордын ашиглалтад Монгол Улсын эрх ашгийг хангуулах тухай Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий түр хорооны ажлын дүнг танилцуулна.**

Түр хорооны ажлын дүнг Улсын Их Хурлын гишүүн, Түр хорооны дарга Цэрэнпилийн Даваасүрэн танилцуулна. Индэрт урьж байна.

Даваасүрэн гишүүнийг индэрт урьж байна.

**Ц.Даваасүрэн:** Улсын Их Хурлын дарга, эрхэм гишүүд ээ,

Монгол Улсын Их Хурлын 2021 оны 03 дугаар сарын 26-ны өдрийн “Түр хороо байгуулах тухай” 30 дугаар тогтоолоор “Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий Түр хороог Улсын Их Хурлын нийт 24 гишүүний бүрэлдэхүүнтэйгээр байгуулан ажиллуулсан.

Монгол Улсын Их Хурлын тухай хуулийн 29 дүгээр зүйлийн 29.2 дахь хэсэгт заасны дагуу Түр хорооны ажиллах хугацааг дахин нэг чуулганы хугацаагаар сунгаж ажиллуулсан бөгөөд Түр хороо нь ажиллах хугацаандаа нийт 13 удаа хуралдсанаас 9 удаа нээлттэй, 4 удаа хаалттай хуралдаж, Засгийн газрын ажлын хэсгийн явцын талаар болон холбогдох бусад байгууллагуудаас мэдээлэл сонсож Засгийн газарт хуралдааны тэмдэглэлээр нийт 4 удаа, Түр хорооны тогтоолоор 2 удаа чиглэл өгч ажилласан.

Түр хорооноос Оюу толгой ордын далд уурхайн бүтээн байгуулалтыг бүрэн дуусгахад шаардагдах 2.3 тэрбум ам.долларын нэмэлт санхүүжилтийг дэмжихгүй байх, Лондонгийн арбитрын шүүхэд Оюу Толгой ХХК-ийн татварын асуудлаар сөрөг нэхэмжлэх гаргах, Оюу Толгой төслийн гадаадын хөрөнгө оруулагч талтай хийх хэлэлцээрт хуулийн болон санхүүгийн хөндлөнгийн аудит хийлгэхэд гаднын зөвлөх үйлчилгээ авах, мөн Дубайн гэрээг цуцалж хүчингүй болгох улмаар Монгол Улсад учирсан хор хохирлыг барагдуулах зэрэг асуудлаар Засгийн газарт үүрэг, чиглэл өгч ажиллалаа.

Монгол Улсын Их Хурлын 2019 оны 92 дугаар тогтоолын хэрэгжилтийг хангуулахтай холбоотойгоор Түр хорооны дарга болон гишүүдийн төлөөлөл 2021 оны 11 дүгээр сарын 22-ны өдөр Рио Тинто компанийн төлөөлөлтэй уулзалт хийж, Түр хорооны байр суурийг тодорхой илэрхийлсэн болно.

Засгийн газар, түүний ажлын хэсэг болон Улсын Их Хурлын Түр хороо нягт хамтран ажилласны үр дүнд Монгол Улсын Засгийн газар болон Оюу толгой төслийн гадаадын хөрөнгө оруулагчтай хийсэн хэлэлцээрийн хүрээнд гадаадын хөрөнгө оруулагчаас саналаа Монгол Улсын Засгийн газарт ирүүлсэн.

Улсын Их Хурлаас дээрх саналыг харгалзан “Оюу толгой ордоос Монгол Улсын хүртэх үр ашгийг нэмэгдүүлэх арга хэмжээний тухай” Улсын Их Хурлын 2021 оны 12 дугаар сарын 30-ны өдрийн 103 дугаар тогтоолыг батлан гаргасан. Уг тогтоолд Оюу толгой төслийн Монгол Улсын Засгийн газрын эзэмшлийн 34 хувьд ногдох Засгийн газраас Туркойз Хилл Ресурсес Лтд-д төлөгдөх 2021 оны 12 дугаар сарын 31-ний өдрийг хүртэл хуримтлагдаад байгаа нийт 2.3 тэрбум ам.долларын өрийг 100 хувь тэглэх тухай гадны хөрөнгө оруулагчаас ирүүлсэн саналыг дэмжихээр тусгасан. Энэ өр тэглэгдсэнээр 2051 он хүртэл ногдол ашиг авахгүй, 22 тэрбум ам.долларын өртэй үлдэх байсан эрсдэлээс зайлсхийж чадлаа.

Улсын Их Хурлын 2021 оны 103 дугаар тогтоол батлагдсантай холбоотойгоор 2015 оны 05 дугаар сарын 18-ны өдөр байгуулсан “Оюу толгойн далд уурхайн бүтээн байгуулалт, санхүүжилтийн төлөвлөгөө” болон “Оюу толгойн далд уурхайн бүтээн байгуулалт, санхүүжилтийн нэмэлт төлөвлөгөө”-г хуульд нийцүүлэн цуцалж, хүчингүй болгох, Оюу толгойн далд уурхайн бүтээн байгуулалтын төслийн санхүүжилтэд хөндлөнгийн аудит хийлгэх ажлууд хийнэ. Уг гэрээ хүчингүй болсноор Дубайн 4.1 тэрбум ам.долларын зээл хүчингүй болж ногдол ашиг хүртэх хугацаа наашлах төдийгүй, зээлийн үйлчилгээний төлбөр болон баталгааны хураамж гэсэн 2.9 хувийн хураамжийг Оюу толгой компани төлөхгүй байх нөхцөл бүрдэнэ.

Мөн Оюу Толгой ХХК-ийн засаглалыг сайжруулах, Монгол Улсын эрчим хүчний нэгдсэн сүлжээнээс Цахилгаан эрчим хүчээр хангах гэрээ байгуулах, ус ашиглалт, байгаль орчин, нийгэм, засаглалыг сайжруулах чиглэлээр хамтран ажиллах, татварын актуудын биелэлтийг хангуулах, цаашид нэг мөр ойлгож хэрэгжүүлэх ажлууд хийгдэх ач холбогдолтой юм.

Рио Тинто компани, Туркойс Хилл ресурсес Лтд-ийн зүгээс далд уурхай ашиглалтад орж олборлолт эхлэх хүртэлх хугацаанд шаардлагатай нэмэлт зардлыг гадаадын хөрөнгө оруулагч 100 хувь хариуцахаар төлөвлөж, Оюу Толгой ХХК-д нэмэлт өр үүсгэхгүй байх шийдвэрийг Улсын Их Хурлаас гаргасан нь цаашид өрийн дарамт үүсэхгүй байх Монголын ард түмний ногдол ашиг авах хугацаа наашлах нөхцөл бүрдүүлнэ.

Улсын Их Хурлын Түр хорооны 2021 оны 04 дүгээр сарын 28-ны өдрийн 01 дүгээр тогтоолоор Оюу толгой төслийн байгаль орчны нарийвчилсан үнэлгээ, байгаль орчны менежментийн төлөвлөгөө, говийн бүсийн газрын гүний ус ашиглалтын байгаль орчинд нөлөөлөх байдал болон холбогдох хууль, бусад шийдвэрийн хэрэгжилтийг шалган, санал, дүгнэлт гаргах үүрэг бүхий ажлын хэсгийг Улсын Их Хурлын гишүүн Ш.Адьшаагаар ахлуулан, 9 гишүүний бүрэлдэхүүнтэйгээр байгуулан ажиллаа.

Ажлын хэсгийн тайланд үндэслэн Усны тухай хууль болон холбогдох бусад хууль тогтоомжийн хэрэгжилтийг судлан, боловсронгуй болгох талаар Түр хорооны тогтоолоор Засгийн газарт чиглэл өглөө. Урт хугацаанд ашиглах Оюу толгой шиг баялаг том ордын тулгамдсан асуудлуудыг Түр хорооноос хоёр чуулганы хугацаанд бүрэн шийдвэрлэх боломжгүй юм. Иймд Оюу толгой төслийн хүрээнд цаашид зайлшгүй шийдвэрлэх асуудлуудаар Засгийн газарт чиглэл өгсөн тогтоолыг Түр хорооны сүүлийн хуралдаанаар баталлаа.

Эхнээсээ мордохын хазгай болсон Оюу толгой төслөөс хууль ёсны эзэн Монголын ард түмний хүртэх өгөөжийг тохиролцсон хэмжээнд хүргэх асуудлаар яриа хэлцэл цаашид ч үргэлжлэх ёстой.

Улсын Их Хурлын эрхэм гишүүд ээ,

Монгол Улсын Их Хурлын 2021 оны 30 дугаар тогтоолоор байгуулагдсан “Оюу толгой ордын ашиглалтад Монгол Улсын эрх ашгийг хангуулах тухай” Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавих, шаардлагатай бол санал боловсруулж, дүнг нэгдсэн хуралдаанд танилцуулах үүрэг бүхий Түр хороо ажлынхаа үр дүнг нэгдсэн хуралдаанд танилцууллаа.

Улсын Их Хурлын 2 ээлжит чуулганы хугацаанд Түр хороо нь амжилттай ажиллаж, хариуцсан чиг үүргээ хариуцлагатай хэрэгжүүлэхэд идэвх, санаачилга гарган хамтран ажилласан Улсын Их Хурлын удирдлага, Түр хорооны гишүүд болон Ажлын хэсгийн гишүүд, Ажлын дэд хэсгийн гишүүддээ талархал илэрхийлье.

Анхаарал тавьсанд баярлалаа.

**Г.Занданшатар:** Баярлалаа.

Монгол Улсын Их Хурлын тухай хуулийн 29.4-т Түр хороо ажлынхаа дүнг нэгдсэн хуралдаанд танилцуулснаар түүнийг татан буугдсанд тооцоно гэж заасны дагуу танилцуулга хийгдэж байна.

Хоёр чуулганы хугацаанд ажиллаа. Манай Даваасүрэн гишүүнээр ахлуулсан түр хороо Оюу толгойн ашиглалтад Монгол Улсын эрх ашгийг хангуулах асуудлаар идэвх санаачилгатай ажиллаж тодорхой үр дүнд хүрсэн гэж үзэж байна.

Монгол Улсын Их Хурлын 2019 оны 92 дугаар тогтоолын хэрэгжилтэд хяналт тавьж шаардлагатай бол санал боловсруулж ажиллаа.

Сая батлагдсан Улсын Их Хурлын тогтоолыг хэлэлцэн батлах ажлыг Түр хороогоор хэлэлцүүлж, Засгийн газартай нягт хамтран ажиллаа. Ингээд өмнөө тавьсан зорилтыг тодорхой түвшинд амжилттай хэрэгжүүлснийг цохон тэмдэглээд Түр хороо татан буугдсанд тооцлоо.

Даваасүрэн ахлагчтай Түр хорооныхондоо Улсын Их Хурлын гишүүдийн нэрийн өмнөөс баяр хүргэе. Сайн ажиллаа. Амжилт гаргасанд талархал илэрхийлье.

**Дараагийн асуудалд орно. Баталсан хууль тогтоолын эцсийн найруулгыг сонсоно. 100 гаруй хуулийн эцсийн найруулгыг сонсох ёстой.**

Энийг эцэслэн нэг анхааруулж хэлэхэд иргэд бас нэг их олон хууль бөөндөөд батлаад байгаа юм шиг боддог юм билээ. Тэр нь бол хуучин цөөхөн гишүүд сууж байгаад бусдын кнопыг дараад хууль баталдаг байсныг засаж Үндсэн хуулийн нэмэлт, өөрчлөлтөөр заавал 39-өөс олон гишүүн хууль эцэслэн баталдаг болсон.

Тийм учраас хуулийг эцэслэн батлахдаа бол бөөнд нь баталдаг. Эцсийн найруулгыг бол чуулган завсарлаж байгаа учраас эцэслэн хянаж гаргах шаардлагатай болж байна.

1**.**Нийтийн мэдээллийн ил тод байдлын тухай /Шинэчилсэн найруулга/ хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо. Эцсийн найруулга сонсоход горимын санал гэж байхгүй.

*Дагалдан гарсан:*

2.Мэдээллийн ил тод байдал ба мэдээлэл авах эрхийн тухай хууль хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо. Эцсийн найруулга дээр ямар санал хэлэх юм. Пүрэвдорж гишүүн.

**Б.Пүрэвдорж:** Сая Тогтохсүрэн гишүүн хаврын чуулганы асуудал дээр үг хэлсэн. Тэгэхээр би зүгээр горимын санал байгаа юм. Ер нь бол олон парламент дээр аливаа нэгэн Их Хурлын гишүүн хуулиа батлуулчхаад тэгээд тэр хуулийнхаа ач холбогдол дээрээс нь энэ хуулийг батлуулахад ажилласан Их Хурлын ажлын хэсэг дэд ажлын хэсэг болон бусад хүмүүс энд орсон хэлэлцүүлэгт орсон хуулийнхаа хэлэлцүүлэгт орсон бүх хүмүүсийг нэрийг нь дурдаад дээрээс нь ач холбогдол ямар ач холбогдол байна. Нийгэмд ямар хэрэгтэй гэдгээ энэ индэр дээрээс цаас харахгүйгээр над шиг юм уу, аль эсвэл Энхбаяр шиг хэдэн минут үг хэлдэг ийм дэгийг Тогтохсүрэн дарга өөрчлөлт оруулах тухай яриад байх шиг байна.

Энэ бол их бахархалт үйл явдал шүү. Нийгмийн болон ард түмний сайн сайхны төлөө мэдээж энэ хууль батлагдаж байгаа.

**Г.Занданшатар:** Ингээд намрын чуулганы ажлынхаа тайланг Байнгын хороод Улсын Их Хурлын гишүүд баталсан хууль тогтоомжийнхоо талаар дэлгэрэнгүй танилцуулж хэвлэлийн хурал хийж танилцуулдаг журамтай.

Эцсийн найруулга сонссонд тооцлоо.

3.Мэдээллийн ил тод байдал ба мэдээлэл авах эрхийн тухай хуулийг дагаж мөрдөх журмын тухай хууль хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

4.Архив, албан хэрэг хөтлөлтийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

5.Улсын бүртгэлийн ерөнхий хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

6.Иргэний хэрэг шүүхэд хянан шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

7.Захиргааны хэрэг шүүхэд хянан шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

8.Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

9.Зөрчил шалган шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

10.Харилцаа холбооны тухай хуулийн зарим заалт хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

11.Банкин дахь мөнгөн хадгаламжийн даатгалын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Бейсен гишүүний энэ төхөөрөмж ажиллахгүй байна гэж байна. Төхөөрөмжийг нь шалгаад үздээ. Бейсен гишүүн Тамгын газрынханд хэлээд янзлуул.

12.Барилгын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

13.Захиргааны ерөнхий хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

14.Концессын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

15.Төрийн аудитын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

16.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

17.Шилэн дансны тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

18.Хүний хувийн мэдээлэл хамгаалах тухай /Шинэчилсэн найруулга/ хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

19.Хувь хүний нууцын тухай хууль хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

20.Авлигын эсрэг хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

21.Архив, албан хэрэг хөтлөлтийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

22.Ашигт малтмалын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

23.Байгууллагын нууцын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

24.Гаалийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

25.Гамшгаас хамгаалах тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

26.Гүйцэтгэх ажлын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

27.Донорын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

28.Жендэрийн эрх тэгш байдлыг хангах тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

29.Захиргааны ерөнхий хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

30.Захиргааны хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

31.Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

32.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

33.Зээлийн мэдээллийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

34.Инновацын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

35.Иргэний хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

36.Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

37.Монгол Улсын Их Хурлын чуулганы хуралдааны дэгийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

38.Монгол Улсын шүүхийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

39.Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

40.Нийгмийн халамжийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

41.Нотариатын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

42.Олон нийтийн радио, телевизийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

43.Өмгөөллийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

44.Прокурорын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

45.Согтууруулах ундаа хэтрүүлэн хэрэглэсэн этгээдийг албадан эрүүлжүүлэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

46.Согтуурах, мансуурах донтой хүнийг захиргааны журмаар албадан эмчлэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

47.Статистикийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

48.Сэтгэцийн эрүүл мэндийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

49.Тагнуулын байгууллагын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

50.Татварын ерөнхий хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

51.Төрийн албаны тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

52.Төрийн аудитын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

53.Төрийн бус байгууллагын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

54.Төрийн болон орон нутгийн өмчийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

55.Төрийн тусгай хамгаалалтын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

56.Түгээмэл тархацтай ашигт малтмалын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

57.Улс төрийн хилс хэрэгт хэлмэгдэгчдийг цагаатгах, тэдэнд нөхөх олговор олгох тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

58.Улсын бүртгэлийн ерөнхий хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

59.Үндсэн хуулийн цэцэд маргаан хянан шийдвэрлэх ажиллагааны тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

60.Үндэсний аюулгүй байдлын тухай хуульд өөрчлөлт оруулах тухай хуулийн эцсийн найруулгыг танилцуулав. **Улсын Их Хурлын гишүүдээс эцсийн** найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

61.Хөдөлмөр эрхлэлтийг дэмжих тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

62.Хуульчийн эрх зүйн байдлын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

63.Монгол Улсын Хүний эрхийн Үндэсний Комиссын тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

64.Хүн ам, орон сууцны улсын тооллогын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

65.Хүн худалдаалахтай тэмцэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

66.Хүүхдийн эрхийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

67.Цагдаагийн албаны тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

68.Цөмийн энергийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

69.Цэргийн албан хаагчийн эрх зүйн байдлын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

70.Шүүхийн шийдвэр гүйцэтгэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

71.Шүүхийн шинжилгээний тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

72.Эрүүгийн хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

73.Эрүүгийн хэрэг хянан шийдвэрлэх тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

74.Цахим гарын үсгийн тухай /Шинэчилсэн найруулга/ хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

75.Цахим гарын үсгийн тухай хууль хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

76.Иргэний хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

77.Улсын бүртгэлийн ерөнхий хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

78.Төрийн албаны тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

79.Улсын тэмдэгтийн хураамжийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

80.Виртуал хөрөнгийн үйлчилгээ үзүүлэгчийн тухай хуулийн эцсийн найруулга дээр саналтай гишүүн байна уу?

Ням-Осорын Учрал гишүүн.

**Н.Учрал:** Намрын чуулганы хугацаанд олон бие даасан хуулиудын шинэчилсэн найруулгуудыг баталсан. Тэгэхээр энэ өнгөрсөн 2 сарын хугацаанд 1 хуулийг дагаад олон хуулиудад нэмэлт, өөрчлөлт орж байгаа. Үүнтэй холбогдуулаад Улсын Их Хуралд өргөн баригдаад хэлэлцүүлгийн шатанд байж байгаад сүүлд батлагдсан хуулиудын дугаарууд давхацсан асуудлууд гараад байгаа. Тэгэхээр энэ дугаар давхацсаныг нь гүйлгээд дугаарлах шаардлага бол байгаа. Тэгэхээр эцсийн найруулгын эх материалд бол үүнийг тусгасан. Яг одоо тодотгож хэлэх юм бол энэ Виртуал хөрөнгийн үйлчилгээ үзүүлэгчийн хуультай хамт мөн цахим гарын үсгийн хуультай хамт өргөн мэдүүлсэн Төрийн албаны хуульд нэмэлт оруулах тухай хуулийн төслүүд өргөн мэдүүлснийг Их Хурал хэлэлцэн баталсан нь зохицуулах харилцаа нь ижил байгаатай холбогдуулаад хуулийн санд оруулахдаа анхаарах шаардлагатай байна гэдгийг бас протоколд тэмдэглэж үлдээмээр байна.

Үүнтэй холбогдуулаад Таримал ургамлын үр сортын тухай, Генетик нөөцийн тухай, Цахим гарын үсгийн тухай, Виртуал хөрөнгийн үйлчилгээ үзүүлэгчийн тухай хуулиудтай хамт өргөн мэдүүлсэн улсын тэмдэгтийн хураамжийн хуульд нэмэлт, өөрчлөлт оруулах тухай хуулийн төслийн дугаар давхацсан асуудлууд гарсан. Тэгэхээр эдгээр хуулиудын дугаар давхцалыг нь арилгаад мөн түрүүн хэлсэн Төрийн албаны хуулийн нэмэлт, өөрчлөлттэй холбогдуулаад зохицуулах харилцаа илүү байгаа юм. Бас дугаарын хувьд ялгах шаардлага байгаа юм гэдгийг протоколд тэмдэглэж үлдээмээр байна.

**Г.Занданшатар:** Сайн байна. Ням-Осорын Учрал гишүүний гаргасан саналыг протоколд тэмдэглэж Улсын Их Хурлын Тамгын газрын ажилтнуудад чиглэл өгч байна. Ковид цар тахлын улмаас олон хүн өвдсөн. Байнгын хороодын хууль үйлчлэлтийн чадамж тодорхой хэмжээгээр алдагдсан учраас алдаа эндэгдэл гарахаас сэргийлж үг үсгийн алдаа, эшлэл, төслийн дэс дугаарыг хянаж засахыг чиглэл болгож байна.

Тийм учраас энэ дээр найруулгын засал хийх болж байна гэсэн гишүүд.

Виртуал хөрөнгийн үйлчилгээ үзүүлэгчийн хуулийн эцсийн найруулгыг сонслоо.

*Дагалдан гарсан:*

81.Санхүүгийн зохицуулах хорооны эрх зүйн байдлын тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

82.Эрүүгийн хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

83.Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

84.Зөрчил шалган шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

85.Төрийн албаны тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

86.Татварын ерөнхий хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

87.Мөнгө угаах болон терроризмыг санхүүжүүлэхтэй тэмцэх тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

88.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

89.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Төрийн албаны тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу. Алга байна эцсийн найруулгыг сонссонд тооцлоо.

90.Нэмэгдсэн өртгийн албан татварын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

91.Нягтлан бодох бүртгэлийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

92.Зар сурталчилгааны тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

93.Эрүүгийн хэрэг хянан шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

94.“Хууль баталсантай холбогдуулан авах арга хэмжээний тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

95.Кибер аюулгүй байдлын тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

96.Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Эцсийн найруулга дээр саналтай байгаа юм уу та. Микрофоноо уншуул.

97.Харилцаа холбооны тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

98.Эрүүгийн хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

99.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Холбогдуулан боловсруулсан:*

100.Эрүүгийн хэрэг хянан шийдвэрлэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

101.Генетик нөөцийн тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

102.Татварын ерөнхий хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

103.Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

104.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

105.Төсвийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

106.Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

107.Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

108.Байгаль орчныг хамгаалах тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

109.Байгалийн ургамлын тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

110.Амьтны тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

111.Амьтан, ургамал, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт, шалгалтын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

112.Малын генетик нөөцийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

113.Засгийн газрын тусгай сангийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

114.Эрүүгийн хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

115.Хувиргасан амьд организмын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

116.“Хууль баталсантай холбогдуулан авах арга хэмжээний тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

**117.**Монгол Улсын Их Хурлын хяналт шалгалтын тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

118.Монгол Улсын Үндсэн хуулийн цэцийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

119.Сонгуулийн төв байгууллагын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

120.Монгол Улсын Хүний эрхийн Үндэсний Комиссын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

121.Олон нийтийн радио, телевизийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

122.Төрийн албаны тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

123.Төрийн аудитын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

124.Төв банк /Монголбанк/-ны тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

125.Санхүүгийн зохицуулах хорооны эрх зүйн байдлын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

126.Статистикийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

127.Нийгмийн даатгалын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

128.Эрүүл мэндийн даатгалын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

129.Нийтийн сонсголын тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

130.Зөрчлийн тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

131.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

132.Эрүүгийн хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

133.Гэрч, хохирогчийг хамгаалах тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

134.Монгол Улсын Их Хурлын тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

135.Төсвийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

136.Прокурорын тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

137.“Тогтоолын хавсралтад нэмэлт оруулах тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

138.Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

139.“Тогтоолын хавсралтад өөрчлөлт оруулах тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

**140.**Ажиллах хүчний шилжилт хөдөлгөөний тухай /Шинэчилсэн найруулга/ хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

141.Ажиллах хүчний шилжилт хөдөлгөөний тухай /Шинэчилсэн найруулга/ хуулийг дагаж мөрдөх журмын тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

142.Ажиллах хүч гадаадад гаргах, гадаадаас ажиллах хүч, мэргэжилтэн авах тухай хууль хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

143.Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

144.Хөдөлмөр эрхлэлтийг дэмжих тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

145.Хөдөлмөрийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

146.Боловсролын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

147.Чөлөөт бүсийн тухай хуулийн зарим хэсэг, заалт хүчингүй болсонд тооцох тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

*Дагалдан гарсан:*

148.Хөрөнгө оруулалтын тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

149.“Шинэ сэргэлтийн бодлого батлах тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

150.“Монгол Улсын Их Хурлын гишүүний ёс зүйн дүрмийг шинэчлэн батлах тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

151.“Монгол хүний удмын сангийн аюулгүй байдлыг хамгаалах, хүн амын өсөлтийг дэмжих талаар авах арга хэмжээний тухай”Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

152.“Иргэдийн Төлөөлөгчдийн Хурлын зөвлөлийн ажиллах журам батлах тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

153.“Монгол Улсын Их Хурлын 2022 оны хаврын ээлжит чуулганаар хэлэлцэх асуудлын тухай” Улсын Их Хурлын тогтоолын эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Төрийн албан тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулга сонссонд тооцлоо.

Батлагдсан хуулиудын эцсийн найруулгыг сонслоо.

Хүрэлбаатарын Булгантуяа гишүүн.

**Х.Булгантуяа:** Их Хурлын дарга аа Монгол Улсын Их Хурлын гишүүний ёс зүйн дүрэмийн 1.2 дээр редакцийн хууль бусад хууль тогтоомжид заасан ёс зүйн хэм хэмжээг дагаж мөрдөнө гээд. Энийг заасан хэм хэмжээг гэж оруулж өгөхгүй бол Үндсэн хууль, Улсын Их Хурлын тухай хууль, Улсын Их Хурлын чуулганы дэгийн тухай хууль ёс зүйн хэм хэмжээ байдаг мэт редакц нь тэгж уншигдаад байна. Энэ дээр редакцын хувьд ёс зүйн гэдэг үгийг хасахаар ярьж байсан юм. Ороод ирсэн байна. Энийг редакцыг эцсийн найруулга дээр хасаж өгнө үү гэж.

**Г.Занданшатар:** Төслийн дэс дугаар, ишлэл, үг үсгийн алдааг хянахаар саяын саналуудыг тусгаад Улсын Их Хурлын Тамгын газар хуулиудын эцсийн найруулгыг үг үсгийг сайтар нягтлан танихыг чиглэл болгож байна. Саяын Булгантуяа гишүүний гаргасан саналыг тэмдэглэж чиглэл болголоо. Гишүүд зөвшөөрсөн. Утга алдагдахгүйгээр найруулгын заслыг чуулганы хуралдаан дээр чиглэл өгөх юм бол засаж болж байгаа.

**Дараагийн асуудалд орно. Монгол Улсын Засгийн газрын гишүүний тангараг өргөх ёслолын ажиллагааг зохион байгуулна.**

Шинээр томилогдсон Засгийн газрын гишүүний тангараг өргөх ёслолын ажиллагааг эхлүүлэхэд бэлтгэе.

Засгийн газрын гишүүний тангараг өргөх ажиллагааг эхэлье.

Монгол Улсын Ерөнхий сайд Лувсаннамсрайн Оюун-Эрдэнэ Засгийн газрын гишүүнээр томилсон тухай захирамжийг уншиж танилцуулна.

Индэрт урьж байна.

**Л.Оюун-Эрдэнэ:** Улсын Их Хурлын дарга, эрхэм гишүүд ээ,

Монгол Улсын Үндсэн хуулийн 39 дүгээр зүйлийн 4 дэх хэсэг Монгол Улсын Засгийн газрын тухай хуулийн 21 дүгээр зүйлийн 5 дахь хэсэг, 23 дугаар зүйлийн 1 дэх хэсгийн 2 дахь заалтыг тус тус үндэслэн Монгол Улсын Засгийн газрын гишүүн, Байгаль орчин, аялал жуулчлалын сайдаар Бат-Өлзийн Бат-Эрдэнийг томилсугай.

**Г.Занданшатар:**  Одоо Засгийн газрын гишүүн тангараг өргөнө.

Засгийн газрын гишүүн Бат-Өлзийн Бат-Эрдэнийг тангараг өргөхөөр урьж байна.

**Б.Бат-Эрдэнэ:** “Монгол Улсын Засгийн газрын гишүүн би улсынхаа ашиг сонирхлыг эрхэмлэн, төрт ёс, түүх, соёлынхоо уламжлалыг хүндэтгэж, Монгол Улсын Үндсэн хуулийг дээдлэн сахиж, авлига, ашиг сонирхлын зөрчлөөс ангид байж, төрийн хууль биелүүлэх ажлыг төр, ард түмэн, Монгол Улсын Ерөнхий сайдын өмнө биечлэн хариуцаж, Засгийн газрын гишүүний үүргээ чин шударгаар биелүүлэхээ тангараглая. Миний бие энэ тангаргаасаа няцвал хуулийн хариуцлага хүлээнэ.”

**Г.Занданшатар:** Улсын их хурлын эрхэм гишүүд ээ,

Улсын Их Хурлын 2021 оны намрын ээлжит чуулган Үндсэн хуульд заасны дагуу ажлын 75 өдөр чуулж, Байнгын хороод 97 удаа хуралдаж, дэд хороод 5 удаа, Түр хороод 9 удаа, нийт 111 удаа хуралдаж, 243 асуудал хэлэлцэн шийдвэрлэж өнөөдөр өндөрлөж байна.

Улсын Их Хурлын 2021 оны намрын ээлжит чуулган Монгол Улсын Үндсэн хуулийн нэмэлт, өөрчлөлтийг амилуулах эрх зүйн хувьсгалыг хэрэгжүүлэх үйлсэд нэгэн чухал алхам хийж, анхдагч болон шинэчилсэн найруулга 16, өөрчлөлт оруулах тухай 234, олон улсын гэрээ, хэлэлцээр соёрхон батлах тухай 5, хууль хүчингүй болсонд тооцох тухай 6, Улсын Их Хурлын 39 тогтоолыг хэлэлцэж баталлаа.

Монгол Улсын Үндсэн хуульд оруулсан нэмэлт, өөрчлөлтийг амилуулах эрх зүйн хувьсгал амжилттай үргэлжилж байна. Ардчилсан шинэ Үндсэн хуулийн маань 30 жилийн ой хэдхэн хоногийн өмнө тохиолоо. Бид 30 жилийн ойн хүрээнд Үндсэн хуулиа сурталчлах ажлыг бүтэн жилийн хугацаанд зохион байгуулахаар төлөвлөж байна. Эрхэм гишүүдийг бас идэвхтэй оролцохыг хүсье.

Энэ завсарлагааны хугацаагаар ч гэсэн Үндсэн хуулийг сурталчлах, Үндсэн хуулийн 30 жилийн ойгоо тэмдэглэх ажил бол үргэлжилнэ гэж бид үзэж байгаа. Монгол түмний сонгон авсан Үндсэн хуульт ёс, парламентын ардчилсан засаглал зөв сонголт гэдэгт Монголчууд бүрнээ итгэлтэй байгаагаа дахин нотоллоо.

Монголын ард түмний Үндсэн хуулиараа тунхаглаж, эргэлт буцалтгүй сонгогдсон парламентын ардчилсан засаглал, төрийн эрх мэдлийн хуваарилалт, харилцан хяналт тэнцлийн зарчим цаашид баттай хадгалагдах нь бидний сонгосон замын найдвартай хөтөч мөн гэдэгт эргэлзэхгүй байна. Энэ сонголт хөгжил дэвшлийн хүмүүнлэг иргэний ардчилсан нийгмийн Монгол хүний сайн сайхан амьдралын төлөөх сонголт юм. Энэ сонголт түүний баталгаа нь Монгол Улсын ардчилсан шинэ Үндсэн хууль юм аа. Тиймээс Үндсэн хуулийнхаа үзэл санааг хэлбэлтгүй сахиж, зүйл, заалт бүрийг хуульчлан дагаж мөрдөх нь сонголтоо үр дүнд хүргэж сонгодог ардчилсан парламентын тогтолцоо бүрдэх үндсэн нөхцөл болно оо.

Хууль тогтоох, хянан шалгах, төлөөллийн гээд үндсэн гурван чиг үүргээ хэрэгжүүлэх эрхтэй. Бид гагцхүү Үндсэн хуулиа мөрдлөг болгож, түүний үзэл баримтлалаар зүг чигээ хийх учиртай. Засгийн газрыг тогтвортой ажиллуулж, дэмжиж, хамтарч хууль биелүүлж, хэрэгжүүлж ажиллахад нь саад болдоггүй байх, хууль тогтоох эрх мэдэлд хэн ч халддаггүй байх, шүүх эрх мэдэлд хэн ч нөлөөлдөггүй байх, зөвхөн хууль засагладаг эрх зүйт төр бүрдэж, Үндсэн хуулийн хяналт, тэмцэл, эрх мэдлийн хуваарилалт хадгалагдах, хангагдах ёстой. Үндсэн хуулиа дээдлэн хүндлэх, хүндэтгэх зүйл, заалт нэг бүрийг мэдэж, ёсчлон сахидаг байх нь иргэн бүрийн үндсэн үүрэг юм. Үүний тулд иргэддээ Үндсэн хуулийн боловсрол олгох ажлыг шат дараатай, зорилго чиглэлтэй хийх ёстой гэж үзэж байна. Ард түмний засаглах эрхийг хангаж, хууль тогтоох үйл ажиллагаанд иргэдийн оролцоог хангахад энэ парламентын Үндсэн хуулийн боловсролын үйл ажиллагаа нэн чухал юм. Иймээс Улсын Их Хурлын Тамгын газраас Үндсэн хуулийн болон парламентын боловсролын хөтөлбөрийг эхлүүлээд байна. Эхний ээлжид хүүхэд, залуучуудад хүүхэд багачуудад зориулсан Үндсэн хууль, парламент ёсны сургалтын гарын авлага, хөтөлбөрийг боловсруулаад хэрэгжүүлж байна.

Үндсэн хуулийн үзэл баримтлалыг гажуудалгүй хэрэгжүүлэхийн тулд улс төрийн намуудын үүрэг, оролцоог дээшлүүлэх, хүлээх хариуцлагыг сайжруулах талаар одоо анхаарах нь чухал тулгамдсан асуудал мөн байсаар байна. Намрын чуулганаар хэлэлцэн баталсан хууль, тогтоомж, бодлого шийдвэрээс дараах 5 багц асуудлыг онцолж байна.

Нэгдүгээрт Монгол Улсын Их Хурлын Хяналт шалгалтын тухай анхдагч хуулийг баталж, парламентын хөгжлийн шинэ үе шатыг эхлүүллээ. Хууль батлах нэг хэрэг. Харин хуулийг хэрэгжүүлэхдээ түүний агуулга, зарчимд яв цав нийцүүлж аливаа гажуудал гаргахгүй байх нь түүнээс чухал байна. Монгол Улсын Үндсэн хууль хэрэгжсэн өнгөрсөн 30 жилийн замналаас үзэхэд хуулийн хэрэгжилт хангалтгүй, хууль хоорондын уялдаа холбоо алдагдах, давхцал, хийдэл, зөрчил гарах явдал түгээмэл байсаар байна. Саяхан баталсан Улсын Их Хурлын Хяналт шалгалтын тухай хууль энэ асуудлыг шийдэх нэг чухал алхам болно гэдэгт итгэлтэй байна. Хяналт, сонсгол, мэдээлэл, судалгаа хийснээр хууль, тогтоомжийн зөрчил хуулийн хийдэл гарч байгаа эсэхийг илрүүлэн мэдэх, хууль тогтоомжийг системчлэх асуудалд шинжлэх ухааны судалгааны үндсэн дээр хандах боломж бүрдэх юм.

Хууль тогтоох байгууллагын баталсан суурь хуулиудыг дагаж гарсан хуулиуд нь давхардалгүй зөрчилгүй, хийдэлгүй байж чадвал эрх зүйн шинэтгэл үр дүнтэй хэрэгжих боломж бүрдэнэ. Ингэж байж эрх зүйн систем бүх л тогтолцоо болно. Эрх зүйн эргэх хандлагын хяналтыг Улсын Их Хурлын хийж, хууль системтэй, зөв хэрэгжсэнээр эрх зүйд авлигагүй шударга төр төлөвших болно. Улсын Их Хурлын Хяналт шалгалтын тухай хууль ирсэнээр баталсан хуулийнхаа хэрэгжилтэд бүрэн зураглал хийх бодит боломж бүрдэх юм. Нөгөө талаас иргэний мэдэх эрх төрийг удирдах үйл хэрэгт иргэдийн оролцоог хангах улмаас төрийн албыг бүх шатанд хариуцлагажуулах хөшүүрэг болно гэж үзэж байна. Улсын Их Хурлын хяналт шалгалтын мөрөөр авч хэрэгжүүлэх арга хэмжээг хуульд тусгайлан зааж өгсний ач холбогдол үүнд оршино оо.

Нийтийн ашиг сонирхлыг хөндсөн тодорхой асуудлаар Улсын Их Хурал хянан шалгах түр хороо байгуулж, олон улсын парламентын үйл ажиллагаанд түгээмэл жишиг болсон, хянан шалгах үйл ажиллагаа явуулж, хуульд заасны дагуу хянан шалгах сонсгол хийж, холбогдох гэрч, албан тушаалтнаас мэдүүлэг авах, тусгай шинжээч хянан шалгаж, томилох зэрэг зэргээр асуудлыг бүх талаас нь шинжлэн судалж, бодит мэдээллийг ард түмэнд мэдээлэх болгох замаар Үндсэн хуулийн эрх мэдлийн хяналт тэнцлийг хангах боломжийг бүрдүүлэх юм. Хууль сайн хэрэгжихэд хувь хүний гүйцэтгэх үүрэг чухал. Ийм учраас зөв хүн олж, нэр дэвшүүлж томилдог байх асуудал засаглалын амин чухал асуудал байдаг.

Ийм учраас нэр дэвшигчийн сонсгол хийх зохицуулалтыг хуульчилсан. Улсын Их Хурлаар хэлэлцэн томилдог албан тушаалтнуудыг зөвхөн тухайн албан тушаалыг хаших мэдлэг чадвар, ёс зүй, хуулийн шаардлагыг хангасан байх шаардлагад нийцүүлэн нэр дэвшүүлж нийтийн сонсголоор томилох заалтыг нь хуульд тусгасан. Ингэснээр албан тушаалтнуудыг ард түмний шүүлтүүрээр оруулж томилох боломж бүрдэж байгаа юм.

Энэ чуулганы хугацаанд Шүүхийн сахилгын хороод, Шүүхийн ерөнхий зөвлөлийн гишүүдийг нээлттэй сонгон шалгаруулалтаар томилсон нь шүүхийн шинэчлэлийн үзэл санаа амжилттай хэрэгжиж, шүүхийн бие даасан, шүүгчийн хараат бус байдал, сахилга хариуцлагын асуудлыг хэн нэгэн албан тушаалтнаас хамааралтай байдлыг халж, шүүх өөрийн оролцоо удирдлагаар хангахад чухал алхам болсон гэж үзэж байна.

Цаашдаа шүүхийн хуулийг хэрэгжүүлэх ажлын хэсэг идэвхтэй ажиллаж, шүүхийн эдийн засгийн хараат бус байдлыг хангах, байр байшин төдийгүй байршлыг нь одоо хараат бусаар ажиллах нөхцөлийг бүрдүүлэх чиглэлээр идэвх санаачилгатай ажиллах шаардлагатай гэж үзэж байгаа. Энийг одоо манай ажлын хэсэг энэ чуулганы завсарлагын хугацаанд онцгой анхаарч ажиллах шаардлагатай.

Хоёрдугаарт Монгол Улсын Үндсэн хуульд заасан иргэний мэдэх эрх, хувь хүний нууцыг хуулиар хамгаалах үндсэн эрхийг баталгаажуулж, Нийтийн мэдээллийн ил тод байдлын тухай, Хүний хувийн мэдээлэл хамгаалах тухай хуулийг баталлаа. Засгийн газрын өргөн мэдүүлсэн энэ хуулиуд нь бол Монгол Улсын Үндсэн хуулийн Арван зургаадугаар зүйлд заасан төр түмний байгууллагаас хууль ёсоор тусгайлан хамгаалуулж авах, нууцад хамаарахгүй асуудлаар мэдээлэл хайх, хүлээн авах эрхтэй гэсэн иргэний үндсэн эрхийг баталгаажуулж, 5 төрлийн 68 мэдээллийг байнгын ил тод нээлттэй байлгаж, ямагт шинэчилж байх үүргийг хуульчиллаа. Төрийн байгууллагад байгаа ажлын сул орон тоог мэдэж, түүнд өрсөлдөх боломж нээлттэй боллоо. Түүнчлэн бүх төрлийн тендерийн мэдээлэл ил тод болж, тендерт шалгарсан болон шалгараагүй үндэслэл, шалтгаан нь нээлттэй байхаар заасан.

Ингэснээр тендерийг хуудуутай явуулах нүх сүв хаагдаж байна гэж үзэж байгаа. Мөн хэний хүүхэд, хаана, ямар зардлаар сурсан нь тодорхой болно. Барилга, байгууламжийг ашиглалтад оруулахыг зөвшөөрсөн улсын комиссын дүгнэлт нээлтэй ил тод байхаар заалаа. Энэ мэтийн 68 мэдээлэл бол иргэний мэдэх эрхийн хүрээнд ил болсноор шударга ёс, хариуцлага бэхжиж, иргэний тэгш эрх хангагдана гэж үзэж байна. Монгол Улсын Үндсэн хуульд заасан иргэний халдашгүй, чөлөөтэй байх эрхийг баталгаажуулж, хүний хувийн мэдээлэл гэж чухам юу вэ гэдгийг тогтоон тодорхойлж, түүнийг хамгаалах эрх зүйн үндсийг бүрдүүллээ.

Төрийн байгууллага, хуулийн этгээдэд мэдээлэл цуглуулж боловсруулж, ашиглахдаа мэдээллийн эзний зөвшөөрлийг заавал авдаг. Хэрхэн юунд ашиглах, зорилгоо заавал мэдэгддэг байхаас эхлээд мэдээллийг цуглуулах, ашиглах, устгах бүхий л үйл ажиллагааг тодорхой хуульчилсан. Тухайлбал хүний биеийн давхцалгүй өгөгдөл болох хурууны хээг иргэний улсын бүртгэл хөтлөх, сонгогчийн бүртгэлийг хянах, цахим төхөөрөмж ашиглан санал хураалтад оролцохоос бусад ямар ч тохиолдолд ашиглахыг хориглосон. Энэ дашрамд сэтгүүлчдийн хэвлэн нийтлэх, Үндсэн хуулиар олгосон эрхийг хангаж, сэтгүүл зүйн зорилгоор мэдээлэл цуглуулахад заавал мэдээллийн эзний зөвшөөрөл авах шаардлагатай, шаардлагагүй байхаар зохицуулсныг цохон тэмдэглэе ээ.

Гуравдугаарт, Цахим гарын үсгийн тухай хуулийг 10 жилийн дараа шинэчилж, Кибер аюулгүй байдлын тухай, Виртуал хөрөнгийн үйлчилгээ үзүүлэгчийн тухай анхдагч хуулиудыг баталлаа. Дижитал үндэстэн болох цахим шилжилт хийж, төрийн байгууллагуудын хүнд суртлыг багасгахад Цахим гарын үсгийн тухай хууль чухал ач холбогдолтой болно гэж үзэж байна аа. Өнгөрсөн 10 жилийн хугацаанд ердөө 30399 иргэн, хуулийн этгээдэд тоон гарын үсэг олгосон нь үндсэндээ тендерт ороход л ашиглагдаж байсан байна. Тиймээс тоон гарын үсгийн хэрэглээг нэмэгдүүлэх, төрийн байгууллага, иргэд хооронд өдөр тутмын үйл ажиллагаанд өргөн нэвтрүүлэх шаардлага бий болсныг харгалзан энэ хууль шинэчлэгдлээ.

Цаашид иргэд, хуулийн этгээд гэрээ хэлцэл хийхдээ төрийн байгууллагад өргөдөл гомдлоо, цахимаар гаргахдаа тоон гарын үсгээ ашиглах боломжийг энэ хуулиар нээж байна аа. Сүүлийн 15 жил яригдаж байсан Кибер аюулгүй байдлын тухай анхдагч хуулийг баталлаа. Мэдээллийн аюулгүй байдал нь үндэсний аюулгүй байдлын нэг бүрэлдэхүүн мөн гэдгийг бид хуулиар хүлээн зөвшөөрсөн хэрнээ хууль, эрх зүйн орчныг бүрдүүлэх, кибер халдлага зөрчлөөс урьдчилан сэргийлэх, илрүүлэх, таслан зогсоох, хариу арга хэмжээ авах үндсэн тогтолцоо одоо болтол бүрдээгүй байсан юм. Хууль батлагдсанаар иргэн, хуулийн этгээд, төрийн байгууллагын кибер аюулгүй байдлыг хангах талаар эрх, үүрэг нь тодорхой болж, кибер аюулгүй байдлыг хангах үйл ажиллагааг хэрэгжүүлэх, эрсдэлийн үнэлгээ, мэдээллийн аюулгүй байдалд хяналт тавих, нэгдсэн удирдлага, зохион байгуулалтаар хангах боломж бүрдлээ.

Дөрөвдүгээрт, Монгол Улсын Засгийн газраас өргөн мэдүүлсэн шинэ сэргэлтийн бодлого 2022 оны улсын төсвийн тухай хуулиудыг энэ чуулганаар хэлэлцэн баталлаа. Шинэ сэргэлтийн бодлого нь эдийн засгийн хараат бус, бие даасан байдлыг бэхжүүлэх, корона вируст цар тахлын эдийн засагт үзүүлэх сөрөг нөлөөллийг бууруулах, хөгжлийн хязгаарлагч хүчин зүйлийг цаг алдалгүй шийдвэрлэж, Алсын хараа 2050 Монгол Улсын урт хугацааны хөгжлийн бодлогыг үр дүнтэй хэрэгжүүлэх суурь нөхцөлийг бүрдүүлэх ач холбогдолтой юм аа. Бодлогод тусгасан 6 бүлэгт хамаарах 29 зорилтыг хэрэгжүүлснээр боомтын эрчим хүчний аж үйлдвэржилтийн хот, хөдөөгийн ногоон хөгжлийн болон төрийн бүтээмжийн хүрээнд сэргэлт хийх бий болно.

Урт хугацаанд эдийн засгийн өсөлт дунджаар 6 хувьд хадгалагдаж, нэг хүнд оногдох үндэсний орлого 2 дахин нэмэгдэж ажиллах хүчний оролцооны түвшинд 65 хувьд хүрэх ба боомтын хүчин чадлыг 3 дахин нэмэгдүүлж, эрчим хүчний эх үүсвэрийг хоёр дахин өсгөнө гэсэн хүлээлттэй байгаа юм аа. КОВИД-19-ийн цар тахлын дараах үеийн улс орны эдийн засгийг сэргээх, улс орноо эрчимт хөгжлийн замд шилжүүлэх томоохон зорилтыг хэрэгжүүлэхэд 2022 оны улсын төсөв чиглэсэн. Энэ онд дотоодын эдийн засгийг гурав дахин тэлэх, томоохон төслүүдийг дэмжих, ажлын байрыг нэмэгдүүлэх, төрийн үйлчилгээний чанар, хүртээмжийг сайжруулах нь зангилаа асуудал байх болно оо.

Тавдугаарт, 2022 он бол Засгийн газрын үйл ажиллагааны хөтөлбөрт заасан зорилтуудаа хэрэгжүүлэх хамгийн чухал цаг хугацаа юм аа. Үндсэн хуулийн нэмэлт, өөрчлөлт хэрэгжүүлэх хүрээнд хийх эрх зүйн шинэчлэл ч гэсэн энэ он шинэ он чухал байр суурь эзэлнэ ээ. Ийм эдийн засаг, нийгмийн эрх зүйн шинэтгэлийн хүрээнд тавьсан зорилтуудаа хэрэгжүүлэхэд Улсын Их Хурал, Засгийн газар онцгой анхаарч, нэг зүгт, нэг байр сууринаас идэвх санаачилгатай хандах зүй ёсны шаардлага тулгарч байна. Гадаад дотоод нөхцөл байдал, цар тахлын нөхцөл байдлаас шалтгаалаад энэ үнийн өсөлт суурь шинжтэй болж, дэлхийн олон улс хооронд хямралын байдалтай болж ирж байна. Дэлхий даяараа хямарч байгаа энэ үед бол одоо Улсын Их Хурал, Засгийн газар нягт хамтран ажиллаж, энэ хүндрэлийг даван туулахын төлөө иргэдийнхээ орлого, амьжиргааг хамгаалах, тэтгэвэр тэтгэмжийг одоо боломжит түвшинд нэмэгдүүлэх чиглэлээр судалгаа хийж ажиллаж байгаа.

Эхний ээлжид Ирээдүй өв сангийн хуулиа, Үндсэн хуулийн нэмэлт, өөрчлөлтийн үзэл санааны дагуу Баялгийн сангийн тухай болон Эрдэс баялгийн салбарын ил тодын байдлын тухай хуулиудтай хамт яаралтай өргөн мэдүүлж, хэлэлцүүлэх шаардлагатай байгаа.

Ашигт малтмалын хуулийн дагуу стратегийн орд газруудын 10 хувийг ард иргэддээ эзэмшүүлэх ийм хуулийн заалтыг хэрэгжүүлэх шаардлагатай байгаа. Байгалийн баялгийн үр өгөөжийг ард иргэд хүртээмжтэй болгоход чиглэсэн бодлого, арга хэмжээг боловсруулж ажиллах ийм шаардлага зүй ёсоор тавигдаж байгаа. Ашигт малтмалын тухай, Байгаль орчныг хамгаалах тухай, Төрийн болон орон нутгийн өмчийн тухай хуулиудыг шинэчлэх ажлууд хүлээгдэж байна. Эдгээр хуулиудыг хаврын чуулган эхлэхээс өмнө Улсын Их Хуралд өргөн мэдүүлэх зайлшгүй шаардлагатай байна аа. Түүнчлэн Улс төрийн намын тухай, Улс төрийн намын санхүүжилтийн тухай хуулийг эхний хагас жилд багтаан өргөн мэдүүлэх чиглэлээр хууль санаачлагчид идэвхтэй ажиллах хэрэгтэй байна.

Улсын Их Хурлын Байнгын хороод, Дэд хороод чуулганы завсарлагааны үеэр хэрэгжүүлэх үйл ажиллагааны төлөвлөгөө гаргаж ажиллавал зохино.

Энэ ажилд Улсын Их Хурлын Тамгын газар зохион байгуулалт, бүх талын дэмжлэг үзүүлж ажиллах нь зүйтэй. Нийгмийн даатгалын багц хуулиуд болон боловсролын багц хуулиуд зэрэг Улсын Их Хурлын хэлэлцүүлгийн шатанд байгаа хуулиудын төслүүдийг холбогдох ажлын хэсгүүд, Байнгын хороод, чуулганы завсарлагааны үеэр төрөлжсөн хэлэлцүүлгүүд сайн зохион байгуулж, хэлэлцүүлгүүд зохион байгуулж, хаврын чуулганаар батлуулах бэлтгэлийг хангах хэрэгтэй байна.

Энэ дотор одоо сонгодог парламентын засаглалаа төлөвшүүлэх, төрийн эрх мэдлийн хяналт тэнцлийг хангах чиглэлээр боловсруулах хэлэлцүүлэх шаардлагатай хуулиуд ч гэсэн бас хамаарна. Шинээр батлан гаргаж байгаа болон, дагаж мөрдөж байгаа хуулиудад хүний эрхийг хязгаарласан, доордуулсан заалтууд бол байж болохгүй гэдгийг давтаж хэлье.

Хүчин төгөлдөр мөрдөж байгаа хуулиудад буюу хүний эрхийг хязгаарласан заалтуудыг засаж, өөрчлөх ажил хаврын чуулганаас эхлэн хэлэлцэхэд бол бэлтгэлийг нь энэ завсарлагааны хугацаанд хийж амжуулбал зохино. Энэ ажилд холбогдох Байнгын болон Дэд хороод Улсын Их Хурлын Тамгын газар, Хүний эрхийн Үндэсний Комисст хамаарна аа. Манай улсын эдийн засгийн өсөлт хүлээгдэж байгаа гүйцэтгэлээр 3.6 хувь гарах төлөвлөлттэй байна. Хил, гааль, тээвэр ложистикийн асуудлыг шуурхай зөв зохицуулах нь улс орны эдийн засаг, нийгмийн болон мөнгө, санхүүгийн бүхий л хүрээг шийдвэрлэх гол зангилаа болж байна. Дэлхий даяараа одоо энэ омикроны шинэ давлагаа бол шинэ хүндрэлүүдийг учруулж байна. Банк, санхүүгийн салбарын шинэчлэлийг гүнзгийрүүлж инфляц эхний ээлжид тогтворжуулах, цаашдаа бууруулах, тэтгэвэр, тэтгэмжийг инфляцтай уялдуулах, үнийн хөөргөдлийг онцгой анхаарах шаардлага зүй ёсоор тавигдаж байна.

Энд бол одоо чуулганы завсарлагаанаар Байнгын хороод, Засгийн газар, Улсын Их Хурлын гишүүд яамд бол онцгой анхаарч ажиллана.

Улсын Их Хурлын эрхэм гишүүд ээ,

Та бүхэндээ болон Монголынхоо нийт ард түмэнд сайн сайхныг ерөөж, удахгүй тохиох үндэсний уламжлалт баяр цагаан сараа ковидын цар тахлаас сайтар сэргийлсэн орчинд, гэр бүлийнхээ хүрээнд угтан тэмдэглэхийг хүсье.

Монголын Улсын Их Хурлын 2021 оны намрын ээлжит чуулган завсарласныг мэдэгдье ээ.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ

БУУЛГАЖ, ХЯНАСАН**:**

ШИНЖЭЭЧ П.МЯДАГМАА